
CUVÂNT ÎNAINTE 


Sociologia românească s-a născut la mijlocul 
secolului al XIX-lea ca latură fundamentală a gândirii 
social-politice de la începutul epocii moderne, strâns 
legată de transformările din această epocă. Ea pătrunde 
pentru prima dată în activitatea universitară din România 
în anul 1896, când profesorul C. Dimitrescu-laşi ţine 
primul curs de sociologie la Facultatea de Filosofie şi 
Litere din Bucureşti, un curs intitulat simplu şi sugestiv, 
explicabil pentru o operă de pionierat, „Sociologia la 
Universitate”. Prelegerile sociologului român descifrau 
problematica obiectului sociologiei şi teoriile până atunci 
afirmate. 

Receptivă la toate aspectele dezvoltării României 
moderne, sociologia românească s-a dezvoltat ca o 
contribuţie teoretică şi practică în contextul mişcărilor de 


idei europene. Trăsăturile sociologiei româneşti sunt 
revelatorii pentru legătura sa permanentă cu problemele 
sociale şi nationale ale genezei „culturii nationale” 
româneşti. 

Tendința dominantă a dezvoltării sociologiei în ţara 
noastră a fost întotdeauna aspiraţia spre sinteză şi 
interdisciplinaritate. Specialiştii din diverse domenii - 
profesori, agronomi, medici, istorici etc. - au servit 
sociologia, înscriind în teoria şi metodele ştiinţelor despre 
societate primele experiențe europene de afirmare a 
intelectualului „specialist“ şi „ideolog“ totodată. De la 
„Descrierea Moldovei” a marelui învăţat Dimitrie 
Cantemir, la mişcarea monografiilor rurale iniţiată de Ion 
Ionescu de la Brad, mişcare cu un profund caracter social- 
politic, şi până la originala afirmare a Școlii de la 
Bucureşti, al cărei promotor asiduu şi conducător de 
prestigiu a fost Dimitrie Gusti, sociologia românească este 
constant legată de problemele majore ale formării 
României moderne. 

Procesul întemeierii sociologiei fn cultura 
românească este marcat de două tendințe: aceea spre 
diferentiere specifică şi aceea spre sinteză globală. In 
efortul ei spre diferentiere, sociologia românească s-a 
concentrat asupra descifrării si dezlegärii problemelor 
sociale critice - problema unirii, problema ruralä, 
problema industrializării, problema formării culturii 
nationale etc. În intenţia de a oferi răspunsuri unor 
asemenea probleme cruciale, sociologia autohtonă s-a 
apropiat de principalele clase si forte sociale înaintate ale 
epocii, după cum reprezentanți de vază ai acestora au 
înțeles funcțiile şi rolul ştiinţelor în emanciparea națiunii. 
In cadrul unui asemenea proces complex de căutare a 
direcțiilor dezvoltării sociologia românească este, în 
ansamblul ei, marcată de orientarea progresist- 
democratică. In felul acesta putem spune că notele 
comune, sintetizatoare ale gândirii sociologice româneşti 
au fost şi sunt cele ale unor concepţii novatoare, înaintate, 
critice şi democratice, căci deasupra inerentelor deosebiri 


din interiorul său, ea s-a aflat permanent în slujba 
idealurilor nationale de libertate şi de suveranitate, de 
unire şi dezvoltare armonioasă a economiei şi societății. 

Sociologia are particularitatea de a-şi întemeia 
abordarea teoretică pe datele realității concrete, astfel 
încât nu poate deveni niciodată o disciplină pur 
„academică ” decât cu riscul autoanulării. Tocmai la o atare 
caracteristică a statutului epistemologic se referea D. 
Gusti când rostea cunoscuta idee: „Sociologia ori este 
monografică, ori nu există“. Ramurile sale pot fi definite 
discipline ,teoretico-empirice”, ceea ce le conferă o mare 
putere formativă în sistemul disciplinelor de învățământ. 
Prin intermediul lor realitatea concretă se rosteşte pe sine 
în sălile de curs şi de seminar, contribuind la integrarea 
învățământului cu practica socială. 

Experienţa românească privind predarea sociologiei 
în învăţământ are la bază o concepție originală. Astfel, 
discipline care reprezintă ramuri ale sociologiei au fost 
introduse în planurile de învățământ în funcţie de profilul 
institutelor abordând o amplă problematică practică din 
ramura respectivă de activitate. Aceste discipline 
contribuie direct la formarea de profil a specialiştilor, 
intrând în sistemul disciplinelor formative de bază; ele 
ajută la realizarea obiectivului conform căruia inginerul, 
medicul, artistul, profesorul trebuie să dobândească în 
cursul formării lor un status socio-profesional, o cultură a 
integrării sociale prin valorificarea optimă a cunoştinţelor 
şi nu doar o sumă de abilităţi profesionale de strictă 
specialitate. 

Sociologia este o ştiinţă a conexiunilor, a sesizării, 
măsurării si evaluării cât mai precise a relaţiilor 
fenomenelor sociale, făcând posibilă anticiparea evoluției 
lor Prin această deschidere spre totalitate şi spre 
interdependenţele sociale, sociologia se dovedeşte o 
disciplină formativă de prim rang, necesară pentru 
afirmarea în plan social a tuturor specialiştilor indiferent 
de domeniul profesional. 

Sociologia este o ştiinţă deschisă spre cercetare 


continuă a realității si transformare  neincheiată a 
sistemului său categorial în raport cu devenirea concret- 
istorică a societăţii. Înzestrată cu un sistem de metode şi 
tehnici de cercetare, sociologia se dovedeşte superioară 
demersurilor tradiționale, adesea speculative, care aspirau 
la o cunoaştere din cabinet a realului. Pornind de la 
asemenea considerente şi convingeri, lucrarea de faţă, 
Sociologia Culturii se adresează, in acelaşi timp, 
studenţilor şi elevilor; tuturor absolvenţilor; fără excepție, 
indiferent de meserie, specialitate sau loc de muncă, 
având în vedere că fiecare este sau va fi implicat direct în 
procesul amplu de cunoaştere si de valorificare a 
complexei mosteniri culturale a poporului nostru. 
Societatea trebuie cunoscută la nivel micro şi macrosocial, 
în relațiile sale complexe, prin mecanismele sale de ordine 
şi mişcare continuă, iar sociologia, în general, sociologia 
culturii, în particular joacă un rol de prim rang în acest 
proces. Împlinirea oricărei aspirații de progres a 
generațiilor de azi şi de mâine este şi rezultanta bunei 
cunoaşteri şi a realistei evaluări a stărilor şi resurselor 
materiale şi umane ale societăţii româneşti. Numai o atare 
cunoaştere permite mobilizarea întregului potenţial de 
creație pentru înaintarea spre noi stadii de civilizaţie 
materială şi spirituală, iar cum sociologia face parte din 
sistemul strategic al educaţiei naţionale, ea răspunde 
imperativului unei societăți orientate spre învățare 
permanentà, înzestrată cu abilități de autoconducere si de 
autodeterminare democratică prin confruntarea si 
fructificarea valorilor. 

Alături de celelalte ramuri ale sociologiei, ca 
disciplină de învățământ şi cercetare ştiinţifică, sociologia 
culturii răspunde unor necesităţi practice şi teoretice 
fundamentale. Constituindu-se ca o ramură distinctă a 
sociologiei, ca expresie a cerintei sociale de a dispune de o 
perspectivă unitară asupra proceselor culturale, sociologia 
culturii a făcut parte din sistemul formativ al instruirii 
sociologilor chiar în cadrul primului plan de învăţământ 
privind pregătirea sociologică la Facultatea de Filosofie- 


Istorie a Universităţii din Bucureşti. În acest cadru am 
elaborat şi expus cursul de sociologia culturii studenţilor 
Secţiei de sociologie, începând cu anul universitar 1968 - 
1969. 

În anul universitar 1972 am ocupat, prin concurs, 
postul de conferenţiar universitar la Conservatorul de 
Muzică din Bucureşti, fiind titularul cursului de Sociologia 
Culturii. In această calitate şi ca urmare a specializării în 
domeniu, timp de un an de zile, la Universitatea Sorbona 
din Paris; am publicat 32 de prelegeri ale cursului sub 
formă de broşuri iar la Editura Didactică şi Pedagogică 
prima ediție a manualului universitar de Sociologia 
Culturii în anul 1981, îmbogățirea experienţei didactice şi 
de cercetare ştiinţifică permițând ulterior, trecerea la o 
nouă ediţie, în anul 1988. În aceeaşi perioadă am 
coordonat; în calitate de conducător ştiinţific, opt teze de 
doctorat, autorii acestora obținând titlul ştiinţific de doctor 
în sociologie pe teme de sociologia culturii. 

Actuala ediţie a Sociologiei Culturii, oglindă a unei 
experienţe proprii imbogätite şi a unui nou context social- 
istoric ce dă expresie liberei exprimări a pluralismului 
valorilor işi propune să releve mai pregnant originalitatea 
contribuţiilor româneşti în abordarea sociologică a 
culturii. In acest sens; am considerat important ca, pe de o 
parte, să se releve aportul teoretic conceptual al şcolilor 
tradiționale româneşti de sociologie, care s-au impus prin 
valoarea lor în cultura europeană şi universală, iar pe de 
altă parte, să fie duse mai departe modelele sociologice 
pentru organizarea instituţională a învăţământului, ştiinţei 
şi culturii în România, rezultate îndeosebi din gândirea 
sociologică a marilor oameni de ştiinţă şi patrioţi români, 
precum Spiru Haret, Dimitrie Gusti, Petre Andrei. Capitole 
speciale ale prezentei ediţii explică mai larg ratiunile 
acestei intenții şi nu este rostul unui scurt „cuvânt înainte” 
să intre în detalii motivationale. 

Este, desigur mai putin obişnuit ca prefața unei cărți 
să facă apel la scheme sau grafice care transpun 
convenţional o anumită concepție ori descriu sintetic un 


model desprins dintr-o teorie anterioară ori propus ca 
urmare a valorificării acesteia. În cazul de faţă, în lumina 
aprecierilor de mai sus, consider că este edificator a pune 
faţă în fată schemele privind „Organizarea instituţională a 
activităţii culturale în concepția lui D. Gusti” (fig. 1) şi 
„Organizarea instituțională a Fundaţiei „România de 
Mâine”, un un nou model de aplicare a valorilor sociologiei 
româneşti a culturii” (fig. 2). Elaborate la o diferenţă în 
timp de peste 50 de ani, cele două modele sunt şi o 
mărturie a posibilităţilor fiecărui stadiu istoric de 
dezvoltare social-economică. Nu este în intenţia acestei 
scurte introduceri de a explica un asemenea adevăr. Ceea 
ce se impune însă atenţiei este faptul că, din perspectiva 
sociologiei culturii, cel de al doilea model a devenit posibil, 
în primul rând, datorită abordărilor anterioare (Spiru 
Haret, Petre Andrei Dimitrie Gusti) şi în al doilea rând 
incontestabilului proces de democratizare ce are loc în 
prezent în țara noastră. 

As sublinia totodată că abordarea dezvoltării 
învățământului ştiinţei şi culturii se face acum pornind de 
la marile realizări marcate de eradicarea analfabetismului, 
de creşterea nivelului de instruire şi acces la cultură al 
celor mai largi categorii ale populaţiei României din 
ultimele patru decenii ale secolului nostru. 

Dincolo de „pecetea ideologică” şi tarele politice ale 
unei epoci revolute, accesul larg la învăţământul 
generalizat de 12 ani în 1989, iar prin acesta la cultură, 
este un fapt pe care nu-l poate contesta nimeni; poate doar 
purtătorii unor prejudecăţi ori inspiratorii lor. Dar cum 
aceştia rămân oricum în afara perimetrului culturii 
consider că azi şi mai ales mâine îşi păstrează pe deplin 
valabilitatea nobila deviză a marelui sociolog şi patriot 
român Dimitrie Gusti: „Pro scientia et patria“. Sub egida 
acesteia se află şi volumul de faţă. 


Autorul 
Bucureşti iunie 1993 

Fig.1 Organizarea institutională a activitătii culturale în conceptia lui D. Gusti 

1. 
SOCIOLOGIA - STIINTA DESPRE SOCIETATE 

SOCIOLOGIA CULTURII - RAMURA A 
SOCIOLOGIEI 


Sociologia ca ştiinţă s-a constituit în epoca modernă, 
când s-a cerut în mod firesc un răspuns cât mai adecvat la 
întrebarea: „Ce este societatea? Care sunt mecanismele si 
legile care o guvernează?” etc. 

Vom vedea în cele ce urmează că răspunsul la aceste 
întrebări diferă în funcție de orientările teoretico- 
metodologice!. 

Primul mare grup de asemenea orientări este cel 
care, deşi reuneşte poziţii diverse, se caracterizează prin 
încercarea comună de a da o definiţie socialului după 
criteriile unor stiinte’. Numim această grupare prin 
termenul de „direcţie analogică” în dezvoltarea sociologiei. 
Din ea fac parte: 

Sociologia mecanică, cu reprezentanţi precum: 
Spiru Haret, după care societatea este o reuniune de 
indivizi supuşi acţiunii lor reciproce şi acţiunilor 
exterioare, deci legile mecanicii se pot aplica societăţii“; 


1 Asupra unei prezentări detaliate a diverselor orientări a se vedea A. 
Cuvillier, Manuel de sociologie, tome I, PUF, Paris, 1967, p. 3-98. 

2 Petre Andrei, Sociologia generală, Editura Scrisul Românesc, 
Craiova, 1936, p. 90-166. 

3 Expresia „sociologia mecanică" desemnează aici concepţia fizico- 
mecanicistă, formulată de către Herbert Spencer ca un sistem de 
filosofie sintetică, în care ar intra unitatea fenomenelor naturale, 
morale şi sociale, pe baza ideii de evoluţie mecanică (Petre Andrei op. 
cit. p. 91). 

4 Spiru Haret, Mecanica socială (1910), reprodusă în Opere, p. 297- 
477 (tradusă în limba română, Editura Ştiinţifică, Bucureşti, 1969) 
Concepţia lui Haret, înrudită, întrucâtva, cu „mecanicismul sociologic", 
nu poate fi, totuşi, caracterizată, în ultimă instanţă, ca ,mecanicism", 
ci, mai mult, ca „mecanică socială" („sociologie mecanică"). La 
întrebarea de ce nu a intitulat cartea Sociologie mecanică, Spiru Haret 
a precizat: „Poate să fie sociologie mecanică dacă tratează ştiinţa 
sociologiei după metoda mecanică; dar este şi mecanică socială, dacă 


Leon Winiarski, după care societatea este un agregat de 
indivizi - molecule - fiecare fiind supus acţiunii mai multor 
forte. 

Organicismul. Conform acestei conceptii, socialul 
nu este o simplă juxtapunere sau sumă de părţi ca la 
mecanica socială, ci este un organism viu în care părţile 
sunt dotate cu conştiinţă şi sunt legate functionalf. 

Modelul Societăților animale („Les sociétés 
animales”) 7”, care caută argumente ale socialului în 
comunităţile de animale. Exemplu: forme ale diviziunii 
muncii în „satele” castorilor etc. 

Orientări psihologice. 

1. Psihologia mulțimilor. G. Le Bon afirmă că în 
aglomeratie se formează o „inimă colectivă”: a) predomină 
fenomenele de simpatie; b) se comunică prin contagiune; 
c) devine prioritar elementul instinctiv, afectiv în 
detrimentul celui intelectual; d) în starea de mulţime este 
absorbită personalitatea. 

2. Teoria imitatiei, al cărei reprezentant de bază 
este G. Tarde. Starea socială, în concepţia sa, este starea 
de somn şi vis (individul nu este capabil să se trezească din 
visul său familial sau national, care exprimă o imitație a 


faci o carte în care nu arăţi alta decât cum se poate aplica mecanica la 
sociologie. Eu, acest din urmă lucru l-am făcut. Dacă as fi voit să-l fac 
pe cel dintâi, mi-ar fi trebuit nu un volum de 250 de pagini, ci cine ştie 
cîte şi o competintä pe care nu o am" (Mecanica socială, Editura 
Ştiinţifică, Bucureşti, 1969, p. 223). 

5 Leon Winiarski, Le principe du moindre effort comme base de la 
Science sociale; în: Revue Philosophique, LX (1903), p. 381, socoteşte 
că evoluţia socială ia naştere „în trecerea de la stări interne, diferite 
din punctul de vedere al intensității energiei, la stări externe egale sub 
acest raport", dezvăluind, în felul acesta, un punct de vedere 
mecanicist asupra vieţii sociale. 

6 Expunerea şi critica „Organicismului" în Petre Andrei, op. cit. p. 315- 
334. 

7 Alfred Espinas, Des sociétés animales, Paris, 1877. El pleacă de la 
premisa că nici o fiinţă vie nu este singură şi că societatea, ca 
organism complex, este produsul unei evoluţii biologice, la fel ca orice 
alt organism. 


altora, a trecutului, a lui însuşi. Forma de trezire este 
invenţia”. Cauzele imitatiei sunt: logice (acţionează când 
inovaţia este aleasă pentru că e judecată utilă); extralogice 
(imitatia de la superior la inferior; provincia imită regele si 
curtea etc.). 

Criticând această concepţie, A. Cuvillier arată că 
teoria imitatiei reduce toate formele de comunicare şi de 
integrare socială la imitație. Imitatia nu poate explica toate 
formele variate ale societăţii şi diferenţa lor în timp şi 
spaţiu!”. O variantă a orientărilor psihologiste este teoria 
psihanalitică!!. 

Orientările mai noi în sociologie încearcă o definire a 
specificitatii socialului: orientarile structuraliste, 
fenomenologice, actionaliste; functionaliste etc. 

Ne vom referi pe scurt la două dintre aceste 
orientări, întrucât sunt deosebit de reprezentative pentru 
gradul şi modul în care s-a dezvoltat sociologia apuseană: 
structural-functionalismul  parsonsian şi sociologia 
acționalistă a lui A. Touraine. 

O societate este, în concepţia structural- 
funcționalistă a lui Parsons, un întreg organizat şi 
interdependent, un sistem compus din subsisteme 
(instituţii, organizaţii, grupuri). Orice fenomen social este 
legat de îndeplinirea unor nevoi sociale şi personale, deci 
îndeplineşte o anumită funcţie. Sistemul social, ca atare, 
constă dintr-o „pluralitate de actori” individuali, 
„interacţionând reciproc într-o situație”, care este 
compusă din trei categorii de obiecte: „sociale”, „fizice” si 
„culturale”. 


8 G. Tarde, Les lois de l'imitation, Felix Alean, Paris, 1890, p. 158-212. 
9 Imitatia şi invenţia, care ar da naştere asemănării şi deosebirii 
dintre oameni, au fost formulate ca două „legi fundamentale" ale vieţii 
sociale de către Prosper Lucas, în anul 1847 (Petre Andrei, op. cit. p. 
357). 

10 Concepţia lui G. Tarde este susceptibilă de „numeroase şi grele 
critici" (P. Andrei, op. cit p. 357-362). 

11 Catherine B. Clement, Pierre Bruno, Lucien Seve, Pentru o critică 
marxistă a teoriei psihanalitice, Editura Didactică şi Pedagogică, 
Bucureşti, 1975. 


Un „obiect social” este: a) un ,actor”, care dă 
expresia „ego-ului”, adică cel care este „considerat punct 
de referinţă în acţiune”; b) „altul”, cel cu care se 
interacționează, sau c) o „colectivitate care este 
considerată drept unitate în raport cu scopurile actorilor”. 

„Obiectele fizice” sunt „calităţi empirice”, „mijloace 
şi condiţii ale acţiunii actorului”. 

„Obiectele culturale” sunt elemente simbolice ale 
tradiţiei culturale, idei sau credinţe, simboluri expresive 
sau modele în măsura în care acestea sunt considerate de 
către cel ce intră în acţiune ca obiecte situationale şi nu în 
măsura în care ele apar ca „elemente ale personalităţii” 
(cultura subiectivă) !?. 

Având în vedere că o situaţie socială conţine aceste 
trei categorii de obiecte înseamnă că „orientarea actorilor” 
în acţiune este diferențiată în raport cu aceste obiecte. Ca 
atare, un actor va fi caracterizat printr-o orientare 
cognitivă, catetică sau evaluativă. 

Prin orientarea catetică se înţelege faptul că orice 
situaţie socială are pentru un individ semnificaţii legate de 
satisfacerea nevoilor sale. Orientarea cognitivă se referă la 
faptul că actorul are posibilitatea să-şi definească, reflexiv, 
elementele situaţiei în care acţionează. Prin orientarea 
evaluativă este exprimată capacitatea individului de a 
selecta şi a integra acele elemente dintr-o situaţie dată, 
care sunt relevante pentru ei. Altfel spus, orice individ 
acţionează motivat afectiv, pe baza cunoaşterii situaţiei, 
într-un mod organizat. 

Ca atare, acţiunea sa se desfăşoară prin intermediul 
a patru subsisteme sociale, fiecare dintre acestea 
permiţând preponderent realizarea unei funcţii anumite. 
Aceste subsisteme sunt: subsistemul economic, care 
permite realizarea funcţiei de adaptare a sistemului social; 
subsistemul politic, care permite realizarea funcţiei de 
atingere a scopurilor în cadrul sistemului social; 
subsistemul cultural, care este legat de exercitarea 


12 T. Parsons, The Social System, Routledge and Kegan Paul Ltd. 
London, 1951. 


functiei integrative a sistemului social si subsistemul 
familiei, care exercită funcţia de menţinere a modelelor 
culturale, a valorilor de bază (legată de creşterea copiilor, 
de reproducerea biologică şi de conservarea grupurilor 
sociale). 

Prin urmare, în concepţia lui Parsons, orice sistem 
social global trebuie să îndeplinească aceste patru funcţii: 
a) funcția de adaptare a sistemului; b) funcţia de 
menţinere a modelelor socio-culturale; c) funcţia de 
atingere a scopurilor; d) funcţia de integrare. Fiecare 
dintre aceste funcţii de bază dezvoltă o diviziune 
funcţională, generându-se subsistemele specializate în 
îndeplinirea prioritară a uneia dintre aceste funcţii. 

Pe de altă parte, orice sistem social este organizat pe 
patru niveluri ierarhice: biologic (sau nivelul resurselor şi 
energiei sistemului social); al personalităţii, respectiv 
nivelul mobilizării resurselor prin intermediul acţiunii 
sociale; nivelul societății, sau nivelul organizării acţiunilor 
sociale, al interacțiunilor dintre actori; nivelul culturii, 
adică nivelul integrării resurselor, mijloacelor sistemului 
social. Schematic, am avea relaţiile prezentate în figura 3. 

Prin circuitul (B-P-S-C) sunt acţionate resursele şi 
energia, iar prin circuitul (C-S-P-B) sunt acţionate 
informaţia şi controlul. 


| B (biologic) 
| i P (personalitate) 


S (societate) 
C (cultură) 
Fig. 3. Niveluri de organizare a unui sistem social. 


La rândul lor, cele patru subsisteme funcţionale se 
află într-o relaţie de „interschimbări” sub forma unor 
fluxuri care sunt în număr de şase, aşa cum reiese din 
figura 4. 


S F(amilie) S E(conomic) 


S P(olitic) S C(ultural) * 


Fig. 4 Subsistemele funcţionale din cadrul sistemului social. 


Din schemă reiese că fiecare dintre cele patru 
subsisteme poate intra în relaţie cu celelalte trei prin 
mijlocirea unui „mijloc simbolic de schimb”15. 

Îndeplinirea tuturor funcţiilor se realizează însă prin 
intermediul acţiunii sociale, care este un „sistem de 
alegere” în raport cu un număr limitat de modele. Acestea 
privesc componentele acțiunii, respectiv orientarea 
actorului (deci actorul însuşi), evaluarea obiectelor sociale 
(deci sistemul interactiv), aspectele funcționale. Aşa că, 
într-o acțiune socială există un actor social, un sistem de 
interacțiune (status-ul si rolul social îndeplinite de actori) 
şi un sistem de modele culturale. 

Elementul de bază în definirea acțiunii sociale este 
raportarea nevoilor la valorile culturale. Dacă am definit 
acțiunea ca un sistem de alegere între un număr limitat de 
modele de acţiune, înseamnă că orice acțiune concretă se 
poate încadra într-unul sau altul din aceste modele. 

Aceste modele apar la Parsons ca dileme pe care 
trebuie să le rezolve orice individ (actorul) în acțiunea 
socială şi în funcție de rezolvarea acestora sistemul 
acțiunii sociale va căpăta o anumită configurație. 

Aceste dileme sunt: 

a) orice actor trebuie să decidă a alege între o 
satisfacție imediată a acțiunii sale sau o satisfacție 
îndepărtată (amânată); 

b) în evaluärile sale actorul poate da prioritate 
criteriilor colective în vigoare (deci va fi orientat spre 
colectiv) sau criteriilor personale (deci va fi orientat 
prioritar către sine); 

c) în evaluare „actorul” (individul aflat într-un rol 
social) poate utiliza criteriile apreciative (ceea ce se spune 


13 T. Parsons, N. E. Smelser, Economy and Society, Glencoe, III, The 
Free Press of Glencoe, 1956. 


despre situatia X) sau cele cognitive (ceea ce este situatia 
X);, d) „actorul” poate alege între un obiect care-i aduce o 
recompensă imediată (complex de calităţi) sau unul care-i 
aduce o recompensă întârziată, â la long (obiectul drept 
complex de îndepliniri), deci care-i permite să se realizeze 
în continuare; 

e) obiectele sunt fie functional-difuze (cerere 
nespecifică), fie functional-specifice (cerere specifică). Prin 
urmare, cultura, din punct de vedere structural, apare ca 
fiind alcătuită din 5 variabile (modele) ale oricărei acţiuni, 
iar din punct de vedere dinamic apare ca proces de 
integrare a valorilor în aceste 5 variabile (modele). 

Astfel, există o grilă de evaluare a sistemului acţiunii 
sociale alcătuită din aceste 5 modele de tipul dilemelor, în 
sensul că orice „actor” are de ales între: 

- Neutralitate efectivă - Afectivitate 

- Orientare către colectiv - Orientare către sine 

- Universalism - Particularism 

- Calitate - îndeplinire 

- Specificitate - Difuziune. 

Limitele sistemului parsonsian au fost resimtite şi 
criticate chiar din interiorul orientării funcționaliste, R.K. 
Merton fiind criticul cel mai sistematic al functionalismului 
de tip parsonsian şi antropologic (alături de Sociologia 
radicală ale cărei critici sunt de pe alte poziţii). Intenţia 
acestuia a fost de a dezvolta cadrul teoriei şi analizei 
funcţionale a societăţii, motiv pentru care el propune o 
reelaborare a „paradigmei funcţionale”. In sensul acesta, 
în locul celor trei postulate ale functionalismului global 
(antropologic) - postulatul universalităţii funcţiilor, al 
necesității şi al unităţii funcţionale - Merton propune o 
redefinire a conceptelor analizei funcţionale, elaborând 
conceptele de funcție latentă şi funcţie manifestă, 
disfunctie, pierdere si câştig functional (dinamica 
funcţională). Prin funcţie se înţelege orice activitate 
recurentă (cu efect invers) care contribuie la existenţa şi 
continuitatea structurilor. Alte concepte implicate în 
analiza funcţională a sistemelor sociale sunt, aşa cum am 


văzut, cele de funcţie latentă si funcţie manifestă. O 
funcţie este latentă dacă este  nepercepută şi 
neintenţionată de indivizi în cadrul sistemului. O funcţie 
este manifestă dacă este înţeleasă şi voită de indivizi. 
Substitutul funcţional. Când o funcţie nu mai 
corespunde convenabil unei nevoi legate de menţinerea 
structurii, apare - după cum afirmă H. Janne - un substitut 


funcţional; exemplu: dezvoltarea învăţământului 
profesional exprimă imposibilitatea familiei de a-şi mai 
asigura o funcţie tradiţională - cea a pregătirii 


profesionale - în condiţiile industrializării (trecerii de la o 
societate  rural-agrară la una  urban-industrială). 
Substitutul funcţional este legat de alte două mecanisme 
funcţionale şi anume câştigul şi pierderea funcţională: 
unele grupuri îşi asumă funcţii noi (în exemplul de mai sus: 
sistemul social îşi asumă o funcţie nouă), altele pierd 
funcţii (exemplu: familia a pierdut o funcţie tradiţională, 
aceea a educaţiei profesionale a copilului). Un alt 
mecanism functional este supraviețuirea funcţională: când 
o funcţie supravieţuieşte deşi nu-şi mai îndeplineşte rolul 
iniţial; de obicei ea îndeplineşte un rol. 

În fine, disfunctia exprimă o nevoie orientată negativ 
în raport cu existenta şi continuitatea structurilor. 

Limitele fundamentale ale teoriei lui T. Parsons sunt, 
prin selecţie, următoarele: 

a) reduce analiza sociologică la aspectele sincronice 
ale societăţii, la ordinea socială, eludând necesitatea 
studierii contradictiilor şi a măsurilor pentru depăşirea 
acestora; 

b) defineşte societatea în termeni funcționali, deci ca 
organism al consumului şi nu ca organism al producţiei. 
Producţia economică este analizată doar în termeni 
funcționali, ca fiind subordonată funcţiei de adaptare, 
când, în realitate, ea are o funcţie de transformare a 
sistemului social; 

c) pune pe acelaşi plan de analiză sistemul economic 
cu cel politic, fapt ce nu favorizează desprinderea unor 
concluzii clare pentru factorul politic; 


d) reduce analiza societätii la analiza actiunii 
actorilor (indivizilor) si a functiilor; 

e) analiza acţiunii este redusă la principiul 
teleologismului  (determinismul scopurilor) ignorând 
aproape complet principiul  determinismului social 
(acceptat doar ca principiu al conditionärii de către 
mijloace). 

Toate acestea arată că perspectiva parsonsiană a 
sociologiei trebuie depăşită, ea nefiind un instrument 
eficient pentru forţele sociale ce militează în vederea 
transformărilor sociale profunde, reţinând însă unele 
elemente cum ar fi cele legate de elaborarea unei scheme 
analitice de explicare a acţiunii. Totuşi, însăşi acţiunea 
socială nu poate fi redusă la analiza actorului în termenii 
rolului şi statusului social, care sunt date în cadrul 
sistemului. In realitate, individul are capacitatea să 
transforme însuşi sistemul de roluri şi statusuri, 
transformând sistemul relaţiilor sociale. Cel care s-a 
apropiat de acest sens al definirii sistemului acţiunii 
sociale a fost A. Touraine. 

Conceptul central, prin care el încearcă să 
depăşească teoria sociologică structural-funcţionalistă, 
este cel de „istoricitate” sau de „sistem al acţiunii 
istorice”. Prin „câmpul de istoricitate” al societăţii, autorul 
teoriei înţelege capacitatea societăţii de a se distanţa de 
structurile sale existente şi de a „produce” noi structuri. 
Deci elementul central al sociologiei este „producţia 
societăţii” de către ea însăşi. În „câmpul istoricitätii” 
claselor sociale le revine un rol central, în sensul că ele 
sunt agenţii care încearcă să înscrie dezvoltarea societăţii 
într-o direcţie conformă intereselor lor. În felul acesta, 
între acţiunea claselor şi „istoricitate”, care exprimă 
acţiunea istorică globală a societăţii, se poate crea o 
distanţă, o tensiune. Întrucât societatea are mecanisme de 
„acumulare” a rezultatelor activităţii sociale, în special a 
rezultatelor activităţii economice, în raport cu orientările 


dezvoltate în „câmpul istoricităţii”!1, ea se poate produce 


14 Vezi A. Touraine, Production de la societé, Edition du Seuil, Paris, 


pe sine, poate să-şi devină propriul ei stăpân. Ca atare, 
problema centrală a sociologiei este studiul „deciziilor” şi 
„controlului” în cadrul sistemului acţiunii istorice care se 
desfăşoară în forma strategiilor de acţiune, a strategiilor 
de dominație, a formelor de organizare şi de consum 
social. Într-o atare perspectivă, sociologia funcționalistă 
reduce analiza societăţii la analiza formelor de organizare 
şi de consum social. Poziţia sociologiei actionaliste faţă de 
alte concepţii sociologice constă în aceea că ea se 
concentrează pe cercetarea acțiunilor şi a deciziilor deci 
pe cercetarea societăţii ca mişcare, nu ca ordine. 

Faţă de sociologia acţionalistă, cea funcționalistă este 
centrată pe cercetarea funcțiilor şi a controlului, deci pe 
problema ordinii. Aceste poziţii reies cu mai multă 
claritate din schema de mai jos, conform căreia teoriile 
sociologice se deosebesc unele de altele după modul în 
care analizează relaţiile sociale, relaţiile societăţii cu 
mediul înconjurător, ordinea socială, mişcarea socială. 


Specificare Ordine Mișcare 
Relaţii cu mediul înconjurător Funcții Decizii 
Relaţii sociale Control Acţiuni 


Din schemă reiese că: 

- Sociologia funcționalistă interpretează relaţiile 
sistemului social cu mediul înconjurător ca relaţii 
funcţionale, date o dată pentru totdeauna, ireductibile în 
raport cu acţiunea indivizilor şi a societăţii. Deci este o 
sociologie a ordinii. Totodată, ea interpretează relaţiile 
sociale în termenii controlului social. Deci este o sociologie 
a controlului. În această calitate ea poate, cel mult, să se 
dezvolte în direcţia unei sociologii a manipulării sociale. 

- Sociologia acţionalistă interpretează aceste relaţii 
în termenii deciziilor agenţilor sociali, care pot deci să le 
programeze, să le intensifice sau nu, etc. Ca atare, aceasta 
este o sociologie a mişcării; totodată, aceasta 


1973, cap. I (Historicité) şi cap. II (Syistème de l'action historique). 


interpretează relaţiile sociale în termenii acţiunilor 
agenţilor. Ea poate să devină, prin urmare, o sociologie a 
transformării (sociale), a „producţiei societăţii” de către 
agenţii sociali. De aici şi superioritatea sociologiei 
actionaliste faţă de cea funcționalistă. 

Obiectul sociologiei poate fi însă conceput nu numai 
ca acţiune socială, ci şi ca unitate dintre aceasta şi 
sistemul de interdependenţă care funcţionează ca un 
cadru al acţiunii sociale. 

Pornind de la o schemă a lui D. Gusti, obiectul 
sociologiei ar putea fi exprimat astfel: 

A (ctiuni sociale) + S (isteme de interdependentä) = 
M  (anifestäri sociale) Am păstrat conceptul de 
„manifestări sociale” din teoria lui Gusti, întrucât îl 
socotim pe deplin relevant pentru o teorie sociologică. 

În cadrul „sistemelor de interdependenţă” intră 
fenomene precum: cele ale relațiilor sociale; ale structurii 
sociale (grupuri, clase sociale, comunităţi: sat, oraş); ale 
formelor organizării, conducerii şi controlului social. 

În cadrul „manifestărilor sociale” s-ar putea realiza o 
clasificare a acestora după mai multe criterii. Sunt de 
reţinut însă manifestările din sfera producţiei materiale, 
cele din sfera producţiei valorilor non-materiale etc. 
Acestea au atât caracter de activităţi productive, cât şi de 
activităţi de consum. Într-un atare context analitic ne dăm 
seama şi de sistemul categorial al sociologiei. 


1.1. CONCEPTUL DE SISTEM SOCIAL. CÂTEVA 
NOŢIUNI DE BAZA ALE SOCIOLOGIEI 


Sistemul social este un concept „concret-analitic”, 
permiţând cunoaşterea interdependentelor, a modurilor de 
integrare a părţilor, a naturii acestor interdependente, a 
regularităţii socialului etc. Dar pentru a căpăta valenţe 
explicative, conceptul de sistem trebuie să fie utilizat ca 
„principiu al sistemicităţii”, adică să fie utilizat pentru o 
definiţie pozitivă a modului real de integrare socială. 

Sistemul este un ansamblu de elemente 


interdependente, ale cäror raporturi dinamice au o functie 
de integrare si de conservare a sistemului. Aceste 
raporturi exprimă corelaţii de tipul ,dependentelor 
funcţionale”. 

Dependențele funcţionale sunt acele concordante 
dintre însuşirile elementelor, slujind astfel menţinerii 
sistemului. Pe un asemenea gen de concordanţă se 
bazează finalitatea sistemului”. 

Componentele sistemului sunt unite în subsisteme. 
Elementele acestor subsisteme au o autonomie relativă, 
ceea ce explică anumite neconcordante sau disfuncţii ale 
sistemului social!6. Pe de altă parte, întrucât legătura 
dintre componente nu este directă ci este mediată de 
starea de funcţionalitate a sistemului, adică este o legătură 
inversă, vom considera că sistemul social este un „sistem 
cu echilibru dinamic”. În cadrul său subsistemele sunt 
capabile, ele însele, de schimbare. Mai trebuie spus că 
dependentele funcţionale ale sistemului pot fi analizate ca 
legi funcţionale ale sistemului social. 

După ce am analizat aceste caracteristici generale 
ale sistemelor, încercăm o primă definiţie a socialului care 
să satisfacă exigenţele principiului sistemicităţii. Socialul 
ca sistem este un ansamblu de componente (subsisteme) 
între care există raporturi dinamice de tipul dependentelor 
funcţionale. Componentele (subsistemele) sistemului social 
sunt de natură materială (cadru geografic, cadru 
demografic, cadru tehnologic), de natură ideală (simboluri, 
valori, tradiţii, obiceiuri şi reguli) şi psihice (atitudini, 
credinţe, prejudecăţi, idei, sentimente, opinii, trăiri etc.). O 
înţelegere deplină însă a conceptului de sistem nu este 
posibilă decât în corelaţie cu cel de structură. 


15 M. I. Setrov. Principiul sistemicitätii şi noțiunile sale fundamentale, 
în Metoda cercetării sistemice, Editura Ştiinţifică, Bucureşti, 1974, p. 
53. 

16 H. Janne numea această autonomie relativă ,discontinuitatea 
sistemelor sociale” faţă de continuitatea celor organice, în care părţile 
au funcţii strict funcţionale şi o dependenţă organică. Op. cit. p. 62 


1.2. CONCEPTUL DE STRUCTURĂ SOCIALĂ 


Structura înseamnă acelaşi lucru cu alcătuirea şi se 
deosebeşte de organizare. Ca atare, structura nu poate fi 
înţeleasă decât în contextul istoriei sistemului şi are un 
caracter obiectiv. 

Organizarea are un caracter suprastructural si 
corespunde acelor moduri de funcţionare a structurilor 
care sunt în concordanţă cu interesele claselor dominante. 
Acesta este sensul conceptelor de structură si 
suprastructură. 

Deci, structura socială poate fi înţeleasă într-o primă 
acceptie ca ansamblul de relaţii sociale (inclusiv între 
clasele sociale, între grupurile sociale). Când ne referim la 
relaţiile sociale între indivizi vorbim despre structură de 
grup sau, cu un concept consacrat, despre microstructuri. 
Relaţiile dintre clasele sociale ne dau structura de clasă, 
ca nivel de bază al structurii sociale. 

Structura socială poate fi deci înţeleasă atât în raport 
cu nivelul ei microsociologic, cu ceea ce un sociolog 
numeşte „reţea de microstructuri”!”, cât şi în raport cu 
nivelul ei  macrosociologic, deci cu macrostructura 
societăţii globale, ale cărei relaţii invariante sunt relaţiile 
dintre clasele sociale. 

Reţeaua microstructurilor cuprinde relaţiile dintre 
indivizi ca membri ai unor „grupuri mici de lucru”, ai unor 
familii, ai unor grupuri neformate etc.'8. Principalele tipuri 
structurale în planul macrostructurii sunt: structura de 
clasă, structurile ocupaţionale, structurile teritoriale (ca 
structuri intercomunitare în cadrul unor zone sociale şi nu 
ca reţele administrative). La nivelul intermediar de 
structurare a societăţii globale tipurile structurale se 
diversifică şi mai mult, în aşa fel încât putem vorbi despre 
diversele tipuri de colectivităţi umane. În fine, la nivelul 
microstructurilor, tipurile structurale capătă o imensă 


17 ]. Sczcepanski, Noţiuni elementare de sociologie, Editura 
Ştiinţifică, Bucureşti, 1972, p. 225. 
18 Ibidem, p. 227. 


diversificare (familie, cercuri, grupuri de prieteni, grupuri 
stradale, imensa diversitate a grupurilor neformate etc.). 

Elementul comun însă tuturor tipurilor structurale 
este relaţia socială. 


1.3. RELAŢIA SOCIALĂ 


Încercând o primă definire a relaţiei sociale, folosim 
pe cea a lui E. Dupreél, care consideră că există un „raport 
social când existenţa sau activitatea unuia dintre termeni 
influenţează asupra actelor sau stărilor psihologice ale 
celuilalt” (influenţa poate fi voluntară sau involuntară, 
conştientă sau neconştientă) 1°. 

Pe de altă parte vom spune, împreună cu sociologul 
belgian H. Janne, că relaţia socială este medie, normală, 
constrângătoare, „exterioară”, mai mult sau mai puţin 
structurată într-un oarecare grad, instituită, recurentă şi 
funcţională. 

După Janne, care reface argumentul lui Dupreél, într- 
o relaţie socială cei doi termeni au o forţă socială. Tot el 
arată că cel care are o forţă mai mare „în ceea ce priveşte 
obiectul relaţiei, influenţează actele şi starea psihologică a 
celuilalt”. 

Putem spune că factorii forţei sociale au o varietate 
invers proporțională cu trecerea de la nivelul microsocial 
la cel macrosocial şi anume: cu cât ne plasäm la nivelul 
relaţiilor interpersonale actualizate, cu atât factorii forţei 
sociale sunt mai diverşi: frumuseţe, inteligenţă, coerenţă, 
personalitate, experienţă asimilată, performanţele trecute 
etc. Cu cât ne plasăm la nivelul relaţiilor macrosociale, cu 
atât factorii de care depinde forţa socială se limitează. La 
nivelul cel mai înalt doar doi factori determină forța 
socială a celui care se relationeazä: poziţia în raport cu 
mijloacele de producție şi partea din produs care-i revine 
prin actul repartitiei. 

În sfera grupelor mici, factorii se diversifică. Astfel, 
influenţa socială este direct proporţională cu 


19 Apud H. Janne, Le systeme social, p. 14. 


corespondenţa dintre cultura grupului şi tipul de cultură 
asimilată în trăsături comportamentale ale individului. 

Relaţia socială este „medie“. Această caracteristică 
se referă la faptul că în diversitatea relațiilor 
interpersonale intervin trăsături ale unor moduri constante 
şi repetabile de relationare. Aceste trăsături tin de faptul 
că într-o aceeaşi situaţie socială indivizi diferiţi se 
relaţionează la fel. 

„Omul este astfel făcut, scrie un sociolog, încât felul 
mediu de a gândi al celui mai mare număr dintre cei care 
trăiesc cu el se impune şi lui”20. 

Acest „om mediu” al lui Quetelet este, pentru fiecare 
grup, o fiinţă fictivă care reuneşte media calităţilor fizice, 
intelectuale şi morale ale grupului. Astfel, o inovaţie, o 
creaţie nu devine socială decât atunci când intră în 
sistemul relaţiilor „omului mediu”, deci când devine fapt 
comportamental (B. Malinowski). 

Relaţia socială ca medie este o relație normativă. Ea 
implică un model care  uniformizează reacțiile 
comportamentale ale indivizilor relationati. În calitatea ei 
de tip social (adică de medie tipică unei situaţii sociale 
date), relaţia socială este normală. Normalitatea ei este 
dată de faptul că în aceleaşi condiţii indivizii se 
relaţionează la fel şi aceasta pentru că acel mod de 
relationare este functional (cerut cu necesitate) pentru 
situaţia respectivă. 


1.4. ELEMENTE ALE STRUCTURII SOCIALE. 
GRUP SOCIAL. — 
CLAsă SOCIALĂ, PĂTURI SOCIALE 


Acceptiunile asupra grupului sunt, în general, puse 
de acord în legătură cu câteva elemente. Astfel, grupul 
este definit în general prin numărul de membri (talie), 
interrelatii, obiective si  progresiunea către scop 
(fenomenul realizării obiectivelor). Alături de aceste 


20 Quetelet, L'Homme et le développement des ses facultés ou de 
physique sociale, 1835, apud. H. Janne, p. 19 


elemente trebuie să adăugăm încă unul, anume faptul că 
acestea sunt într-o legătură mai mult sau mai puţin 
structurată. Deci celălalt element este „Organizarea 
internă”. În progresiunea către scop este implicat 
„modelul de acţiune” (fiecare grup are un anumit mod de 
mişcare către obiective), iar în interrelatii este implicat 
controlul, care este caracteristica oricărei relaţii sociale. 
Atât modelul de acţiune cât şi controlul comportă elemente 
normative specifice (reguli, cutume, norme, modele de 
relationare specifică etc.). Deci, se poate vorbi despre un 
element particular implicat în control şi în modelul de 
acţiune, anume compoziția normativă a grupului. 

În perspectiva progresiunii către scop, grupul poate 
fi reprezentat ca în figura 5°!. 


forte de Scop 
coeziune 


Fig. 5 

Deci grupul este progresiune către scop, ca urmare a 
forțelor care-l unifică şi-l orientează spre realizarea 
obiectivelor. Aceste forte de coeziune cuprind exact 
elementele arătate: control, model de acțiune, legătură cu 
scopul (influențează gradul de coeziune) şi institutie. 
Trebuie realizată o anumită distincție între grup şi alte 
forme tipice de sociabilitate precum masa, mulțimea, 
banda, grupareaetc. Vom fi de acord deci cu J. 
Maisonneuve că elementul particularizator al grupului în 
raport cu alte forme de sociabilitate este structura 
acestuia, ansamblul de norme şi interacțiune”. 

J. Sezcepański mai adăuga ca element 
particularizator al grupului „principiul specificitatii sale” 
(după Vierkandt si Znaniechi), adică „ceea ce îl deosebeşte 


21 G. Lapassade, Groupes-organisations-institutions, Gauthier-Villar 
Paris, 1967 
22 J. Maisonneuve, La psychologie sociale, P.U.F., Paris, 1971. 


de alte grupuri şi colectivităţi şi ceea ce membrii săi 
consideră ca bază a deosebirii de membrii altor grupuri”*. 

După ce ne-am referit în general la o altă 
caracteristică a fenomenului de sociabilitate - grupul - 
abordăm şi o altă problemă, anume tipologia grupurilor. 

Încercările de clasificare a grupurilor sunt multiple. ]. 
Sezcepanski face o clasificare scalară, după gradul de 
structurare a socialului în colectivităţi, şi vorbeşte astfel 
despre: 

- „perechi şi grupuri de două persoane” (perechi prin 
relaţii de educaţie: profesor - student; student - student; 
perechi prin relaţie ierarhică; perechi prin dependențe 
trecătoare etc.); 

- Cercul social: colectivităţi nespecifice, „cu o slabă 
legătură instituţională” (tipuri: cerc de contact, de colegi, 
de prieteni). Cercul se poate transforma în grup neformal 
prin apariţia unei sarcini propuse sau impuse. Aici se 
manifestă fenomenul de opinie (care are o pondere 
însemnată în discuțiile grupului, în alte modele 
comportamentale interactioniste); 

- Grupul propriu-zis, cu o tipologie a sa specifică: 
grupuri mari şi mici, primare şi secundare, formale şi 
informale, de apartenenţă şi referinţă etc. În cadrul 
structurilor sociale grupale, sociologul polonez reţine, ca 
pe un grup particular, familia, pe care o analizează în 
perspectiva complexităţii fenomenului grupal (adică prin 
dimensiunile grupurilor de a fi primare sau secundare, cu 
funcţii, cu modele, cu structură instituţionalizată etc.). 

- O categorie aparte o reprezintă „grupurile cu scop” 
acele grupuri care „au fost organizate planificat pentru 
realizarea strictă a unui anumit scop”. În cadrul acestora 
intră: asociaţii, uniuni, partide, organizaţii economice, 
societăţi etc. 

- După criteriul teritorial, tipurile de grupuri 
reprezentative sunt: statul, oraşul, satul, zona etc. In fine, 
ca tipuri distincte de colectivităţi sociale, Sezcepanski 


23 J. Sczcepanski, Noţiuni elementare de sociologie, Editura 
Ştiinţifică, Bucureşti, 1972. 


analizează clasele şi păturile sociale, comunităţile urbane, 
rurale şi mixte. 

Clasele sunt definite în raport cu posedarea sau 
neposedarea mijloacelor de producţie. Criteriile analitice 
ale identificării claselor sunt: poziţia lor într-un sistem 
social istoriceşte determinat; raportul faţă de mijloacele de 
producţie; gradul participării la repartiție; gradul 
participării la alte „privilegii sociale”. 

Păturile sociale exprimă gruparea formată prin 
posedarea sau neposedarea unor trăsături sociale care 
plasează indivizii în anumite straturi ierarhice ale 
societăţii. Asemenea elemente sunt: nivelul de instrucţie, 
nivelul veniturilor etc. Deci există o ierarhie a păturilor 
sociale diferită de cea a claselor. Fiecare asemenea pătură 
poate fi caracterizată printr-un standard mediu de viaţă. 

În cadrul manifestărilor sociale, cultura are o poziţie 
specială. Ea face parte din activităţile de producere a 
valorilor non-materiale, încorporate în bunuri şi opere 
culturale, având, bineînţeles, şi influenţe prin valori şi 
atitudini inclusiv asupra producţiei materiale. Ca atare, 
cultura este un tip special de manifestare socială şi deci ea 
reclamă o abordare dintr-un unghi de vedere sociologic. 


1.5. MICROSOCIOLOGIE ŞI 
MACROSOCIOLOGIE IN ANALIZA STRUCTURII 
SOCIALE 


Structura socială poate fi cercetată din două 
perspective: microsociologic şi macrosociologic. Pentru a 
înţelege modul în care se îmbină două perspective în 
cercetarea structurii sociale, să-l urmăm pe Elliot Liebow 
în cercetările sale asupra unui grup de la „colţul străzii” 
(streetcorner-group). Locul său de cercetare este un 
magazin mobil (carry-out shop) care este deschis în fiecare 
zi, fiind specializat în vânzări de hamburgeri, crenvurşti 
(hot dogs), sandvişuri, îngheţată, lapte, pâine, preparate 
reci etc. 

„In acest cadru, la marginea străzii, vreo 20 de 


oameni care trăiesc în zonă se află regulat împreună. Ei nu 
sunt, într-un sens strict, un grup. Nu sunt acolo prezenţi, 
în acelaşi timp, mai mult de 8 - 10 persoane sau chiar mai 
puţini. Nu-i leagă nimic, nicio obligaţie. Câţiva dintre ei n- 
au stat de vorbă niciodată în afara unor saluturi 
ocazionale. Unii sunt prieteni apropiaţi, câţiva nici nu se 
plac. Vin să mănânce şi să bea, să se bucure de discuţia cu 
alţii, să afle ce se mai întâmplă, să privească la trecători, la 
femei şi să-şi petreacă timpul” (cf. E. Liebow „Ially's 
Corner...” în D. Light Jr., Suzanne Keller, Sociology, New 
York, 1985, p. 77). Vom urmări, împreună cu Liebow, viaţa 
de o zi a acestei „societăţi de la colţul străzii” cu două 
scopuri: a) mai întâi pentru că cercetarea lui este efectuată 
din perspectiva ultimei orientări metodologice în 
sociologie - etno-metodologie (o ramură a sociologiei 
interpretative care dezvoltă o viziune dramaturgică asupra 
interacțiunii sociale); b) în al doilea rând, pentru că este 
un bun exercițiu de inițiere didactică în cunoaşterea 
structurii sociale în cadrele ei trăite (deci la nivelul vieții 
cotidiene a insilor). Prima chestiune care se ridică în 
legătură cu aceste grupuri de la colțul străzii, care sunt 
atât de frecvente în orice aglomeratie urbană, de 
pretutindeni, este faptul că, privite din interior, cu 
standardele clasei mijlocii, ele par „nişte insule sălbatice 
ale haosului social”. Aceşti oameni par a fi prabusiti într-o 
„dezorganizare cauzată de pauperitate, lipsa de ocupaţie, 
dezintegrare familială, rate înalte de delincventä etc. 
Totuşi, privite din interior (s.n.) un alt tablou apare - unul 
cu oameni aflaţi în interacţiune reciprocă, în decursul 
activităților lor zilnice; structurând sistematic o ordine 
socială specifică lor” (Ibidem, p. 77). Aşadar, pentru a-i 
înţelege corect, trebuie să urmăm liniile unei cunoaşteri 
din interior la două niveluri de structurare: a) nivelul 
microsociologic. Acesta ne permite să examinăm cum se 
văd, unii pe alţii, aceşti oameni, cum se relaţionează în 
situaţiile cotidiene şi cum îşi „pun în balanţă aspiraţiile şi 
valorile cu experienţele lor nemijlocite”; b) nivelul 
macrosociologic. La acest nivel putem surprinde 


structurile mari care „derivă din activităţile socialmente 
modelate şi recurente (cu înalt grad de repetitivitate) ale 
membrilor societăţii. Asemenea structuri dau o înfăţişare 
ordonată şi canalizată acţiunilor lor” (Ibidem, p. 78). Prin 
urmare, nivelul macrosociologic se referă la „organizarea 
şi distribuţia oamenilor şi resurselor într-o societate” 
(ierarhia ocupatiilor, poziţiilor sociale şi şanselor, modelele 
şi stereotipiile de comportament etc.). 

Liebow a urmărit viaţa cotidiană a unuia dintre 
subiecţii săi şi şi-a intitulat cartea „Tally's Corner: A study 
of Negro Streetcorner Man... “, care s-ar traduce astfel: 
„Mahalaua lui Tally: Un studiu asupra negrilor de la colțul 
străzii”. Dar să urmărim şi noi, cu autorul, o zi din viaţa lui 
Tally. 

„Conducătorul auto, căruia i se iveşte posibilitatea să 
recruteze abia o pereche de persoane tot la douăzeci de 
contacte, gândeşte că oamenii de la colţul străzii n-ar dori 
să primească o ocupaţie nici dacă le-ai oferi-o pe farfurie”. 
Dar, aşa cum dovedeşte cercetarea, aparențele sunt si de 
data aceasta înşelătoare. Liebow descoperă că, în realitate, 
aceşti oameni de la colţurile străzilor nu sunt nici pe 
departe o masă amalgam, fără ocupaţie. El distinge, în 
cadrul acestei largi societăţi de la colţul străzii, câteva 
categorii bine delimitate: 

a) unii dintre cei care au refuzat oferta 
conducătorului de camionetă au deja ocupaţii (munci de 
noapte în clădiri cu birouri, la hoteluri, alte locuri publice 
etc.). Tally, de pildă, este un lucrător care are ziua liberă, 
deoarece starea vremii a stopat construcţia la care lucra. 

„Ocupațiile neregulate si orariile neregulate 
reprezintă regula în acest ghetto”, precizează Liebow; b) 
alţii nu lucrează, întrucât consideră că ceea ce obţin din 
ajutorul de şomaj compensează ceea ce ar putea să câştige 
muncind; c) şi, în fine, o altă categorie de persoane îşi 
câştigă existenţă (muncind chiar destul de intens) din 
munci ilicite; d) cât îl priveşte pe Tonk, un alt membru al 
acestei societăţi de la colţul străzii, „el este la colţ 
deoarece se teme că, mergând la lucru, soţia sa îl va 


dezonora, având ocazia să-l înşele”. Privit din afară, „omul 
de la colţul străzii apare ca trăind de pe o zi pe alta, 
gândindu-se extrem de puţin la consecințele 
comportamentului său ori la viitor. Munca regulată, 
economisirea, acceptarea de responsabil Lităţi care decurg 
din a avea o soţie şi copii, planificarea viitorului etc. sunt 
considerate de către cei care-l privesc „din exterior” ca 
fiind străine de el şi de felul său de a fi. El este văzut ca 
trăind într-o lume a jocurilor de noroc, cu băuturi şi 
droguri, cu maşini şi haine de ocazie şi lux (când le poate 
obţine), cu femei uşoare, din înţelegeri necinstite şi din 
bani procurati fraudulos” (Ibidem, p. 79). Liebow a 
descoperit însă că această „viziune a simțului comun” este 
falsă. Rațiunea pentru care aceşti oameni de la colţul 
străzii trăiesc în prezent este derivată din aceea că viitorul 
nu prezintă nimic prospectiv pentru ei. Spre deosebire de 
cei din clasele superioare şi mijlocii, ei nu au investiţii de 
la care pot spera un beneficiu şi nicio ocupaţie care le-ar 
promite o avansare, nicio speranţă că vreodată copiii lor ar 
putea primi o educaţie mai înaltă. Conform concluziilor lui 
Liebow, oamenii de la colţul străzii nu trebuie priviţi ca 
fiind promotorii unei „tradiţii culturale independente”, ci 
ca o parte (partea de la baza scării sociale) a unei societăţi 
mai largi, care le „limitează sever mărimea şanselor şi a 
ocaziilor de succes” (Ibidem). Dar pentru a înţelege mai 
profund de ce aceşti oameni refuză munca, de ce se lasă 
absorbiți de o viaţă de pe o zi pe alta, trebuie să-i privim şi 
cu „ochiul macrosociologic”, la nivelul macro-sociologic al 
structurii sociale. Pentru aceasta îl vom urma în continuare 
pe Liebow, care a cercetat „poziţia lui Tally şi a vecinilor 
săi în sistemul economic” al societăţii globale. Procedând 
astfel, Liebow „ia acelaşi comportament social pe care l-a 
examinat la nivelul microsociologic şi aruncă asupra lui un 
ochi macrosociologic”. Ce fel de lume vedem cu „ochiul 
macrosociologic”? Mai întâi vom descoperi că „viaţa 
americană este dominată de instituţii orientate spre profit 
şi competiţie. In al doilea rând, Liebow descoperă că 
„sărăcia este profitabilă”. „Faptul că unii trăiesc în sărăcie 


îi face capabili pe alţii să trăiască în lux”. Säracii îşi au un 
rol şi o poziţie bine determinate în structura socială, 
reglate de legile acestei structuri. Într-un anume sens 
putem spune că o anumită structură cu legile ei obiective 
generează, fatalmente şi paradoxal (când e vorba despre 
societăţile afluente, de consum - ca şi cea americană), 
fenomenul sărăciei şi rolul social al celor săraci. 

În cazul cercetat se poate zări uşor că săracul 
„prestează” aşa-numitele „munci murdare” ale societăţii, îi 
„eliberează pe cei înstăriți de sarcinile gospodăreşti” 
neplăcute (ca, de exemplu, spălatul dusumelelor), 
furnizează o piaţă (cerere) pentru „bunuri şi servicii sub 
standardizate” (precum mâncare învechită), „creează 
munci pentru alţii” (ca acea de „lucrător social care va 
trebui să se ocupe de ei”) etc. 

„Tally şi prietenii săi îndeplinesc toate aceste funcţii” 
ale unei structuri sociale ale cărei legi obiective nu pot fi 
înduplecate. Mai mult chiar, Tally şi prietenii săi, în 
genere, societatea de la colţul străzii, sunt cei care vor fi 
nevoiţi să accepte să se angajeze în acele sute de mii de 
„ocupaţii pe cale de dispariţie”, „ocupaţii fără viitor” de 
care însă societatea nu se poate lipsi brusc, peste noapte. 
Prin urmare, din rândul acestei lumi se va recruta mâna de 
lucru sacrificată în procesul de învechire şi de dispariţie a 
ocupatiilor învechite. Ei îşi vor asuma deci riscurile şi 
costurile materiale, morale şi psihologice ale ,ocupatiilor 
muribunde”, ocupațiile care mor lăsând pe urmele lor vidul 
ocupational şi deci lipsa de suport material, social, psihic. 
Niciuna dintre aceste ocupaţii n-are viitor şi deci nici nu 
îngăduie o mobilitate verticală pe scara socială. Îndeobşte, 
toate „muncile necalificate” se află în această situaţie şi 
Liebow ilustrează prin câteva precum: spălător de vase, 
portar sau paznic, liftier, hamal de magazine, picolo etc. 

„Economia este structurată astfel încât sunt milioane 
de asemenea ocupaţii care mor. Trebuie să fie cine să spele 
vasele, să transporte bagajele, să spele pardoseala şi 
tocmai cel mai puţin privilegiat este cel care obţine aceste 
ocupaţii. Pentru aceasta este structural foarte dificil să 


urce pe scara socială. Nici nu este posibil să obţină vreun 
prestigiu din astfel de ocupaţii” (Ibidem, p. 80). 
Intrebându-se de ce Tally şi cei ca el se află în astfel de 
ocupaţii, Liebow indică drept cauze, între altele, faptul că 
lor le lipseşte educaţia sau formaţia care le-ar îngădui să 
se califice pentru ocupaţii mai bune. De asemenea, le 
lipsesc „modelele de rol” care aduc succes: „părinţii lor au 
îndeplinit ocupaţii similare”. Apoi, ei sunt „lipsiţi” de 
contactele din „lumea afacerilor” pe care cei din clasa 
mijlocie le au încă din perioada lor de creştere şi de 
şcolarizare. La toate acestea se adaugă „rasismul 
institutionalizat”, un „fenomen social prin care sunt fixate 
modelele de discriminare în cadrul structurii” (Ibidem). 
„Astfel, fără a intenționa să fie necesarmente 
prejudicioase, instituţiile continuă să fie discriminatorii pur 
şi simplu prin funcţionarea lor în moduri stabilite. 
Societatea americană, de exemplu, precizează Liebow, este 
astfel structurată ca negrii şi membrii altor grupuri etnice 
minoritare să aibă dificultăţi în intrarea în sindicatele 
muncitorilor calificaţi şi astfel sunt excluşi de la multe 
ocupaţii lucrative. Deoarece bugetele şcolilor, de obicei, 
sunt dependente de baza de impozite a vecinätatii (a ariei: 
cartier, departament etc.), şansele educaţionale ale 
copiilor din ghetto sunt adesea limitate, cu o educaţie 
precară, conducând la ocupaţii sărace şi astfel ciclul se 
perpetuează el însuşi de la o generaţie la alta”. 

În toată această analiză de structură socială am 
întâlnit termeni precum: „rol social”, „status ocupational” 
(sau social), „scară socială”, „instituţie socială”, „structură 
socială”, „societate”, „clasă socială” (mijlocie, superioară 
etc). Aşadar, în analiza unei structuri sociale intervin 
concepte specifice pe care trebuie să le folosim cu un sens 
propriu. O parte dintre aceste categorii sociologice - cea 
de grup social, clasă socială, categorie socială, pătură 
socială etc. le-am definit în prima parte a acestui capitol. 
Ne vom referi pe scurt la celelalte. 


1.6. ROL SOCIAL, STATUS SOCIAL, INSTITUȚII, 


SOCIETATI 


Am văzut că structura socială este un „produs al 
interacțiunii indivizilor” care compun o societate. Pe de 
altă parte, am constatat că orice structură presupune 
existenţa unor „poziţii sociale” (cum ar fi, de pildă, 
ocupațiile sau locurile într-o structură ierarhică) în care 
sunt distribuiţi, pe baza unor mecanisme şi legi specifice, 
indivizii. Într-o primă acceptiune, structura socială constă 
tocmai din ansamblul organizat al acestor poziţii sociale. 
Am reţinut, de pildă, că cel mai important mecanism social 
prin care se desfăşoară distribuţia indivizilor în poziţiile 
sociale ale unei structuri îl reprezintă apartenenţa la o 
clasă socială. Apartenența unor indivizi la „societăţile de la 
colţul străzii”, din analiza lui Liebow, este mecanismul prin 
care ei sunt distribuiţi în acele „poziţii socio-ocupationale” 
dezavantajate, fără viitor, pe cale de dispariţie. Desigur că 
putem releva şi alte asemenea mecanisme de distribuţie a 
indivizilor în poziţiile sociale ale unei structuri sociale 
date. „Indivizii din aceste poziţii sociale formează grupuri 
sociale, care, în schimb, leagă nivelul microsocial al 
structurii sociale de nivelul macrosocial, unde găsim 
„instituţii” precum sistemul economic, sistemul politic, 
familia”. Poziţia socială pe care un individ o ocupă într-o 
structură socială este statusul său social. În cercetarea lui 
Liebow, de exemplu, Tally avea 31 de ani, era un om de 
culoare, un ins cu cariera şcolară întreruptă (părăsirea 
şcolii), era lucrător în construcţii etc. Toate aceste 
statusuri (de vârstă, şcolar, ocupational, familial etc.) erau 
de natură să influenţeze profund viaţa lui Tally. „Oamenii s- 
ar fi raportat altfel la el dacă ar fi fost de 15 ani în loc de 
31, dacă ar fi fost un pianist de concert în loc de a fi 
lucrător constructor etc”. (Ibiderp, p. 89). 

R. Linton distinge între două tipuri de statusuri 
sociale: moştenite (de exemplu, a fi bărbat sau femeie, fiul 
unui profesor sau al unui muncitor, toate acestea sunt 
statusuri moştenite, adică „desemnate unei persoane la 
naştere” sau la un anumit „stadiu de viaţă”) şi statusuri 


dobândite, adică „poziţii pe care o persoană le atinge prin 
propriile sale eforturi personale”. Când o persoană 
datorează aproape totul unor statusuri dobândite şi nu 
moştenite se poate spune că el este un selfmademan, un 
om care s-a autorealizat, „s-a făcut singur pe sine”. 
Statusul dobândit este dependent de structura de şanse 
care ne este accesibilă în mod obiectiv. 

Orice status îşi asociază comportamente prescrise, 
obligaţii, drepturi, care fac parte din rolul social al unui 
individ, ocupând acel status. „Diferenţa dintre status şi rol 
este că noi ocupăm un status, dar jucăm un rol”. Rolurile 
se pot schimba pe măsură ce nevoile sociale se schimbă, în 
condiţiile în care statusul rămâne neschimbat. Statusul de 
femeie, de exemplu, s-a păstrat, dar rolul social al femeii s- 
a modificat din epoca victoriană în epoca modernă. De 
exemplu, în epoca victoriană, a cocheta cu bărbaţii din 
anturajul imediat era echivalent cu o gravă abatere de la 
rolul femeii, pe când astăzi acest aspect este socotit drept 
trăsătură constitutivă a rolului social al femeii. În general, 
orice status îşi asociază mai multe roluri sociale, numite 
seturi de roluri. De exemplu, acelaşi elev se raportează 
într-un fel cu colegii de clasă, într-alt fel cu profesorii, într- 
alt fel cu colegii din alte clase etc. Orice rol îşi asociază 
anumite tipuri de emoţii, de acţiuni, de atitudini specifice. 
Fiecare dintre rolurile sociale trebuie să fie ţinut în 
conformitate cu anumite aşteptări colective, în raport cu 
ele. Rolul de tată nu poate fi îndeplinit oricum, ci conform 
aşteptărilor colectivităţii faţă de cei care au un asemenea 
rol. Intotdeauna există ceea ce sociologii numesc o 
tensiune de rol legată de chestiunile pe care le ridică 
experienţa intrării în rol şi îndeplinirii rolului. Când tatăl, 
de exemplu, se află în preajma copiilor, gesturile sale 
tandre pot fi puternic atenuate de obligaţiile sale 
neîndeplinite de care-şi aduce brusc aminte (Ibidem, p. 
92). „Una dintre sursele tensiunii de rol este conflictul de 
rol”. Acesta se produce când „îndeplinirea unui rol 
provoacă violarea automată a altuia”. Indeobste, în lumea 
de azi, tensiunile de rol abundă. Aceste tensiuni de rol sunt 


o sursă de schimbare. „Când un număr suficient de 
persoane rezistă presiunii spre conformare cu aşteptările 
tradiţionale de rol, cum este cazul mişcărilor feministe, 
atunci statusurile şi rolurile urmează să se schimbe şi se 
schimbă efectiv” (Ibidem, p. 92). 

In general există o strânsă legătură între roluri, 
statusuri şi nevoi sociale. „Sociologii folosesc termenul 
instituţie pentru a descrie configuratiile relativ stabile de 
roluri şi statusuri sociale şi grupurile care se constituie în 
cadrul lor, pentru a satisface anumite nevoi de bază ale 
societăţii” (Ibidem, p. 93). Astfel de instituţii sunt: familia 
(care oferă soluţii la o serie de probleme ca acelea legate 
de procreatie şi reproducție, de iniţierea copilului în 
modelele şi felurile de a fi ale unei societăţi etc.); 
instituţiile politice, instituţiile economice. In jurul acestor 
instituţii se organizează viaţa într-o societate. Instituţiile 
nu sunt statice, ci dinamice. Ele se schimbă în timp, odată 
cu schimbările sociale şi culturale. O asemenea schimbare 
este legată, de pildă, de instituţia familiei în societăţile 
moderne, când întâlnim un număr foarte mare de 
recăsătorii. Ín societăţile tradiţionale recăsătoria era 
posibilă numai în cazul văduviei. În societăţile moderne, în 
care rata divorţului este ridicată, mai mult de 85% dintre 
cei recăsătoriţi au copii. Este adevărat că aceste cupluri 
recăsătorite sunt mai puţin fericite şi mult mai predispuse 
la divorţ decât cuplurile aflate la prima căsătorie. Toate 
grupurile umane sunt aşadar organizate în funcţie de 
statusuri, roluri şi instituţii sociale, formând astfel 
macrostructuri teritorializate. Aceste grupuri mari, 
distincte teritorial şi prin apartenenţa la o cultură comună, 
pot fi denumite societăți. Forma cea mai complexă şi mai 
evoluată de societate umană este societatea naţională, 
adică societatea care împarte un teritoriu comun, o 
comunitate de viaţă economică, o comunitate de destin şi 
de cultură şi o comunitate lingvistică. Întrucât acest tip de 
societate este tipul istoric cel mai frecvent şi mai evoluat, 
putem spune că sociologia este ea însăşi o ştiinţă a 
națiunii, o sociologie naţională sau o sociologie a 


societăţilor nationale. Deoarece culturile, ele însele, pot fi 
decupate după acelaşi criteriu, putem spune că sociologia 
culturii este ea însăşi, ca ştiinţă a culturii naţionale, o 
ramură a sociologiei, care se ocupă de cercetarea culturii 
comune membrilor care fac parte dintr-o societate 
naţională. 


1.7. SOCIOLOGIA CULTURII - RAMURĂ A 
SOCIOLOGIEI 


Cultura este un fenomen complex, dependent de baza 
societăţilor din care face parte. Această dependenţă are 
două aspecte fundamentale: 

a) cei care produc şi cei care consumă bunurile 
culturale sunt membri ai societăţii, fac parte din diferite 
comunităţi (oraş, sat, naţiune etc.) şi grupuri sociale şi, ca 
atare, participarea lor la cultură atât în calitate de 
producători cât şi în calitate de consumatori de bunuri 
culturale este determinată de legile sociale; 

b) sistemul culturii este încorporat unei reţele largi 
de relaţii cu alte sisteme ale societăţii, între care trebuie 
menţionate: sistemul producţiei materiale (economic), 
sistemul conducerii sociale (politic), sistemul comunicaţiei 
sociale şi sistemul reproducerii biologico-sociale (familia) 
24 

În calitatea sa de sistem cu o structură socială dată, 
societatea influenţează structura culturii, încât aceasta 
capătă o configuraţie dependentă de structura de clasă a 
societăţii, de structura de grup şi comunitară a societăţii, 
în raport cu care se distinge cultura urbană, cultura 
rurală, cultura ţărănească, cultura muncitorească, cultura 
tineretului. 

Pe de altă parte, cultura, în relaţiile cu celelalte 
sisteme ale societăţii, influenţează, la rândul ei, starea 


24 Un punct de vedere original asupra „Sferelor de bază ale 
societăţii" propune sociologul bulgar Şt. Mihailov în studiul său 
„Society as a Sociologica! System", în lucrarea Contemporary 
Sociology in Bulgaria, Sofia 1978, p. 53-69. 


societăţilor. Gradul de influentă este diferit, încât putem 
considera că cele mai puternice influenţe culturale se 
manifestă în raport cu sistemul social-politic, sistemul 
„reproducerii biosociale” a membrilor societăţii, în măsura 
în care gradul socializării, al integrării sociale depinde 
nemijlocit de sistemul cultural. 

Prin urmare, relația societate-cultură este o relaţie 
de influențare reciprocă, în care, în ultimă instanţă, starea 
culturii este determinată de legile sistemului social global. 
Această caracteristică de bază a culturii reclamă studiul ei 
din perspectiva sociologiei ca ştiinţă a realităţii sociale. 
Pentru a putea delimita statutul epistemologic al 
sociologiei culturii în sistemul celorlalte ştiinţe ale culturii 
este necesar să o raportăm la sociologie ca ştiinţă. Căci 
dacă fenomenele culturale sunt fenomene care se petrec în 
societate, înseamnă că ele sunt implicit fenomene sociale 
cu un caracter specific. Considerăm deci că sarcina constă 
în delimitarea sferei şi obiectului sociologiei culturii, în 
precizarea raporturilor ei cu sociologia generală şi în 
delimitarea sociologiei culturii de alte ştiinţe şi discipline 
ale culturii. 

Istoria constituirii sociologiei culturii reproduce 
momentele constituirii obiectului ştiinţei generale a 
culturii şi a metodelor sale de cercetare. În cei 2.500 de 
ani de cercetări asupra culturii, în teritoriul gândirii 
europene, sociologia culturii a fost implicată în cercetări 
generale şi speciale, apoi, odată cu constituirea sociologiei 
ca disciplină autonomă în sistemul ştiinţelor, sociologia 
culturii, prin gânditori de mărime universală - Emile 
Durkheim, L. Lévy Brühl, Albert Bayet, Marcel Mauss, 
Oswald Spengler, Max Schelef/ Max Weber, Alfred Weber, 
Georges Gurvitch, Karl Jaspers, A. Toynbee, P. Sorokin, 
Ralph Linton, Robert Merton, Tolcott Parsons şi Titu 
Maiorescu, Mihai Eminescu, Constantin Dobrogeanu- 
Gherea, Dimitrie Drăghicescu, Dimitrie Gusti, Petre 
Andrei, Mihai Ralea, Traian Herseni, Tudor Vianu, Lucian 
Blaga şi mulţi alţii - s-a îmbogăţit cu probleme şi puncte de 
vedere noi, cu noţiuni şi categorii speciale, cu soluţii noi şi 


originale, totodată dezvoltându-se, implicit şi explicit, fie 
ca sociologie a culturilor şi civilizaţiilor, fie ca sociologii ale 
unor ramuri, genuri şi specii ale culturii, fie ca sociologie a 
culturii şi valorilor materiale şi spirituale. 

Orice disciplină care analizează raporturile dintre 
scopurile, actele şi faptele de cultură, interrelatiile dintre 
fenomenele culturale, raporturile dintre cultură si 
societate, categoriile culturii nu poate fi realizată decât cu 
ajutorul categoriilor sociologice fundamentale. 

Sociologia analizează fenomenul cultural ca fapt 
social şi ca fapt cultural propriu-zis. 

Structura si dinamica proceselor culturale, 
determinismul lor, legătura cu celelalte procese care au loc 
în societate, interdependenta şi conditionarea reciprocă 
dintre procesele culturale si alte procese supuse 
dezvoltării, eficienţa organismelor institutionalizate în 
influențarea sensului şi ritmului acestor procese sunt 
problemele de bază ale sociologiei culturii. 

Ca ramură a sociologiei, sociologia culturii are funcţii 
proprii, explorând, prezentând, aplicând şi analizând 
fenomenele şi procesele culturale ce au loc în societate, 
pătrunzând în esenţa lor, descifrând cauzele şi legitätile 
care determină dinamica acestor procese, tendinţele lor de 
dezvoltare, examinând critic contradicții ce le-ar devia 
sensul şi propunând soluţii optime necesare factorilor de 
decizie. Ea are ca obiect analiza structurală, analiza 
evolutionalàä, analiza funcţională şi analiza deviationalä a 
culturii, iar aceste tipuri de analiză se îmbină unele cu 
altele, astfel încât dau o imagine globală a sociologiei 
culturii într-o viziune interdisciplinară. 

Preocupările sociologiei culturii sunt dirijate în 
direcţia examinării esenței şi specificului culturii, a 
conditionarii sociale a acesteia, a tipurilor de cultură si a 
caracteristicilor diverselor tipuri de cultură, a difuzării 
culturii, a apariţiei, dezvoltării şi dezintegrării culturilor, a 
relaţiei culturii cu alte sfere ale socialului etc. 

Ca disciplină sociologică, sociologia culturii, sub 
aspectul său structural, se afirmă ca ramură distinctă a 


sociologiei, cu relativă autonomie si are, ca ştiinţă, forma 
logică a oricărui proces de cunoaştere: fundamente 
teoretice, sferă  obiectuală (elemente structurale si 
funcţionale ale domeniului culturii, socio-dinamica culturii 
şi cadrul său instituţionalizat), metode şi tehnici de 
cercetare explorativ-normativă a culturii. 

Constituirea sociologiei culturii ca disciplină 
specializată a fost urmată de apariția unor ramuri ale sale, 
care studiază cu precădere unul sau altul din domeniile 
culturii: sociologia artelor, sociologia literaturii, sociologia 
învățământului, sociologia stiintei, sociologia 
comunicaţiilor de masă etc. 


2: 
OBIECTUL SI SFERA SOCIOLOGIEI CULTURII. 
LOCUL ŞI ROLUL SOCIOLOGIEI CULTURII 

In sistemul Stiintelor şi disciplinelor culturii 


2.1. DEFINIREA CONCEPTULUI DE CULTURĂ. 
RAPORTURILE CU CELELALTE DOMENII ALE 
CULTURII 


Definirea sociologică a culturii se bazează pe studiul 
şi concluziile rezultate din: 

- Istoricitatea culturii; 

- Caracterul structural al culturilor; 

- Caracterul profund național al culturilor; 

- Caracterul socio-dinamic al culturilor; 

- Raportul dintre cultură şi totalitatea instituțiilor 
statale (momentul funcțional al culturii) etc. 

Toate acestea constituie dimensiunile de bază care ne 
conduc la înțelegerea conținutului conceptului de cultură 
din punct de vedere sociologic. 

Cultura, deci, poate fi definită ca totalitate de valori 
materiale şi spirituale ale omenirii ajunse pe un anumit 
prag al dezvoltării, produse ale cunoaşterii şi practicii 
umane (create, transmise si asimilate în procesul social- 
istoric). 


Odată societatea schimbată,  revoluţionată, se 
creează cadrul pentru un nou circuit social al culturii 
aşezat pe o democraţie culturală reală. 

Cultura, ca ansamblu unitar al valorilor materiale şi 
spirituale create, transmise şi asimilate în procesul 
dezvoltării social-istorice, chintesenţă a acţiunii social- 
umane conştiente, reprezintă una din categoriile de bază 
ale sociologiei culturii. 

O categorie sociologică fundamentală la care se 
raportează direct cultura este aceea de viaţă socială, cu 
cele două laturi ale sale: materială şi spirituală. 

Sociologia culturii studiază sistematic, în cadrul vieţii 
materiale şi spirituale, faptele de cultură, fenomenele şi 
procesele culturale, ca forme ale realităţii sociale 
complexe, ansamblul dinamic al acţiunilor a căror 
rezultantă este constituirea de valori culturale realizate în 
procesul transformator al practicii social-istorice. 

Orice domeniu al realităţii poate deveni obiect al 
sociologiei culturii dacă poartă un mesaj uman cu 
semnificaţie axiologică, dacă acest mesaj îl situează în 
constelația de valori ale dezvoltării şi progresului 
umanităţii. Determinatiile şi categoriile culturii, 
raporturile dintre formele culturii,  particularităţile 
dezvoltării culturii, examinarea influenței culturii asupra 
vieții sociale, ariile geografice, istorice şi sociale ale 
culturilor, precum si procesele creației materiale şi 
spirituale nu pot fi descrise, explicate si înțelese decât în 
societate - prin mijlocirea socialului - si nu pot fi desprinse 
de semnificațiile lor sociale. 


Locul şi rolul sociologiei culturii în sistemul 
ştiinţelor 


1. Unele consideraţii preliminare. O analiză a 
raporturilor dintre sociologia culturii şi alte ştiinţe sociale 
este cu atât mai necesară cu cât cultura, ca fenomen 
social, nu poate fi obiectul unei singure ştiinţe. Constituind 
obiectul mai multor ştiinţe: filosofia, antropologia, 


etnologia şi etnografia, etica, estetica, istoria, lingvistica, 
arheologia etc., şi criteriile proprii de diferenţiere ale 
obiectului sociologiei culturii sunt complexe. 

Sociologia culturii se foloseşte şi de concluziile 
acestor ştiinţe care, prin obiectul lor, nu analizează, în mod 
nemijlocit, cultura. Aceste concluzii îi sunt necesare în 
scopul formulării unor concluzii generale proprii cu privire 
la cultură, ca parte a fenomenului social şi, deopotrivă, ca 
fenomen total în cadrul unui sistem social dat. 

Sociologia culturii are parametri şi sisteme de 
referinţă specifice, concepte şi categorii proprii. Modul de 
abordare sociologică permite nu numai studierea 
universului cultural real al unei societăţi în sens 
exploratoriu, dar, mai ales, intervenţii asupra acestui câmp 
de cercetare şi dezvoltare, amplificând sensurile normative 
ale cercetării prin funcţia sa practic-explicativă. 

Utilizarea metodelor si tehnicilor de cercetare 
sociologică, prin echipe interdisciplinare (filosofi, sociologi, 
psihologi, etnologi, antropologi, esteticieni) şi 
intradisciplinare (sociologi specializaţi în opinie publică, 
mass-media,  sociodemografie, sociologia muncii şi a 
organizaţiilor sau etnografi,  folclorişti, esteticieni- 
cercetători, specializați pe diverse domenii ale artei, critici 
de artă etc.), face posibilă o cercetare ştiinţifică şi cât mai 
complexă a fenomenelor si proceselor culturale. 

Sistemul de referință al sociologiei culturii este 
reprezentat de realitatea socială în ansamblul ei, de 
componentele vieții sociale, care, alături de cultură 
(element al vieții sociale), acționează asupra procesului 
istoric al dezvoltării, prin raportarea la nevoile sociale 
relevate obiectiv de practica culturală a unei societăţi. 

Metodologia sociologiei culturii se constituie în 
cadrul general teoretico-metodologic al tuturor ştiinţelor 
sociale, şi particulare. In constituirea acestei metodologii, 
sociologia culturii are în vedere contribuţiile valabile ale 
teoriei contemporane a ştiinţei, verificate din punct de 
vedere practic prin mijlocirea ştiinţelor particulare, 
capitalul de idei transmis prin istoria culturii, concluziile 


valabile ale cercetărilor contemporane asupra culturii, 
rezultatele pozitive ale tuturor disciplinelor culturii şi cele 
ale disciplinelor subramurilor ei. Principiile, normele şi 
regulile generale îngăduie înţelegerea, explicarea si 
dirijarea conştientă a fenomenului cultural ca unitate în 
diversitate, lăsând, totodată, deschisă posibilitatea 
îmbunătăţirii şi diversificării metodologiei de cercetare, 
analiză, prelucrare şi interpretare a datelor fiecărui 
domeniu al culturii. 

2. Raportul dintre sociologia culturii şi filosofia 
culturii. Cultura, ca fenomen al vieţii sociale, impune nu 
numai analize sociologice care să o releve ca domeniu 
distinct al realităţii sociale, dar şi explicarea filosofică a 
naturii sale. 

Sociologia culturii beneficiază de o fundamentare 
teoretică adecvată caracterului său ştiinţific şi elaborării 
unui aparat conceptual bine definit, care să permită 
dezvoltarea generalizărilor necesare statutului său de 
ştiinţă independentă. 

Spre deosebire de filosofia culturii, care urmăreşte 
descoperirea celor mai generale legi care guvernează în 
mod determinist dinamica culturii, sociologia culturii, 
plecând de la cultură - ca domeniu al unor fapte, fenomene 
şi procese sociale - se ocupă de socio-dinamica ei, de 
determinismul său social, de corelatiile dintre cultură si 
celelalte domenii ale realităţii sociale, în vederea elaborării 
unor concluzii practice cu aplicabilitate imediată sau de 
perspectivă. 

Ca ştiinţă a celor mai generale legi, şi în calitate de 
concepţie de ansamblu despre lume, filosofia are ca obiect 
de studiu şi cultura, obiect pe care îl dezbate cu mijloacele 
şi la gradul de generalitate specifice unei „imago mundi”. 
În acest sens, cultura este examinată sub raportul unităţii 
şi contradictiilor sale (general şi particular în cultură, 
continuitate si discontinuitate în cultură, national şi 
universal în cultură etc.), al determinismului general, al 
aspectului său gnoseologic, axiologic, metodologic etc. 

Filosofia culturii analizează legile generale ale 


culturii ca totalitate a creaţiilor omeneşti, categoriile 
culturii, procesul de cunoaştere a culturii, în unitatea 
laturilor si determinärilor sale ca proces unitar de 
umanizare a lumii lucrurilor şi a lumii omului, realitatea 
culturală în toată plenitudinea ei, locul şi rolul culturii în 
sistemul ştiinţelor. 

Sociologia culturii studiază procesul de recunoaştere 
a culturii în cadrul sistemului social global, problema 
raporturilor dintre cultură şi societate, esenţa şi rolul 
social al culturii pe diferite trepte ale dezvoltării istorice şi 
sociale, locul culturii în ansamblul vieţii sociale, 
determinismul social al culturii, căile şi mijloacele de 
difuzare a formelor culturii, raportul dintre cultură, ca 
totalitate, şi formele culturii, ca părţi componente ale 
acestei totalităţi. 

3. Raportul dintre sociologia culturii şi istoria 
culturii. Tratarea acestui raport este legată în mod 
necesar de o înţelegere clară a dinamicii culturii, în funcţie 
de: natură, societate, personalitate, civilizaţie, valoare, 
progres etc. 

Raportarea culturii la forma de comunitate umană 
care i-a dat naştere, şi pe care o reprezintă, este aspectul 
global sub care, în genere, este tratată relaţia dintre 
cultură şi istorie. 

Cultura naţională reprezintă ansamblul valorilor 
materiale şi spirituale ale unei societăţi ajunse pe un 
anumit prag al dezvoltării istorice. 

Pe lângă faptul că fiecare naţiune îşi are cultura sa, 
specificul ei diferă de la o treaptă de evoluţie la alta, în 
funcţie de sistemul de valori pe care îl produce şi îl adoptă. 

O analiză a diferitelor tipuri de cultură relevă 
caracteristici diferite în raport cu diferitele perioade 
istorice de dezvoltare: cultura de tip religios, cultura de tip 
laic, cultura determinant laică, cultura laico-religioasă, alte 
combinaţii posibile, amintite şi analizate de numeroşi 
cercetători. 

Caracterul istoric al culturii reprezintă o dimensiune 
esenţială care, alături de raportarea globală a culturii la 


formatiunea social-istorică, explică schimburile 
permanente care au loc între domeniul culturii şi cel 
economic, interconditionarea lor reciprocă, legitate a 
dezvoltării sociale, tip specific de raport socio-dialectic. 

Pentru o înţelegere dialectică a acestui raport, 
trebuie luată în seamă latura axiologică a culturii, prin 
autonomia relativă a culturii, pe care i-o dă lumea valorilor 
şi pe care i-o confirmă raportarea sa la nevoile sociale. 

Istoricitatea culturii implică mutații şi în câmpul 
sistemelor de valori conform cărora serii de valori 
culturale se transformă în bunuri de cultură. 

Transmiterea si asimilarea creaţiilor culturale, 
întregul proces de „deservire” a culturii, mutatiile care au 
loc în cadrul lui, solicită analize sociologice complexe, iar 
consemnarea celor mai semnificative momente parcurse în 
evoluţia culturii, înfăptuite în istoria ei, serveşte 
sociologiei culturii ca tezaur necesar. 

Rolul culturii în ansamblul vieţii sociale, funcţiile sale 
sunt dezvăluite în istorie de sociologia culturii, prin 
raportarea culturii la factorul economic, care are rol 
primordial. 

Dezvoltarea şi evoluţia istorică a culturii, prin 
dezvoltarea ştiinţelor speciale despre cultură, prin 
îmbogățirea metodologiei istoriei ştiinţelor, prin 
soluţionarea unora dintre problemele fundamentale ale 
culturii şi prin preluarea lor critică implică, în mod 
necesar, cunoaşterea direcțiilor principale din istoria 
culturii, a modalitätilor de afirmare în lume a creaţiilor 
naţionale ale culturii şi a celor de receptare a culturii 
universale în culturile naţionale de-a lungul vremii şi din 
deosebite zone geografice. 

Nu există istorie fără cultură, nici cultură fără istorie. 
Sociologia culturii fără istoria culturii e oarbă, istoria 
culturii fără sociologia culturii e surdă şi mută. 

4. Raportul dintre sociologia culturii si 
axiologie. Teoria generală a valorilor analizează naşterea, 
structura, evoluţia, cunoaşterea, recunoaşterea valorilor, 
rolul şi locul lor în sistemul vieţii sociale, scările de valori 


în diferite formaţiuni social-istorice, dinamica sistemelor 
de valori, reevaluarea valorilor, în funcţie de valabilitatea 
lor general-omenească şi în funcţie de rolul istoric al 
valorilor în diferite etape istorice, mutatia valorilor şi 
receptarea lor practic-critică, semnificaţiile lor date de 
diferite grupuri sociale în timpuri şi locuri deosebite. 

Perspectiva sociologică asupra culturii implică, în 
mod necesar, dimensiunea  axiologică a culturii. 
Transformarea valorilor culturale în bunuri culturale şi 
raportarea lor la baza economică şi la tipul de relaţii socio- 
economice pe care se dezvoltă nu pot fi analizate decât 
într-o perspectivă socio-axiologică. 

Lumea valorilor, sistemele de valori, judecätile de 
evaluare, criteriul şi idealul valoric, scara de valori a unei 
societăţi şi a unui regim sunt categorii axiologice care 
permit nu numai analize ale dinamicii culturii, dar şi 
clasificări ale valorilor culturale de tip specific: economice, 
politice, morale, estetice, juridice, istorice. 

Viziunea axiologică a culturii este la fel de necesară 
cercetărilor si studiilor asupra culturii ca şi cea 
sociologică, în măsura în care purcede la o continuă 
reevaluare a valorilor. 

5. Raportul dintre sociologia culturii şi 
psihologie. Psihicul, ca determinare esenţială a fiinţei 
umane, alături de cea socială, biologică şi istorică, deci ca 
latură a matricei biopsiho-sociale pe care o constituie 
cultura, participă la remodelarea naturii prin receptarea şi 
prelucrarea mesajelor primite, condiţie a facultăţilor 
umane creatoare. 

Psihologia şi, în special, psihologia generală, studiază 
mecanismele psihice generale care stau la temelia 
psihicului general uman, capacitatea omului de a munci, 
de a gândi, de a crea şi de a reproduce creaţiile sale, ca 
individualitate, în plan social, mecanismele cele mai 
generale care stau la baza acestor procese, legile de 
organizare şi de funcţionare ale conţinuturilor lor în 
atitudini şi comportamente biopsiho-fizice şi 
psihofiziologice. 


Psihologia socială analizează, în sistemul ştiinţelor 
psihologice contemporane, atitudinile şi comportamentele 
de grup, efectele sociale ale comportamentelor psihice 
culturale, personale, interpersonale şi de grup, cele dintre 
grupuri şi cele din sânul fiecărui grup, urmărind o 
explicaţie cât mai largă şi cât mai bogată a mecanismelor 
psihice care le pun în mişcare şi care le scot în evidenţă, o 
înţelegere critică a raporturilor dintre structurile psihice şi 
mediile culturale şi sociale în care indivizii se manifestă ca 
personalităţi cu individualitate proprie. 

Prin metodele ei de cercetare, sociologia culturii, 
urmărind, între altele, trăsăturile specifice ale culturii ca 
subsistem al sistemului social total, profilul material şi 
spiritual al unei formaţiuni social-istorice, legile si 
categoriile culturii şi formelor ei pe diferite stadii de 
dezvoltare social-istorică şi în diferite locuri, instituţiile 
culturale şi modalităţile lor de organizare şi funcţionare, 
foloseşte atât categorii ale psihologiei, cum ar fi, de pildă, 
percepţia, motivaţia, voinţa, sugestia, dispoziţia, 
sentimentul, comportamentul, convingerea, conştiinţa etc. 
cât şi concluzii ale psihologiei sociale, în vederea 
întemeierii sistemului său teoretic şi aplicativ. 

Psihologia generală - dar, mai cu seamă, psihologia 
socială oferă sociologiei culturii informaţii şi concluzii 
generale preţioase, luând în considerare capitalul ei de 
idei, după cum psihologia socială are nevoie, în concluziile 
ei, de întemeieri sociologice. 

Consideraţii explicite se impun în efectuarea unor 
analize sociologice asupra raportului dintre cultură şi 
personalitate, în cadrul căruia eficienţa laturii funcţionale 
a: culturii se reflectă în tipul de comportament, atitudini, 
moduri de manifestare etc. 

Dialectica raportului culturä-personalitate are 
caracter concret, în funcţie de determinările sociale ale 
unei epoci, fapt pentru care se află în atenţia cercetătorilor 
de sociologia culturii cât şi a politicii culturale şi a altor 
ştiinţe înrudite. 

Una din caracteristicile fundamentale şi universale 


ale omului este capacitatea sa de adaptare la conditiile 
sociale si culturale în sânul cärora creste si se dezvoltä, 
precum şi forţa sa de a acţiona în societate, „fiindcă tocmai 
în virtutea naturii umane, omul va acţiona în maniere 
foarte diverse, în funcţie de mediul social şi cultural în 
care trăieşte”, sublinia Otto Klineberg”. 

6. Raportul dintre sociologia culturii şi etică. 
Cercetările sociologice nu pot face abstracţie de valorile 
etice, valori culturale de tip specific, reflectate în 
comportament, înţeles ca esenţă a valorilor individuale şi 
sociale realizate pe o anumită treaptă de evoluţie a 
societăţii. 

In acest sens, etica are rolul de a oferi sociologiei 
culturii informaţii obţinute în urma unor cercetări 
efectuate din perspectiva sa proprie. Studiul valorilor etice 
se impune, de asemenea, dată fiind legătura indisolubilă 
dintre sfera faptelor morale şi fenomenele sociologice. 

Valorile etice - notează Petre Andrei - sunt valori 
sociale, care se nasc în contactul indivizilor între ei şi care 
găsesc rădăcinile în natura socială a omului?€. 

Nivelul la care omul se proiectează pe sine în viitor 
depinde de nivelul ştiinţei, tehnicii şi culturii, efectiv 
folosite. Această proiecţie reprezintă un tip specific de 
acţiune social-umană, a cărei eficienţă depinde strict de 
criterii socio-culturale determinate. 

Etica, prin valorile pe care le promovează şi pe care 
le impune în relaţiile dintre oameni, prin sistemul ei de 
sancţiuni (recompense şi pedepse), prin recunoaşterea 
unor sisteme de valori şi prin nerecunoaşterea altora, prin 
forţa ei de convingere şi prin primatul ei asupra altor 
forme ale conştiinţei sociale, sau, încă, prin atitudinile şi 
comportamentele pe care le propune, contribuie, în mod 
esenţial, la punerea şi la rezolvarea problemelor 
sociologiei culturii. 

O acţiune are valoare etică dacă este apreciată nu 


25 Klineberg Otto, Psychologie sociale, PUF., Paris, 1967, p. 71-72. 


26 Petre Andrei, Filosofia valorii, Fundaţia Regele Mihai I, Bucureşti, 
1945, p. 182. 


după intenţiile subiective, ci după efectul ei obiectiv sau 
după raportul şi înrâurirea ei asupra societăţii, ceea ce 
înseamnă în logica lui Petre Andrei, citat ca autoritate a 
argumentului în filosofia şi sociologia valorilor, că etica, 
prin natura ei, este o ştiinţă eminamente socială şi că 
valorile ei au un caracter social. „Pe lângă aceasta, valorile 
etice îşi iau conţinutul lor din societatea culturală - 
continuă el - nu din viaţa individuală, prin urmare socialul 
este un caracter constitutiv fundamental pentru valorile 
etice”?7. 

Studiul eticii, ca disciplină a semnificatiilor binelui si 
răului, dreptății si  nedreptăţii, virtuţii si viciului, 
atitudinilor şi comportamentelor individuale şi de grup în 
viaţa socială, a valorilor morale şi a legilor şi categoriilor 
lor, a relaţiilor de echitate socială şi a normelor morale 
care cârmuiesc societatea pe anumite trepte ale dezvoltării 
ei, dovedeşte că între etică şi sociologia culturii există 
raporturi de împletire şi de împlinire. Cultura este condiţie 
prealabilă şi necesară a moralității şi, totodată, efect al 
legii morale, devenită lege practică, în timp ce valorile 
moralei, fără să fie condiţie a gradului de cultură, sunt, în 
ultimă analiză, rezultate ale culturii. 

Dimensiunea etică a acţiunii sociale şi a relaţiilor 
sociale (valorile etice, normarea, alegerea, decizia, creaţia 
etică şi realizarea sa permanentă) este unul dintre aceste 
fenomene sociale particulare, în vederea atingerii 
obiectivelor fundamentale în formarea omnilaterală a 
personalităţii şi proiectarea omului nu numai ca subiect, 
dar şi ca agent al dezvoltării. 

6. Raportul dintre sociologia culturii şi ştiinţele 
artei şi literaturii. Arta, ca formă a conştiinţei sociale şi 
ca formă de activitate cultural-umană specifică vieţii 
sociale, materiale şi spirituale, se caracterizează printr-o 
relativă autonomie în câmpul culturii. 

Prin geneza, structura şi funcţiile sale, prin formele 
sale institutionalizate, prin diversitatea de genuri şi forme 


27 Petre Andrei, Filosofia valorii, Fundaţia Regele Mihai I, Bucureşti, 

sub care se manifestă, prin schimburile permanente pe 
care le are cu societatea şi natura, arta, ca mijloc de 
reflectare prin imagini şi transformare a realităţii sociale, 
şi-a constituit domeniul său relativ autonom în sfera 
culturii. 

Domeniul sociologiei culturii este mai larg decât cel 
al sociologiei artei, pentru că arta este doar un fragment al 
culturii. Sociologia artei analizează rezultatul creaţiei 
artistice, privită sub raportul conditionärii ei sociale şi al 
naturii sale (caracterizată prin reflectarea societăţii), 
activitatea creatoare a oamenilor de artă, care, ca poziţie 
şi rol, este socialmente determinată, sistemul de fenomene 
sociale, sistemul de relaţii dintre grupuri umane, în 
contextul căruia sunt analizate locul creaţiei artistice, al 
rezultatelor şi difuzării ei în societate. 

Dimensiunea sociologică a fenomenelor culturale 
estetice, a căror complexitate pune în evidenţă raporturile 
dintre ele şi societate, se valorifică atât în domeniul 
esteticii generale, cât şi în cel al esteticilor de ramură. 

Arta este o formă de manifestare a culturii care se 
exprimă prin operele de artă şi literatură. Intre acestea, un 
rol esenţial îl au artele plastice, artele decorative, artele 
muzicale şi creaţiile literare. Prin ele, creatorii lor, 
înfăţişând în limbaje proprii realizările, aspiraţiile, 
gândurile şi simtirile diverselor categorii demografice, 
izvorâte din realităţile sociale şi naţionale, îşi exprimă 
reacţiile atitudinale, de acceptare sau de respingere a 
unora dintre aceste realităţi. 

Disciplinele sociologice ale artei şi literaturii - ca 
parte integrantă a sociologiei culturii - plecând de la 
premisa că artele şi literatura sunt produse, prin 
excelenţă, social-istorice, analizează, în esenţă: a) 
principiile, metodele si tehnicile ştiinţelor artei şi 
literaturii, b) difuziunea artelor şi literaturii în zone 
geografice determinate şi în cadre social-istorice anumite, 
c) receptarea operelor de artă şi literatură, d) raporturile 
dintre creator-artă-public, e) statutul şi rolul social al 
creatorului de artă şi literatură, f) valoarea şi valabilitatea 


socială a operelor de artă şi literatură, g) caracteristicile 
sociologice ale formelor artei şi literaturii şi notele 
diferenţiate ale genurilor lor, h) opiniile, atitudinile şi 
comportamentele personajelor operelor de artă si 
literatură faţă de realitatea economico-socială şi culturală 
dată, i) unitatea şi diversitatea stilurilor artelor şi 
literaturii, j) reacţiile atitudinale ale diferitelor categorii de 
public faţă de creaţiile de artă şi literatură, k) mijloacele 
de comunicare în masă, 1) sancţiunile premiale - pozitive şi 
negative - ale publicului, m) critica artelor şi literaturii. 

8. Raportul dintre sociologia culturii, 
antropologia culturală şi etnologie-etnografie. În 
ştiinţele contemporane există foarte multe discuţii asupra 
raporturilor dintre cele trei ştiinţe: „Etnografia, etnologia 
şi antropologia - spune Claude Lévi Strauss - nu constituie 
trei discipline, ci sunt, de fapt, trei etape sau trei momente 
ale uneia şi aceleiaşi cercetări, iar preferința pentru un 
termen sau altul exprimă o atenţie predominantă spre un 
tip de cercetare care nu ar putea niciodată exclude pe 
celelalte două”. 

Într-un mod asemănător judecă Jacques Leclercq. El 
socoteşte că psihologia socială, sociologia şi antropologia 
culturală nu au obiect distinct, ci se împletesc într-un fel 
de treime culturală, în care fiecare unitate o completează 
pe cealaltă şi prin care, toate la un loc, definesc esenţa şi 
funcţiile culturii ca formă specifică a unor comunităţi 
etnice determinante”. 

Fără intenţia de a polemiza cu autorii opiniilor şi 
controverselor cu privire la delimitările dintre antropologia 
culturală, antropologia istorică, antropogeneză, 
antropologia filosofică, etnologie, etnografie şi subramurile 
lor, se poate preciza, fără teamă de a greşi, că termenul 
generic de antropologie sau etnologie desemnează, în 
ştiinţa generală a culturii, analiza diferențiată a culturii 


28 Claude Lévi Strauss. Antropologie structurală, Editura Politică, 

29 Jacques Leclercq, Introduction à la sociologie, Lauvain, Paris, 

diferitelor etnii, popoare, natiuni, pe diferite trepte de 
dezvoltare social-istorică a lor. 

Oricum ar fi interpretată antropologia culturală, ea 
nu poate fi concepută ca model exemplar al oricărei culturi 
istorice posibile, pentru că ea, prin metodele, tehnicile şi 
procedeele proprii, nu ajunge la cunoştinţe filosofico- 
sociologice generale, ci la cunoştinţe particulare. Sunt 
multe semne de întrebare în studiile unor autori, în care, 
cu sau fără voia lor, se pune accent pe modurile de trai ale 
comunităţilor etnice şi naţionale, întruchipate în modalităţi 
de vietuire, în făurirea unor medii artificiale de 
convietuire, sau, încă, într-o interpretare mai largă, pe 
specificul naţional al culturilor, interpretat etnografic, pe 
modul de trăire al popoarelor, pe obârşia şi pe răspândirea 
lor pe diverse arii istorice sau geografice, tocmai pentru că 
rezultatele dobândite nu sunt, cel puţin până în etapa 
actuală, concluzii generalizate, confirmate de practica 
socială şi recunoscute de ea. 


* 
x x x 


Relațiile dintre sociologie şi celelalte discipline 
convergente dezvăluie faptul că sociologia constituie 
centrul de intersecție al tuturor disciplinelor care se ocupă 
de diverse domenii ale realității sociale. 

Aceste relații permit desprinderea notelor definitorii 
ale culturii, justifică necesitatea modului de abordare 
sociologic, care permite dezvoltări generalizatoare asupra 
caracterului social al fenomenului cultural. 

Cultura nu poate fi înțeleasă decât ca element al 
ansamblului vieții sociale. Ea reprezintă o rezultantă a 
schimbului realizat între procesele vieții sociale, în 
interconditionarea lor reciprocă (de acumulare, 
cunoaştere, reflectare, creație si valorizare). 

Obiectul sociologiei culturii îl formează totalitatea 
fenomenelor şi proceselor culturale, analiza cauzelor ce 
determină schimbări în cultură, în dinamica proceselor si 


tipologiei lor, a posibilităţilor de adaptare, a anumitor 
procese economice şi sociale. 

Pentru ca sociologia culturii să se dezvolte ca 
disciplină relativ autonomă şi, în acelaşi timp, ca ramură a 
sociologiei, a fost nevoie să se sintetizeze şi să se 
generalizeze rezultate ale tuturor ştiinţelor şi, pe baza lor, 
să se dezvolte ştiinţele ca atare. Sociologia culturii se 
subdivide, la rândul său, în componente care îşi au 
contribuţia lor specifică la cunoaşterea realitätilor sociale 
şi, implicit, la efortul de sinteză şi generalizare al 
sociologiei ca ştiinţă. 

Astfel, sociologia artelor, sociologia învăţământului, 
sociologia ştiinţei, sociologia literaturii, sociologia timpului 
liber, sociologia comunicaţiilor de masă etc. sunt ramuri 
ale sociologiei culturii. 

Legăturile strânse dintre disciplinele care se ocupă 
de cultură reflectă gradul de integrare a acesteia în 
ansamblul realităţii sociale, dovedind că în sistemul 
contemporan al ştiinţelor culturii sociologia culturii îşi are 
rostul său specific. 


2.2. CONTRIBUȚII ALE  ANIROPOLOGIEI 
CULTURALE 


O incursiune în cultura contemporană evidenţiază 
multiple sensuri ale acestei noţiuni, definite variat, în 
funcţie de unghiurile din care este abordat şi de gradul de 
generalitate sub care este analizat, precum şi de sistemul 
de referinţă la care este raportat acest larg domeniu al 
vieţii sociale. 

Multiplele coordonate ale culturii constituie tot 
atâtea determinări, din care, pentru o definire cât mai 
exactă, trebuie ales gradul de generalitate maxim care să 
poată permite cuprinderea totalităţii ramurilor culturii. 

Dezvoltându-se pe baza unei concepţii ştiinţifice, 
sociologia culturii reuşeşte să determine locul şi rolul 
culturii în viaţa socială, să înţeleagă şi să explice obiectiv 
conţinutul său şi să-l interpreteze operaţional, să surprindă 


mecanismele sale complexe. 

Dezvoltând o teorie proprie asupra culturii, 
sociologia culturii studiază diferite puncte de vedere 
exprimate în legătură cu fenomenul cultural, valorificând 
contribuţiile pozitive ale acestora, pe care le prelucrează 
în chip interdisciplinar. 

O trecere în revistă a gândirii contemporane în 
această problematică evidenţiază efortul unor cercetători 
de a elabora o definiţie sintetică a culturii, de a dezvălui 
trăsăturile caracteristice ale acesteia, sfera şi domeniile 
sale, confruntarea unor soluţii, demers util pentru 
stabilirea obiectului sociologiei culturii. 

Literatura de specialitate prezintă numeroase 
definiții ale unor autori care încearcă să abordeze mai mult 
sau mai putin sistematic sau exhaustiv cultura. Unele 
elemente ale acestor definiții prezintă interes, mai ales 
cele care se referă la aspectele sociale ale culturii. O 
referire critică la câteva definiții care pot descrie 
semnificativ perioada preliminară constituirii conceptului 
de cultură drept categorie sociologică de bază este 
necesară. 

Astfel, în literatura contemporană de specialitate o 
examinare a conceptului de cultură se află la antropologii 
americani Alfred Kroeber şi Clyde Kluckhohn, care au 
studiat evoluţia istorică a acestui concept, sensul său 
lingvistic, psihologic, structural şi genetic, descriptiv, 
normativ etc., oprindu-se asupra unui număr de 164 de 
definiţii, luate numai din apusul european şi din spaţiul 
anglo-saxon. 

Studiul elaborat de ei, remarcabil prin vastitatea sa, 
cuprinde analize privind natura culturii, elementele 
componente si proprietăţile lor, raporturile cultură- 
psihologie, cultură-limbă, cultură-societate etc.3%. 

Definiţiile examinate de ei sunt clasificate în: definiții 
descriptive, inspirate de fondatorii antropologiei culturale, 
definiţii istorice, care pun accentul pe achiziţia socială şi 


30 Traian Herseni, Civilizaţia şi cultura. 164 de înţelesuri, în 

tradiţie, definiții normative, axate pe sistemul de norme si 
reguli de viaţă, definiții axate pe comportament şi valoare, 
definiții psihologice, care atribuie culturii rolul şi valoarea 
de rezultat al soluționării unor probleme determinate, 
definiții care pun accentul pe comunicarea culturii prin 
învățare, definiţii structurale, axate pe structura si 
modelarea culturii, definiții genetice, care atribuie culturii 
calitatea de produs, definiții care pun accentul pe idei, 
definiții care pun accentul pe simboluri'. Sinteza 
elaborată de ei se bazează pe tripla relaţie: om-natură, om- 
om, om-Valoare,  subliniindu-se, în mod deosebit, 
importanţa coordonatei axiologice în constituirea si 
înţelegerea culturii. 

„Cultura - afirmă Kroeber şi Kluckhohn - constă din 
modele implicite şi explicite ale comportării şi pentru 
comportare, acumulate şi transmise prin simboluri, 
incluzând şi realizările lor în unelte. Miezul esenţial al 
culturii constă din idei tradiţionale, apărute şi selecţionate 
istoric, şi, în special, din valorile ce li se atribuie; sistemele 
de cultură pot fi considerate, pe de o parte, ca produse ale 
acţiunii şi, pe de altă parte, ca elemente ce condiţionează 
acţiunea viitoare”32. 

Definiţia, deşi încearcă să depăşească 
unilateralitatea, nu este lipsită, totuşi, de un anume 
schematism, de unele elemente de factură psihologistă. Ea 
rămâne vulnerabilă în faţa unor criterii riguros ştiinţifice 
de surprindere a fenomenului cultural, fiind supusă unor 
limite întâlnite şi în formulările altor gânditori. Pozitiv este 
însă efortul în direcţia sintetizării unor puncte de vedere, 
încercarea de a dezvălui şi sistematiza trăsăturile esenţiale 
ale culturii, printre care cei doi autori enumeră: cultura 

este rezultatul comportamentului şi activităţii sociale; ea 
are un caracter istoric; este formată dintr-un sistem de 
idei, modele de comportament şi valori; este selectivă, se 
învaţă, se bazează pe simboluri şi este superorganică, în 
sensul că transmiterea elementelor de cultură este 
asigurată de un mecanism diferit de cel al eredității 
biologice. 

O definire a bogatului conţinut al culturii nu trebuie 
să se reducă la câteva relaţii, ea trebuie să cuprindă 
analize asupra tuturor relaţiilor în care cultura apare ca 
termen de raportare, spre a determina acel prag al 
cunoaşterii premergător elaborării definiţiei, care, la 
rândul său, să permită structurarea sistemului complet al 
culturii. 

La unii cercetători apare tendinţa manifestă de a 
integra cultura în sfera elementelor obiective şi subiective 
ale „modului de trai” (conceptul de „nivel de trai” sau 
„mod de trai” este utilizat cu precădere în accepțiunea 
economicului, socialului fiind rezervate drepturile asupra 
conceptului „stil de viață”,  „nivel”), elemente 
caracteristice diferitelor civilizaţii. 

Istoricitatea culturii este, de asemenea, una din 
temele adesea abordate în literatura de specialitate, însă 
cultura, considerată ca fapt istoric, nu se poate raporta 
decât la momente semnificative, care ocupă o anumită 
pondere în dialectica raportului continuitate- 
discontinuitate. De fenomenul cultural în totalitate şi de 
poziţia lui în contextul general al vieţii sociale se ocupă 
sociologia, fără ca ea să neglijeze caracterul său istoric*. 

Pentru o seamă de autori, cultura reprezintă un 
elaborat sintetic al conştiinţei. Ea are un conţinut care se 
integrează cu precădere în sfera conştiinţei. 

Un alt grup de teoreticieni, plecând de la 
incertitudinile existente în definirea si utilizarea 
termenului de cultură, susţin imposibilitatea principială de 
a distinge valorile culturale de alte fenomene sociale şi, 

deci, neputinta definirii ştiinţifice a culturii. Umberto 
Campagnoli, de pildă, afirmă că „problema culturii, ca şi 
cea a libertăţii, a moralei, şi alte probleme analoage, pusă 
în termeni ştiinţifici, nu poate găsi soluţii”. Trebuie 
precizat însă că limitele autorilor nu sunt limitele ştiinţei 
despre cultură. 

Eduard Sapir - gânditor american de prestigiu - 
distinge trei sensuri principale ale conceptului de 
cultură3*: 

a) sensul etnologic - moduri de viaţă distincte ale 
unor grupuri, obiceiuri şi credinţe care menţin coeziunea 
societăţii; 

b) sensul intelectual - cunoştinţe şi experienţă 
acumulate; 

c) sensul psihologic - după care cultura ar cuprinde 
toate elementele psihice, în contrast cu elementele 
civilizaţiei pur materiale. 

Analizând aceste aprecieri, se poate uşor observa că, 
în primul sens, cultura reprezintă un obiectiv al etnologiei, 
istoriei civilizaţiilor şi antropologiei istorice şi culturale. 
Cel de-al doilea sens nu exprimă o acceptiune precisă. Al 
treilea sens exprimă desprinderea elementelor spirituale 
de cele materiale, izolarea conceptului de cultură de cel de 
civilizaţie, lipsa sensului său sociologic, esenţial pentru 
definirea culturii, neglijarea raportului dintre sociologia 
culturii şi psihologia culturii, netratarea, din punct de 
vedere al psihologiei culturii, a elementelor spirituale ale 
vieţii sociale, ca reflectare a existenţei etc. 

Dialectica raportului cultură-societate, permite o 
delimitare a acestui domeniu de cercetare al vieţii sociale 
(cu cele două laturi ale sale, materială şi spirituala), 
studierea sa în cadrul ansamblului. 

Nimeni nu contestă apariţia culturii din necesitatea 
omului de a supune natura, constrâns de nevoile sale 
obiective, din necesitatea creării unor produse cu funcţii 

estetice compensatorii, variind între limita materială şi cea 
spirituală, ultima manifestată prin reflectarea fidelă sau 
denaturată, abstractizarea realităţii, până la atitudini 
meditative şi acumulări puse în slujba creaţiei (de acest 
ultim aspect se ocupă psihologia, antropologia culturii, 
etnologia ş.a.). 

Sociologia culturii, abordând cultura ca domeniu al 
vieţii sociale, cercetează particularitätile sale în scopul 
desprinderii propriilor legităţi, cauzalitäti, ceea ce este 
general în dinamica dezvoltării culturii, ca ansamblu de 
fenomene şi procese aflate în continuă transformare. 

În general, după cum se deduce şi din expunerea 
succintă a unor puncte de vedere, abordarea antropologiei 
culturale, în cele mai multe cazuri, ignoră sensul sociologic 
al conceptului de cultură sau îl tratează necorespunzător 
(reducându-l la dinamica instituţiilor, cel mult a 
comportamentelor). In felul acesta, mecanismele sociale 
ale culturii rămân necercetate. Aceste mecanisme se 
referă atât la structura şi funcţionalitatea culturii în 
contextul diferitelor societăţi, actuale sau trecute, cât şi la 
mecanismele  socio-dinamice ale culturii. Desigur, în 
condiţiile în care în abordările unor antropologi asupra 
culturilor istorice se regăsesc elemente specific 
sociologice, acestea vor fi consemnate acolo unde nevoile 
de argumentare a perspectivei noastre o vor impune. Ne 
vom strădui ca din prezentarea unor concepţii sociologice, 
în special clasice, străine si româneşti, să desprindem 
treptat sensurile sociologice ale culturii atât în ceea ce 
priveşte structura, cât si În ceea ce priveşte funcțiile si 
dinamica acesteia. 


2.3. UNELE DIRECȚII ALE SOCIOLOGIEI 
CLASICE 

CU PRIVIRE LA SFERA SI OBIECTUL 
SOCIOLOGIEI CULTURII 


Pentru a. Durkheim, unul din sensurile de bază ale 
conceptului de cultură corespunde cu ceea ce el numeşte 


solidaritatea socială. Fenomenul solidarităţii este un fapt 
social care nu se poate cunoaşte bine decât prin 
intermediul efectelor sale,  dezvăluindu-ni-se ca 
ansamblul de reguli prescriind „modele de a acţiona 
obişnuit” şi „obligatoriu”. Aceste reguli, expresiile 
normative specifice unui grup social, precum si 
„Sentimentele comune membrilor grupului” sunt 
„conştiinţa colectivă sau comună”. Ansamblul credințelor 
şi sentimentelor comune, medii membrilor aceleiaşi 
colectivităţi, care formează un sistem determinat şi are 
viaţa sa proprie, se poate numi conştiinţă colectivă sau 
comună. Funcţiile ei sunt: a lega generaţiile între ele; a 
lega membrii societăţii între ei. Această conştiinţă 
colectivă este independentă de condiţiile particulare ale 
vieţii indivizilor, fiind altceva decât constiintele lor 
particulare; este „tipul psihic de societate, care are 
proprietăţile sale proprii”. 

Prin urmare, în raport cu situaţiile concrete, cultura, 
ca fenomen de conştiinţă colectivă, acţionează ca model de 
acţiune şi ca sistem de clasificare, în sensul că intervine 
pentru a corecta modul individual de acţiune, raportând 
categorialul (categoriile culturale ale conştiinţei colective) 
la cazul individual, corectându-l. De exemplu, în cazul unui 
divorţ, judecătorul nu caută un compromis între avantajele 
celor în divorţ, ci aplică în cazul lor particular regulile 
generale şi tradiţionale ale dreptului. Deci, nu se caută o 
soluţie simplu dezirabilă, ci se încadrează cauzele invocate 
de părţi într-una din categoriile prevăzute de lege”. 

Dar cultura, ca fenomen al solidarităţii sociale, nu 
este aceeaşi în toate tipurile de societate. După Durkheim 
există două tipuri ale solidarităţii sociale, şi anume: 
solidaritatea mecanică - ce are la bază asemănarea 
indivizilor între ei şi solidaritatea organică - ce se 
manifestă în condiţiile deosebirii dintre indivizi. Diferenţa 

între cele două tipuri este expresia diferenţei societăţilor 
în raport cu densitatea socială sau dinamică a populaţiei, 
deci cu intensitatea contactelor între indivizi. Aşadar, sub 
altă formă, cultura este înţeleasă ca fenomen al densităţii 
sociale, morale sau dinamice a populaţiei, adică de 
intensitate a contactelor. Acest aspect al culturii îi serveşte 
autorului citat pentru a explica geneza socială a valorilor, 
la care ne vom referi în capitolul privind dinamismul 
cultural. 

Există, deci, o solidaritate socială, care vine dintr-un 
anumit număr de stări de conştiinţă ce sunt comune 
tuturor membrilor aceleiaşi societăţi (s.n.). Aceasta este 
solidaritatea mecanică si este proprie societăților 
primitive. Solidaritatea care derivă din asemănări este în 
„maximalitatea” sa când conştiinţa se identifică cu 
„conştiinţa totală” a grupului social şi coincide din toate 
punctele de vedere cu ea. Atunci individualitatea noastră 
este nulă. Individualitatea nu se poate naşte decât dacă 
această comunitate ocupă un loc mai mic în noi. Această 
stare este specifică solidarităţii organice. 

Trăsăturile solidarităţii mecanice sunt: 

- Părţile nu au mişcări proprii în întreg; 

- Legătura care uneşte individul cu societatea este 
analoagă celei dintre un obiect şi persoana care-l posedă; 
individul nu-şi aparţine; el este un lucru de care societatea 
dispune exclusiv; 

- Drepturile personale nu sunt distincte de cele reale; 

- Personalitatea individuală este absorbită de 
personalitatea colectivă. 

Solidaritatea organică are trăsături exact opuse: 

- Fiecare individ are o sferă de acţiune care-i este 
proprie, este deci o personalitate; 

- Constiinta colectivă nu o absoarbe pe cea 
individuală; 

- Dependenţa fiecăruia este cu atât mai strânsă şi, pe 
de altă parte, activitatea fiecăruia este cu atât mai 


38 E. Durkheim, De la division du travail social, Felix Alean, Paris, 
1908, p. 99-100. 


personală cu cât ea este mai specializată. Deci, este 
organică solidaritatea dată de diviziunea muncii“. 

Legea trecerii de la solidaritatea mecanică la cea 
organică este legea creşterii densităţii dinamice sau 
morale a populaţiei. Astfel, după Durkheim, o creştere a 
populaţiei permite acesteia să se specializeze în raport cu 
diversitatea trebuintelor umane. Această specializare face 
ca fiecare, pentru a-şi satisface trebuintele sale, să aibă 
nevoie de ceilalţi. Aceasta este diviziunea socială a muncii 
care stă la baza apariţiei unui nou tip de cultură, cea dată 
de solidaritatea organică a societăţilor. 

După cum solidaritatea ca sistem de modele culturale 
prescrie sau întârzie moduri ale acţiunii şi ale simtirii, ea 
este solidaritate pozitivă sau negativă. Astfel, interdicţia cu 
privire la comiterea unui fapt face parte din solidaritatea 
negativă. Prescriptiile explicite (reguli elaborate, scrise) şi 
implicite, difuze (cutume, obisnuinte, obiceiuri etc.) cu 
privire la modul acţiunii individuale şi sociale (de grup) 
sunt expresie a solidarităţii pozitive. 

Atât solidaritatea negativă cât şi cea pozitivă se 
sprijină pe o solidaritate latentă, care este, în ultimă 
instanţă, densitatea socială sau intensitatea contactelor. 
După cum remarcăm, acest concept de cultură se apropie 
de o înțelegere sociologică a culturii ca fenomen al 
solidarităţii sociale. El raportează această solidaritate la 
faptul social al interacțiunii sociale şi astfel societatea ne 
apare ca lume a contactelor sociale, iar cultura ca lume a 
valorilor sociale reglând aceste contacte. Atât contactele 
cât şi valorile sunt posibile ca urmare a sociabilitätii 
indivizilor, adică a eului lor social, deci ca urmare a acelei 
părţi din conştiinţa lor corespunzând conştiinţei colective. 
Cu aceasta însă se dezvăluie şi una din limitele concepţiei 
durkheimiste constând în definiţia tautologică a socialului 
(defintia unui lucru prin el însuşi). Cu toate acestea se 
evidenţiază contribuţia lui e. Durkheim la clarificarea 
conceptului sociologic de cultură. In corpul sistemului 
teoretic durkheimist, teza despre cultură ca fenomen al 

solidarităţii sociale este o teză ce poate funcţiona la nivelul 
unei teorii de rang mediu de generalitate, o teorie parţială 
a culturii referitoare la structura culturii sociale. Într-o 
atare acceptie teza culturii ca fenomen de solidaritate are 
deplină relevanţă analitică în câmpul cercetării sociologice 
a culturii. Problema care se pune la acest nivel se referă la 
raportarea culturii la un alt agent, şi anume, clasa socială. 
Căci funcţionarea culturii ca fenomen al solidarităţii 
sociale este un fenomen de clasă. În sensul acesta atât 
solidaritatea negativă, cât şi cea pozitivă funcţionează în 
relaţie cu sistemele coeziunii sociale, care sunt produse ale 
claselor sociale în cadrul unei societăţi date. Deci direcţia 
deschisă de evaluarea critică a tezei durkheimiste este 
aceea referitoare la rolul claselor sociale în producerea 
sistemelor de coeziune socială impuse într-o societate 
dată, pe de o parte, ca sistem al controlului social, iar pe 
de altă parte, ca sistem al vieţii sociale colective a 
indivizilor. Chestiunea care ne apare pe deplin clarificată 
este aceea după care socializarea depinde ca tip şi 
structură de tipul de cultură. 

Astfel, în societăţile bazate pe solidaritatea mecanică 
avem o „socializare masivă”, adică bazată pe dezvoltarea 
la individ a acelor trăsături de identificare cu cultura 
grupului. 

Unei concepţii similare, deşi de pe poziții 
voluntariste, îi răspunde şi teoria sociologului german F. 
Tônies, după care cultura istorică este de două feluri: o 
cultură specifică comunităţii şi una specifică societății. 
Evoluţia istorică se produce de la starea de comunitate la 
starea de societate. 

Se impune o observaţie privitoare la aceste legi de 
evoluţie a culturilor. Se schematizează legea de evoluţie, 
întrucât elemente societate întâlnim şi în cadrul 
comunităţii şi, invers, elemente comunitare apar în mod 
necesar în stadiul societal. In privinţa legii sociologice 
stabilită de către Durkheim, după care trecerea de la 
solidaritatea mecanică la cea organică este însoţită de 
creşterea densităţii dinamice sau morale a populaţiei, 


aceasta a fost dezminţită de evoluţia societăţilor moderne, 
context în care, dimpotrivă, odată cu solidaritatea, prin 
diferenţiere, a crescut fenomenul de alienare, drept pentru 
care G. Lukács a formulat o lege cu sens invers celei 
durkheimiste. 

Concepţia sociologică integralistă a lui P Sorokin 
privind sistemele socio-culturale încearcă să prezinte o 
nouă teorie sociologică a culturii, opusă, pe de o parte, 
teoriilor „pur cauzale” ale culturii şi, pe de altă parte, 
teoriilor „pur semnificative” ale culturii. 

Pentru teoriile pur cauzale categoria de bază în 
explicarea culturii este cea de „interdependenţă cauzală 
sau funcţională”, datorată „proprietăţilor fiziologice sau 
biologice ale întregului şi părţilor”. Orice variaţie a unei 
părţi duce la o variaţie a altor părţi. Printre adepţii acestei 
concepţii sunt menţionaţi A. Comte şi H. Spencer 
(Principles of Sociology, N.Y., 1910). Aceşti teoreticieni mai 
adaugă categoriei de bază - interdependenta - şi alte 
categorii analitice, cum ar fi cele de „solidaritate, 
„consens” (la A. Comte), „durabilitate“, ,discontinuitate”, 
„omogenitate” şi „eterogenitate” (la H. Spencer). 

„In cadrul aceleiaşi populaţii, teritoriu sau arie există 
o multitudine de sisteme sociale şi culturale diferite” 
(politice, educaţionale, economice, religioase etc.). 

Pentru teoriile pur semnificative, arată Sorokin, 
categoria analitică de bază este nu cea de interdependentä 
cauzală ci aceea de „identitate a principiilor fundamentale 
şi a valorilor” care permite „consensul în realizarea 
acestor principii şi valori prin sistem ca întreg şi prin 
părţile sale”. 

Pornind de la această concepţie, autorul menţionat îşi 
elaborează propriile sale concepte. Astfel, orice „fenomene 
socio-culturale” se prezintă sub două aspecte: unul 
„intern”, al sensului şi valorii (aspectul imaterial) şi altul 
„extern” sau „material”, „externalizând” pe cel intern. 

Acelaşi sens, valoare sau aspect intern al culturii 
poate fi „materializat” sau „externalizat” în ,vehicule” 

(purtători) materiale diferite. De exemplu, o poezie poate fi 
externalizată în forma cititului sau pusă pe note şi astfel 
poate fi cântată. Într-un caz avem cititorul, în alt caz avem 
cântăreţul. O piesă de teatru poate fi citită sau jucată: Intr- 
un caz avem lectura, respectiv cartea, în alt caz avem 
spectacolul, respectiv teatrul etc. 

Sensul fenomenului socio-cultural este super-impus 
celui al vehiculului (purtătorului) ca obiect sau eveniment. 
In felul acesta, „fenomene care în natura lor sunt 
deosebite, neidentice, devin adesea similare sau identice în 
natura culturală”+!. Deci ele pot fi puse în aceeaşi clasă, 
pot forma un sistem datorită „identităţii sensului sau 
valorilor cu care se articulează”. 

Pictura vizualistă, creşterea rapidă a descoperirilor 
ştiinţifice, eticile utilitariste, prevalarea tipurilor comune 
sau patologice în literatură, individualismul etc. sunt 
diferite în trăsăturile lor inerente, dar aparţin aceleiaşi 
clase de fenomene culturale - în principal tipului 
senzualistempiric de cultură. 

Legătura care uneşte toate aceste vehicule nu este 
nici identitatea calităţii lor inerente, nici adiacenta 
spaţială, nici legătura cauzală, ci, fie identitatea sensului 
cu care se articulează, fie sistemul de valori şi sensuri pe 
care le incarneazä*. De exemplu, Universitatea este, în 
caracterele sale externe, o colecţie de obiecte eterogene, 
de persoane şi acţiuni, fenomene etc., care constituie, 
totuşi, un sistem datorită unităţii lor semnificative. 
Concluzia lui Sorokin este că „fără o teorie a 
semnificaţiilor o sociologie ştiinţifică a culturii nu este 
posibilă, fiind incompletă”. 

Dacă sistemul de sensuri controlează ,vehiculele” 
(purtătorii materiali) modificând uneori chiar relaţiile 
naturale ale acestora, la rândul lor, aceste vehicule impun 
limitări şi modificări asupra sistemului pur de sensuri din 
clipa în care s-au însoţit în lumea socio-culturală empirică. 
De exemplu, inadecvarea vehiculului lingvistic (oral, scris 

etc.). Multe sisteme de sensuri nu se pot exprima si, ca 
rezultat, „devin marcate de contradicții, imperfectii, 
neînţelegeri etc."%5. 

Toate aceste caracteristici îi permit lui Sorokin să 
conchidă că sistemele socio-culturale se bazează pe o 
cauzalitate diferită de cea a fenomenelor naturale. 
Cauzalitatea socio-culturală este mixtă: ,interdependentä 
semnificativă” plus „interdependenţă cauzală”. Ca atare, 
sistemele socio-culturale sunt considerate sisteme socio- 
culturale empirice alcătuite din semnificaţii, vehicule sau 
purtătorii acestora şi agenţii umani, cei care manipulează, 
folosesc sensurile externalizate în şi prin vehicule. 

Sistemele pur cauzale nu caracterizează fenomenele 
culturale. Sistemele socio-culturale sunt mixte, totodată 
semnificative şi cauzale. Sisteme pur semnificative pot 
exista doar în mintea indivizilor, afirmă Sorokin. De îndată 
ce devin sociale, ele sunt externalizate în vehicule şi devin, 
astfel, sisteme mixte: cauzale şi semnificative. Întrucât 
sunt externalizate, ele au şi o a treia caracteristică, aceea 
de a fi empirice. De gradul de integrare a sensurilor 
depinde gradul de integrare a sistemelor socio-culturale 
empirice. Putem avea astfel agregate socio-culturale. 
Autorul dezvoltă şi teza după care orice sistem socio- 
cultural are o lege a emergentei, conform căreia sistemul, 
în naşterea sa, trece prin trei faze: concepție (integrarea 
mentală a două sau mai multe sensuri, neintegrate înainte, 
într-un nou sistem) 4%; obiectivare empirică în vehicule 
(purtători), prin care pot fi percepute şi transmise la alţii; 
socializare (generalizarea lor la alţi indivizi, grupuri, 
popoare etc.). 

Pe de altă parte, sistemele socio-culturale pot muri 
sau intra în declin când: a) sistemele de sensuri se 
dezintegrează într-o asemenea măsură încât îşi pierd 
identitatea; b) îşi pierd toate vehiculele (de exemplu, o 
şcoală fără mijloace); c) îşi pierd toţi agenţii (dispariţia 
unor grupuri antrenează şi declinul culturii acestora). Dar 

aceste sisteme pot, de asemenea, renaşte când îşi recapătă 
agenţi şi vehicule, cum a fost cazul Renaşterii sistemelor 
greco-romane. 

În activitatea teoretică prin care Sorokin aduce o 
contribuţie de seamă la cercetarea sociologiei culturii ca 
ştiinţă se manifestă şi unele limite. Una dintre acestea 
constă în modul de a concepe cultura ca fiind externă 
societăţii şi nu integrată acesteia. Se ajunge astfel la 
conceptul de sistem socio-cultural în care societatea este 
ansamblul agenţilor, iar cultura este ansamblul sensurilor 
şi al suporturilor acestora (vehicule). Asupra acestei limite 
vom reveni mai extins în capitolul referitor la dinamica 
socială a culturii (sociodinamica) %. 

O altă limită a concepţiei sale este considerarea unui 
sistem social cultural global, neistoric. Toate societăţile 
istorice concrete cunosc, după P. Sorokin, aceleaşi moduri 
de integrare (după aceleaşi legi) a componentelor 
culturale în sistemul socio-cultural, aceleaşi tipologii 
culturale posibile (ideationale şi senzualiste). Totuşi, 
culturile sunt puternic marcate, determinate de societăţile 
istorice în care s-au dezvoltat şi funcţionează. Mai mult, 
culturile au un caracter naţional, ceea ce reflectă relaţia 
directă dintre o cultură, dintre legile culturii (structurii şi 
genezei sale) şi experienţa istorică a unui popor prin 
intermediul claselor sale, grupurilor şi epocilor istorice 
date. 

Credem că unul dintre sociologii cei mai 
reprezentativi în ceea ce priveşte înţelegerea relaţiei 
dintre o cultură şi societatea în care se formează, dintre o 
cultură naţională şi influenţele externe în procesul formării 
sale este Garabet Ibrăileanu. Prezentarea concepţiei sale 
în acest context este absolut necesară pentru a putea să 
desprindem, în continuare, dimensiunile sociologice ale 
conceptului de cultură. Cu aceasta, intrăm în prezentarea 
contribuţiilor româneşti la constituirea unei sociologii a 
culturii. 

3. 
CONTRIBUȚII ROMÂNEŞTI ÎN ABORDAREA 
SOCIOLOGICA A CULTURII 


3.1. PRIMELE ABORDĂRI SOCIOLOGICE ALE 
FENOMENULUI SOCIAL IN TARA NOASTRA 


Spiritul revoluționar democratic românesc în cultură 
se reflectă în mod deosebit în operele lui Bălcescu, care 
realizează o profundă analiză sociologică a fenomenului 
social din țara noastră. Ideea de revoluție se leagă la el de 
conceptele de revoluție culturală, progres cultural, 
libertate culturală, acțiune şi proces cultural. Toate 
acestea, întemeindu-se pe ideea de revoluţie continuă, 
care dă expresie lanţului de revoluţii de la începuturile 
dezvoltării istorice a omenirii. „Misia istoriei este de a ne 
arăta, a ne demonstra această transformatie continuă, 
mişcare progresivă a omenirii, această dezvoltare a 
sentimentului şi a minţii omeneşti, sub toate formele 
dinlăuntrul şi dinafară, în timp şi în spaţiu 46. 

Nicolae Bălcescu reuşeşte să realizeze legătura 
dintre cultură şi revoluţie, dar să şi explice relaţiile de 
complementaritate dintre cultură şi revoluţie, cultură şi 
societate, cultură şi istorie, cultură şi naţiune, stare 
culturală şi stare economică. Devine astfel posibilă o 
regândire a evoluţiei instituţiilor si aşezămintelor de 
cultură din România, ajungându-se la concluzia că 
împlinirea românului, ca ins, cetățean şi naţiune se poate 
face printr-o revoluție naţională. 

Mihail Kogălniceanu, un alt mare gânditor român 
modern care a abordat, şi sub aspectul sociologic, 
problema spiritului critic în istoriografia română modernă, 
probleme de metodologie a istoriei, culturii şi civilizaţiei, 
considera, la fel ca Bălcescu, că modernizarea culturii 
române nu-i posibilă fără modernizarea bazelor economice 


46 Nicolae Bălcescu, Românii supt Mihai-Voievod Vireazul, Editura 
Minerva, Bucureşti, 1970, p. 14. 


ale societății, că civilizaţia unui popor, legată de 
dezvoltarea lui socială, nu poate fi, în primul rând, decât 
civilizaţia naţională. În cuprinsul acesteia el deosebeşte o 
civilizaţie sănătoasă, expresie a tradiţiei pozitive a 
poporului, a datinilor şi a moravurilor sale statornice, a 
limbii, religiei şi conştiinţei civice, precum şi o civilizaţie 
falsă, motivată doar prin aparenţa progresului şi a 
proverbelor goale, care nu-şi găsesc cuprins real în 
temeliile social-economice ale unui popor şi nici în tradiţia 
lui istorică pozitivă. Civilizaţia sănătoasă exprimă spiritul 
vremii şi orientează conştiinţa publică spre luminile şi 
trebuintele reale ale epocii, pe când cea falsă este o 
„civilizaţie” nominală, care amăgeşte spiritele şi aduce 
pagube reale progresului istoric. 

Critica „formelor fără fond” o teorie a unităţii dintre 
formă şi fond - se întregeşte, în consideratiile lui Titu 
Maiorescu, printr-o teorie a „fundamentului dinlăuntru” 
(care arată condiţiile trecerii culturii naţionale la mărimea 
culturii universale) şi printr-o teorie a autonomiei valorilor 
(care arată modul cum este posibil accesul culturii române 
spre universalitate), alcătuind împreună teoria construcţiei 
culturale în ţările rămase în urmă din punct de vedere 
social-economic şi spiritual, spune cineva. 

Eugen Lovinescu socoteşte că meritul cultural al lui 
Maiorescu este „epocal”. „Disociind estetica de noţiunile 
parazitare, oricât ar fi fost ele de generoase şi de 
folositoare în alte privinti, el a eliberat literatura de 
ipotecile ce se puseseră în acea vreme asupra conceptului 
frumosului, privit în sine, ca obiect unic de preocupare a 
artei”. 

Mihai Eminescu este un adept al criticii „formei fără 
fond”, considerând că introducerea formelor burgheze de 
cultură apuseană nu a putut suplini lipsa de cultură solidă 
a poporului. O idee importantă în opera lui Eminescu cu 
privire la dezvoltarea culturii şi civilizaţiei constă în aceea 
că ele trebuie să se întemeieze pe muncă. „Golul nostru 
intelectual setos de civilizaţie a primit, fără control, fără 
cântărire, idei şi bune şi rele, şi potrivite şi nepotrivite, că 


natiunea întreagă, cu prea puţine excepţii, nu vedea că 
niciodată o vorbă nu poate înlocui o realitate, că niciodată 
fraza culturii nu e echivalentă cu munca reală a 
inteligenţei şi mai ales cu întărirea propriei judecăţi, care 
e cultura adevărată, că niciodată fraza libertăţii nu e 
echivalentă cu libertatea adevărată, care e facultatea de a 
dispune de sine însuşi prin muncă şi prin capitalizarea 
muncii. Nu o utopie, o mie de utopii populau capetele 
generaţiei trecute, care-şi închipuiau libertatea fără 
muncă, cultura fără învăţătură, organizaţia modernă fără 
dezvoltare economică analogă”. În scrierile sale social- 
politice, civilizaţia (suma cunoştinţelor teoretice si 
aplicate) trebuie să fie națională, întemeiată pe muncă şi 
economie, să facă posibilă dezvoltarea omnilaterală a 
personalităţii şi să smulgă universului orb şi mut tainele 
sale, punându-le în slujba națiunii. 

Un sociolog şi istoric de seamă al culturii, care a 
încercat să sintetizeze aporturile teoretice privind 
elaborarea conceptului „criticii culturale” în raport cu 
„formarea României moderne” a fost Garabet Ibrăileanu. 
În concepţia sa regăsim un principiu de bază al sociologiei 
ştiinţifice a culturii: acela de a trata o cultură în 
istoricitatea ei, în contextul istoric al relaţiilor sale cu un 
tip istoric de societate, în raport cu influenţele exercitate 
asupra sa dinspre alte culturi şi cu mecanismele preluării 
acestor influenţe. Aceste mecanisme constituie, la 
Ibrăileanu, „spiritul critic” în cultură. El a fost primul care 
a analizat aporturile teoretice în raport cu o problematică: 
aceea a „criticii culturale”. În acest mod el reia, în cadrul 
unui sistem, preocupările anterioare de a ridica la 
„conştiinţă de sine” tendinţele imanente ale culturii 
româneşti moderne în mersul acesteia spre autorealizare. 
Nu există - arată criticul - creştere culturală fără critica 
formelor şi a influențelor în curs de asimilare. Tezele sale 
privind geneza civilizaţiei moderne româneşti („cultura 
naţională”) sunt următoarele: 


47 M. Eminescu, Opere, vol. III, ediţie îngrijită de prof. Ion Creţu, 
Cultura Românească, Bucureşti, 1938-1939, p. 291. 


- Influenţa apuseană şi creşterea culturii româneşti 
nationale „sunt două fenomene concomitente”4; 

- Această influenţă şi-a avut momentele ei; 

- Muntenia face opera de adaptare a formelor social- 
politice ale Apusului, iar Moldova, opera „de adaptare a 
culturii apusene la sufletul românesc”, şi aceasta întrucât 
Moldova, prin curentul poporan şi prin curentul polonez, 
are deja o tradiţie culturală; 

- Prezenţa în Moldova a unei tradiţii culturale, 
suprapunerea, peste ea, a curentului francez în secolul al 
XIX-lea, pe baza curentului poporan, permite formarea în 
această arie a „spiritului critic” care selectează influenţele 
apusene şi astfel prezidează opera istorică de formare a 
„culturii naţionale Româneşti”. 

În spiritul concepţiei lui G. Ibrăileanu, principalele 
momente istorice ale formării culturii naţionale româneşti 
sunt: după primul moment al „criticii culturale” - 
paşoptismul - urmează o perioadă în care apare un tip al 
criticii de tranziţie, „amestec de curente contradictorii” - 
reprezentat de Gh. Asachi. Acesta exprimă o primă 
încercare de sinteză a tendințelor contradictorii, 
îmbrăţişând, în acelaşi timp, toate curentele şi niciunul“. 
El apare ca o colecţie de tendinţe contradictorii. După 
această perioadă a „criticii de tranziţie”, urmează 
momentul „Junimii”, până la 1880. 

Momentul Junimii este relevant în special prin 
perioada maioresciană de „critică a culturii”, în care se 
dezvoltă aporturile lui Titu Maiorescu: Scrierea limbii 
române (1866); Poezia română (1867); Observări polemice 
(1869); Direcţia nouă (1872); Betia de cuvinte (1873); 
Răspunsurile Revistei contemporane (1873); în contra 
neologismelor (1881). După acest moment, arată G. 
Ibrăileanu, Maiorescu însuşi constientiza „scăderea 
trebuinţei unei critici generale”. („în proporţia acestei 
mişcări literare şi ştiinţifice scade trebuinţa unei critici 


48 G. Ibrăileanu, Spiritul critic în cultura românească, în Opere, vol. I, 

generale”). ,Din momentul în care se face mai bine, acest 
fapt însuşi este sprijinul cel mai puternic al direcţiei 
adevărate”%, când, formându-se o cultură românească, 
menţionează G. Ibrăileanu, Eminescu şi Caragiale au fost 
posibili, iar critica, din jandarm al culturii, ca mai înainte, 
devine analistă. 

După ce evidenţiază deosebirile generale dintre 
critica paşoptistă şi critica junimistă, Ibrăileanu arată că 
reacţia critică a paşoptiştilor traduce „cauze adânci sociale 
si nu simplu contact cu Apusul”5t. Aceşti critici (pasoptisti 
şi prepaşoptişti) sunt constitutionalisti liberali din pricina 
împrejurărilor din ţară şi din epoca în care trăiau şi luptau. 
Reacţia critică împotriva Regulamentului („constituţia 
oligarhică impusă de ruşi”) este reacţia împotriva unei 
forme ce antrena tendinţe de deznaționalizare, jafuri, 
înapoieri, „umilirea din ţară” (deplânse de un „Constantin 
Radovici din Goleşti în 1828”). 

Aceasta este până la un punct lupta generaţiei de la 
1848. Dar iată că în dinamismul socio-cultural se manifestă 
tendinţe ce acţionează în contra manifestării „criticii 
culturale”. Acestea ţin deja de biruința „formelor liberale”. 
Legile „noii stări” lucrând, „boiernaşii au continuat să 
decadă, stârnindu-li-se acum drept concurent o clasă nouă, 
burghezia”*?, „negustorii mici şi meseriaşii români au fost 
distruşi în noua organizare a ţării”; „numai burghezia, 
creată în parte de stat, ajutată de el a se întări, a fost 
mulţumită”. „Profesiunile liberale şi funcţionarii au fost şi 
ei mulţumiţi, căci erau o clasă creată din noua stare de 
lucruri”. 

Aşadar, mai toate cauzele care făcuseră pe A. Russo 
şi ceilalţi să fie constitutionalisti liberali acum nu mai 
erau”. Analiza sociologică a lui G. Ibrăileanu arată cât de 
repede a „lucrat noua stare” (legile economice), aşa încât 
constituţia liberală („formele noi, liberale”) a fost 


50 G. Ibrăileanu, op. cit, p. 45. 

deconspirată, dezvăluită în resorturile ei de apărătoare a 
burgheziei. Procesul a durat circa 40 de ani (după Ştefan 
Zeletin a durat mai mult şi a avut alte mecanisme). Până la 
acest moment însă critica culturală se desfăşoară prin 
acţiunea culturală a junimistilor, dintre care relevanti ar fi 
G. Ibrăileanu, C. Negruzzi, Vasile Alecsandri, Titu 
Maiorescu însuşi şi Alexandru Odobescu, ca sinteză între 
„junimism şi paşoptism”. 

Dualismul criticii culturale şi semnificația sa. 
„Spiritul critic” - mecanism de selecție a influențelor 
culturale. Tendința critică a Junimii pare a se reduce la o 
tendință de modernizare culturală moderată („Junimismul 
era pe atunci - în vremea lui C. Negruzzi, n.n. - 
moderantism (...; mai târziu după introducerea 
constituției liberale, moderantismul acesta va fi 
reactionarism'”°*, Oricum, „Junimismul a avut pretenția că 
asistă, ca conştiinţă, la fenomenele politice, sociale şi 
culturale şi că le defineşte din punct de vedere obiectiv. 
Pretentia de conştiinţă - oglindă este nefondată, căci 
junimiştii au reprezentat şi ei un ideal, un fapt, un 
fenomen”. 

La trăsăturile de continuitate cu „vechea şcoală 
critică” - „lupta împotriva înnoirilor lingvistice” - junimistii 
dezvoltă trăsături noi ale criticii culturale şi anume „lupta 
împotriva formelor sociale si politice noi”. În aceste noi 
probleme Ibrăileanu nu le mai dă dreptate, deşi ele erau, 
în parte, îndreptăţite. 

Dualismul criticii junimiste - traducând dualismul 
între elementele de continuitate cu critica paşoptistă si 
noile trăsături ale criticii junimiste - s-ar exprima plenar, 
după Ibrăileanu, în personalitatea lui Vasile Alecsandri, în 
care „s-au luptat două tendinţe: tendințe de înnoire, de 
reformare si tendințe de conservare, care au rămas 
întotdeauna antagonice”. Tipurile literare din opera sa 
dramatică ar exprima tocmai jocul celor două tendinţe ale 
personalităţii sale. Este meritul lui Ibrăileanu de a fi 
autorul primei încercări reuşite - în calitate de concepţie şi 

sistem închegat - de sociologie a formelor culturale, 
realizată pe baza utilizării acestor forme, cum este 
literatura, ca documente pentru analiza tendinţelor 
dinamicii socio-culturale, a procesului de „formare a 
României moderne”, dar, se poate adăuga, critica sa contra 
„Junimii” nu este în întregime îndreptăţită. 

Delimitând între formele culturale şi cele social- 
politice, Ibrăileanu se consideră implicit continuatorul 
vechii şcolii critice din Moldova. În planul mecanismelor, el 
consideră că procesul de asimilare a formelor culturale 
apusene este mediat de spiritul poporan, iar procesul de 
asimilare a formelor social-politice apusene de spiritul 
istoric. Ca atare, în planul definiţiilor el îngustează 
oarecum conceptul criticii culturale. El consideră întregul 
registru de forme ca fiind legitime, cu condiţia de a fi 
selectate. 

Procesul criticii culturale s-ar reduce deci la mersul 
selecţiei. Formele sunt legitime întrucât au fost legitimate 
prin procesul istoric al asimilării selective şi deci al 
„românizării”. În fond, G. Ibrăileanu îngusta, în definițiile 
sale (deci în raport cu problematica pusă) modul de 
înţelegere a criticii culturale. 

Agentul istoric care dirija procesul asimilării îi apare 
ca fiind nemijlocit agent cultural, când de fapt acesta 
putea să fie şi agent al ,deculturatiei”, aşa cum marea 
boierime fusese, în epocă, agentul unei „forme introduse” 
prin Regulamentul Organic. Pentru el, actul asimilării era 
un criteriu suficient al legitimării formelor asimilate, 
ignorând că acestea, odată asimilate, îşi au ele însele 
dinamica lor, putând fi scoase din procesul autorealizării 
culturale şi subordonate intereselor înguste ale clasei 
dominante. 

Reputatul critic literar şi sociolog considera că cele 
două curente, prezente încă la 1848, „moderaţii”, cu I. 
Heliade în frunte şi ,revolutionarii”, cu C.A. Rosetti şi I.C. 
Brătianu”, evoluează contradictoriu, unul către partidul 
conservator şi altul către cel liberal, acesta din urmă 

ducând mai departe tendinţele revoluționare, de 
schimbare. În realitate, cele două tendinţe au evoluat 
deopotrivă spre o politizare şi deculturalizare, adică spre 
desprinderea de formele culturale şi spre transformarea 
acestora în simple mijloace si mecanisme ale 
suprastructurii dominante. El vede în prezenţa unei „şcoli 
a criticii culturale” mecanismul care garantează asimilarea 
influențelor străine în conformitate cu spiritul unui popor. 
Pe de altă parte, odată asimilate, aceste forme şi influenţe 
capătă legitimitate în planul culturii receptoare. De aceea, 
Ibrăileanu considera că spiritul critic în epoca 
liberalismului nu mai putea să funcţioneze, că acesta 
încetase în 1880, dar socotea că opera fusese încheiată. De 
fapt, opera nu fusese încheiată şi nici nu este încheiată 
vreodată, iar în perioadele de colaps ale spiritului critic se 
produc fenomene „deculturative”. Influențele nu mai sunt 
asimilate în formele sociale, ci sunt folosite împotriva 
formelor locale. Căci orice formă culturală este forma 
simbolică de luptă şi de protecţie împotriva perturbații lor, 
a zgomotelor, a distorsiunilor. Or, odată ce spiritul critic de 
selectare a evenimentelor nu mai poate opera, cele două 
registre, cel al formelor locale şi cel al formelor introduse, 
intră în luptă. Formele externe apar drept „contracultură” 
în raport cu cele interne. Aici stă valoarea criticii 
maioresciene, a lui Maiorescu, Alecsandri, Eminescu, 
Slavici şi Caragiale, aşa putem înţelege ideea organicitätii 
formelor cu fondul în opera acestora. I.L. Caragiale a rostit 
foarte clar cum anume „Statul tânăr, înfiinţat după 
împrejurări, are grabnică nevoie de o societate. Statul 
improvizat, în loc de a fi formă de echilibru a forţelor 
sociale la un moment dat, caută să fie fondul şi izvorul 
născător al acelor forţe”, şi tot aici: „această lume de 
strânsură (clasele de sus) mişună aici deasupra unui 
element etnic hotărât”. „Sub tot acest Babel există o limbă 
românească, care-şi are geniul ei; sub toată această 
vâltoare, vecinic mişcătoare există un popor statornic, 
care-şi are calităţile şi defectele lui specifice, bunul lui 
simţ, o istorie plină de suferinţe, nevoi, simţuri şi gânduri 


proprii”56. 


Dacă G. Ibrăileanu a avut meritul istoricizării 
conceptului de cultură, al dezvoltării mecanismelor 
sociologice de formare a unei culturi naţionale moderne, 
abia odată cu acţiunea şcolii sociologice de la Bucureşti 
sunt cercetate sociologic înseşi fundamentele acestei 
culturi naţionale. 

O concepţie sociologică a culturii naţionale în raport 
cu producţiile sale, la toate nivelurile societăţii, cu 
dinamica sa socială complexă şi, mai ales, în raport cu cele 
două paliere ale realităţii sociale - statul şi națiunea - este 
dezvoltată de conducătorul acestei şcoli, Dimitrie Gusti. 


3.2. CONCEPTUL DE CULTURĂ LA D. GUSTI. 
CONTRIBUȚIILE ŞCOLII SOCIOLOGICE DE LA 
BUCUREŞTI 


Una din contribuţiile remarcabile ale sociologiei 
româneşti la elaborarea unei teorii şi metodologii 
sociologice de abordare a culturii este cea a sociologului 
Gusti şi a şcolii întemeiate de el. O serie importantă dintre 
contribuţiile sale, atât pe linia definirii conceptului de 
cultură (teorie), cât şi pe linia concepţiei privind 
cercetarea (metodologia) şi acţiunea culturală (practica), 
ni se par a fi pe deplin valabile şi azi, putând a fi 
reîncorporate unei teorii şi practici de cercetare şi acţiune 
în domeniul culturii. Unul dintre primele aspecte notabile 
ale gândirii sociologului român este acela după care 
„teoria şi politica culturii” trebuie privite într-un acelaşi 
sistem de cunoaştere şi acţiune. El socoteşte necesar să 
operăm acele distincţii în înţelegerea conceptului de 
cultură, care să permită utilizarea teoriei în scopurile 
acţiunii. Reamintim că în înţelegerea conceptului de 
„realitate socială” se operează o distincţie între nivelul 
condiţiilor potential-substantiale ale acţiunii (voința 
socială), nivelul relational-fenomenologic al realităţii 
sociale (unităţi, relaţii şi procese sociale) şi nivelul 

manifestărilor efective ale societăţii, ajungându-se la 
cunoscuta formulă gustiană: 

V (voinţă) + C (adre) = M (anifestări) 

De fapt, această distincţie dezvăluie o concepţie 
actionalistä, în baza căreia trebuie să distingem între 
aspectul ,acumulat” al realităţii sociale şi aspectul 
„actualizat” al acesteia. Ne dăm seama că această 
deosebire reapare şi în definirea conceptului de cultură, 
pentru care Gusti propune trei niveluri analitice. 

a) nivelul care exprimă aspectul „acumulat“ al 
culturii, exprimat prin „cultura obiectivă şi care reprezintă 
un sistem de bunuri care formează stilul unei epoci” (un 
cod, o poezie, o melodie, un cult religios etc.). Sensul de 
„obiectiv” aici redă sensurile de „obiectual” şi, totodată, de 
„acumulat“; 

b) nivelul regulativ - interacţional al culturii, 
exprimat prin conceptul de „cultură instituţională”, care 
reprezintă „totalitatea regulilor pe care instituţiile sociale 
le alcătuiesc la un moment dat, cum ar fi statul, biserica, 
obiceiurile, organizările economice...”5; 

c) nivelul „actualizat“ sau ,socializat” al culturii, 
exprimat prin conceptul de „cultură personală”, care 
reprezintă „un proces de veşnică mişcare şi devenire”; ea 
este atitudinea personală faţă de opera de cultură, adică 
raportul trăit, viu, de activitate între persoana de cultivat 
şi valoarea de cultură. Intre cultura obiectivă şi cultura 
personală se stabileşte un raport care este cel de 
„circulaţie socială”. 

„lată deci cele două mari laturi ale aceleiaşi 
probleme: cultura creatoare şi cultura asimilată (s.n.), care 
formează, cum am văzut, unul şi acelaşi circuit social 
(s.n.). Creaţia circulă, pentru ca, odată asimilată, să 
devină, la rândul ei, condiţia unei noi creaţii ş.a.m.d.”%. 
Numai într-un atare context se poate cerceta „funcţia şi 

forţa socială a inteligenţei”, a procesului creaţiei. Prin 
urmare, se consideră creaţia şi circulaţia bunurilor 
culturale aspecte ale unuia şi aceluiaşi proces sociologic, 
care este, în esenţă, procesul social-dinamic al culturii. 
Socialul însuşi apare aici dublu întemeiat: în raport cu 
„lumea existenţială” („relaţional-fenomenologică”) şi cu 
„lumea suprareală”, valorificată. „Omul este cetăţeanul a 
două lumi sociale: al unei lumi reale, existenţiale, în care 
se încadrează, cauzal şi funcţional, prin unităţi sociale, şi 
al unei lumi suprareale, valorificate, de scopuri şi valori, 
adică al unei lumi nu cum este ea, ci cum ar trebui să fie. 
Omul participă astfel la realul prezent, dar şi la realizarea 
unui nou real”, 

Cu aceasta atingem problema totalitätii, care si ea 
este interpretată dualist. Pe de o parte, Gusti se referă la 
un sistem al interdependentelor în care legea 
fundamentală este aceea a paralelismului sociologic şi 
care este întemeiat pe sistemul interacțiunii, ducând la 
efectele tipice numite procese sociale şi dezvoltare socială 
(tipuri de evoluție socială). Pe de altă parte, el prezintă o 
altă ordine, cea a „socializării voinţei”, adică a „valorizării 
scopurilor”. („Fiecare stabilire de scopuri cuprinde un 
moment de apreciere, de valorizare, fiecare stabilire de 
scopuri este în acelaşi timp o stabilire de valori”). 

In ce constă specificul acestei integrări prin 
valorizare? „Scopul valorizat nu este niciodată izolat, el 
este condiţionat naţional, religios, economic, într-un 
cuvânt este condiţionat social, căci face parte integrantă 
dintr-un imperiu de scopuri şi valori, dintr-un sistem de 
scopuri şi valori care se referă la familie, naţiuni, epoci 
istorice, la umanitatea însăşi”. Cu această idee, D. Gusti 
atinge problema weberiană a rationalitätii scopurilor şi a 
rationalitätii instrumentale. 

In ceea ce priveşte scopurile, acestea sunt relative; 
ceea ce este specific dinamicii sistemului suprareal este 
direcţia de valorizare, care este expresia interacțiunii 
dintre sistemul interacțiunii sociale şi sistemul scopurilor 

si valorilor. 

Sistemul suprareal se schimbă, întrucât se schimbă 
direcţia de valorizare, iar aceasta se schimbă în raport cu 
sistemul interacțiunii sociale, al unităţii sociale, adică cu 
„structura socială” însăşi. In sensul acesta, „scopurile 
naţionale sunt un produs al timpului nostru”. 

Pe de altă parte, ceea ce aduce sistemul suprareal în 
lumea reală sunt manifestările, care produc ceea ce Gusti 
numeşte „cultura obiectivă”, „instituţiile unei epoci”, 
precum şi cultura personală. 

Deci, „societăţile concrete formează tot atâtea unităţi 
sociale, adică asociaţii de indivizi legaţi prin relaţii 
obiective şi printr-un principiu de organizare, care 
formează structura socială”S!. 

Caracteristici ale unităţilor sociale sunt: 

a) o „realitate în continuă devenire” (ceea ce 
denumim „proces social”); unitatea socială „se desfăşoară 
fenomenologic într-o mulțime de activități sau 
manifestări”; unităţile sociale sunt diverse. Astfel, 
„Clasificăm unitățile sociale în comunităţi, instituții si 
grupări”; comunitățile: integrarea completă a indivizilor, 
„Supunerea față de voința colectivă, obiceiuri si interesul 
comun”, „familia si națiunea”; „b) instituțiile: „natura 
exterioară si constrângătoare față de indivizi”; „statul”; c) 
grupările se caracterizează prin caracter liber şi 
contractual: asociații comerciale, cercuri etc. 

În Principiile unui sistem de sociologie, etică si 
politică, D. Gusti îşi expune succint concepţia cu privire la 
cele trei niveluri de întemeiere a sociologiei: 

a) nivelul antropologic: definirea naturii umane; 

b) nivelul actionalist-relational, propriu-zis sociologic: 
definirea acţiunii sociale şi a unităţii sociale; 

c) nivelul etico-politic şi juridic. 

Pe analiza dinamicii elementelor naturii umane se 
întemeiază un concept al acţiunii sociale, care este 
circumscris întemeierii afective şi intelectual-teleologice a 
acţiunii. Astfel, componenta voluntară şi cea afectivă 

comportă combinaţiile societate în mod aprioric. 

In felul acesta, închegarea primei forme sociale: 
unitatea socială, poate fi urmărită la nivel antropologic- 
sociologic, care ne prezintă combinaţiile aprioric posibile 
între componentele voinței sociale (afective si 
intelectuale). 

Tot la acest nivel se explică şi caracterul diferenţial 
al acţiunii şi, corespondent ei, al unităţii sociale constând 
din cele două tipuri de activităţi: economice şi spirituale. 
Nevoia de ordonare a părţilor implică apariţia celorlalte 
două componente regulative: morale şi politice. Altfel, 
conceptul de acţiune socială este întemeiat de Gusti la 
nivelul antropologico-sociologic, în cadrul istoriei naturii 
umane. La acest nivel se face saltul în nivelul teoriei 
sociologice propriu-zise, cea acţionalist-relaţională, context 
în care se arată cum din interacţiunea indivizilor apare 
diferenţierea unităţilor sociale şi diviziunea socială a 
muncii (care se întemeiază pe unitatea în diversitate a 
naturii umane argumentată la nivelul „antropologiei 
sociologice”). 

Din acest moment existenţa unei teorii sociologice 
devine legitimă şi se separă de antropologie; ea este o 
ştiinţă a „sistemului acţiunii sociale”, care determină 
structura acţional-socială, diferenţierea unităţilor sociale 
în „comunităţi”, „instituţii” şi „grupuri sociale”. 

Structura socială apare astfel definită ca: 

a) sistem de acțiune inter-individuală structura 
unităţii sociale de un tip anume; 

b) sistem de relații, interdependente între unităţi. 

Schimbarea structurii inter-individuale este procesul 
social; acesta duce indirect şi la schimbarea relaţiilor între 
unităţi. „Prin schimbarea structurii în timp, datorită, pe de 
o parte, indivizilor sau împrejurărilor din afară, pe de altă 
parte, contactului cu alte unităţi sociale, se obţine o 
transformare treptată a unităţii, ceea ce numim proces 
social”62. 

Deci, savantul român se îndrepta spre o tipologie a 

structurilor şi a proceselor sociale, spre o investigaţie care 
să treacă de la cercetarea unităţilor în sine (monografie 
sociologică) la cercetarea relaţiilor dintre unităţi, zonale 
sau regionale, care să dea astfel o tipologie a proceselor 
sociale. 

O altă dimensiune a cercetării sale şi a sistemului său 
este aceea a relaţiei dintre lumea scopurilor şi valorilor şi 
lumea reală, a sistemului de interdependentä. In acest 
cadru, Gusti vorbeşte despre un al treilea nivel al 
cercetării sociologice, prospectivismul sociologic, adică 
despre relaţia dintre sistemul unităţilor şi sistemul 
scopurilor şi valorilor care constă în direcţia de valorizare. 
Direcţia de valorizare reprezintă modul de adaptare a 
scopurilor la sistemul interacțiunii şi al condiţiilor. Din 
acest mod de adaptare între lumea culturii şi societate 
(sistemul unităţilor sociale) se naşte cultura obiectivă, 
instituţională şi personală, care constituie expresia celor 
trei niveluri de interinfluenţare (între totalitatea socială şi 
totalitatea culturală, între unităţile sociale şi categoriile de 
scopuri şi valori, între indivizi şi idealul etic). La confluenţa 
lor apare personalitatea ca sinteză a idealului etic cu cea 
mai mare voință. Or, voinţa este condiţionată de 
caracteristicile unităţilor sociale, iar idealul etic de 
sistemul scopurilor şi valorilor. La acest nivel începe 
domeniul eticii şi politicii. 

Dualismul teoriei gustiene dezvoltă o direcţie de 
integrare sociologică a problemelor mişcării sociale cu 
problema personalităţilor, în sensul că, după el, tipul 
evoluţiei este efectul sistemului de interacţiune a 
indivizilor. De exemplu, acolo unde acţiunea e pasivă, avem 
evoluţie staţionară etc. Deci, tipul personalităţii poate fi 
explicat în raport cu tipul mediilor transformatoare. Şi 
atunci avem politicul şi eticul integrat sociologiei. Deci, D. 
Gusti ne prezintă foarte clar, în corpul teoriei sale, direcţia 
de evoluţie a acestei teorii însăşi: ea urma să atingă o 
integrare a eticului, politicului şi antropologicului într-o 
teorie sociologică globală adaptată specificului istoric al 
națiunii române. 


Cum se realizează raportul de valorificare? În două 
moduri practice, susține Gusti: a) unul este acela al creării 
personalităţii sociale, b) celălalt este cel al creaţiei 
(valorilor) culturale dobândite prin activitatea 
personalităţii umane. 

Aici dualismul teoriei gustiene funcţionează iarăşi din 
plin: pe de o parte, avem acţiunea practică de ierarhie a 
scopurilor în structura personalităţii şi a creaţiei culturale; 
pe de altă parte, avem o condiţionare a voinţei de către 
structurile sociale şi de către tipurile de evoluţie socială 
(„perspectivismul” sociologic). 

Această concepţie sociologică militantă asupra 
culturii crease deja cadrul analitic de prefigurare a unei 
strategii a acţiunii culturale. Pentru elaborarea acesteia se 
cere lămurit celălalt concept sociologic al teoriei culturii, 
şi anume cel de „cultură a poporului”. Prin elaborarea 
acestui concept teoria gustiană capătă funcţii nemijlocit 
transformatoare, active. Din definirea conceptului reiese 
deosebirea dintre sociologia culturii, ca ştiinţă, şi 
abordările sociologizant-vulgarizatoare ale culturii. 

De la început trebuie făcută distincţia între cultura 
poporului şi aşa-zisa cultură generală. Cultura generală 
este fantoma unei culturi răspândite în mod egal în fiecare 
ins al poporului, este gândul prietenesc şi filantropic de a 
înfrupta poporul cu valorile culturale ale timpului (s.n.). 
Este aşa-zisa „popularizare” a ştiinţei, adică „străduinţa de 
a feri poporul de o prea mare încordare spirituală” şi a-i da 
„cultură” cu lingurita fără să observe, fără să ştie, cu 
abilităţi şi stratageme (...). „Poporul” este înţeles de aceşti 
filantropi culturali (s.n.) aproape în sensul pitoresc, cum a 
încercat să-l caracterizeze cinismul satiric al lui Voltaire. 
„Poporul - afirma Voltaire într-una din scrisorile sale - va fi 
întotdeauna prost şi barbar... oamenii sunt boi, care au 
nevoie de un jug, de un bici şi de fân”, în categoria fânului 
ar intra, între altele, după Voltaire, şi „cultura... 
filantropică”65. 

„Cultura poporului nu este această concepţie 

învechită a culturii populare, ce domnea pe vremuri 
absolutiste despre popor”f. 

„Cultura poporului nu se poate deduce simplu din 
„cultura generală”, ci din trebuintele poporului”. Deci, 
acţiunea culturală constă în a raporta valorile culturale la 
nevoile poporului şi, concomitent, în a „deştepta trebuinte 
spirituale superioare celor existente”. „Aşadar, înainte de a 
purcede la cultivarea poporului, poporul trebuie 
cunoscut”$5. Rostul culturii poporului este transformarea 
sa din „unitate biosocială” în acţiune, ca „unitate a 
spiritului social”. 

Dacă prin cultură se înţelege un „raport de 
intensitate a omului cu bunurile culturale”, atunci e clar că 
o cultură nu se poate dărui, nici mijloci direct. Ceea ce se 
poate mijloci şi dărui este numai materialul de cultură, 
deci cunoştinţele, valorile de artă ş.a.m.d., care pot avea 
însemnătate numai în măsura în care omul le poate 
transforma în valori personale de cultură. 

In felul acesta, pentru Gusti, adevăratul concept 
sociologic este acela de „cultură naţională”, care are atât 
un sens structural (tipuri de valori şi niveluri de 
funcţionare), cât, mai ales, unul dinamic, activ, adică de 
totalitate a proceselor care au drept scop să formeze 
comunitatea şi conştiinţa naţională. 

In aceste procese se desprinde agentul creator de 
cultură (națiunea si forţele sale cultural-creatoare), 
organizatorul valorilor şi proceselor culturale naţionale 
care este „statul cultural”, „iniţiatorul unei politici 
culturale” şi „agentul” de cercetare şi cunoaştere a stării 
reale a „culturii poporului” care permite „clădirea” culturii 
pe „specificul naţional”, ce trebuie cercetat prin metoda 
„monografiei sociologice”. 

Se impune, în acest context, preocuparea 
profesorului D. Gusti pentru organizarea culturii la nivel 
naţional, concepţia sa cu privire la Institutul de stat al 
culturii prezentând şi astăzi interes (fig. 1). 

Prin urmare, teoria sociologică a culturii trebuie să 
dezvolte o concepţie a culturii ca sistem dinamic ce 
cuprinde: subsistemul creației nationale a culturii; 
subsistemul circulaţiei şi asimilării bunurilor create şi 
acumulate;  subsistemul organizării si conducerii 
procesului cultural; subsistemul cercetării stării reale a 
culturii poporului. Aşa cum se exprimă D. Gusti, principiile 
care vor trebui în mod necesar să stea la baza unei politici 
de stat a culturii (...) nu pot fi decât acestea: 

1. Nu se poate despărţi cultura superioară, 
creatoare, de cultura poporului; 

2. Cultura nu se poate impune de sus, (...) ea trebuie 
să trăiască într-o atmosferă de libertate, spontaneitate şi 
specificitate naţională (fiind o chestiune personală); 

3. Cultura trebuie clădită pe specificul naţional, care 
trebuie cercetat prin metoda monografică sociologică. 

4. Instituţiile de stat, care-şi asumă răspunderea 
organizării culturii naţionale, vor trebui să aibă autonomie; 

5. Aceste instituţii nu pot avea drept scop crearea 
culturii, ci numai crearea condiţiilor prielnice de 
dezvoltare a ei, descoperind, stimulând şi organizând 
colaborarea tuturor elementelor culturale ale ţării (...); 

6. Oricât de perfect ar fi organizată cultura, ea nu va 
avea valoare şi viitor decât prin elementele chemate s-o 
conducă şi s-o înfăptuiască. Cum vor fi aceste elemente, 
aşa va fi şi instituția. 

O contribuţie de seamă la definirea culturii sub 
aspect filosofic, istoric şi sociologic a avut, în istoria 
culturii româneşti, şi Lucian Blaga. În concepţia sa, 
definirea culturii este prezentată în strânsă legătură cu 
definirea omului: „Odată cu omul s-a ivit în cosmos 
subiectul creator în accepţia deplină a termenului”%. La 
Blaga ideea de cultură nu se explică şi nu se concepe decât 
legată de ideea de om. 

Elemente ale unei definiţii sociologice minimale a 
culturii. Din prezentarea unor concepţii sociologice, 

sträine si românesti, asupra culturii se pot trage câteva 
concluzii cu privire la o încercare de definire sociologică a 
conceptului de cultură şi anume: 

a) teoria lui e. Durkheim demonstrează că nu putem 
vorbi despre culturi în general fără a pune în lumină un 
mecanism social şi, deci, istoric particular al culturilor, în 
speţă „densitatea dinamică” a societăţilor, de care am 
văzut că depinde tipul cultural al societăţii; 

b) teoria lui P Sorokin este o ilustrare pentru teza 
caracterului ireductibil al culturii în raport cu societatea şi 
cu natura (domeniul „vehiculelor”), în măsura în care 
aceasta este relevant raportată la cultură; 

c) teoria lui G. Ibrăileanu arată că în constituirea 
culturilor naţionale nu se poate face abstracţie de cultura 
influențelor sau culturile de contact şi - ca atare - pune în 
lumină mecanismul de asimilare a acestor influenţe 
(„Spiritul critic” în cultură); 

d) teoria lui D. Gusti dezvoltă un model al culturii 
care constă în unitatea procesului de creaţie cu procesul 
de circulaţie al culturii în raport cu un sistem de condiţii, 
acestea referindu-se la cunoaşterea proceselor culturale, 
la organizarea şi conducerea lor (politica culturii). Pe 
această bază putem considera că conceptul sociologic de 
cultură se referă la sistemul dinamic al culturii naţionale, 
care cuprinde un subsistem al culturii acumulate („cultura 
obiectivă”), un subsistem al circulației culturale 
(„sociodinamica culturii”), un subsistem al organizării şi 
conducerii culturale şi un subsistem al cunoaşterii 
proceselor culturale. 

Subsistemul dinamicii culturale se referă la: 
„influențele culturale” şi „procesul de asimilare si 
socializare culturală” care este un proces de „moştenire 
culturală”. 

Din subsistemul organizării şi conducerii culturale 
fac parte: politica culturii (sistemul deciziilor privind 
dinamica socială a culturii) şi instituțiile culturale (cultura 
instituţională). 

În subsistemul cunoaşterii culturii intră: cunoaşterea 


sociologică a culturii; cunoaşterea specializată a 
componentelor culturii (muzica, literatura, folclorul etc); 
cunoaşterea interdisciplinarà a culturii în cadrul unei 
„ştiinţe a națiunii”. 

Unitatea dintre subsistemul acțiunii culturale 
(politica culturală) şi cunoaşterea interdisciplinară a 
culturii este baza unei „pedagogii a națiunii”. 


3.2. SISTEMUL CONCEPTUAL SI 
INSTITUŢIONAL AL FUNDAŢIEI „ROMÂNIA DE 
MÂINE”. 

UN NOU MODEL DE APLICARE ŞI EXPRIMARE 
A VALORILOR SOCIOLOGIEI ROMÂNEŞTI A 
CULTURII 


Concepția şi valorile sociologiei culturii aplicate de 
către Fundația „România de Mâine” se întemeiază pe 
deviza marelui sociolog şi patriot român Dimitrie Gusti 
„Pro scientia et patria”, în strânsă corelație cu cerințele 
vremii de azi şi mai ales ale celei de mâine. Totodată, în 
concepția noastră sociologică, se reînnoadă principiul 
românitätii în marginile valabilitätii valorilor (Principiul 
„naţionalităţii în marginile adevărului”), descoperit de 
Mihai Eminescu în scrierile lui Titu Maiorescu şi aplicat de 
el însuşi în scrierile social-politice, cu principiul 
cunoaşterii şi acțiunii sociale care, trecând printr-un 
subsistem etico-juridic şi politico-normativ, prin premisele 
refondärii unei „noi pedagogii a națiunii”, în condițiile 
noilor realități geopolitice din Europa şi din lume, ar 
promova, fără echivoc, pe baze obiective, problemele si 
interesele naționale ale României. 

Definiția culturii, dată în acest volum, desemnează 
sumar totalitatea valorilor materiale şi spirituale ale 
omenirii ajunse pe un anumit prag al dezvoltării, produse 
ale cunoaşterii si acțiunii umane... De mentionat că, 
potrivit teoriei valorii a lui Petre Andrei, valorile din 
cultura națională sunt parte componentă a culturii 
universale numai dacă primesc apreciere ca valabile 


pentru această cultură. Românitatea unei idei, de exemplu, 
nu este condiţia necesară a valabilitätii ei, valabilitatea 
unei valori este condiţia necesară a românităţii unei idei 
sau a unei valori. 

Realitatea socială îi apare lui Petre Andrei, ca şi lui 
Dimitrie Gusti, creatoare de valori sociale - categorii 
constitutive (economice şi spirituale) ale realităţii sociale, 
necesare omului ca fiinţă biologică şi spirituală (muzică, 
literatură, arhitectură, sculptură, pictură, arte decorative, 
creaţii filosofice şi lingvistice, ştiinţe pozitive, tehnice etc.). 

Stabilirea unor scopuri realizabile, ca manifestare 
creatoare a gândirii şi a voinţei omului, nu reduce 
activitatea socială la voinţa subiectivă a oamenilor, nici la 
activitatea lor de creaţie, ci trebuie să pună în relief 
trebuinţele obiective ale acestora. Activitatea socială 
determinată, în parte, de cauzalitatea socială, în parte de 
viaţa sufletească, urmăreşte realizarea de valori noi, îşi 
pune scopuri şi îşi impune norme pentru înfăptuirea 
scopurilor fixate. 

Prin Statutul său şi prin reglementările juridice de 
înfiinţare, Fundaţia „România de Mâine” şi-a definit scopul 
de a cultiva şi promova în România valorile culturii 
naţionale şi universale, de a contribui la dezvoltarea 
învăţământului, ştiinţei şi culturii, de a crea condiţii şi 
cadrul necesar pentru dezbaterea publică şi confruntarea 
de idei pe probleme teoretice şi practice de larg interes 
national, socio-economic, ştiinţific, de învăţământ si 
cultură, precum şi pe probleme ale înfăptuirii democraţiei 
şi statului de drept. 

Pentru realizarea scopurilor propuse s-a elaborat, 
într-o concepție sociologică proprie, şi un sistem 
instituţional care reprezintă un nou model de aplicare şi 
exprimare a valorilor sociologiei româneşti a culturii (vezi 
fig. 2). La baza concepţiei sociologiei culturii, de 
promovare a învăţământului, ştiinţei şi creaţiei cultural- 
artistice prin sistemul instituţional creat, stau interesele 
naţionale ale ţării şi ale neamului, cărora le suntem şi le 
vom rămâne profund atasati si pe care acest nou sistem le 


va sluji cu mijloacele specifice, urmând exemplul marilor 
şcoli sociologice româneşti. 

Teoria valorilor a lui Petre Andrei demonstrează că 
logica valorii este logica procesului de cunoaştere prin 
mijlocirea conceptelor şi judecăților. 

Dacă neokantienii, cu deosebire Wilhelm Windelband 
şi Henrich Rickert, analizaseră conceptul de valori, 
depăşind consideratiile psihologiste înainte de Petre 
Andrei, iar maestrul lor Immanuel Kant ajunsese, prin 
metoda transcendentală, la o întemeiere gnoseologică a 
logicii şi, prin deosebirea dintre existență şi valoare, 
dăduse o întemeiere logică a valorii, rupând, totuşi, 
legătura dintre valori şi subiectul şi obiectul epistemologic, 
în întemeierea logică a valorii, Petre Andrei, folosind 
conceptul kantian de valabilitate, analizează valoarea în 
cunoaşterea ca element logic, nu ca element constitutiv al 
obiectelor, ceea ce înseamnă, evident, că valoarea este o 
condiţie logică a cunostintei şi că nu există niciun domeniu 
în care ea să nu fie afirmată. În sens psihologic, esenţa 
conceptului este generalitatea pe care o dobândeşte o 
reprezentare, în sens logic, el apare ca echivalent cu 
elementul judecăților valabile, iar în sensul „ştiinţific- 
metafizic”, el este elementul valorii. Categoriile sunt valori 
care dau cunostintei caracterul ei de obiectivitate şi de 
generalitate. 

Realitatea obiectivă este tot ceea ce este 
independent de conştiinţa şi de voinţa omului. În procesul 
de cunoaştere, realitatea obiectivă devine obiectul 
cunostintei, iar relaţia subiect-obiect formează relaţii de 
întrepătrundere activă. Subiectul îşi apropie obiectul, prin 
puterea lui de înţelegere, obiectul îşi apropie subiectul, 
prin funcţiile structurilor sale, iar rezultatul procesului de 
cunoaştere este adevărul. Toată cunoştinţa omenească 
este, prin urmare, recunoaştere de valori. Se înţelege 
astfel că sfera realităţii obiective este mai întinsă decât 
sfera valorii. Caracteristicile valorii de cunoaştere sunt: 
evidenţa, necesitatea, universalitatea şi obiectivitatea. 
„Toate aceste note alcătuiesc siguranța valorii 


cunoaşterii“. 

Cunoştinţa lumii externe este un produs social. 
Pentru înţelegerea cât mai exactă a acestui fapt, e nevoie 
de distincţia dintre procesul de cunoaştere a valorilor şi 
procesul de recunoaştere a valorilor. Primul stă la baza 
întemeierii logico-epistemologice a valorilor şi are ca 
rezultat valorile teoretice explicative, valorile de 
cunoaştere, a căror expresie se găseşte în judecätile 
existenţiale, care dau o cunoştinţă obiectivată în afară de 
orice act de valorificare în măsura în care ideea de obicei 
nu este ideea unui lucru, ci a unei relaţii foarte generale, a 
unui principiu de valoare. Al doilea proces, procesul de 
valorificare a valorilor, este un proces practic, de 
recunoaştere a acestora. Expresia lui sunt judecätile de 
valoare, care urmează după procesul de cunoaştere, 
întrucât orice recunoaştere implică, în mod necesar, 
cunoaşterea lucrurilor, şi aceasta stă la baza Sociologiei 
valorilor. Obiectul ei îl reprezintă studiul înfățișării valorii 
în societate sau, mai clar, legătura dintre valoare şi 
realitatea socială. 

Realitatea socială concretă este creatoare de valori 
sociale, întrucât ea este constituită din anumite elemente, 
elementele constitutive ale vieții sociale (activităţi 
economice şi activităţi spirituale) şi elemente regulative 
(activităţile  etico-juridice si politico-administrative). 
Primele alcătuiesc structura unităţii sociale - celelalte - 
funcţia acestei unităţi. Realitatea socială, în alcătuirea şi în 
funcţionarea sa, este dependentă de mediul fizic-cosmic, 
de trecutul istoric, de viaţa biologică. 

Este de înţeles astfel că valorile teoretice sunt 
elemente intelectuale ale conştiinţei, pe când valorile 
sociale sunt elemente active ale vieţii sociale. Aşa că 
obiectul Sociologiei valorii este arătarea elementului social 
al valorilor. În scopul înţelegerii adecvate a proceselor 
vieţii sociale e nevoie să fie sesizate valorile şi scopurile 
sociale. Pentru a sesiza faptele sociale, omul trebuie să 
aibă o conştiinţă a scopului; numai prin această conştiinţă 
e posibilă valorificarea valorilor în procesul de realizare a 


lor în raport cu un ideal, după care se măsoară toate 
celelalte valori. Idealul variază după societăţi şi după 
vremuri şi, odată cu el, variază şi valorile. Dincolo de 
aceste schimbări există un ideal suprem - valoarea totală 
culturală - care este principiul şi criteriul adevărat în 
valorificarea valorilor. Inainte însă de a arăta modul cum 
se înfăptuieşte acest ideal, trebuie menţionat că activitatea 
socială, determinată de cauzalitatea socială, urmăreşte 
realizarea de valori noi, pune scopuri noi şi impune norme 
noi pentru înfăptuirea scopurilor fixate. Procesul de 
realizare a valorilor se petrece în societate şi se desfăşoară 
conform unor scopuri realizabile. Procesul de creaţie a 
valorilor se desfăşoară conform cauzalităţii sociale tocmai 
pentru că a cunoaşte realitatea socială înseamnă a 
cunoaşte cauzalitatea ei. Trăind în societate, omul nu 
produce cauzalitatea socială, ci o verifică. În procesul de 
transformare a societăţii, el îşi propune scopuri şi îşi alege 
mijloace de realizare a lor. Realizarea scopurilor sociale 
este procesul de realizare a valorilor. Trecerea omului de 
la realul prezent la un real posibil impune găsirea şi 
întrebuinţarea unor mijloace potrivite întru împlinirea 
scopurilor şi întru realizarea valorilor. Acestea nu-s, nimic 
mai mult, nimic mai puţin, decât normele de acţiune sau 
regulile create de indivizi pentru realizarea valorilor. Ele 
sunt reguli de acţiune socială pe care şi le impun membrii 
unui grup din convingerea necesităţii şi eficienţei lor şi 
sunt legate de convingerea oamenilor că numai ele trebuie 
să fie realizate şi că orice altă formă de realizare a 
valorilor nu le este oamenilor cu putinţă. In felul acesta, 
normele sunt rezultatul unei valorificări, sunt imperative 
sociale, se formează în practica social-istorică - în spaţii şi 
timpuri deosebite, se dezvoltă odată cu practica socială şi 
îşi dovedesc valabilitatea în această practică. 

Întrucât procesul de realizare a valorilor se întreţese 
cu cel de cunoaştere a lor, indicând, astfel, latura teoretică 
precum şi cea practică a problemei valorii, e necesară 
schitarea unui sistem al valorii prin cercetarea fiecărui 
grup de valori. Prima clasă de valori o reprezintă valorile 


teoretice, întemeiate pe logică şi epistemologie, în 
cunoaşterea cărora criteriul dominant e criteriul teoretic, 
care nu are nevoie de niciun fel de recunoaştere socială, 
fiindcă ele (valorile logico-matematice) sunt imperative 
teoretice care se impun, cu logică de fier, oricărui membru 
al unei comunităţi. Ele au valabilitate universală, fac 
abstracţie de subiectul psihologic al valorii, precum şi de 
diferitele feţe de manifestare a valorii. A doua clasă de 
valori, în constituţia cărora intră elemente sociale, iar 
elementul teoretic este neglijabil din punct de vedere 
practic, cuprinde valorile sociale, determinate, mai întâi, 
de funcţiile constitutive şi regulative ale vieţii sociale 
(economice, politice şi etice) şi, apoi, pe cele determinate 
de cadrele sociale (istorice, estetice şi religioase), fiecare 
caracterizate printr-un gen proxim - socialul - şi prin 
diferenţe specifice şi proprii, legate de sectorul vieţii 
sociale în care se realizează. 

Toate grupele de valori sociale sunt ireductibile la 
unele sau la altele dintre ele, dar au însemnătate numai 
întrucât sunt puse în serviciul culturii. Astfel, valorile 
economice au raţiunea de a fi numai întrucât prin ele 
energiile naturii sunt transformate în energii ale culturii; 
cele juridice, evaluate după regulile stabilite de legislator, 
au valabilitate numai dacă sunt întemeiate pe noţiunea 
just-cultural; cele politice au valabilitate în măsura în care 
subgrupele lor (statul, clasele sociale, lupta claselor, 
revoluţia, națiunea) reprezintă, fiecare în parte, o unitate 
culturală şi, laolaltă - o totalitate de valori. În valorile 
etice, personalitatea în sine sau scop în sine ca subiect al 
legii morale este personalitatea creatoare de cultură, iar 
cultura este o condiţie şi o consecinţă a moralității. 
Valoarea generală necondiționată în istorie este valoarea 
culturală în măsura în care un fapt istoric dobândeşte 
valoare numai în raport cu valorile social-culturale.f? 

Teoria valorilor sociale reprezintă baza unei 
sociologii a culturii. Cultura este procesul de realizare a 
valorilor sociale în evoluţia lor istorică. O teorie generală a 

culturii pune, în conţinutul ei social, problema valorilor 
create, transmise şi asimilate, în procesul evoluţiei 
istorice, tinzând să formeze personalităţi libere. Purtătorul 
valorilor individuale este personalitatea individuală, iar 
purtătorul valorilor sociale este personalitatea totală sau 
personalitatea socială. Scopul suprem al societăţii este 
realizarea idealului cultural în comunitatea omenească, 
unde fiecare se sileste să ajungă scopul către care tinde 
omenirea. În vederea stabilirii unui criteriu de măsurare a 
diferitelor valori sociale e nevoie de o valoare supremă 
care se impune tuturor valorilor, iar aceasta nu poate fi 
decât valoarea totală-culturală, care cuprinde în sine toţi 
factorii social-teleologici. Ea îşi găseşte înfăptuire în 
cadrul unei naţiuni.55 

Spre deosebire de toate celelalte forme istorice de 
comunitate umană, națiunea este comunitatea unor 
grupuri etnice bazate pe originea lor comună, pe 
comunitatea lingvistică, pe obiceiuri, tradiţii, moravuri si - 
mai presus decât orice - pe conştiinţa naţională care, prin 
atributele ei specifice, îi definesc rosturile în lume şi în 
fiinţa naţiunilor creatoare de valori proprii. Fiinţa unei 
naţiuni este dinamică, nu statică, iar identitatea ei 
culturală e creatoare de valori. 

Cu aceste consideraţii, care au la bază opera lui 
Spiru Haret, Dimitrie Gusti, Petre Andrei şi a altor 
sociologi, autorul volumului de faţă consideră că obiectul 
Sociologiei culturii este întemeiat atât din punct de vedere 
teoretic (prin punctul de vedere logic şi epistemologic al 
întemeierii valorilor), cât şi din punct de vedere practic 
(prin punctul de vedere al constatării şi determinării 
valorilor sociale). Înseamnă că Fundaţia „România de 
Mâine” nu-şi propune, în privinţa Sociologiei culturii, să-şi 
găsească întemeierea într-o lege a solidarităţii sociale, 
,mecanice” sau „organice” - cum socotea émile Durkheim, 
nici în alte legi analoage sau opuse ei, ci, mai degrabă, 
într-o solidarizare axiologicä a tuturor celor care, 
conştienţi de momentele de cumpănă prin care trece 

România de azi, să-şi unească eforturile în jurul unui 
monument sublim: Cultura naţională si, neispititi de 
duhurile vreunui mesianism învechit şi neroditor, nici de 
mistica xenofobiei sau a narcisismului naţionalist, să aibă 
mândria de a spera că sunt, aşa cum spunea Lucian Blaga, 
„purtătorii unor iniţiative spirituale istorice, care să sară, 
din când în când, ca o scânteie şi asupra creştetelor altor 
popoare”. 


3.4. PRINCIPIILE TRADIŢIONALE ROMÂNEŞTI 
PREZENTE IN CULTURA SI CIVILIZATIA 
EUROPEANA ŞI UNIVERSALA 


Dacă timpul este tribunalul suprem al istoriei, istoria 
culturii româneşti este lecţia magistrală a viitorului. 
Personalităţi remarcabile ale culturii româneşti au dovedit, 
prin faptele lor de creaţie materială şi spirituală, că nu 
există cultură europeană şi universală decât la modul 
generic şi că orice cultură naţională este parte 
componentă a culturii europene şi universale prin ideile 
valabile ale operelor ei, astfel încât Psihologia 
consonantistà, redactată în 1938 - 1939, cu 10 ani înaintea 
lui Norbert Wiener, aparţine, întâi şi-ntâi, românităţii, 
întrucât a fost elaborată şi tipărită de românul Ştefan 
Odobleja, şi, prin această apartenenţă, ea aparţine, în al 
doilea rând, omenirii. Operele lui Johann Wolfgang Goethe 
şi ale lui Friedrich Schiller sunt, desigur, opere ale istoriei 
culturii europene şi universale, dar ar îndrăzni cineva să 
spună că ele nu sunt, în primul rând, opere ale istoriei 
culturii germane, nu numai în principiu, ci şi în realitate? 
Cultura europeană şi universală creează bunuri culturale 
prin mijlocirea culturilor naţionale, ceea ce face cu putinţă 
cunoaşterea reciprocă a naţiunilor, le ajută să se sprijine, 
să se tolereze, să se preţuiască, să se apropie unele de 
altele prin notele lor comune şi să rostească împreună, 
prin vocea personalităţilor lor de vocaţie, fiinţa lor 
specifică în lumea omului şi în spaţiul spiritual al culturii. 
Mihai Eminescu era, în consideratiile lui Tudor Arghezi, 


foarte universal tocmai pentru că el a fost foarte român. 
Analize comparate - cultură română-cultură universală - 
duc la concluzia că românii nu s-au „sincronizat” culturilor 
europene ale vremii ci, plecând de la realităţile şi nevoile 
sociale şi naţionale, au socotit că datoria lor primordială, 
fundamentală este gândirea şi simtirea românească 
tălmăcite în marele logos al culturilor europene. 
Umanismul românesc a dat culturii omenirii, în secolul al 
XVI-lea, învăţăturile lui Neagoe Basarab către fiul său 
Teodosie - primul moment de erudiție şi inteligenţă 
analitică din sud-estul european. Prin Dimitrie Cantemir 
(1673 - 1 723) - LEIBNIZ AL NOSTRU - cum îl socotea 
Lucian Blaga - cultura românească a deschis prima mare 
fereastră spre universalitate. Prin Istoria pentru creşterea 
şi descreşterea Curţii aliosmăneşti, scrisă în 1715/1716, 
tradusă în limbile engleză (1734/1735), franceză (1743) şi 
germană (1745) şi prin Descrierea Moldovei (1716) - 
prima carte de sociografie românească, Dimitrie Cantemir 
îmbină originalitatea, noutatea si eruditia şi cele trei 
trăsături se completează cu respectul moralmente cuvenit 
popoarelor. Sistemul sau întocmirea religiei 
muhammedane, scrisă în limba latină, dar publicată în 
limba rusă la Petersburg în 1722 şi tradusă în limba 
bulgară în 1803 şi, fragmentar sau prin rezumare, în limba 
română în prima jumătate a secolului XX şi - integral în 
1977, este un mare cuvânt românesc în istoria culturii 
musulmane. Hronicul româno-moldo-vlahilor terminat în 
1717 în limba latină şi într-o versiune românească între 
1719 - 1722, „este, în parte, prima istorie critică şi 
sintetică a tuturor românilor consideraţi ca o unitate” (PP 
Panaitescu). 

Istoriografia românească, începută de cronicari şi 
ridicată la rang de disciplină ştiinţifică de Dimitrie 
Cantemir şi-a croit personalităţi de vocaţie prin Nicolae 
Bălcescu (1819 - 1852) - care şi-a legat toate fibrele şi 
forţele vieţii sale de împlinirea românului ca ins, cetăţean 
şi naţiune, ca „misie a naţiei” în lume, prin A.D. Xenopol 
(1847 - 1920) - autorul vestitului tratat Istoria românilor 


din Dacia Traiană (tipărit în 12 volume la laşi în 1896 şi, 
într-o formă prescurtată, în două volume, la Paris, tot în 
1896) - filosof al istoriei, cu contribuţii care depăşesc, în 
multe privinţe, meritele renumitului Wilhelm Windelband, 
prin Vasile Pârvan (1882 - 1927), care a reconstituit în 
Getica (1926) prima protoistorie a Daciei din mileniul I 
î.e.n., prin Nicolae Iorga (1871 - 1940), uriaş al gândului 
românesc, cu deosebire al istoriografiei nationale 
(Documente privitoare la Istoria Românilor 5 volume 
apărute între 1897 - 1913, Acte şi fragmente cu privire la 
Istoria Românilor tipărite în 1898, Studii şi cercetări cu 
privire la Istoria Românilor 31 de volume apărute între 
1901 şi 1916, Istoria Românilor 10 volume tipărite între 
1936 - 1939, alte lucrări privind Istoria literaturii 
româneşti, Istoria comerțului românesc; Istoria 
învățământului românesc, Istoria artei româneşti, Istoria 
Bisericii româneşti şi a vieţii religioase a Românilor), cu 
numeroase recunoaşteri sociale, încă din timpul vieţii, pe 
plan national şi european, prin Gheorghe I. Brătianu (1898 
- 1953), care, cel puţin prin două lucrări exemplare - 
Tradiţia istorică despre întemeierea statelor româneşti şi o 
enigmă şi un miracol istoric: POPORUL ROMAN - este în 
conştiinţa neamului românesc o pildă memorabilă, prin 
mulţi, foarte mulţi alţii care, fiind români prin cugete şi 
prin simtiri, au făcut din fragmentele culturii nationale 
fragmente ale culturii europene şi universale. 

Personalităţi remarcabile ale artelor româneşti - 
indiferent de specificul creaţiei lor - pictură, sculptură, 
muzică, artă teatrală şi cinematografică, cu diferite 
subramuri ale lor, au exprimat, prin mesajele operelor lor, 
specificul naţional românesc în concertul naţiunilor. Vasile 
Alecsandri, I.L. Caragiale, Alexandru Davilla, Barbu 
Ştefănescu Delavrancea, Camil Petrescu şi Lucian Blaga, 
bunăoară, cultivând, pe urmele unor premergători celebri, 
tema istorică, au dat dramaturgiei naţionale, cu mare 
virtuozitate, capodopere demne de admirat. In ele, 
personaje excepţionale, cu identitate istorică sau mitică, îşi 
poartă destinul lor singularizat, într-un chip măreț si 


tragic, impletind ideea jertfei, ca motiv al creatiei, cu ideea 
de luptă neîntreruptă pentru valorile românitätii şi întru 
refacerea românului ca om întreg, cum socotea Nicolae 
Bălcescu şi nu numai el. 

Savanti români de faimă mondială - Grigore titeica, 
Dimitrie Pompeiu, Traian Lalescu, Alexandru Proca, 
Grigore Moisil şi Octav Onicescu în matematici, George- 
Gogu Constantinescu, Stefan Procopiu, Constantin 
Miculescu şi Dragomir Hurmuzescu în fizică, Spiru Haret 
şi Victor Damaica în astronomie, Victor Babeş, Constantin 
Levaditi şi Gheorghe Marinescu, de exemplu, în medicină, 
Traian Vuia, Aurel Vlaicu şi Henri Coandă în aeronautică, 
alţii în alte domenii stiintifico-tehnice - au izbutit, prin 
creaţiile lor, aşezaţi în jilturile lor româneşti, fie că trăiau 
în România, fie în afara ei, să dea spaţiului cultural 
românesc puterea creatoare a spiritului stiintifico-tehnic. 
Sunt modele exemplare ale protocronismului cultural 
despre care vorbea, cu mândrie românească, Edgar Papu, 
respins de unii, în numele unui cosmopolitism fără 
margini, admirat de alţii, în numele unui românism în 
marginile valabilitätii valorilor. Hulirea valorilor nationale 
nu este numai un păcat capital faţă de naţiune, ci şi unul 
fără de iertare faţă de umanitate, căci tribunalul lumii, ca 
tribunal al istoriei, dă verdicte, cu caracter de putere de 
lucru judecat, tuturor celor care, cu voie sau fără de voie, 
n-au înţeles ori n-au putut înţelege că ISTORIA ESTE 
CARTEA DE CĂPĂTÂI A UNEI NAŢIUNI. 

Din premisele puse decurg, cu necesitate, principii 
ale culturii şi civilizaţiei româneşti care, prin selectare şi 
reinterpretare, sunt cel puţin următoarele: 

1. Principiul românităţii în marginile 
valabilitatii valorilor. Este descoperit de Mihai Eminescu 
în scrierile lui Titu Maiorescu. „Principiul fundamental al 
tuturor lucrărilor domnului Maiorescu este, după câte ştim 
noi scrie Mihai Eminescu - naționalitatea în marginile 
adevărului. Mai concret: Ceea ce-i neadevărat nu devine 
adevărat prin împrejurarea că-i naţional, ceea ce-i injust 
nu devine just prin aceea că-i naţional, ceea ce-i urât nu 


devine frumos prin aceea că-i national, ceea ce-i rău nu 
devine bun prin aceea că-i naţional”. 

Dacă este bine înţeles acest principiu, „naționalitatea 
în marginile adevărului”, principiul românităţii în 
marginile valabilitätii valorilor este mai presus de orice 
contestare. Românitatea unei idei nu e condiţia necesară şi 
suficientă a valorii. Valoarea e măsura românităţii unei 
idei. Numai în felul acesta, mândria de a fi român este bine 
întemeiată din toate punctele de vedere. Buna înţelegere a 
acestui principiu, aplicat şi de Mihai Eminescu în scrierile 
social-politice, presupune, în primul rând, dragostea 
nestrămutată faţă de clasele productive ale societăţii şi 
înlăturarea fermă a românismului de cafenea şi a 
patriotardismului de paradă. În privinţa dintâi, Mihai 
Eminescu a fost o personalitate radicală. „Ce să vă spun! 
Iubesc acest popor bun, blând, omenos, pe spatele căruia 
diplomaţii croiesc charte şi rezbele, zugrăvesc împărăţii 
despre care lui nici prin gând nu-i trece; iubesc acest 
popor, care nu serveşte decât de catalici tuturor acelora ce 
se înalţă la putere - popor nenorocit care geme sub 
măreţia tuturor palatelor de gheaţă ce i le aşezăm pe 
umeri. 

Pe fruntea sa străinii scriu conspiratiuni şi intrigi 
ruso-prusiene - pe seama sa se croiesc revolutiuni 
grandioase ale Orientului - a căror fală o duc vreo trei 
indivizi - a căror martiriu şi dezonori le duce poporul 
sărmanul””0. 

Naționalismul de care a fost învinovăţit Mihai 
Eminescu, în prima jumătate a secolului XX şi după 1948, 
când opera lui social-politică a fost - o bună bucată de 
vreme - trecută la muzeul de vechituri al istoriei culturii 
româneşti - în ciuda atributelor care i s-au lipit de-a lungul 

vremii (agresiv, exclusivist, sovin, antisemit, rasist, 
conservator, retrograd, antiumanist, nemlădios şi încă, mai 
de curând, „fascist”) este conceptul care cuprinde, în sfera 
şi în conţinutul lui, o atitudine politică românească în 
soluţionarea problemei naţionale, în care iubirea 
neţărmurită faţă de națiunea română nu este întinată de 
ura de rasă şi de inegalitatea naturală dintre ramuri sau 
grupuri etnice care îşi trăiesc traiul pe teritoriul românesc, 
nici de învrăjbirea naționalităților sau minorităţilor, şi în 
care cultul narcisist al pământului şi al sufletului este 
izgonit ca un instinct teluric. 

„Geniul intelectual al românismului” - cum l-a 
caracterizat Octavian Goga pe Mihai Eminescu - a fost un 
critic de temut al „păturii superpuse”, ar „plebei scribilor”, 
al „formelor fără fond”, al ,xenocratiei fără minte şi fără 
inimă” din a doua jumătate a secoluui al XIX-lea din 
România, dar a fost şi „cel mai echilibrat creier politic al 
României în creştere” (Octavian Goga). 

Un analogon al românităţii în marginile valabilitätii 
valorilor îl reprezintă „teoria socială a compensatiei”, 
cuprinsă în toate scrierile social-politice în germene sau în 
mod expres. Ea arată că oricine datorează un echivalent de 
muncă societăţii în care trăieşte. Fiecare membru al unui 
grup social, indiferent de naționalitatea căreia îi aparţine, 
şi fiecare grup social trebuie să acţioneze astfel încât să 
redea societăţii măcar atât cât a primit de la ea. 
,Compensatia - scrie Mihai Eminescu la 20 octombrie 
1881 în Timpul - nu se dă de către o clasă sau de către un 
om decât prin muncă intelectuală sau musculară. Munca 
musculară consistă în producerea de obiecte de utilitate 
necontestată, cea intelectuală în facilitarea productiunii 
acestor obiecte. Din acest punct de vedere vânzarea de 
rachiu de cucută prin sate şi colportajul nu ni se par nici a 
fi produs obiecte de utilitate, nici a fi înlesnit productiunea 
prin o mânuire mai inteligentă a instrumentului de 
muncă””l, 

Odată înţeleasă „teoria socială a compensatiei” 
concentrată în textul citat - şi înţeleasă cu cerinţele pe 
care ea le pune în mod necesar, xenofobia care s-a atribuit, 
în mod greşit, într-o oarecare vreme, lui Mihai Eminescu, 
rămâne un „concept fără patrie”. Bulgarii, grecii, ungurii, 
nemţii, ruşii, evreii şi alte grupuri etnice aşezate pe 
teritoriul României, dacă nu se ocupă numai cu negotul cu 
băuturi spirtoase, cu „traficul viciilor şi slăbiciunilor”, nu 
fac parte din „pătura superpusă” şi nu-s nici ,postulanti 
care bat tot timpul la porţile privilegiilor”, fără „muncă şi 
fără merit”, îşi pot duce traiul pe teritoriul românesc, fără 
niciun fel de oprelişte, fiindcă existenţa lor nu-i legată nici 
de învăţarea limbii române, nici de încetăţenirea lor, ci de 
împlinirea cerinţelor amintite. „Chestiunea de căpetenie 
pentru istoria şi continuitatea de dezvoltare a acestei ţări 
este ca elementul românesc să rămână cel determinant - 
consideră Mihai Eminescu la 17 decembrie 1881 - ca el să 
dea tiparul acestei forme de stat, ca limba lui, înclinările 
lui oneste şi generoase, bunul lui simţ, c-un cuvânt geniul 
lui să rămână şi pe viitor norma de dezvoltate a ţării şi să 
pătrundă pururea această dezvoltare. Voim statul naţional, 
nu statul cosmopolit, nu America dunăreană. Voim ca 
stejarul stejari să producă, nu meri pädureti. 

Arta de stat a domnului C.A. Rosetti a constat din 
contră a face pe român să semene cu orice parte a 
străinătăţii mai mult decât cu el însuşi; să semene a 
francez, a neamţ, numai a român nu. 

Noi credem că, menţinându-se cu statornicie punctul 
de plecare al statului naţional - continuă Mihai Eminescu 
în chip concluziv - e mai mult ori mai puţin indiferent dacă 
oamenii cari supun dezvoltarea lor proprie dezvoltării 
naţionale a României, sunt în orice caz de origine traco- 
romană, sau dacă într-un număr de cazuri, această origine 
nu este atât de proprie...”72 

Două concluzii principale reies din textul citat: a) 
Naționalismul lui Mihai Eminescu este un naționalism 
constructiv care promovează forţele musculare si 

intelectuale ale românilor ca popor istoric, pornind de la 
convingerea nestrămutată în puterea naţiunii române. El 
se deosebeşte în această privinţă „de cei mai mulţi dintre 
contemporanii săi, care adoptaseră o atitudine naționalistă 
ca mijloc de parvenire în politică şi ca mijloc de 
chiverniseală în economia ţării””5. 

b) Conţinutul conceptului de „naţionalist constructiv” 
nu implică, în niciun fel, xenofobia, ci numai românitatea 
în marginile valabilitätii valorilor. 

2. Vocatia catalitică a culturii româneşti. În 
capitolul Influențe modelatoare si catalitice din Spațiul 
mioritic (1936), Lucian Blaga pleacă de la premisa că 
veacul al XIX-lea a înregistrat toate etapele si peripetiile 
emancipării politice a românilor, încheiată şi împlinită la 1 
decembrie 1918. „Strategia eliberării, cu concesiile 
inevitabile ce trebuiau făcute situaţiei şi constelatiilor 
epocii - scrie el - ne-a silit din capul locului să acceptăm 
anume influenţe spirituale şi de civilizaţie, europene. Când 
judecăm unele aspecte nu tocmai simpatice, pe care le-am 
adaptat de-a gata şi prin import, deodată cu renaşterea 
noastră, nu trebuie să uităm împrejurarea atenuantă că 
acest proces, decisiv pentru însăşi existenţa noastră, nu se 
putea în niciun caz produce fără de o hotărâtă încorporare 
a noastră în cultura şi în civilizaţia europeanä””{. 

Românii au trecut printr-un proces cu două feţe: una 
de autoconstituire, alta de imitație. La fel ca alte popoare 
învecinate lor, care n-au trecut prin atâtea vicisitudini, deşi 
suferă de aceleaşi neajunsuri, românilor nu trebuie să le 
fie ruşine de trecutul lor („Nu trebuie, prin urmare, să ne 
osândim cu cuvinte nedrepte, dar nu trebuie nici să 
prezentăm ca virtuţi nişte simple neajunsuri”) 75. 

Constatarea lui Lucian Blaga cum că odată cu 
moartea lui Ştefan cel Mare nu se mai poate vorbi de o 

„istorie” (în sensul riguros-obişnuit al termenului) în ţările 
româneşti, ci de o necooperare cu istoria („involuţie”, în 
înţeles de „boicot al istoriei”), în care cultura era minoră, 
nu majoră şi înflorea mai ales în sate, este îndreptăţită din 
punctul de vedere prezentat în Spațiul mioritic. „Istoria 
noastră - scrie Blaga - nu mai putea să fie decât cvasi- 
istorie sau pseudoistorie, istorie deviată sau istorie prin 
reacțiune, dar nu istorie de evoluţie firească. Printre 
păcatele cele mai dureroase de care ne-am molipsit în 
perioada de dependenţă este, desigur, acela de a fi pierdut 
simţul viitorului, orizontul temporal al evoluţiei şi al liniei 
majore. Credinţa că improvizând - creezi, e, de fapt, 
duşmanul de altă dată, care întârzie printre noi, în forma 
propriei noastre deficienţe””6. 

E de amintit, întâi, că istoria, ca dimensiune 
temporală a existenţei şi a activităţii umane depăşind sfera 
individuală, pune în conceptul ei, în sistemul filosofic al lui 
Lucian Blaga, faptele care aparţin activităţii omeneşti, 
supraindividuale, care se integrează într-o linie ritmică sau 
de vastă continuitate, într-o dinamică de o anume 
anvergură, în forme şi într-o dialectică pline de 
semnificaţii speciale, care depăşesc tâlcul vieţii individuale 
şi care implică iniţiative individuale, dar nu se explică prin 
ele. 

E de amintit, în al doilea rând, că atributele „minor” 
şi „major” aplicate unei culturi nu exprimă vârstele 
biologice ale creatorilor, etapele maturizării lor, ci „vârste 
adoptive” care nu se identifică nici cu „copilăria” unei 
culturi, nici cu „maturitatea” ei. În acest înţeles, o cultură 
minoră poate fi deosebit de înfloritoare şi bogată, cum 
este, bunăoară, cultura populară românească, iar cultura 
majoră e creată sub constelația eficientă a „maturităţii”, în 
sens de vârstă adoptivă a întregii colectivităţi, creată 
numai prin darurile şi virtuțile maturității omului pe 
temeiul şi datorită structurii acesteia ca atare. Producerea 
unei culturi minore sau majore e o problemă de psihologie 
a creatorilor şi a colectivităţii, nu o problemă de vârstă 

reală a lor. 

Trebuie adăugat că „duşmanul de altă dată” care 
întârzia în 1936 printre români, ipostaza imitatiei din 
secolul al XIX-lea românesc, nu e condamnat de Lucian 
Blaga ca un viciu al culturii, ci ca o slăbiciune a ei. Or, 
teoria imitatiei elaborată de francezul Gabriel Tarde, nu 
rezistă unui examen critic riguros. Vrednic de luat aminte 
este îndeosebi faptul că imitatiunea, motiv principal al 
creaţiei, nu se identifică cu asimilarea, nici cu 
împrumuturile culturale, întrucât si asimilarea si 
împrumuturile culturale sunt supuse în orice cultură 
naţională unor modificări, prelucrări si adaptări 
corespunzătoare duhurilor etnice care le-au preluat, 
devenind, astfel, cum a argumentat PP. Panaitescu, motive 
originale în creaţia unui popor, care nu-i aparţin exclusiv, 
ci numai prin modul specific al asimilării şi al 
împrumuturilor de largă circulaţie. 

Vorbind despre integrarea românilor în reţeaua 
determinantelor culturii europene, Lucian Blaga delimita, 
în 1936, influenţe modelatoare şi influenţe catalitice. 
Prima categorie, caracterizată ca model mai presus de 
orice discuţie, cu demnitate de valabilitate universală, nu 
admite nimic altceva decât să fie imitată („Fii cum sunt 
eu“), ca model suprem, ca lege şi arhetip. Cealaltă 
influenţă are mai puţin caracterul unui model de imitat şi 
mai mult caracterul unui îndemn la duhul etnic al altor 
popoare. E un agent prielnic al unei reactiuni de sine 
stătătoare, care îi spune oricui „Fii tu însuţi/“”. Prima e 
caracterizată de Lucian Blaga ca un „maestru care cere să 
fie imitat”, a doua - ca „un dascăl care te orientează spre 
tine însuţi”. 

Care sunt urmările capacităţii inductive a celor două 
tipuri de influenţe în raport cu spiritul altor popoare? 
Prototipul influențelor modelatoare îl reprezenta, în logica 
lui Lucian Blaga, cultura franceză, cel al influențelor 
catalitice - cultura germană - „două mari aspecte şi 
alcătuiri culminante ale spiritului european””7. 

Realizările stilistice ale celor două culturi se 
diferenţiază printr-un coeficient etnic care păstrează între 
ele aceeaşi deosebire. „Francezul, oricare i-ar fi tendinţele 
iscate de epocă, se simte îndrumat spre o spiritualitate de 
forme mai rotunjite, mai clare, mai stăpânite, mai discrete. 
Francezul tinde spre lamură transparentă, spre o cultură 
care e tipică, lege diafană, un cristal, un model universal; 
el jertfeşte individualul de dragul măsurii, al retuşei şi al 
echilibrului (...). Cultura germană are un caracter mai 
local, mai particularist, mai romantic, mai viu, mai puţin 
conformist şi mai putin academic decât cea franceză””8. 

Cultura franceză cere să fie imitată, cultura germană 
îndeamnă pe fiecare să fie el însuşi. Modelul concludent al 
capacităţii catalitice a culturii germane în Europa îl 
reprezintă curentul slavoñil, în care rolul de seamă l-a jucat 
mistica rusească, ivită şi înflorită sub „magia ocrotitoare a 
romantismului german”, iar expresia cea mai înaltă a 
curentului slavofil rămâne Fiodor Mihailovici Dostoievski, 
„pentru care Europa era un scump cimitir””9. 

Istoria literaturii şi spiritualităţii româneşti de la 
începutul secolului al XIX-lea până în pragul celui de al 
doilea război mondial dovedeşte că procesul de 
autoconstituire al culturii româneşti a fost însoţit de un 
proces de imitație. Prin cel dintâi, românii au fost ei înşişi 
datorită, mai cu seamă, contactului „catalitic”, direct sau 
indirect, cu spiritul culturii germane. Reprezentative sunt, 
în privinţa aceasta, personalităţile lui Gheorghe Lazăr - cu 
care începe „conştiinţa filosofică a limbii româneşti”8 - 
Titu Maiorescu - a cărui reacțiune decisivă şi istorică a 
şubrezit spirite nobile care, prin latinismul lor exagerat, 
denaturau „cu desăvârşire graiul românesc” şi, mai presus 
decât oricine, Mihai Eminescu, în poeziile căruia Lucian 
Blaga a reconstituit, printr-o argumentare migăloasă, 
bazată pe analize magistrale, determinantele matricei 
mioritice: structura  orizontică ondulată, care apare 

personant si insistent, nu prin imaginea ,plaiului” ci prin 
imaginea „mării“, sentimentul melancolic al destinului, 
ritmat interior cu o alternanță de suişuri şi pogorâşuri 
(urmând „dealurile încrederii si văile  resignării”), 
transfigurarea sofianică a realităţii (evidentă, cu deosebire, 
în Luceafărul), näzuinta spre pitoresc, simțul de nuanţă şi 
de discreţie al românului (în poezia Sara pe deal, de 
exemplu), viziunea  voievodal-sacrală despre natură, 
alcătuită din suprapunerea mai multor imagini din istoria 
românilor dinaintea secolului al XVI-lea, reluată în Doina şi 
în Scrisori, în multe, foarte multe alte poezii, în care 
întregul e subordonat matricei etnice întru găsirea Sinelui 
şi în care există, desigur, şi elemente determinante 
personale?!. 

„Au cântat şi Bolintineanu şi Alecsandri trecutul şi 
prezentul românesc, dar la aceştia totul rămâne pe un plan 
tematic operativ, conştient, local patriotic. La aceştia totul 
e substituire de termeni unui model imitat lucid şi cu 
sârguinţă. Pastelele lui Alecsandri sunt româneşti prin 
temele lor, tratate descriptiv după preceptul: hai să fim 
români! (...)”, pe când poezia lui Eminescu e „clădită pe 
mai multe portative. Ea e plină de complexe „personante” 
ale unor structuri inconştiente. De altfel în asemenea 
aspecte trebuie să căutăm pe Eminescu, iar nu în bietele 
reminiscente schopenhaueriene-budhiste, sau în motive 
brute, călătoare, care îl arată tributar romantismului 
timpului (...). Eminescu, din moment ce a izbutit să-şi 
realizeze într-o seamă de bucăţi poetice substanţa proprie, 
urmează să fie judecat, în primul rând, după aceste bucăţi, 
nu după acelea unde el nu e el'&. 

Satul românesc - „unanimul nostru înaintea fără de 
nume”, cum l-a caracterizat Lucian Blaga - „unicul şi 
adevăratul popor românesc”, cum îl socotea, în vremea sa, 
Mihai Eminescu - şi-a găsit expresia adecvată şi în poeziile 
lui George Coşbuc. Din acest punct de vedere, Lucian 
Blaga consideră că George Cosbuc este, ca material poetic, 

mai românesc decât Mihai Eminescu. ,Cosbuc - scrie el - 
realizează însă românescul prin descrierea vieţii folclorice. 
De asemenea şi temperamentul lui Coşbuc e un ecou al 
temperamentului țărănesc. În Eminescu matricea stilistică 
românească, cu apriorismul ei profund inconştient, devine 
creator pe un plan major. Eminescu e de un românism 
sublimat, complex, creator. El e mai aproape de ideea 
românească; Coşbuc e mai aproape de fenomenele 
româneşti. Coşbuc ar reprezenta poporul românesc printr- 
un fel de consimţământ plebiscitar, Eminescu îl reprezintă 
printr-un fel de legitimism de ordin divin”#, 

E de înţeles că Lucian Blaga nu contestă luminile 
influențelor modelatoare asupra culturii româneşti („linia” 
Grigore Alexandrescu - Dimitrie Bolintineanu - Vasile 
Alecsandri - Alexandru Macedonski), nici valabilitatea 
ideilor operelor lor, dar preferă „linia” Gheorghe Lazăr - 
Mihail Kogălniceanu - Titu Maiorescu - Mihai Eminescu - 
George Coşbuc, interpretată ca şcoală întru găsirea 
Sinelui românesc. In această şcoală, Lucian Blaga 
marchează o culme nu numai prin românismul sublimat în 
Spaţiul mioritic, ci şi prin celelalte creaţii sau plăsmuiri 
spirituale care alcătuiesc sistemul şi opera, întrucât el a 
rămas totdeauna el însusi o personalitate exemplară pe 
care forţele răului n-au biruit-o, nici n-o vor birui. 

3.  Românismul -  catehismul unei noi 
spiritualitati. Este conceput de Constantin Rădulescu- 
Motru (1868 - 1937) într-un studiu tipărit în 1936, când 
fulgerele totalitarismelor de dreapta şi de stânga 
prevesteau cel de-al doilea război mondial. Românismul, 
catehismul unei noi spiritualităţi este concluzia necesară a 
analizelor cuprinse în studiile Cultura română şi 
Românismul (1904), Puterea sufletească (1908), Sufletul 
neamului nostru, Calitäti şi defecte (1910), Personalismul 
energetic (1927) şi Vocatia, factor hotărâtor în cultura 
popoarelor (1932), în care ilustrul gânditor demonstrase 
că personalitatea - floarea cea mai bogată şi cea mai 
frumoasă a evoluţiei universului - este rodul mediului 

social, prin functia de muncä a omului al mediului 
biologic, prin structura fiziologică, al mediului psihic, prin 
conştiinţă, al mediului cosmic, prin energie (ca energie 
sui-generis) şi reînnoise vocaţia creatoare a poporului 
român, bazată pe conştiinţa de comunitate (conştiinţa 
comunităţii de origine conştiinţa comunităţii de limbă şi 
conştiinţa comunităţii de destin). 

Privit din acest punct de vedere, Românismul 
(Constantin Rădulescu-Motru scrie cu R mare) este 
spiritualitatea care pune în acord cerinţele vieţii româneşti 
- ca totalitate socială - cu spiritualitatea europeană, fără 
patimă şi fără ură, fără iluzii şi fără laude ipocrite, iar 
spiritualitatea este, în termenii lui Constantin Rădulescu- 
Motru, complexul de idei şi sentimente, îndeosebi 
complexul de interpretări simbolice, prin care societatea 
unei epoci îşi justifică credința într-o ordine perfectă şi 
eternă pe care este sortită a o realiza în decursul timpului 
viaţa pe pământ. 

Dacă fiecare popor îşi are spiritualitatea lui 
caracteristică, iar această spiritualitate defineşte profilul 
unui popor în vremuri diferite, românii, cu toate calităţile 
şi defectele lor, au datoria sacră de a-şi cunoaşte (şi 
recunoaşte) trecutul spre a înţelege prezentul şi, ţinând 
seama de suisurile si pogorâşurile istoriei lor, să-şi 
proiecteze viitorul, în acord cu cerinţele europene (şi 
universale), măsurate pe piramida valorilor lor specifice în 
marea totalitate a valorilor omenirii. 

Românismul preconizat de Constantin Rădulescu- 
Motru se află într-o opoziţie declarată cu unele ideologii 
ale epocii. „Românismul - scrie el - nu este fascism, nu 
este rasism, nu este antisemitism, ci este simplu 
românism. El iese din credinţa că pe români îi leagă 
laolaltă o realitate cu mult mai adâncă decât aceea 
constatată prin simţurile fiecărui român în parte. Această 
realitate îşi are instinctele ei de apărare, pe care istoria 
poporului nostru le-a înregistrat în multe rânduri. În 
decursul secolelor, la prevederea puţin afirmată, uneori 
chiar inexistentă în conducerea poporului nostru, s-au 


substituit instinctele de apärare ale realitätii istorice 
românesti, care în schimb erau robuste. Românismul este 
unul dintre aceste instincte. El vine într-un moment de 
grea cumpănă, cu menirea să ne dea încredere si 
energie”8. 

Ideologia românismului are două aspecte: unul de 
critică, altul de natură constructivă. Primul prelungeşte şi 
întregeşte opera critică inaugurată de Junimea, cu 
deosebire de Titu Maiorescu (şi de Mihai Eminescu) în a 
doua jumătate a secolului al XIX-lea românesc, al doilea 
urmăreşte aşezarea fiinţei românilor în centrul vieţii 
politice şi economice a statului român. În legătură cu al 
doilea aspect, cineva ar putea săvârşi greşeala de a vedea 
în românism o apologetică fără de margini a narcisismului 
naţional, o repetare nesăbuită a exclusivismelor vremii. 
Constantin Rădulescu-Motru evită, şi în privinţa aceasta, 
orice ambiguitate. Precizând că noua spiritualitate 
românească nu este o promisiune de ospăț general pentru 
toți românii, nici poezie de comentat în semn de proslăvire 
a românului, nicio formulă de propagandă culturală naivă, 
ci este ceea ce a spus că este, Constantin Rădulescu-Motru 
menţionează: „Românismul nu este nici xenofobism, cum s- 
a afirmat de unii, nici ortodoxism, cum s-a afirmat de alţii, 
ci este un naționalism, mai adâncit si mai integralizat în 
cerinţele vremii. Este naționalismul ieşit din condiţiile 
istorice ale Europei, diferențiat după natura poporului 
nostru ”85. 

Neavând nicio legătură cu demagogia xenofobismului 
- „un semn de degenerare a naţionalismului” - românismul 
se deosebeşte si de ortodoxism. ,Ortodoxismul este 
tradiţie, românismul este vocaţie. A face din românism un 
gest al dumnezeirii, pentru izbânda spiritualităţii creştine 
ortodoxe, este o deşertăciune... A face din spiritualitatea 
creştină ortodoxă un instrument în serviciul românismului, 

este o apostazie”86. 


Interesul acordat vocației creatoare a poporului 
român, în studiile şi în conferințele care preced 
Românismul - catehismul unei noi spiritualităţii (1936) 
poate fi concentrat într-o singură formulare: a fi român 
înseamnă a pune în acord cerinţele românitätii cu cerinţele 
vremurilor în care trăieşti. Aceasta înseamnă că nu trebuie 
nimic proslăvit decât dacă merită prin muncă şi prin merit, 
niciodată şi nicidecum trecutul întinat al românitätii, nimic 
din ceea ce a fost pus în „calea răutăţilor” prin care i-a fost 
dat să treacă. Mai mult încă, sentimentul sacru al 
românismului ca patriotism „nu împarte promisiuni pentru 
a stimula egoismul, ci împarte ordine pentru a fi executate 
cu sacrificiul persoanei. Catehismul Românismului poate fi 
aplicat numai de cei care au fruntea curată şi mâinile 
nepătate. Lăudăroşii în vorbe, nevolnici însă la fapte, n-au 
ce căuta sub drapelul lui”%”. 

Românismul - catehismul unei noi spiritualitäti 
adânceşte astfel, în proiectul lui Constantin Rădulescu- 
Motru, împlinirea românului ca ins, cetăţean şi naţiune, 
tânjită de Nicolae Bălcescu şi principiul românităţii în 
marginile valabilitätii valorilor, descoperit de Mihai 
Eminescu în scrierile lui Titu Maiorescu şi aplicat de el 
însuşi în scrierile sale social-politice. Cel care nu ţine 
seama de această adâncire nu înţelege mare lucru din 
opera celui care rămâne în istoria culturii româneşti o 
personalitate de vocație. 

4. Paralelismul ramurilor culturii (şi valorilor). 
Este formulat de Lucian Blaga în studiul Artă şi valoare 
(1939). Înainte însă de a-l caracteriza sumar, e nevoie de 
lămurirea unor concepte cu care operează Lucian Blaga în 
sistemul său filosofic. Acestea sunt, prin selecţie, datorită 
scopului urmărit, cel puţin următoarele: 1. Omul, aşa cum 
este el, este singura fiinţă creatoare de cultură şi 
producătoare de civilizaţie. Odată cu apariţia omului în 
cosmos, apare subiectul creator, singurul subiect în stare 

să smulgă universului orb şi mut taine ale lui, pe care le 
reproduce în plăsmuiri spirituale specifice lumii omului. El 
este rezultatul din urmă al unei evoluţii îndelungate şi se 
deosebeşte de toate celelalte făpturi ale firii, în urma unei 
mutații ontologice radicale, care, prin unul dintre 
orizonturile sale - orizontul întru mister şi pentru 
revelaredevine ființă creatoare, adică o ființă care îşi 
depăşeşte veşnic creaţia, dar nu-şi depăşeşte niciodată 
condiția de creator Existenţa omului în orizontul 
necunoscutului implică, în chip necesar, cunoaşterea şi 
creaţia, iar actele prin care el pune în concepte sau în 
imagini tainele obiectului cunoaşterii (Misterul existenţial, 
Marele X sau multiplul x al cunoaşterii şi creaţiei), sunt cu 
putinţă numai prin mijlocirea metaforei şi în categorii 
ştiinţifice; 2. Metafora revelatorie joacă rol conceptual, iar 
prin acest rol depăşeşte înţelesul obişnuit al faptelor, 
adăugându-i tâlcuri noi, spre deosebire de metafora 
plasticizantă care, prin definiţie, nu îmbogăţeşte cu nimic 
conţinutul ca atare al faptelor la care se referă; 3. 
Categoriile stilistice sunt categorii ale spontaneitätii 
creatoare şi, în această calitate a lor, ele aparţin, în primul 
rând, inconştientului vieţii psihice a omului şi, în al doilea 
rând, aparţin constientului numai prin  personantă 
(procesul de răzbatere a determinantelor inconştientului 
către conul de lumină al conştientului). Din acest motiv, ele 
pot fi numite şi categorii abisale. Se deosebesc de 
categoriile intentionalitätii conştiente, care reprezintă un 
patrimoniu comun al inteligenţei umanităţii, întrucât ele se 
înmănunchează într-un tot (matrice sau „câmp stilistic”), în 
care sunt variabile independente una de cealaltă. 
Indeplinesc funcţii modelatoare în raport cu necunoscutul 
pe care omul îl reproduce în plăsmuiri spirituale şi funcţii 
de înfrânare. „Infrânarea” este corespondentul stilistic al 
„cenzurii transcendente” din teoria cunostintei individuale, 
prin care Lucian Blaga desemna, în termeni mitic- 
metafizici, perdeaua de factori izolatorii dintre subiectul 
limitat al cunoaşterii şi obiectul ei nelimitat. Stilul este 
forma culturii, metafora (revelatoare) este substanța 


culturii. Stilul are astfel caracter antinomic, dând 
subiectului posibilităţi de transcendere a realului concret 
şi, simultan, o piedică în raport cu existenţa ca existenţă. 
Stilul aparţine, în exclusivitate, omului. Omul, fiinţă 
individuală limitată, are posibilităţi nelimitate de 
cunoaştere şi plăsmuire spirituală, dar o cunoaştere 
absolută, în înţelesul deplin al expresiei, nu-i este cu 
putinţă. „Totuşi stilul rămâne suprema demnitate a omului, 
fiindcă prin creaţie stilistică omul devine om, depăşind 
imediatul; prin plăsmuiri de stil omul îşi realizează 
permanentul destin creator ce i s-a hărăzit, şi-şi satisface 
modul existenţial ce-i este cu totul specific”88. 

Prin cele două funcţii ale lui, stilul înseamnă singura 
cale de depăşire posibilă a condiţiilor imediatului şi, 
totodată, suprema satisfacţie a capacităţii existenţiale a 
omului ca fiinţă creatoare. Preocupat de o semnificaţie 
metafizică a stilului şi a culturii şi orientat în toate studiile 
lui către această semnificaţie, Lucian Blaga conferă prin 
teoria stilului ca aspirație înfrânată spre revelaţia absolută 
caracterul relativității produselor şi plăsmuirilor omeneşti; 
4. Obiectul cunoaşterii şi reproducerii lui în plăsmuiri 
spirituale nu este Spiritul, Ideea, Inconştientul, Conştientul 
sau Tatăl extramundan, ci Marele Tot al existenţei 
(Misterul existenţial), Marele Anonim (Marele X) sau 
Marea Totalitate. Acest Principiu Prim (Absolutul) este un 
tot unitar şi se caracterizează prin totalitate şi plenitudine, 
puse în mişcare prin contradicţie sau îndreptăţite logic, 
epistemologic şi metodologic prin antinomia transfigurată 
sau prin modul (principiul) raţionalizării „pe linia 
identităţii contradictorii”. 

Näzuinta lui Lucian Blaga de a da culturii o 
semnificaţie metafizică,  delimitându-se, în spiritul 
sistemului său, de toate curentele din istoria filosofiei 
culturii si valorilor, dar preluând motive filosofice de largă 
circulație, valabile prin nucleul lor de semnificație, pe care 

le-a adâncit si le-a prelucrat în mod nou si original, l-a 
condus la definirea culturii ca: (a) expresie a orizontului 
omului întru necunoscut şi pentru revelare, (b) act creator 
de intenţii revelatorii în raport cu Marele Tot al existenţei 
(Misterul existenţial), (c) folosind realul concret ca 
material metaforic, (d) depăşindu-l prin stilizare şi (e) 
distanțându-se de transcendent (de mister) prin „frânele 
stilistice” şi datorită metaforismului. 

Aspectele arătate fac laolaltă actul uman creator de 
cultură şi omul ca singura fiinţă creatoare în univers. Pe 
aceste premise îşi clădeşte Lucian Blaga concluzia 
paralelismului ramurilor culturii. Nu-i posibilă oo 
ierarhizare axiologică a ramurilor culturii. Arta, mitologia, 
metafizica, celelalte ramuri ale culturii, stând sub 
dominaţia categoriilor stilistice, care izolează rodnic şi 
creator subiectul creator (plăsmuitor) de Absolut, sunt şi 
paralele în balanţa valorilor. Ele „sunt ţinute la egală 
distanţă de mister, prin frânele transcendente (abisale, 
stilistice) care li se imprimă ca o pecete. Distanţa aceasta 
în raport cu misterul nu este ceva accidental; ea intră, în 
chip constitutiv, în firea tuturor creaţiilor de cultură. Cu 
aceasta, paralelismul ramurilor de cultură îşi găseşte 
întâia oară o legitimare metafizică. E, desigur, cu totul 
altceva să te pronunti pentru paralelismul ramurilor de 
cultură scoțând din buzunar o legitimatie metafizică, sau 
să te declari pentru acelaşi paralelism sub obsesia 
orientării specialismului. Atitudinea specialistului faţă de 
problema în discuţie este o atitudine de facto, dar nu de 
jure, o atitudine al cărei argument a decedat sau încă nu s- 
a născut”8. 

O problemă similară este ierarhizarea artelor între 
ele şi a genurilor în cadrul unei arte. Nici ele nu pot fi 
ierarhizate. „În general, criteriile ce pot fi luate ca bază de 
ierarhizare sunt foarte şubrede - scrie Lucian Blaga - 
dacă, se face abstracţie de cel metafizic; singurul cu 
adevărat concludent, şi care ne interzice categoric 

ierarhizarea. Toate celelalte criterii; aplicate de unul 
singur, sunt riscante şi nu garantează nicio afirmaţie 
omeneşte sigură. Un gen poate să devină astfel întâiul, 
când e privit dintr-un unghi de vedere, şi ultimul când e 
privit sub alt unghi de vedere, iar alt gen - tocmai 
dimpotrivă”%. 

Se poate adăuga, păstrând criteriul menţionat, că 
nici clasele de valori (teoretice şi sociale) nu se pot 
ierarhiza, ci că ele sunt paralele în cântarul evaluării 
bunurilor ca valori. 

Paralelismul ramurilor culturii (şi valorilor) e un titlu 
original ai culturii româneşti. 

5. Românismul cultural întemeiat pe raliune şi 
pe iubirea de patrie. În 1944, Tudor Vianu (1897 - 1960), 
încheind Filosofia culturii urmare necesară a preocupărilor 
lui mai vechi privitoare la idealul clasic al omului, ca 
personalitate armonioasă, veşnic şi constant biruitoare a 
limitelor proprii, înfrânte prin creaţia de cultură, 
recunoştea valoarea raționalismului şi istorismului în 
cultura românească din secolul al XIX-lea şi neajunsurilor 
lor, dar socotea că viitorul culturii româneşti trebuie 
organizat şi personalităţile creatoare încurajate, astfel 
încât el să intervină activ în rosturile vieţii publice, pentru 
a le transforma. Totul ne spune că vrem să ne desăvârşim. 
Această desăvârşire - scrie Tudor Vianu - noi ştim însă că 
n-o putem obţine prin decretele magice ale raţiunii care 
descoperă adevărul, convinsă că, formulându-l, el se 
realizează. Noi trebuie, luând contact cu marile probleme 
care ne privesc de aproape, să devenim oameni de 
iniţiativă şi să intervenim activ. Ce ne va conduce, ce 
trebuie să ne conducă în efortul acesta? Mai întâi credinţa 
în ştiinţă, în puterea şi eficacitatea raţiunii omeneşti. Apoi 
iubirea de oameni şi patriotismul, hotărârea de a veni în 
ajutorul semenilor cu care suntem întruniţi pe acelaşi 
pământ, cu care impärtim moştenirea aceluiaşi trecut şi 
aspiraţiile către acelaşi viitor şi, în sfârşit, miscati de 
iubirea ordinii şi armoniei estetice, hotărârea de a da 

civilizaţiei noastre caracterul unei opere de artä”°!. 


Tudor Vianu era ceea ce s-a numit, uneori, „un surâs 
al spiritului”, ca şi Mihai Ralea. Era obsedat de vocaţia 
prometeică a culturii în cultura modernă şi, pe acest temei, 
voia, în numele unui activism integral, ca românii, 
înţelegându-şi rostul lor în lumea culturii, să continue era 
culturii critice deschise de către Junimea, înlocuind 
adaptările iraționale prin adaptări raţionale, puse în acord 
cu cerinţele vremii - concluzie care şi-a sporit actualitatea. 
Ceea ce s-a numit „occidentalizarea” românilor în veacul al 
XIX-lea sub formula magică a idealurilor apusene, rod al 
raționalismului excesiv al culturii, urma să intre în faza 
integrală a activismului cultural, în care românii să-şi 
spună cuvântul, prin trăsăturile lor diferenţiale, în marele 
logos al culturilor europene (şi universale), îndeplinindu-şi 
astfel duhul lor etnic. 

Tudor Vianu a fost un purtător de cuvânt al 
aspirațiilor vremii prin care a trecut şi, alături de alţi 
contemporani ai săi (Constantin Rădulescu-Motru, Petre 
Andrei, Dimitrie Gusti, Lucian Blaga, Mihai Ralea, de 
exemplu), a legat trecutul românesc cu näzuintele 
viitorului, fără de care cultura românească nu poate fi 
înţeleasă şi nici reinterpretată în spiritul vremurilor care 
îşi arată zorii. 

E de înţeles că principiile enumerate şi caracterizate 
sumar nu sunt singurele, dar ele pun accentul pe ceea ce 
este esenţial în cultura românească, aşa cum a fost ea - în 
liniile mari ale istoriei culturii - dovedind că românii au 
fost, prin personalităţile lor de vocaţie, oameni ai faptelor, 
care au auzit glasul istoriei şi s-au pus în slujba acestei 
cărți de căpătâi a natiei. Alte principii, cum ar fi, bunăoară, 
critica „formelor fără fond”, evoluţia de la forme la fond, 
lauda ţăranului român ca „unicul şi adevăratul popor 
românesc”, critica „păturii superpuse” din a doua jumătate 
a secolului al XIX-lea, sincronismul culturii şi civilizaţiei 
române moderne, dimensiunea românească a existenţei, 

recesivitatea ca structură a lumii, sentimentul românesc al 
fiinţei, protocronismul culturii româneşti reiau, regăsesc şi 
adâncesc motivul românității în marginile valabilitätii 
valorilor. Acest motiv s-ar putea traduce, prin parafrazarea 
expresiei „unde dragoste nu e, nimic nu e”, astfel: unde în 
cultura românească românitate nu e, nimic nu e. 


4. 
STRUCTURA SI FUNCTIONALITATEA 
SISTEMULUI cultural 


Care sunt componentele structurale ale culturii? Ce 
criterii putem folosi pentru a distinge elementele culturale, 
tipurile culturale, sistemele culturale etc.? Toate aceste 
întrebări dezvăluie un nou unghi de abordare a sociologiei 
culturii, şi anume acela cu privire la structura şi sferele 
sau componentele culturii. 

Cultura unei arii - arată P Sorokin - este o 
„coexistenţă” de mai multe sisteme variate si de agregate 
culturale existente în cadrul acestor sisteme sau în afara 
lor. Autorul menţionat propune următoarea schemă cu 
privire la „structura culturii”*2. 


Cultura totală a unei arii. 
|. MULTITUDINE DE SISTEME 
subordonate sau întrepătrunse coordonate reciproc agregate unul 


reciproc (subsisteme ale unor pentru celălalt 
sisteme mai largi) 


II. MULTITUDINE DE AGREGATE UNICE 


existând ca elemente eterogene existând ca agregate nelegate, 

sau contradictorii în sistem în afara sistemului 

Deci, cultura totală a unei arii „nu este un sistem 
perfect logic şi consistent”. „Cea mai mică arie culturală 
este un individ. Un individ este purtător nu doar al unor 
sisteme integrate de cultură, ci şi al unor agregate de 

trăsături culturale date în aria minţii lui ca şi în cea a 
acţiunii sale” (de exemplu: preferința pentru îngheţată nu 
implică logic sau cauzal o filosofie definită a acestuia, sau 
preferința pentru un tip de automobil sau altul etc.) „Dacă 
el este purtător a 2000 trăsături culturale, doar o parte din 
ele, de exemplu 500 sau 1.000, este integrată într-un 
sistem”. 

În ceea ce priveşte sfera culturii, adică problema 
diversităţii sale, se conchide că utilizând criteriile 
subordonării şi coordonării sistemelor culturale, precum şi 
raportarea la lumea socială, putem determina principalele 
sisteme ale culturii. Aceste sisteme ale culturii ar fi; 
sistemul limbii, sistemul ştiinţei, sistemul religiei, sistemul 
artelor, sistemul eticii, sistemele culturale derivate (cele 
principale fiind: sistemul filosofiei, sistemul economic, 
sistemul politici). 

Dacă ne referim, de exemplu, la sistemul ştiinţei, 
constatăm - arată Sorokin - că acesta este „elementar 
oricărui grup social”. Cea mai integrată ştiinţă e 
matematica, cele mai puţin integrate sunt ştiinţele sociale. 
Când teoriile aceleiaşi discipline sunt contradictorii, ele 
sunt agregate reciproc. Sistemul artelor cuprinde 
subsistemele: pictură, arhitectură, muzică, literatură, 
teatru, fiecare cu alte subsisteme. În sistemul eticii intră 
două subsisteme - cel al legilor şi cel al moralei. 

In raport cu modul specific cultural de structurare a 
culturii, autorul respectiv consideră că orice sistem socio- 
cultural poate căpăta o anumită formă culturală. Formele 
pe care le pot lua sistemele socio-culturale empirice sunt 
legi structurale ale culturilor prin care putem identifica 
tipurile de structuri culturale. Astfel, culturile pot căpăta 
trei forme diferite: ideațională, idealistă şi senzualist- 
empirică. In funcţie de aceste trei forme se pot regăsi trei 
moduri structurale diferite de imprimare a elementelor şi 
sistemelor unei culturi date. Astfel, în cultura ideationalä, 
pe primul loc - cel dominant - se plasează sistemul religios 
sau magic. Adevărul este socotit ca „adevăr relevat” 

obţinut pe o cale „supersenzorială” şi chiar „supralogică”, 
„inspirat” de către o putere divină. Lumea umană este 
vremelnicie, iluzie, lumea supraumană este eternă şi 
adevărată etc. 

În cultura senzualistă, dimpotrivă, pe primul loc sunt 
plasate ştiinţele, realitatea unică este cea senzorială şi 
este semnalată prin organele de simţ. Senzorialitatea este 
proba adevărului. Ea stimulează şi intensifică interesul 
pentru descoperiri ştiinţifice şi pentru tehnică etc. 
Sistemele religioase trec pe ultimul loc şi sunt chiar 
ignorate. 

Cultura idealistă are o poziţie intermediară între cele 
două. Pe primul loc sunt puse sistemele teoretice, 
deductivismul şi constructivismul spiritului. Principalul 
criteriu este cel al deductiei raţionale”. 

În această concepţie a lui Sorokin apar şi unele 
tendinţe de eclectism prin încercarea de unire a unor 
orientări diverse, cum ar fi evoluționismul biologist al lui 
H. Spencer cu cel spiritualist al lui A. Comte, teoriile 
neokantiene cu cele deterministe, sociologismul si 
psihologismul etc. 

In locul legilor istorice de constituire a sistemelor 
culturale el operează cu principii general-teoretice, ca 
acele de subordonare şi coordonare. Problema care se 
pune este de a explica, de exemplu, de ce, în anumite 
condiţii, sistemele religioase devin dominante într-o 
cultură, determinând astfel apariţia culturii ideationale; de 
ce, în alte condiţii, sistemele ştiinţei trec pe primul plan, 
determinând manifestarea culturii senzualiste. 

Din jocul interrelatiilor între elementele sistemelor 
socio-culturale se poate astfel dezvolta o anume formă a 
culturii ca cea senzualistă, de exemplu. Dar ce legi istorice 
au prezidat acest joc P Sorokin nu analizează, iar în locul 
legilor istorice el propune ideea legilor pur statistice. În al 
doilea rând, în ceea ce priveşte creaţia sistemelor 
culturale, devine psihologist, în sensul că înainte de a fi 

externalizate, sistemele socio-culturale se nasc în capul 
unui individ de excepţie. Astfel, el adoptă concepţia elitistă 
a culturii, după care aceasta este creaţia unor categorii de 
excepţie, superior înzestrate. Masele doar participă la 
aceste creaţii odată ce ele au fost externalizate. Acesta 
este spiritul în care el dezvoltă întreaga teorie a dinamicii 
socio-culturale. Această relaţie este concepută ca relaţie 
externă, ca şi cum perceperea unui sens ar fi, de exemplu, 
un proces pasiv şi nu unul de reconstrucție a sensului, de 
interpretare. Dar structura socială - ea însăşi - are un rol 
activ, în sensul că acţionează ca un cod în baza căruia sunt 
selectate semnificaţiile şi integrate în sisteme socio- 
culturale. 

Tocmai un atare cod, care este structura socială, face 
ca în anumite condiţii să asistăm la un fenomen de 
„deculturalizare”, adică la un fenomen de alienare umană, 
de deformare a obiectelor culturale şi transformare a 
acestora în simple obiecte de consum, despuiate de 
semnificaţia lor valorică. 

Legăturile sociale între persoane sunt transpuse în 
„legături sociale între lucruri” (fetişismul mărfii). Individul 
devine astfel un „individ abstract, golit de toate normele”. 
Se produce ruptura între „cultura obiectivă” şi „cultura 
subiectivă”, amândouă devenindu-şi străine şi duşmane 
una alteia. „Cultura obiectivă” îi apare individului ca 
străină, opusă lui, cea „subiectivă” ca o cultură de consum, 
de timp liber, de plăceri. Forma cea mai specifică a culturii 
obiective este statul ca o „comunitate iluzorie”, separată 
de societatea civilă. Singurul mod al solidarităţii sociale îi 
apare individului ca fiind cel garantat de stat, deci cel 
represiv. În sensul acesta, în sociologia culturii trebuie să 
utilizăm, alături de conceptele formațiunii social- 
economice, şi pe cele de structură socială şi de 
suprastructură. La acest nivel suntem în măsură să 
depăşim o ambiguitate şi o reductie totală în care au 
persistat unele abordări asupra culturii şi structurii 
acesteia. Ambiguitatea mai rezidă în modul în care s-a 
raportat cultura la formele conştiinţei sociale şi la 


suprastructură, la ideologie. În sensul acesta, cultura este 
concepută când ca „formă mentală”, ca „ideologie” de 
clasă, când ca „totalitate a creaţiilor materiale si 
spirituale” etc.%. Pe de altă parte, ambiguitatea rezidă şi în 
modul de înţelegere a structurii culturii în raport cu 
sferele sale, operându-se o reductie a structurii culturii la 
relaţia dintre sferele acesteia. De fapt, problema sferelor 
culturii este diferită de cea a structurii sale, căci a arăta 
componentele unei culturi (elemente sau sisteme) nu este 
suficient pentru a înţelege structura culturii (chiar dacă 
trebuie operată şi această acţiune). 

Structura culturii este un concept sociologic prin 
care este înţeleasă relaţia dintre cultură şi structura 
socială, în sensul că structura socială este „principiul 
activ” al structurii culturale. 

Sferele culturii reprezintă, mai curând, o chestiune 
de „morfologie a culturii” sau de „anatomie“ a culturii. 
Prin mijlocirea acestora înţelegem procesele interne de 
diversificare a culturilor, ca urmare a dezvoltării istorice a 
unităţii lor. Din punctul acesta de vedere, sistemele politice 
au apărut pe o anumită treaptă de evoluţie a societăţii 
umane, la fel ştiinţa ca sistem autonom al culturii. 
Clasificarea sferelor culturii a lui Sorokin în cele cinci 
sisteme ne poate, desigur, folosi pentru a indica sferele 
culturii, dar numai pentru a indica, fiindcă în analiza lor, a 
relaţiilor dintre ele intervine deja conceptul de structură a 
culturii asupra căruia, după cum am semnalat, ne 
delimităm de autorul menţionat. Ca urmare, structura 
culturii este relativă la timpul de formaţiune social- 
economică. In sensul acesta, structural, cultura este 
caracterizată în principal de următoarele elemente: 

a) pierderea sau declinul comunităţii, ca tip de 
solidaritate, de legătură socială; 

b) manifestarea individualismului ca formă de 
realizare umană; 

c) criza individului, ca problemă a personalităţii. 

În planul formelor sau sferelor culturii, această 
mutație din structura culturii a antrenat consecinţe pe 
care considerăm că este bine să le subliniem. Astfel, C. 
Lukàcs, specialist în cercetările privind domeniul culturii, 
menţiona: 

a) în cadrul sistemului artistic, asistăm la 
manifestarea unei noi categorii, cea a romanului, care 
răspunde, pe de o parte, dezagregării comunităţii, pe de 
altă parte, crizei individului. Astfel, comunitatea Greciei 
Antice este exprimată prin epica antichităţii greceşti, 
societatea burgheză este exprimată prin romanul modern, 
al cărui personaj este singur, izolat, fără legături sociale 
care să-i permită o creativitate reală (vezi Teoria 
romanului). De aceea, el eşuează în forme mereu diferite, 
dar cu mereu aceeaşi semnificaţie. Astfel, J. Sorel eşuează, 
Madame de Bovary eşuează etc. Eroul nu are ieşire din 
„densitatea” lumii sociale capitaliste. Ori se integrează, şi 
astfel tensiunea lui faţă de o societate reificată, represivă, 
dispare, ori moare (Ema Bovary). „Aspiraţiile culturale ale 
oamenilor, sentimentele şi gândurile lor, talentele şi 
capacitatea lor afectivă devin mărfuri la fel ca şi 
instrumentele tehnice ale răspândirii sociale ale acestora, 
la fel ca tiparul ori presa (...) «Ema Bovary» reprezintă un 
maximum de densitate a lumii sociale. Raporturile 
oamenilor cu mediul înconjurător se reduc la visarea 
neputincioasă, la capitularea fără luptă, la o adaptare 
adesea forţată şi exterioară”*. 

Într-o atare acceptiune, singurul mod de a depăşi 
cultura scindată, şi, deci, de a trece la un nou tip de 
structură culturală, este de a reunifica „cultura obiectivă” 
şi „cultura subiectivă”, în/şi prin practica grupurilor 
sociale, deci prin explicarea structurii sociale. 

Analizând mai concret elementele structurii culturale 
şi relaţiile dintre ele, putem vorbi despre structura internă 

şi cea externă a culturii. Structura internă a unei culturi 
este un concept utilizat pentru a analiza culturile în ceea 
ce priveşte compoziţia lor. Astfel, J. Sezcepanski consideră, 
pe urmele antropologiei culturale, ca structura internă a 
unei culturi este constituită din: a) elementele culturale; b) 
complexele culturale; c) configuratiile culturale. 

La aceste elemente se mai poate adăuga cel de 
sistem cultural, prin care putem delimita sferele culturii, 
aşa cum am văzut. Ceea ce interesează, din punct de 
vedere sociologic, este atât structura internă a culturii, cât 
- mai ales - structura externă, adică relaţiile culturii cu 
structura socială sau ansamblul de interdependente între 
cultură şi societate, structura culturii şi structura socială. 

Elementele culturii sunt - în concepţia lui 
Sezcepañski - obiecte importante folosite în activitatea de 
producţie, pentru dobândirea mijloacelor de satisfacere a 
nevoilor, pentru organizarea economică şi politică sau 
desfăşurarea vieţii, culturale, religioase sau artistice. 
Elementele pot fi obiecte, modele, de acţiuni, idei etc, 
Astfel, plugul este elementul de bază al culturilor 
ţărăneşti, dar „obiceiul” numit „tânjaua” este un ritual 
legat de culturile agricole ţărăneşti etc. „Un sistem mai 
larg de obiecte, interrelatii sau reprezentări şi idei, legat 
funcţional de un anumit element, îl denumim complex 
cultural” (de exemplu, organizaţiile sportive). Unele 
complexe culturale se unesc în unităţi funcţionale mai largi 
şi formează configurații culturale (de exemplu, „Civilizaţia 
maşinistă”) %. 

Pentru o mai adecvată înţelegere a structurii şi 
funcţionalităţii sistemelor socio-culturale este necesar să 
lămurim încă trei aspecte, fără de care este greu să 
explicăm structurile culturale. 

Aceste aspecte se referă la contradicţiile sistemelor 
socio-culturale, la posibilitatea consensului cultural şi a 
unității culturii şi la înțelegerea diversităţii culturale. 
Principiul structuralităţii presupune unitatea dintre aceste 

trei aspecte: al contradictiei, al unitätii consensuale si al 
diversităţii. Conceptul de structură a culturii încorporează 
deopotrivă cele trei dimensiuni: 

- Raporturile dintre cultură şi suprastructură, cultură 
- ideologie şi cultură - conştiinţă socială; 

- Raportul dintre cultură şi „sistemele sale de 
referinţă”, ceea ce reprezintă structura externă a culturii; 

- Înțelegerea culturi ca acţiune socio-culturală. 

Un aspect esenţial al structurii culturii îl reprezintă 
relaţiile culturale ca reflectare a relaţiilor economice, 
istoriceşte determinate, ale organismului social. 
Raportarea culturii la structura socială reprezintă unul din 
principiile metodologice pe baza căruia se pot aprecia şi 
înţelege natura contradictorie a fenomenelor culturale, 
crearea unor valori ce pot fi interpretate din punctul de 
vedere al scopului şi semnificației lor, al intereselor 
grupurilor sociale. Aceste diferențieri pot apărea în 
formele de transmitere a valorilor, în procesele de 
asimilare a acestora şi posibilităţile diferite de acces la 
sistemele de valori. Raportarea diferită faţă de cultură a 
grupurilor sociale are un rol deosebit în înţelegerea 
dinamicii culturii. 

Semnificativ este cazul valorilor morale, la nivelul 
cărora interesele diferitelor categorii sociale funcţionează 
în calitate de criterii majore în stabilirea judecăților de 
evaluare şi în cadrul cărora diferenţa de atitudini şi 
comportamente apare în mod vădit. 

În societate există un întreg sistem de norme morale, 
apreciate şi vehiculate diferit de la o categorie socială la 
alta, în cadrul cărora conceptele fundamentale de cinste şi 
necinste, dreptate şi nedreptate, libertate şi coercitie, apar 
în alt mod reflectate în sistemele culturale. 

Sistemele socio-culturale nu pot fi pe deplin înţelese 
dacă se face abstracţie de unitatea contradictorie a unora 
dintre componentele lor. Este incontestabil că un sistem 
socio-cultural poate fi înţeles ca interdependenţă cauzală 
şi ca identitate semnificativă a elementelor componente 
atât de ordin social, cât şi de ordin fizic şi semnificativ. 


Totuşi, pentru a putea explica constituirea unei unităţi 
semnificative între elementele sistemului şi a unui consens 
la nivelul agenţilor care participă la acest sistem, este 
necesar să punem în evidenţă mecanismul de bază prin 
care se realizează funcționalitatea  consensuală a 
sistemului. 

Cultura reflectă schimbările care au loc în modul de 
viaţă şi, prin funcţia ei socială, devine purtătoare de valori, 
urmărind eliberarea omului de orice fel de înstrăinare. 

Sociologia accentuează studiul relaţiilor economice 
dintre oameni şi cel al celorlalte relaţii sociale, în care un 
rol esenţial îl au relaţiile culturale. Ea subliniază că 
formele culturii sunt determinate de mecanismul de 
funcţionare al societăţii, dar relaţiile dintre aceste forme - 
economice, filosofice, politice, artistice, etice, juridice, 
religioase - sunt realizate prin instituţii corespunzătoare 
lor, se articulează între ele prin rolul pe care îl joacă în 
viaţa socială. 

Cultura este integrată funcţional în mecanismul 
social. În contextul acestui raport o relaţie esenţială este 
cea dintre cultură şi stat. Incă de la începuturile sale, 
statul a acţionat pentru a asimila unele valori culturale, 
pentru selectionarea lor în raport cu interesele sale 
politice, în anumite condiţii promovând unele valori. 

Relaţia dintre cultură şi partidele politice este 
caracteristică pentru ritmul şi tendinţele culturii ca 
subsistem al sistemului social global. Partidele politice, ca 
expresie a intereselor pe care le reprezintă, optează 
pentru anumite valori, în funcţie de anumite criterii de 
valorizare, în care cele politice sunt, de regulă, dominante. 

Statul, împreună cu partidele politice, promovează 
politici culturale diferenţiate, în raport cu opţiunile social- 
economice. Opțiunile se fac pentru acele elemente ale 
culturii care favorizează acţiunile forţelor politice aflate la 
putere. 

j Alt aspect îl oferă relaţia dintre cultură şi religie. 
Intre altele, biserica a favorizat, de-a lungul istoriei, 
dezvoltarea unor genuri ale culturii, ca, de exemplu, 


artele, cu deosebire cele medievale. 

Epoca actuală este epoca unor mijloace moderne de 
comunicare a informaţiei culturale. Aceste mijloace sunt 
orientate prin politica culturală a guvernelor, care asigură 
selecţia valorilor, a programelor de radio şi televiziune, a 
tipăriturilor şi a răspândirii lor în scopul formării opiniilor, 
atitudinilor şi comportamentelor individuale şi sociale. 

Trebuie subliniat faptul că orice cultură, cultura în 
general, s-a dezvoltat în cadrul unei societăţi date, într-un 
context social-istoric. In ceea ce priveşte caracterul 
profund social şi substanţial politic al culturii, în orice 
societate, relaţia dintre fenomenul politic şi cel cultural nu 
este o relaţie simplă. Ea este o relaţie de tipul parte- 
întreg, întreg-parte, la nivelul căreia se manifestă vădit 
dinamismul culturii. Este de remarcat că existenţa 
indivizilor şi a popoarelor nu se află dincolo şi în afara 
existenţei lor culturale, ci se întrepătrunde cu ea. În acest 
sens, dezvoltarea şi înflorirea efortului creator, pe de o 
parte, sau dezintegrarea şi sărăcia activităţilor spirituale, 
pe de altă parte, au loc în funcţie de dezvoltarea 
democraţiei politice şi sociale. 

Într-o societate democratică sensul culturii se 
amplifică, dobândind noi valenţe. Baza economică şi 
socială a culturii se modifică structural, cultura devine 
scopul întregului popor. Atributele fundamentale ale 
culturii îşi semnalează prezenţa în sfera unei politici 
culturale active, care angajează conştiinţa individuală şi 
socială în rosturile lor cele mai intime. 

Ca disciplină ştiinţifică, sociologia culturii abordează 
mecanismul de formare şi funcţionare a culturii. Pentru 
aceasta, ea trebuie să facă apel la teoriile, metodele şi 
rezultatele semioticii. 

Cultura nu se identifică cu conştiinţa socială, care 
este reflectarea complexă a existenţei sociale. Reflectarea 
culturii în conştiinţa individuală are o sferă largă, 
reflectarea vieţii culturale a societăţii, cât şi reflectarea 
vieţii culturale a individului. 

Sfera culturii spirituale cuprinde şi anumite elemente 


ale psihologiei sociale, care corespund unui mod de 
reflectare specific culturii. Un element important al 
culturii îl constituie mijloacele de comunicare, limba şi 
sistemul de instituţii, organizaţii şi relaţii pe care se 
întemeiază crearea şi transmiterea de valori culturale. 
Cultura spirituală cuprinde întregul sistem de cunoştinţe 
elaborat de ştiinţele pozitive, ştiinţele tehnice etc. Nucleul 
interdisciplinar care poate aborda acest raport este 
alcătuit din sociologie, psihologie, politologie şi altele. 


4.1. CULTURA ŞI SISTEMELE SALE DE 
REFERINŢĂ. 

RELAŢIILE DINTRE CULTURĂ ŞI DIFERITE 
COMPONENTE ALE REALITĂŢII SOCIALE 


Principiul diversităţii culturale. Criteriul de bază 
în analiza structurii sociale a culturii este modul în care 
elementele culturale se structurează în funcţie de agenţii 
sociali la care se raportează (indivizi, grupuri, clase, 
popoare etc.) şi de acţiunile acestora, de relaţiile sociale 
dintre ei. 

Astfel, în raport cu organizarea teritorială a 
colectivitatilor umane avem „culturi săteşti” şi „culturi 
urbane”. Cele săteşti sunt îndeosebi culturi orale, în 
special bazate pe rudenie şi obiceiuri, pe instituţii orale, 
precum şi dreptul obişnuielnic, pe vecinătate etc., în timp 
ce culturile urbane sunt bazate pe legături funcţionale, pe 
o puternică diviziune socială şi specializare a activităţilor, 
pe instituţii reglementate prin coduri scrise etc. 

In raport cu relaţiile sat-oraş, în societatea modernă 
se vorbeşte despre culturile de tranziție, bazate pe 
amestec de elemente culturale săteşti şi urbane, pe 
manifestarea unor forme culturale noi, precum 
subculturile, culturile marginale etc. 

Prin urmare, lămurirea conceptului de „structură 
externă a culturii” (sistemul relaţiilor sale cu alte 
componente) impune raportările culturii la realitate în 
diversitatea aspectelor ei, precum cel al naturii, cel al 


societăţii, cel al personalităţii, cel al valorilor, cel al 
civilizaţiei etc. Acestea capătă semnificaţia de „sisteme de 
referinţă” pentru înţelegerea conceptului de cultură, dar 
numai de sisteme de referinţă, fiindcă unghiul de vedere 
sociologic implică cercetarea culturii în cadrul relaţiilor 
sale cu structura socială, ca fiind un criteriu necesar 
pentru înțelegerea dinamicii culturale. Celelalte 
componente corelative, precum relația culturä-naturä, au 
semnificații în cadrul unor stiinte particulare ale culturii 
ca, de exemplu, antropologia fizică sau geografică, 
tehnologia etc. La fel, de exemplu, relația ideologie-cultură 
are relevanță în cadrul unei teorii a valorilor (axiologia) 
sau politologiei etc. Având în vedere toate aceste 
considerații, nu vom acorda o abordare lărgită acestor 
chestiuni încercând, pe de altă parte, să punem în evidență 
şi unele elemente specific sociologice în abordarea acestor 
raporturi. 

Prin urmare, ansamblul fenomenelor culturale poate 
fi analizat în toată complexitatea sa în raport cu factorii de 
referinţă ca: natură, societate, personalitate, valoare, 
civilizaţie etc. Numai într-un atare context putem înţelege 
procesul diversificării culturale. De aceea, am considerat 
că raportarea culturii la componente ca acelea indicate, ne 
va permite să înţelegem o altă dimensiune a ei, şi anume 
aceea a diversităţii sale. A raporta cultura la aceste 
componente înseamnă a o aşeza sub semnul unui alt 
principiu de înţelegere a structurii culturale, şi anume 
principiul diversificării culturilor faţă de atari componente. 
Aşa cum un atare mod de abordare ne permite să 
înţelegem problema diversificării culturilor, perspectiva 
abordării culturii ca acţiune ne va ajuta să înţelegem 
problema unităţii sale. La nivelul acţiunii se instituie 
unitatea cauzal-semnificativă a faptelor culturale. Alături 
de raporturile cu formele de comunitate umană, asemenea 
tipuri de raporturi ale culturii cu natura, societatea, 
personalitatea permit explicarea deplină a complexităţii 
culturilor, aceasta dând expresie principiilor contradictiei, 
diversităţii şi unităţii culturale. 


Relaţia natură-societate-cultură reprezintă una din 
problemele hotărâtoare în analiza culturii; ea relevă 
multiple sensuri, interrelatiile dintre aceste elemente şi 
formele prin care se realizează împletirea unor domenii. 

Cultura este definită de unii cercetători prin opoziţie 
cu natura, prin capacitatea sa de detaşare de natură, ca 
expresie a desprinderii umanului de biologic. 

Pentru Andre Malraux, cultura defineşte acel moment 
în care umanul se desprinde de biologic, iar Claude Lévi- 
Strauss consideră că este extrem de dificil a spune unde se 
sfârşeşte natura şi unde începe cultura, ceea ce e, în 
adevăr, o problemă nerezolvată, încă, satisfăcător. 

Opoziția dintre cultură şi natură este relativă, 
deoarece în desprinderea omului de natură, în trecerea de 
la biologic la social, cu greu se poate stabili o linie de 
demarcaţie între domeniul natural-biologic şi cel social- 
cultural al umanităţii. 

Apărând odată cu omul şi cu capacitatea lui de a 
modela natura, conform intereselor sale (cultura este 
uneori definită ca umanizare a naturii), asemănător cu 
celelalte forme elaborate printr-o acţiune umană 
conştientă, cultura este o prelungire a naturii şi o 
dimensiune nouă a universului, cum spunea Lucian Blaga. 

Dificultatea de a stabili trecerile de la natură la 
cultură a determinat o serie de poziţii extremiste în 
sociologia culturii şi antropologia culturală. 

Şcoala germană de antropologie culturală susţine 
existenţa culturii şi la niveluri subumane, folosind ca 
argument comportamentul unor animale cu instincte 
dezvoltate: digurile de castori, cuiburile de păsări, pânzele 
de păianjen, modul de folosire a mâinii la maimuţă, un 
anumit tip de imitație la anumite animale etc. Aceste 
manifestări nu sunt ale umanului (ale socialului), ele nu 
sunt manifestări de cultură pentru că sunt lipsite de 
resortul conştient, de activitatea premeditată a scopului 
definit pe bază de interese. Creaţia culturală este o 
activitate conştientă a omului în conformitate cu scopurile 
pe care şi le propune. 


Există si autori situaţi pe o poziţie extremistă, care 
consideră că ar exista o perioadă a umanităţii, a omului 
social, lipsită de prezenţa fenomenului cultural, a valorilor 
culturale, deci aculturală. După ei, cultura ar fi o achiziţie 
târzie a umanităţii, ea ar fi apărut relativ recent în 
dezvoltarea societăţii omeneşti. Printre aceştia se numără 
şi etnologul german Albert Vierkandt, care împarte 
comunităţile umane în comunităţi primitive 
(„Naturvâlker”) şi comunităţi civilizate (,Kulturvôlker’). 
Legătura dintre ele este realizată de o formă mixtă 
(„Halbkulturvâlker”) %. 

Oswald Spengler susţine un punct de vedere similar 
în „Der Untergang des Abendlandes”. Acceptând ca 
singure realităţi istorice doar civilizațiile, el consideră că 
marile culturi nu sunt o regulă, ci o excepţie şi că 
popoarele aflate în marginea marilor civilizaţii sunt 
neistorice şi lipsite de cultură. 

Jose Ortega y Gasset împărtăşeşte opinia existenţei 
unor forme de comunitate lipsite de cultură (La rebelión 
de las masas, 1937). 

O serie întreagă de cercetări etnologice au oferit 
elemente probatorii ale ideii de istorie culturală a 
umanităţii, ale ideii de continuitate a fenomenului cultural. 

Legat de punctul de vedere potrivit căruia socialul 
este strict marcat de cultural a apărut, pe de o parte, ideea 
că între social şi cultural nu există deosebiri de esenţă. 
Pitirim Sorokin este - deşi uneori cu oarecari 
inconsecvente - susținătorul acestei teze („Social and 
Cultural Dynamics”, „Society, Culture and Personality” 
etc.). Pe de altă parte, unii autori, printre care Joseph M. 
Sinditer şi Clyde Kluckhohn, stabilesc distincţii mai mult 
sau mai puţin categorice între social şi cultural. 

Alături de aceste interpretări ale raportului dintre 
social şi cultural, circulă şi punctul de vedere propriu 
gândirii lui Robert Bales, Edward Shils, Talcott Parsons 
etc., după care atât socialul cât şi culturalul sunt structuri 

subordonate unor structuri mai ample (de tipul realităţii 
superorganice). 

Problema esenţială în studierea raportului natură- 
cultură-societate, din unghiul sociologiei culturii, este 
următoarea: cultura este, prin excelenţă, un fenomen 
social, apare şi se dezvoltă odată cu apariția societății, 
fiind puternic ancorată în realitate prin forţele sale 
productive; ea acționează asupra naturii şi o schimbă, 
transformându-se pe sine ca produs calitativ deosebit de 
restul lumii materiale. 

Prin natură  înţelegându-se lumea materială, 
universul nemărginit în timp şi spaţiu, în continuă mişcare 
şi dezvoltare, care cuprinde întreaga realitate obiectivă, 
rezultă că sensul raportului dintre natură şi viaţa socială 
nu este de juxtapunere, ci de integrare organică. 

Antonio Gramsci, concepând omul ca entitate bine 
definită, ca individualitate plasată într-un mediu pe care 
însuşi l-a creat, deci, încadrat acestuia în mod organic, 
activ şi conştient (ca „serie de raporturi active” sau ca 
„proces al actelor sale”), subliniază: „El nu intră de-a 
dreptul în raport cu natura, deoarece el însuşi este natură, 
ci activ prin muncă şi tehnică”. Omul „se schimbă el însuşi, 
în măsura în care schimbă şi modifică întregul complex de 
raporturi al cărui centru relational este”. 

Caracterul social al culturii apare subliniat de foarte 
mulţi autori, încă din 1871, Edward B. Tylor, antropolog 
englez, preciza: „Cultura este un complex care include 
cunoştinţele, credinţele, arta, morala, legile şi toate 
celelalte dispoziţii, atitudini dobândite de om, în calitate de 
membru al societăţii” 100, 

O serie întreagă de cercetători contemporani, printre 
care antropologul american Adamson Foebel, pentru care 
cultura este un rezultat al invenţiei sociale, sau sociologul 
elveţian Richard F. Behrend, pentru care viaţa socială este 
inerentă oricărui fapt de civilizaţie, pledează în favoarea 

ideii caracterului social, a condiţionării sociale a culturii. 
Antropologul englez Bronisław  Malinowski!°1, 
teoretician al culturii şi adept al teoriei funcționaliste în 
sociologie, subliniază că teoria culturii trebuie să ia în 
consideraţie dubla natură a omului: cea biologică şi cea 
socială. Viziunea sa asupra culturii, ca produs al muncii 
omului şi, totodată, ca mijloc pentru realizarea scopurilor 
sale, îl obligă să realizeze analize sociologice pertinente. 
Prin urmare, cercetarea raportului natură-societate- 
cultură este relevantă numai într-o abordare 
interdisciplinară a sociologiei culturii, antropologiei şi 
istoriei culturii, altfel se ajunge la concluzii nerelevante. 


Cultura şi formele de comunitate umană. Cultura 
nu poate fi analizată decât într-o strânsă corelaţie cu forma 
de comunitate de care este indisolubil legată. Reflectând 
specificul fiecărei epoci, cultura îmbracă, în procesul său 
istoric de dezvoltare, forme specifice, corespunzătoare 
tipurilor de comunitate umană. 

Fiecărui tip de comunitate umană îi este propriu un 
anumit tip de cultură. Astfel, studiul aspectelor sociologice 
şi istorice ale culturii din orânduirea primitivă nu poate fi 
realizat decât în raport cu forma de comunitate gentilico- 
tribală, cu structurile şi relaţiile sale specifice. Acest 
specific se reflectă în tipul de cultură, în optica şi în 
criteriile de valorificare a creaţiei umane din acel timp. 

Tot aşa, istoria culturii din orice fel de orânduire nu 
poate face abstracţie de tipul de comunitate umană 
specifică ei. 

Cultura reflectă, în ultimă instanţă, caracteristicile 
comunităţii umane în care se constituie şi pe care o 
reproduce. Evoluţia culturii este determinată atât de 
gradul de dezvoltare a comunităţilor umane, cât şi de 
conţinutul lor calitativ deosebit în diferite etape de 
dezvoltare. 

Cultura naţională apare odată cu națiunea şi 

reprezintă ansamblul valorilor materiale şi spirituale 
ajunse la un sistem unitar de apreciere, care îndeplineşte 
funcțiile sociale generale ale unei națiuni. 

Specificul naţional al culturii pune sociologiei culturii 
probleme deosebit de complexe, începând cu determinările 
concrete ale culturii până la relaţia sa cu alte culturi, 
legată de asimilarea şi transmiterea valorilor. 

Specificul naţional al unei culturi exprimă efortul 
unei naţiuni în direcţia dezvoltării mediului cultural 
specific ei, posibilitățile ei creatoare, ansamblul 
caracteristicilor proprii structurii economico-sociale şi ale 
modului ei de expresie. Prin specificul ei naţional, cultura 
unui popor participă la cultura lumii. 

Sinteza culturilor naţionale face posibilă existenţa 
culturii universale, care cuprinde valorile valabile general- 
umane. Unitatea culturii universale se exprimă prin 
diversitatea culturilor naţionale. 

Asimilarea culturilor naţionale, cu specificul lor, în 
cultura universală, duce la realizarea unui tablou variat al 
culturii lumii în care ies în relief individualitatea naţiunilor 
şi, deopotrivă, trăsăturile generale ale culturii ca întreg. 

Cultura universală exprimă un sistem complex de 
elemente, format dintr-o diversitate de fapte de cultură 
naţională, care s-au universalizat prin originalitate şi prin 
noutate. 

Procesul de universalizare a unor valori naţionale se 
produce în momentul în care ele răspund unor trebuinte 
general-umane şi sunt transmise de la o naţiune la alta 
printr-un sistem mutual de difuzare. El se realizează 
printr-un program de cooperare şi colaborare culturală 
internaţională. 

Acest proces de universalizare a valorilor naţionale, 
prin selecția critică, îşi are temelia în procesul 
continuităţii-discontinuităţii culturale şi se realizează prin 
criteriile de recunoaştere socială a sistemelor culturii şi 
valorilor. Procesul de selecţie critică a valorilor culturale 
presupune înţelegerea unui alt raport, şi anume acela 
dintre cultură şi personalitate. 


Raportul dintre cultură şi personalitate. Dacă 
relaţia dintre cultură şi natură vizează şi evoluţia istorică a 
culturii, raportul dintre cultură şi personalitate pune în 
lumină structuri socio-culturale legate de comportamentul 
şi personalitatea umană. 

Analizând impactul culturii asupra personalităţii, R.B. 
Cattel stabileşte trei tipuri de influenţe posibile ale culturii 
asupra personalităţii: 

a) influența directă, prin comunicarea mai mult sau 
mai puţin voluntară a culturii sau a unei zone a culturii; b) 
efectele de situaţie, ca urmare a poziţiei deţinute de 
subiect în sfera culturii; c) apariția unor structuri 
secundare, în conformitate cu anumite legitäti psihologice 
care vizează trebuinte ale personalităţii rezultate din 
exigente ale culturii, care acţionează asupra personalităţii. 
Efectul modelator al culturii asupra personalităţii umane 
se poate realiza numai în măsura în care cultura îşi află 
izvorul în realităţile sociale concrete. 

Eficienţa socială a culturii este evidenţiată, în cadrul 
acestui raport, în modul de comportare al indivizilor şi în 
personalitatea acestora. 

Problema eficienţei sociale a culturii are implicaţii 
atât în planul teoretic, cât şi în cel practic, pentru că ea 
exprimă nivelul de cultură al unui popor, formele de 
manifestare şi atitudinile, precum şi mijloacele şi căile 
socio-culturale pentru ridicarea nivelului cultural şi de 
viaţă al membrilor societăţii. 

Sociologul american Talcott Parsons concepe cultura 
ca produs al interacțiunii dintre societate şi personalitate. 
Cultura nu poate lua naştere decât în societate şi poate fi 
eficientă numai dacă ea contribuie la formarea şi 
dezvoltarea personalității. 

Ralph Linton înţelege prin cultura unei societăţi 
modul de viaţă al membrilor săi, ansamblul ideilor, 
aptitudinilor dobândite şi transmise din generaţie în 
generaţie. O cultură este un grup organizat de reacții 
învățate, caracteristice unei anumite societăți. 


Alţi teoreticieni definesc cultura pornind de la 
comportamentul membrilor unei societăţi sau al unor 
grupuri (E. A. Foebel), de la obiceiuri, tradiţii, limbaj şi 
caracterul simbolic al culturii. 

Pitirim Sorokin arată că fiecare personalitate umană 
are o structură socio-culturală specifică şi că ea este 
expresia raporturilor dintre indivizi sau grupuri sociale şi 
mediul social în care trăiesc. 

Aceste raporturi se reflectă atât în fenomenele de 
cultură, cât şi în modul de viaţă prin diversitatea 
semnificaţiilor, valorilor si normelor rezultate din 
interacţiunea indivizilor cu sistemul socio-cultural în care 
se dezvoltă. 

Cultura şi personalitatea se află într-o 
interdependenţă atât de organică, încât unii dintre 
cercetătorii şi teoreticienii domeniului găsesc justificat să 
afirme că: „A discuta despre cultură şi despre 
personalitate înseamnă, într-un sens, a opera o falsă 
dihotomie şi a pune o falsă problemă. Se poate susţine, pe 
de o parte, că o cultură se exprimă prin comportamentul şi 
atitudinea persoanelor şi că ea nu există independent de 
indivizii care o determină; pe de altă parte, că 
personalitatea este ceea ce este în virtutea proceselor de 
inculturatie şi că conceptul personalităţii reprezintă, în 
parte, rezultatul culturii ambiante”1%2. 

Dintr-o astfel de analiză rezultă faptul că, întrucât 
orice individ se formează şi se manifestă într-un mediu, 
care în cea mai mare parte este determinat cultural, din 
multitudinea de factori care concură la formarea 
personalităţii cultura se detaşează ca un element de prim 
ordin. Şi tocmai din nevoia de a explica influenta 
covârşitoare a culturii asupra formării individului s-a 
născut încercarea psihologiei sociale de a pune în 
circulaţie un concept sintetic al personalităţii, în care 
socialul - conditionärile sociale ale individului (obiect al 
sociologiei) şi psihicul - ansamblu structurat de însuşiri şi 

manifestări psihice (obiect al psihologiei) formează un tot 
omogen prin medierea culturii. 

Cercetările asupra personalității, în ciuda 
generalizărilor teoretice uneori contradictorii, de multe ori 
complementare însă, lasă totuşi posibilitatea consensului 
asupra câtorva concluzii. 

După Ralph Linton, acestea ar fi: 1. Normele de 
personalitate diferă de la o societate la alta; 2. Membrii 
fiecărei societăți vor prezenta întotdeauna variații 
individuale considerabile în ceea ce priveşte 
personalitatea; 3. Cea mai mare parte a acestui şir de 
variaţii şi cea mai mare parte a aceloraşi tipuri de 
personalităţi pot fi găsite în toate societăţile!%5. 

Or, toate aceste asertiuni pot fi explicate consecvent 
numai în termenii de motivare culturală. Astfel, cercetările 
efectuate asupra diferitelor culturi au pus în evidenţă 
faptul că membrii aceleiaşi societăţi, prezentând un 
evantai nelimitat de individualitäti distincte, au totuşi în 
comun elemente ale unei structuri suficient de integrată 
pentru a putea fi denumită tipul personalității de bază 
pentru întreaga societate şi că tipurile personalității de 
bază diferă de la o societate la alta. Pentru a explica aceste 
diferenţe, s-a încercat acreditarea ideii rolului jucat de 
factorii ereditari; dar, dacă este neîndoielnic că ereditatea 
poate juca un oarecare rol în configurarea tipului 
personalităţii de bază a unor societăţi mici şi îndelung 
izolate, având deci o ereditate cât de cât omogenă, în 
societăţile mari, şi mai ales civilizate, ereditatea este atât 
de eterogenă încât nu poate în niciun fel motiva 
elementele omogene pentru o întreagă societate, ale 
tipului personalităţii de bază. De asemenea, o ereditate cu 
multe elemente comune pentru două sau mai multe 
societăţi nu duce cu necesitate la norme de personalitate 
asemănătoare pentru societățile respective. Astfel, 
diferențele de ereditate între francezi şi germani sunt, 
datorită împrejurărilor istorice, mai accentuate decât 

diferenţele demonstrate de tipurile personalităţii de bază 
ale acelor două societăţi, în aşa fel încât apare total 
nejustificat ca diferenţele din urmă să fie puse pe seama 
celor dintâi. 

Aşadar, rămâne să acceptăm ca explicaţie a 
diferenţelor constatate influența mediului cultural în care 
se formează, acţionează indivizii unei anume societăți, 
mediu suficient de specific pentru a justifica specifcitätile 
normelor de bază ale personalităţii societăţii respective. 

Tot în aceiaşi termeni trebuie explicat şi faptul că 
membrii fiecărei societăţi prezintă întotdeauna variaţii 
individuale considerabile în ceea ce priveşte 
personalitatea, întrucât diferențele individuale şi 
diferențele de mediu sunt atât de numeroase încât 
combinarea şi permutarea lor duce la un număr practic 
nelimitat de situații din care indivizi diferiți vor acumula 
experienţe diferite. Iar în ceea ce priveşte coincidenta 
aproape a aceloraşi forme de variații şi aproape a aceloraşi 
tipuri de personalitate în toate societățile, explicația se 
găseşte în faptul că indivizii umani, în esenţă asemănători, 
sunt puşi, în societăţi diferite, în situaţii de mediu cultural- 
familial, de exemplu, similare, ceea ce duce la asemănări 
evidente în structurile profunde ale personalităţii lor. 

Trebuie, deci, să admitem că la baza formării şi 
manifestării personalităţii stă mediul cultural în interiorul 
căruia rolul principal în procesul educării îl joacă oamenii 
şi lucrurile cu care individul în formare intră în contact. 

Or, atât comportamentul primilor, cât si 
caracteristicile celor din urmă pot fi, ca urmare a unei 
anume  stereotipizări impuse de o anume societate, 
descrise ca modele culturale. 

Oricare ar fi comportamentele-model, convingerile, 
valorile cu transmiterea cărora este însărcinată educaţia 
de familie, şcoala, instituţiile etc., influenţa culturii asupra 
personalităţii operează la două niveluri: cel al începutului 
vieţii, prin influenţa comportamentului, modelat cultural, 
al altora faţă de copil, şi cel al vârstei adulte, prin influenţa 
însuşirii şi practicării de către individ a normelor şi 


valorilor caracteristice societăţii sale. 

În ceea ce priveşte primul nivel, este îndeobşte 
acceptat că primii câţiva ani ai vieţii au o importanţă 
hotărâtoare pentru formarea personalităţii, lucru pus în 
evidenţă de conditionarea deseori a unor personalităţi 
atipice de către experienţe atipice, suferite de indivizi în 
copilărie. 

În ceea ce priveşte cel de-al doilea nivel, este de 
remarcat ca de-a lungul întregii vieţi a individului cultura 
serveşte drept ghid. Ea îi furnizează acestuia nu numai 
modele pentru rolurile pe care şi le schimbă, ci şi 
certitudinea că aceste roluri vor fi în linii mari compatibile 
cu sistemele de valoare-atitudine adânc fixate în el'%, cu 
normele personalităţii de bază a societăţii căreia îi 
aparţine. 

Evidenţiind uriaşa personalitate formativ-educativă a 
culturalului, rolul său  covârşitor în formarea si 
manifestarea personalităţii umane, nu trebuie însă uitat 
faptul că omul nu se raportează pasiv la cultură. 

Faţă de cultură, individul se manifestă activ şi 
această atitudine este plenar prezentă în actul de creaţie 
culturală. Este adevărat că individul acumulează cultură, 
că se formează într-un spaţiu cultural determinat, dar la fel 
de adevărat este că el are capacitatea să utilizeze 
achiziţiile culturale într-un mod creator, să creeze el însuşi 
cultură. Prin participarea la cultura, prin actul de creaţie 
culturală, personalitatea umană se obiectivează, contribuie 
la îmbogățirea şi transformarea mediului cultural care a 
modelat-o. Cu alte cuvinte, ea acţionează ca un veritabil 
agent cultural. 

Relaţia activă pe care omul o întreţine cu cultura este 
pusă în evidenţă şi de aceea că el alege din totalul culturii 
existente, în mod reactiv sau din proprie iniţiativă, anumite 
elemente, care sunt apoi incluse în propriul său buget 
cultural. Mai mult, elementele de cultură preluate suferă 
uneori anumite modificări, pentru a putea fi asimilate 

structurii culturale personale. 

Astazi sunt create conditiile participarii reale, 
efective a tuturor categoriilor sociale la procesele de 
creatie culturalä. Pe cäi diverse, este stimulat spiritul de 
creaţie, este creat un larg cadru de participare la 
dezvoltarea valorilor spirituale, de afirmare a talentului, 
sensibilităţii şi geniului creator al poporului nostru. 

Aceste caracteristici sunt constitutive profilului 
cultural al omului, al acelui „om total” de care vorbea 
Bălcescu, atunci când se referea la personalitatea 
omnidimensională a unor vremuri noi. 

Pornind de la ideea că, în totalitatea ei, cultura „nu 
constă numai din aspectele ei fizice, economice, tehnice, 
politice, juridice, morale, ştiinţifice, filosofice, artistice, 
luate izolat, ci din toate laolaltă în strânsă interdependentä 
şi interacţiune, ca un singur tot, ca un întreg organic, 
indivizibil”, Traian Herseni ajunge la concluzia că: 
„Propagarea si însuşirea culturii, formarea unor 
personalităţi multilaterale, armonioase, pe deplin 
dezvoltate, cer deci o acţiune corespunzătoare, în măsură 
să asigure deopotrivă cultura fizică, igienico-sanitară, 
tehnico-economică, politică şi administrativ-juridică a 
maselor, cât şi cultura lor intelectuală, ştiinţifică, filosofică, 
morală, estetică. Un om cult sau un om civilizat, o masă 
cultivată sau civilizată de oameni presupun nu numai un 
anumit nivel cultural-educativ într-una sau cealaltă din 
componentele culturii sau civilizaţiei, dar neapărat 
atingerea unui nivel de ansamblu bine dotat, bine 
echilibrat, bine integrat, care să cuprindă deci în proporţii 
optime toate componentele culturale necesare unei vieţi 
umane superioare” 1%. 

Sociologia culturii, accentuând legătura organică 
dintre cultură şi personalitate, cultură şi societate, 
analizează dialectica acestor raporturi în procesul de 
creaţie, transmitere şi asimilare a valorilor materiale şi 

spirituale. Dezvoltarea personalităţii umane, într-un mediu 
cultural dat, modul în care indivizii unei societăţi participă 
şi se integrează în procesul de creaţie a bunurilor culturale 
şi beneficiază de valorile culturale create de umanitate 
sunt probleme pe care le pune şi pe care le rezolvă 
sociologia culturii. 

Problema raportului cultură-personalitate nu poate fi 
abordată pe plan abstract. Această relaţie are un caracter 
concret, se realizează în condiţii concrete şi trebuie 
judecată într-un context social concret, raportată la 
determinările sociale ale fiecărei epoci. 

Raportul dintre cultură şi personalitate trebuie văzut 
prin abordarea sa în cadrul unui complex larg 
interdisciplinar cum este sociologia, psihologia, etica, 
antropologia etc.106. 


Raportul cultură-valoare. O analiză a fenomenului 
cultural, ca fenomen total şi ca parte a sistemului social- 
global, presupune utilizarea conceptului de valoare. 

In dezvoltarea teoriei valorilor, contribuţii importante 
au adus teoreticienii şcolii neokantiene de la Baden (H. 
Rickert, E. Cassirer, N. Cohen, W. Windelband ş.a.), 
filosofia  existenţialistă, subiectivismul-psihologist, alți 
autori. 

Contribuţii româneşti la dezvoltarea teoriei valorilor 
au adus, de exemplu, Petre Andrei, A.D. Xenopol, Vasile 
Pârvan, Tudor Vianu, Mircea Florian, Mihai Ralea, Eugen 
Lovinescu, Lucian Blaga!” 

Diferitele interpretări date conceptului de valoare au 
fost sistematizate în trei mari direcţii principale: 

I. Direcţia subiectivă, care reduce valoarea la o 
simplă proprietate, o simplă funcţie a psihicului. 

În raportul dintre obiect şi subiect, elementul 
determinant în definirea valorii îl constituie cel de ordin 
subiectiv. Determinarea obiectivă a valorii este ignorată. 

O critică a tendinței subiectiviste se află, în axiologia 
românească, la Petre Andrei şi Tudor Vianu. Înţelegând 
prin cultură exclusiv ansamblul valorilor spirituale, 
subiectiviştii nu pun problema genezei istorice concrete a 
culturii. Petre Andrei, criticând acest punct de vedere, 
subliniază existenţa unei culturi materiale, în cadrul căreia 
valoarea cuprinde atât elementele subiective cât şi 
obiective. Ea se formează la nivelul relaţiei obiect-subiect. 

II. O a doua direcţie de interpretare a valorii o 
reprezintă obiectivismul axiologic, care identifică valoarea 
cu obiectul şi neagă rolul subiectului în constituirea 
valorii. Pentru reprezentanţii acestei orientări, valoarea 
este identică cu obiectul, este obiectul ca atare. Ea există 
dincolo de orice apreciere subiectivă. 

III. Acestor două tendinţe li se alătură o a treia 
direcţie, autonomistă, care concepe valoarea independentă 
de realitate, ca o esenţă autonomă, ce nu poate fi discutată 
decât dincolo de orice relaţie subiect-obiect. Valoarea 
reprezintă, deci, un principiu absolut etern imuabil. Acest 


Ancora, Bucureşti, 1924-1926. 

conştiinţei, Cugetarea Georgescu-Delafras, Bucureşti, 1942; Filosofia 

punct de vedere este caracteristic axiologiei neokantiene. 

La întemeierea si abordarea ştiinţifică a sociologiei 
valorii o contribuţie de seamă a avut sociologul român 
Petre Andrei. Din întreaga concepţie a acestuia reiese că o 
sociologie nu se poate constitui decât ca o ştiinţă a 
manifestărilor sociale creatoare de valori. 

Societatea ca agent de creaţie a valorilor este 
„personalitate socială”. Prin urmare, numai în raport cu 
participarea indivizilor la creaţia „valorilor social- 
culturale” societatea se  „personalizează”, capătă 
caracteristicile unei totalităţi active. 

Procesele fundamentale ale existenţei şi activităţii 
omului sunt cel de cunoaştere şi cel de recunoaștere a 
valorii. Amândouă aceste procese implică valori. Procesul 
de recunoaştere, a valorilor se întemeiază pe cel de 
cunoaştere a valorilor. Căci omul, pentru a putea realiza o 
valoare, trebuie să o conceapă sub semnificaţie acţională, 
adică în calitate de scop sau mijloc al unei acţiuni. Acesta 
este însă un act de cunoaştere a valorilor. Prin urmare, 
este clar că actul ontologic uman primordial implică 
unitatea dintre cunoaşterea valorii şi realizarea ei. 

Intr-o atare perspectivă putem înţelege si 
diversitatea de expresie a manifestărilor umane, care îşi 
are o dublă origine: 

- In diversitatea condiţiilor externe; 

- In diversitatea soluţiilor privind determinarea şi 
realizarea unui tip dat de valori. 

În raport cu această diversitate „empirică”, P Andrei 
se străduieşte să realizeze analitic unitatea ireductibilă a 
fiinţei umane, ca unitate real-practică. Criteriul acestei 
unităţi este calitatea omului de a realiza valori, în sensul 
acesta, omul în toate formele sale, în toate ipostazele sale, 
este un creator de valori. În ipostaza de subiect cunoscător 
el realizează valori, valoarea de adevăr, de esenţial. În 
ipostaza de om al acţiunii el realizează valorile practice 
sociale. 

Referindu-se la geneza valorii, P Andrei se 
delimitează de concepţiile psihologice asupra acesteia. 


Valoarea nu este un ,produs al dorintelor omenesti”, ,0 
reactiune subiectivă la senzaţia sau reprezentarea unui 
lucru”, nici „o însuşire a lucrurilor” de a satisface o 
trebuinţă, aşa cum afirmă concepţiile personaliste sau 
substantialiste. Nu putem defini valoarea nici ca o 
„dispoziţie de valoare” a indivizilor. Într-o primă 
acceptiune, autorul menţionat consideră că valoarea ca 
fenomen nu e altceva decât o relaţie funcţională a unui 
subiect şi a unui obiect. Spre deosebire de M. Scheler, noi 
afirmăm o predispoziţie pentru alcătuirea valorilor, dar 
calitatea, felul specific, însuşirile valorilor depind de 
factorul obiectiv care actualizează, realizează această 
dispoziţie. Si mai departe: „... Valoarea se naşte dintr-o 
reciprocitate funcţională activă a subiectului cu obiectul”. 
„„.. Valoarea nu e un atribut nici al subiectului, nici al 
obiectului, ci o relaţie funcţională a amândurora. Prin 
urmare, în fenomenul valorii avem două elemente 
constitutive: subiectul şi obiectul. Subiectul valorii este 
persoana, iar obiectul e lucrul” 108 


Cu această concepţie asupra valorii, P Andrei 
reuşeşte să depăşească atât concepţiile psihologice, cât şi 
pe cele substantialiste. „Prin sociologia valorii - arată el - 
se înţelege studiul înfăţişării valorii în societate sau mai 
clar: legătura dintre valoare şi realitatea socială”1% 

Întrucât sociologia valorii se ocupă cu cercetarea 
„elementelor sociale din valoare”, ea va urmări cadrul 
social complex în care se manifestă diferitele ,spete” de 
valori. Ca atare, în conformitate cu schema gustiană a 
realităţii sociale, trebuie distins între valori care aparţin 
sistemului manifestărilor sociale (valori economice, valori 
estetice, valori politice, valori juridice) şi valori care 
aparţin cadrului social (valori istorice, valori religioase). 
Valorile sociale sunt elemente active ale „vieţii sociale”, 
spre deosebire de cele „hiperpersonale” care sunt 


108 P Andrei, Filosofia valorii, în „Opere sociologice”, vol. 1., Editura 
Academiei R.S R., Bucureşti, 1973, p. 177. 
109 Ibidem, p. 246. 


„elemente intelectuale ale cunostintei” sau teoretico-expl 
icative. 

Ocupându-se de valorile practice, sociologia valorii 
nu se suprapune „practicii valorii”, căci „ea cuprinde 
numai ca un capitol studiul realizării practice a valorii. 
Obiectul sociologiei valorii este arătarea elementului social 
al valorii” atât în ceea ce priveşte structura valorii 
(conţinutul şi relaţiile sale) cât şi în ceea ce priveşte 
exerciţiul valorii, procesele practice de realizare a valorii. 
Prin urmare, prima sarcină a sociologiei valorii este de a 
arăta mecanismele generale implicate în „procesul de 
realizare a valorilor”. 

Întrucât acesta este un proces pe care îl vom regăsi 
în cadrul fiecărei grupe de valori sociale, sociologia valorii 
cuprinde două niveluri analitice: 

- Determinarea valorii şi a clasei valorice din care 
aceasta face parte, a caracteristicilor sale structurale; 

- Cunoaşterea mecanismelor de realizare practică a 
valorii. 

La acest al doilea nivel, sociologia valorii intră într-un 
complex de cercetare-actiune din care mai fac parte etica 
(ce se ocupă cu aprecierea valorilor) şi politica (ce se 
ocupă cu condiţiile de realizare a valorilor). Procesul de 
realizare a valorilor are o natură contradictorie şi chiar 
conflictuală. Intre diferitele valori care trebuie realizate, se 
dezvoltă o „adevărată luptă”. „Hotărârea în această luptă o 
dă societatea în urma unui proces de apreciere, de 
valorificare a valorilor”. 

„Valorificarea valorilor” are drept criteriu un „ideal, 
o „valoare a cărei realizare se impune”. Acest ideal este 
„valoarea totală culturală”. Totodată, realizarea valorilor 
se face după anumite reguli, după „anumite norme de 
acţiune”. 

Repetarea valorificării unei valori de către un 
subiect, repetare prin care subiectul reia o legătură între o 
„valoare-scop” şi o „valoare-mijloc”, generează reguli de 
acţiune numite „maxime”. „Maximele sunt norme create de 
indivizi pentru realizarea valorilor”. 


Normele de actiune sunt determinate de societate 
sub forma obiceiului si a legii. „Obiceiul nu este altceva 
decât norma comună de acţiune”. Caracteristicile 
obiceiului sunt „repetiţia” şi constrângerea în raport cu 
individul. Aceste elemente redau, în esenţă, mecanismele 
procesului de valorificare, de realizare a valorilor. 

Aceste mecanisme capătă însă particularităţi în 
raport cu grupul de valori sociale. De aceea, datoria 
sociologiei valorii este să analizeze, să determine 
particularitatea diferitelor ,spete” de valori: economice, 
juridice, politice, etice, estetice, istorice, religioase. Toate 
aceste clase de valori au în comun faptul că se referă la o 
„valoare supremă” care se „impune” tuturor - „valoarea 
culturală”. Aceasta este una din trăsăturile care dezvăluie, 
dincolo de particularitatea lor, identitatea valorilor 
practice, care constă tocmai în socialitatea lor. 

„Valorile sociale sunt totalitatea valorilor parţiale: 
istorice, etice, juridice etc. Ele au la baza lor o finalitate 
socială şi rezultă din voinţa socială, voinţa indivizilor de a 
fi împreună, de a se supune aceloraşi legi”. 

Valorile sociale nu sunt o colecţie de valori 
individuale. „După cum personalitatea individuală este 
făuritorul şi purtătorul valorilor personale, tot aşa valorile 
sociale trebuie să aibă o expresie oarecare a personalităţii 
ca substrat al lor”. Purtătorul valorilor sociale este 
„personalitatea socială, personalitatea totală”. 

Personalitatea socială dă expresie, în plan actional, 
subordonării „scopurilor parţiale faţă de un scop unic” şi 
se înfăţişează ca un mijloc pentru înfăptuirea unui „ideal 
cultural” care este „societatea culturală”. Expresia real 
istorică a societăţii culturale este națiunea, care este 
purtător al „idealului cultural suprem” şi totodată, agent al 
înfăptuirii „valorii totale culturale”. 

Viaţa indivizilor dobândeşte astfel valoare numai 
„punându-se în serviciul culturii”. La rândul lor, „valorile 
sociale sunt culturale, întrucât se reglementează după 
acest ideal total cultural” şi, deci, doar în măsura în care 
participă la realizarea totalităţii culturii fără a se substitui 


acesteia. Prin urmare, criteriul absolut de valorificare a 
valorilor este valoarea totală culturală, cultura ca întreg al 
valorilor sociale. 

Sociologia valorii, exprimând o relaţie între subiect şi 
obiect, consideră că valoarea se constituie prin şi sub 
influenţa nemijlocită a activităţii umane. În cadrul 
interdependentei obiect-subiect, produsele pe care omul le 
făureşte se îmbină cu trebuintele, dorinţele, aspiraţiile şi 
idealurile lui. 

În practica social-istorică oamenii acordă preţuire 
anumitor obiecte, lucruri, acţiuni, le conferă valoare sau 
realizează obiecte şi acţiuni conform nevoilor, dorințelor şi 
aspirațiilor lor. Valoarea este implicată într-o diversitate de 
forme ale realităţii sociale, de la tendinţe şi interese până 
la proiecte şi realizarea lor, de la aspirații şi idealuri până 
la creaţii particulare ale omului. 

Valoarea reprezintă, în esenţă, un raport social. Ea 
este, prin excelenţă, un fenomen social, a cărui existenţă 
este legată nemijlocit de prezenţa subiectului valorizator şi 
a obiectului valorizat. 

Valoarea nu se identifică cu proprietăţile constitutive 
ale lucrurilor, cu însuşirile lor; ea exprimă doar calităţi pe 
care elementele realităţii le capătă pentru om, în funcţie 
de atitudinea apreciativă a grupurilor sociale. Atât 
atitudinea apreciativă, cât şi valorile pe care le raportează 
sunt condiţionate de tipul şi gradul de dezvoltare a 
ansamblului de activităţi ale omului. 

Valoarea exprimă, deci, o atitudine de preţuire faţă 
de anumite însuşiri ale unor elemente ale realităţii 
obiective. Ea are o determinare obiectivă. Ea nu există în 
afara subiectului care apreciază. Neputând exista în afara 
conştiinţei omului, valoarea este determinată de existenta 
socială a omului, validată de practica social-istorică şi 
recunoscută ca atare de către grupuri sociale, în anumite 
împrejurări. 


Raportul dintre cultură si civilizaţie!!0 


110 Contribuţii importante la clarificarea acestui raport complex se 


Aceasta este una dintre problemele cele mai 
disputate si cele mai controversate în cadrul teoriei 
contemporane a culturii. În epoca modernă, ea devine o 
problemă fundamentală a gândirii antropologice, 
psihologice, filosofice, istorice şi sociologice, fapt care a 
determinat, pe lângă apariţia unor opinii diferite, în funcţie 
de accepțiunea foarte diferită a conceptului de civilizaţie, 
constituirea unor teorii celebre. 

Unele dintre ele merg în direcţia identificării culturii 
cu civilizaţia, prin considerarea acestor două concepte ca 
termeni sinonimi. În Franţa, de exemplu, există tendinţa 
considerării celor doi termeni ca sinonimi, dar, cu toate 
acestea, termenul de civilizaţie are o sferă mai largă, 
înglobând, totodată, tehnica şi toate manifestările 
spirituale (,civilisation”), traducând în franceză atât 
termenul „Kultur“, cât şi termenul ,Zivilisation”, în timp ce 
cultura nu priveşte decât spiritul. In plus, în timp ce 
civilizaţia este o chestiune socială sau colectivă, cultura 
este una mai personală, şi ea nu poate fi dobândită fără o 
muncă personală (Dictionnaire de la langue philosophique, 
Paris, Presses Universitaires de France, 1969, p. 95). 
Adepti ai unei asemenea discuţii, Jean Laloup şi Jean Nélis 
afirmă: „Cu alte cuvinte, ori de câte ori omul îşi exercită 
efortul său asupra lui însuşi, se vorbeşte de cultură, ori de 
câte ori modifică lumea, se vorbeşte de civilizatie”!!1 


În Germania, de pildă, există tendinţa de a opune 
civilizaţia (,Zivilisation”) - identificată cu progresul 

material si tehnic-culturii (, Kultur”) - înţeleasă ca expresie 
a spiritului profund al comunităţii. 

Alte opinii consideră că mult disputata relaţie dintre 
cultură şi civilizaţie nu este decât o simplă problemă de 
terminologie, o polemică în jurul unor termeni, o 
pseudoproblemă care nu necesită un efort teoretic 
considerabil sau o atenţie deosebită. 

În realitate, raportul dintre cultură şi civilizaţie nu 
este o simplă dispută terminologică; el necesită analize şi 
aprecieri de fond, cu implicaţii asupra înţelegerii culturii în 
general şi a formelor concrete de manifestare existente în 
cadrul culturii. 

Părerea noastră este că acest raport sintetizează 
toate celelalte raporturi analizate până aici, de aceea 
referirea la el este expresia unei perspective global- 
sintetice asupra problemelor culturii. Dacă noţiunea 
acestui raport dă expresie sintetică unor relaţii particulare 
între componentele culturii considerate în calitatea lor 
specifică (domenii de abordare pentru ştiinţele particulare 
ale culturii: axiologia, etica, estetica, antropologia 
culturală, etnografia, ştiinţele juridice, politologia etc.), 
fără a pune în evidentă acţiunile sociale în şi prin care 
aceste componente sunt puse în relaţie, atunci cercetarea 
sa internă în domeniul de abordare a filosofiei culturii dă 
expresie înţelegerii conţinutului conceptului de civilizaţie. 
Dacă însă, conceptul acestui raport sintetizează acţiunile 
sociale în şi prin care sunt structurate, integrate în sistem, 
componentele culturii şi civilizaţiei, atunci el face parte din 
teoria sociologică a culturii, care pune în evidenţă legile de 
structură socială prin care cultura şi civilizaţia sunt 
integrate în orânduiri social-economice cu caracter istoric. 
De aceea, multe din teoriile acestui raport, cultură- 
civilizaţie, nu au o relevanţă sociologică, ci doar una 
filosofică, ce explică si concluziile unora dintre 
teoreticienii raportului. Dar să reamintim succint pe câţiva 
dintre aceştia. 

Principalii reprezentanţi ai teoriei opoziţiei dintre 
cultură şi civilizaţie sunt Oswald Spengler şi Arnold 


Toynbee. 

Intelegând prin cultură ansamblul valorilor spirituale 
ale societăţii, iar prin civilizaţie cultura materială, adepţii 
ei pornesc de la o falsă premisă, menită nu atât să 
acrediteze superioritatea fenomenului cultural, cât să 
deprecieze rolul civilizaţiei în dezvoltarea socială. Aceşti 
autori ajung la concluzia că civilizaţia reprezintă o formulă 
de decădere a culturii. 

O critică a civilizaţiei în starea ei de naştere a fost 
efectuată de J.J. Rousseau. Reîntoarcerea la natură, pe 
care o preconiza, avea un caracter politic revoluţionar în 
epoca în care a trăit el. 

Prin „contractul social”, omenirea trece de la starea 
naturală, în care indivizii sunt liberi şi egali, la starea 
civilă, bazată pe proprietate privată şi pe inegalitate. Or, 
pierderea unor valori fundamentale, ca libertatea naturală 
şi egalitatea naturală, înseamnă dezumanizare si 
dependenţă. Soluția liberalistă pe care o preconiza 
Rousseau avea în vedere progresul culturii, dezvoltarea 
pozitivă a bazei materiale a societăţii şi a raporturilor 
burgheze de libertate şi egalitate. 

Opuşi gândirii lui O. Spengler, autori precum L.M. 
Morgan, J.H. Ficher şi alţii susţin că progresul culturii este 
marcat de apariţia civilizaţiei, ca formă evoluată de 
cultură. Civilizaţia înseamnă, în această interpretare, 
desprindere şi depăşire a barbariei. 

Alt exponent al teoriei civilizaţiei, Arnold Toynbee, 
cercetător remarcabil al filosofiei istoriei şi al teoriei 
culturii, abordează într-o viziune specială problema 
civilizațiilor, plecând însă de la ideea pluralitätii 
civilizaţiilor şi a mişcării lor ciclice. O. Spengler consideră 
că cercetarea culturii este implicată cercetării civilizaţiei. 
În cercetările sale el se ocupă doar de problema 
civilizaţiilor, de mişcarea şi dinamica lor. Astfel, în logica 
sa, civilizațiile apar ca sisteme închise, independente unele 
de altele şi fără niciun fel de continuitate. Fiecare 
civilizaţie parcurge, într-un fel specific irepetabil, aceleaşi 
etape: geneză, dezvoltare, declin şi prăbuşire. Savantul 


menţionat crede că istoria societăţii nu reprezintă decât 
istoria unui conglomerat de civilizaţii izolate, în care 
fiecare are caracteristici proprii. 

L. Mumford, în lucrarea „Tehnică şi civilizaţie”, 
consideră că avântul tehnicii contemporane strică 
numeroase valori, opinie formulată şi de alţi cercetători 
dinaintea sa şi susținută si de unii cercetători 
contemporani ai culturii. El arată că una dintre problemele 
pe care societatea trebuie să le rezolve este conservarea 
valorilor artistice. Concluzia la care ajung ei relevă 
viziunea lor unilaterală, care exclude integralismul ca 
principiu metodologic de analiză complexă, explicare şi 
înţelegere a fenomenului cultural şi a determinismului 
social care presupune critica fenomenului cultural în 
câmpul relaţiilor ce îl determină în cadrul sistemului social 
global. 

Problema raportului dintre cultură şi civilizaţie a 
ocupat un loc important în istoria gândirii din România. 

C. Rădulescu-Motru analizează, printre primii la noi, 
relaţia dintre cultură şi civilizaţie, stabilind note 
diferenţiale între cei doi termeni şi diferenţe specifice între 
cele două domenii sociale. 

Fără a postula o opoziţie radicală între cultură şi 
civilizaţie, Eugen Lovinescu operează o dublă reductie: a 
culturii la componentele sale spirituale şi a civilizaţiei la 
componentele sale materiale, în timp ce N. Bagdasar si I. 
Petrovici insistă asupra caracterului spiritual al culturii, 
care se manifestă, la exterior, m şi prin civilizaţia tehnică, 
nelipsită total de elemente de ordin spiritual. 

Lucian Blaga are o concepţie originală asupra 
fenomenului cultural, încercând să elaboreze un aparat 
conceptual specific, în cadrul căruia categoriile de 
personanţă, stil şi matrice stilistică (= „câmp stilistic”) 
sunt fundamentale. 

La M. Eminescu se remarcă, de asemenea, o viziune 
umanistă prin care se subliniază continuitatea procesului 
de formare a civilizaţiei şi, mai ales, legătura dintre muncă 
şi civilizaţie, condiţie obligatorie a progresului social. 


Printre oamenii de cultură români care au respins 
teoria opoziţiei absolute dintre cultură şi civilizaţie se 
numără Petre Andrei, A.D. Xenopol, Constantin Rădulescu- 
Motru, T. Vianu, Mihai Ralea, Lucian Blaga, PP Negulescu, 
Ion Petrovici şi alţii. 

Termenul de civilizaţie desemnează o latură a 
culturii, care, în esenţa sa, delimitează valorile materiale 
ce au scop practic utilitar. Civilizaţia este o parte 
componentă a culturii, terenul pe care se constituie şi pe 
care se ierarhizează componente ale culturii spirituale. Ea 
reprezintă temelia culturii şi a tuturor domeniilor vieţii 
sociale, în care eficienţa practică a valorilor dovedeşte 
rolul sistemului funcţional al culturii şi sensul proceselor 
culturale, ca elemente ale sistemului social global. 

lată de ce progresul social este de neconceput fără 
progresul culturii, după cum progresul social nu poate 
avea loc în afara progresului civilizaţiei, pentru că în 
interiorul civilizaţiei are loc schimbul de valori culturale, 
materiale şi spirituale şi, deopotrivă, adecvarea lor la 
necesităţile sociale ale unei etape de dezvoltare social- 
istorică. Realizarea valorilor are loc în acelaşi ritm cu 
progresul tehnic-material al societăţii. 

Nefiind decât cultura în acţiune, civilizaţia, care 
cuprinde totalitatea momentelor în care valorile culturale 
autentice devin reale - căpătând viaţă - este considerată în 
dezvoltările acestea ca bază a culturii şi cadrul ei dinamic. 

Toate aceste componente analizate până aici nu au o 
relevanţă sociologică din simplul fapt că sunt puse în 
relaţie cu ceea ce constituie componenta culturală a sferei 
sociale. Această raportare capătă relevanţă sociologică 
doar când este analizată, în cadrul acţiunii culturale, ca 
acţiune socială, deci în cadrul interrelatiilor sociale, al 
structurii sociale. Astfel considerate în sine, aceste 
raporturi fac domeniul de cercetare al unor ştiinţe 
particulare ale culturii, aşa cum am arătat deja. Prin 
urmare, doar în cadrul acţiunii sociale, ca nivel analitic 
aceste raporturi 


4.2, ACTIUNEA CULTURALĂ CA ACŢIUNE 
SOCIALA. PRINCIPIUL UNITATII CULIURII 


În cadrul acţiunii culturale înţeleasă ca acţiune 
socială  „desprindem modelele sociale”, „semnalele şi 
semnele colective”, „regulile şi normele” şi „idealurile”. 

Ce sunt modelele de acţiune? J. Sezcepanski le 
defineşte ca „scheme”, anumite acţiuni care în societatea 
respectivă sunt deja recunoscute şi acceptate, posedă sens 
pentru cei care acţionează şi a căror imitare dă şanse de 
realizare a rezultatului dorit. „Modelele de conduită, deci 
şi modelele de acţiune socială sunt o parte a moştenirii 
culturale a întregii societăţi”, scrie acelaşi autor. După 
tipologia lui F. Snaniecki, utilizată şi de Sezcepanski, 
modelele de acţiune socială sunt 14 tipuri ce pot fi grupate 
în două categorii: modele ale adaptării reciproce şi modele 
ale opoziţiei. Dintre modelele adaptării reciproce 
menţionăm: a) invitarea sau atragerea în executarea unei 
fapte; b) subordonarea participantă (când A se 
subordonează lui B, deoarece B îi permite executarea unei 
acţiuni); c) subordonarea cu scop; d) imitarea (când A 
execută aceleaşi acţiuni ca B considerându-le ca model 
bun pentru atingerea scopurilor). 

Din modelele acţiunii de opoziţie pot fi menţionate: a) 
apărarea (B îşi apără sistemul de valori în raport cu efectul 
de dezorganizare a acţiunilor lui A); b) represiunea 
(acţiunilor considerate ca încălcări, abateri, infracţiuni); c) 
revolta, opoziţia deschisă în diferite feluri, de la revolta 
copilului faţă de părinţi la revoluţia inovatoare (o specie de 
opoziţie este cea intergrupală); d) agresiunea (jaf, 
concurenţă, rivalitate etc.); e) acţiunile duşmănoase 
(ponegrire, combaterea indirectă etc.) şi compromisul 
egoist. Sociologul R.K. Merton arată că  înseşi 
comportamentele deviante sunt modelate cultural!!?. 
Astfel, în funcţie de gradul în care un individ acceptă sau 
respinge scopurile şi mijloacele socialmente normate, 
existente într-un grup sau o societate, pot fi distinse 

următoarele tipuri comportamentale sau modele de 
adaptare: 


Modele de Scop Mijloacel 
adaptare urile e 

Conformism + + 

Inovator + 

Ritualism + 

Evazionism 

Revolutionarism + + 


Asa cum reiese din tabel, cel care acceptă si 
scopurile si mijloacele existente într-un grup social cu 
privire la modelul acţiunii sociale are o conduită 
conformistă. Cel care respinge şi scopurile, şi mijloacele, 
creând altele în loc (+) are o conduită revoluţionară. 

„Modelele, consideră G. Gurvitch, sunt ghiduri, 
directive, prescriptii, uneori norme, care se pretind valide 
şi reclamă supunere uneori chiar într-un mod imperativ”113 


Semnalele şi semnele colective, de o parte, şi regulile 
sociale, de altă parte, sunt „cazuri speciale” ale modelelor 
sociale. „Semnalul social este un excitant exterior destinat 
să transmită un ordin al societăţii sau grupului particular, 
care prescrie cutare sau cutare comportament membrilor 
săi!11, De exemplu, mişcarea drapelului într-un anumit mod 
dă ordin de înaintare soldaţilor etc. „Semnele sociale sunt 
expresii care se substituie unei semnificaţii şi îndeplinesc 
rolul de intermediar între această semnificaţie şi subiecţii 
colectivi sau individuali chemaţi s-o înţeleagă”. Astfel de 
semn este o săgeată indicatoare. 

Simbolurile sociale sunt, la rândul lor, „semne care 
nu exprimă decât partial conținuturile semnificative şi care 
servesc ca mediatori între conţinuturi şi agenţi colectivi şi 


113 G. Gurvitch, Traité de sociologie, tome I, P.U.F., Paris, 1967 
(secţiunea a Il-a Problèmes de sociologie generale, cap. I). 

individuali care le formulează şi cărora li se adresează (...). 
Orice simbol social are doi poli: de o parte, el este un semn 
incomplet, o expresie inadecvată; de altă parte, el este un 
instrument de participare. Aceşti doi poli pot fi inegali, dar 
niciunul nu poate dispare fără ca să fie distrus caracterul 
propriu al oricărui simbol” 15 


Strâns legat de simbolul social, ajutându-ne să-l 
înţelegem pe acesta, este idealul sau „modelul”. Idealul 
este „întruchiparea unei stări de lucruri dorite, despre 
care se ştie că în realitate nu apare şi care serveşte la 
aprecierea fenomenului şi stărilor de lucruri ivite în 
realitate”. El este „o reprezentare simbolică” şi o 
„întruchipare de valori”. Din categoria acestor idealuri sau 
modele culturale fac parte „idealurile culturale ale 
personalităţii”, ca „întruchiparea unor ansambluri de 
virtuţi înalt apreciate în grupul respectiv” (J. Sezcepañski). 
Astfel, în societatea medievală, idealul a fost cel al 
„Ssfântului”, în Anglia cel al gentlemanului, în România cel 
al patriotului. 

Toate aceste elemente ale structurii sociale a culturii 
se structurează în forme sociale ale acesteia, precum şi 
rolul şi statutul social, instituţiile şi organizaţiile, grupurile 
şi colectivitatile de diferite tipuri, între care deosebit de 
semnificative sunt poporul şi națiunea, publicul şi masa. 
Aceste probleme fac obiectul de cercetare interdisciplinară 
a ramurilor sociologiei, de aceea nu ne vom opri asupra lor 
aici. Pe de altă parte, unele dintre ele vor fi reluate în 
cadrul unor capitole speciale. Astfel, publicul va apărea ca 
o categorie a sociologiei culturii, când ne vom referi la 
cultura de masă, națiunea va apărea ca o categorie 
specială în analiza dinamicii culturii. 


5. 
Sfere ale culturii 

5.1. ELEMENTE CARACTERISTICE ALE 
CONCEPTULUI SOCIOLOGIC DE SFERA A CULTURII 


Sistemele culturale sunt de o mare diversitate în timp 
şi spaţiu în raport de multitudinea grupurilor umane si a 
modurilor de combinare a elementelor culturale. Astfel, 
este necesar să putem atinge cunoaşterea structurii lumii 
culturale. O atare cale ar putea fi aceea de a considera că 
elementele; complexele, sistemele şi agregatele culturale 
(Sorokin) se află în raporturi de subordonare şi de 
coordonare unele față de altele. 

A proceda astfel, însă, este necesar să determinăm 
acele „elemente” de bază prezente în orice cultură într-o 
măsură determinată de legile sociale, de structura socială. 

Aceste elemente dau expresie unui nivel analitic 
primar, de bază, al culturii şi indică direcţiile de 
specializare şi diversificare a culturilor. Prin urmare, 
putem vorbi despre un nivel de bază al culturilor, nivel 
care însă nu este omogen, ci este alcătuit din mai multe 
unităţi distincte pe care le numim sfere ale culturii. Sfera 
culturii este acea unitate social-culturală de realizare a 
valorilor de acelaşi tip. Procesul de realizare a valorilor 
culturale se desfăşoară într-un cadru institutionalizat şi 
neinstitutionalizat. 

Intr-o sferă a culturii sunt unificate, în cadrul actului 
creator, subiectul valorii, obiectul valorii, mijloacele 
creaţiei, relaţiile socioculturale şi instituţiile culturale. 
Intr-o acceptie complementară putem considera că o sferă 
a culturii dă expresie, totodată, unităţii dintre nevoile 
culturale de bază ale unei societăţi şi mijloacele de 
satisfacere a acestor nevoi. 

Dacă socotim deci că valorile de acelaşi tip răspund 
unor nevoi culturale de bază ale societăţii, atunci putem să 
considerăm că sferele în care aceste valori se realizează 
dau expresie unei diviziuni şi unei complexitäti minimale a 
oricărei culturi. Desigur, o menţiune aparte s-ar cuveni 
făcută pentru cazul culturilor sincretice, pentru a evita 
orice echivocuri asupra afirmației noastre. Atragem numai 


atenţia că o cultură sincretică nu este echivalentă cu o 
cultură omogenă (aşa ceva nu există), ci cu un model 
particular de îmbinare a diverselor tipuri de valori. 

Sferele culturii, ca expresie a unei diversităţi 
minimale a unei culturi, sunt, totodată, suportul unor 
funcţii elementare ale culturii unei societăţi cum ar fi: 
funcţia de comunicare, funcţia de control şi de conducere 
socială etc. 

O delimitare riguroasă a acestor sfere de unităţi 
minimale ale unei culturi este, desigur, dificilă, dar nu 
imposibilă. Vom considera, alături de alţi sociologi, că 
aceste sfere ale culturii sunt: 

a) sfera sau subsistemul artelor; 

b) sfera ştiinţei, care este şi ea o componentă 
elementară a oricărei societăţi; 

c) sfera comunicationalä a unei societăţi sau 
subsistemul cultural al limbii; 

d) sfera sau subsistemul eticii!16. 

Unii specialişti propun un criteriu suplimentar de 
distincţie între sfera valorilor - mijloace şi sfera valorilor - 
scopuri!!”. 

Fiecare sferă a culturii cunoaşte un proces de 
diferenţiere şi specializare internă, proces studiat de o 
disciplină specială şi anume morfologia sferelor culturii!18. 
Astfel, în cadrul sferei artelor, una dintre direcţiile acestei 
diferențieri interne este dată de procesul „delimitării 
tipurilor de artă”, care a avut caracterul unei prime 
diferentieri între „artele pur temporale - literar-muzicale - 
şi artele spatial-temporale - dansul şi arta actorului”!1. 

Deci, morfologia culturii se ocupă de procesul 


116 Am reprodus o delimitare a sferelor în patru sfere de bază, 
socotind şi noi, alături de alţi sociologi, că celelalte patru tipuri de 
subsisteme au un caracter derivat din acestea. 

117 Vezi D. Gusti si P Andrei; la acesta din urmă, în special „Filosofia 
valorii“, citată în prezenta lucrare. 

118 Cf. M.S, Kagan, Morfologia artei, Editura Meridiane, Bucureşti, 
1979. 

diferenţierii tipurilor, genurilor si speciilor diverselor 
ramuri ale culturii. Pe de altă parte însă asistăm şi la un 
proces invers de integrare a diverselor elemente culturale 
în structuri ale culturii. Când această integrare este 
urmărită din perspectiva legilor sociologice, a structurii 
sociale a unei societăţi, se dezvoltă perspectiva abordării 
sociologice a culturii. Această perspectivă nu se referă însă 
doar la cercetarea structurilor ci şi la abordarea sferelor 
culturii în două sensuri, şi anume: 

- Cercetarea grupurilor umane în calitate de 
comunităţi disciplinare şi interdisciplinare 
institutionalizate sau nu; 

- Cercetarea legilor sociale de integrare a unei sfere 
a culturii în structura de acţiune a unei societăţi globale. 

În sensul acesta este necesară o unitate analitică 
fundamentală între sociologia culturii si sociologiile 
ramurilor ei, precum sociologia ştiinţei, sociologia artelor, 
sociologia limbii, sociologia moralei etc. 

Pe de altă parte, însă, sociologia trebuie să cerceteze 
şi cea de-a doua formă a integrării sferelor culturii în 
societate, şi anume aceea referitoare la rolul social al 
fiecărei sfere în dinamica şi echilibrul societăţilor globale. 
Dacă am urmări, de exemplu, profundul impact pe care 
ştiinţa l-a avut şi-l are asupra societăţilor contemporane, 
am fi izbiţi de marea cantitate de cercetări şi scrieri 
sociologice consacrate acestui proces. 

Aceste scrieri se pot ordona pe diverse poziţii între 
doi poli, un pol constructiv şi optimist, care consideră 
ştiinţa ca fiind forţa fundamentală a gândirii şi acţiunii 
omului şi un alt pol, pe care îl putem considera criticist- 
sceptic, care grupează acele studii după care ştiinţa şi 
tehnica, prin progresele lor, vor duce implicit la 
standardizare, masificare şi uniformizare a omului etc. 

În perspectiva sociologiei ştiinţei, însă, fenomenele 
nu pot fi explicate decât raportând explicativ ştiinţa la 
tipurile raporturilor sociale. Această perspectivă ne apără 
atât de utopiile tehnocrate actuale cât şi de viziunile 
apocaliptice ale unor teoreticieni ai „declinului” civilizaţiei 


moderne. 

Prin urmare, unghiul de abordare sociologică este 
absolut necesar pentru a înţelege consecinţele impactului 
ştiinţei asupra destinului istoric al omului. Desigur, însă, că 
dinamica internă a valorilor, interrelaţiile dintre 
componentele fiecărei sfere culturale ca, de exemplu, 
relaţia dintre imagine şi muzică într-un film etc., nu 
reprezintă domeniul de abordare al sociologiei ci al unor 
discipline particulare fiecărui domeniu, precum etica, 
estetica, lingvistica etc. Integrarea acestor valori în 
totalitati istorice componente este studiată de teoria 
culturii. De aceea, în prezenta lucrare a fost consacrat un 
spaţiu corespunzător şi pentru lămurirea raporturilor pe 
care sociologia culturii le are cu fiecare disciplină a 
culturii. 

Prin această distincţie atragem încă o dată atenţia 
asupra unor înţelegeri deformate privind sociologia 
culturii. Aceasta nu este o „enciclopedie“, o ,colectie” care 
porneşte de la alte ştiinţe, ci este un domeniu independent 
al cunoaşterii specifice a culturii. Această cunoaştere se 
referă tocmai la legile integrării diverselor sfere ale 
culturii cu grupuri şi colectivităţi sociale particulare sau cu 
societatea globală, după cum există legi ale integrării unei 
sfere culturale sau a alteia în structura socială 
corespunzătoare. Tot la fel există legi sociologice ale 
integrării culturii cu societatea globală, ceea ce reclamă 
demersul de abordare al sociologiei culturii. In sensul 
acesta diversele configurații culturale, care unifică 
elemente ale tuturor sferelor culturii, sunt structuri 
culturale, care nu pot fi explicate decât în relaţia cu 
societatea globală. La o astfel de chestiune ne-am referit şi 
când am prezentat problemele structurii culturii, aşa încât 
nu vom insista aici. Prin urmare cade în sarcina sociologiei 
culturii să abordeze şi această problemă a sferelor culturii, 
ca nivel analitic al sistemelor socio-culturale!20. 


120 În raport cu cele patru sfere ale culturii puse în evidenţă de noi, o 
atenţie specială am acordat artelor, ştiinţei şi învăţământului, având în 
vedere şi profilul facultăţilor la care se adresează cu precădere 


5.2. CULTURA SI ARTA. ARIA DIN PUNCT DE 
VEDERE SOCIOLOGIC 


I. SOCIOLOGIA ARTEI - DIRECŢII 
Consideraţii generale asupra etapelor 


Sociologia artei, parte componentă a sociologiei 
culturii, nu este de dată recentă. Peste tot, în toate 
scrierile despre artă care ridică, într-un fel explicit, 
problema rolului pedagogic şi politic al artei (ca în cazul 
lui Platon), avem de-a face cu o abordare sociologică. 
Consideratiile asupra moralității în artă fac şi ele parte din 
acelaşi demers de lămurire a relaţiilor artei cu societatea, 
a rosturilor artei în raport cu destinul social şi istoric al 
omului. Uneori abordarea sociologică s-a identificat cu 
analiza comparativă a artelor în diverse societăţi şi 
perioade istorice aşa cum face, de pildă, şi Winckelmann, 
care cercetează „frumusețea  statuară păgână” si 
„libertatea corpului şi a spiritului în polisul grec”!?1. 

Preocupările de înţelegere a relaţiei artei cu 
societatea sunt prezente la toate marile personalităţi care 
au gândit sensul şi rosturile sociale ale artei, fie că arta 
era privită ca o „expresie” a tendinţelor sociale (direcţie 
veche de abordare), fie că se remarca valența de 
sociabilitate (socializatoare) a artei, ori pur şi simplu se 
formula întrebarea privitoare la locul şi rolul artistului în 
societate. „Putem conchide, scrie autorul citat, că 
niciodată nu a existat o indiferenţă faţă de problema 
sociologică a artei. Nu trebuie să ne mirăm că această 
tendinţă s-a accentuat în epoca contemporană. Nu fără 
motiv această epocă a fost aceea a sociologiei, ba chiar a 
„sociologiei” şi a  „socialităţii”. Aceasta înseamnă că 
factorul social şi-a accentuat în secolul al XX-lea atât 


această lucrare. 


121 Guido-Morpurgo-Tagliabue, Estetica contemporană, Editura 
Meridiane, Bucureşti, 1976, p.5. 


valoarea descriptivă, cât si valoarea normativă”. (Ibidem, 
p. 6.). 

Concepţia sociologică asupra artei se accentuează pe 
la jumătatea secolului al XIX-lea, când un gânditor (critic 
de arte, filosof şi sociolog), precum J. Ruskin consideră că 
„arta oricărei ţări este exponentul virtuţilor sale sociale şi 
politice” (cf. Lectures on Art 1.27. XX, p. 39 apud. G.M. 
Tagliabue, op. cit.). Mai mult chiar, Ruskin se referea la 
capacitatea artei de a îmbunătăţi moravurile, dar pentru 
ca lucrul acesta să fie şi real, nu doar posibil, în cadrul 
unei societăţi dominate de „idealul utilitar al profitului”, 
sunt necesare „atât o reformă a structurilor şi moravurilor 
economice, cât şi o reformă a gustului artistic” (Ibidem); 
(între operele acestui gânditor izbeşte prin accentul ei 
sociologic „The political Economy of Art” - Economia 
politică a artei, apărută în 1862). Desigur însă că relaţia 
artei cu societatea este deosebit de complexă, aşa cum 
vom preciza mai jos, încât teoria sociologică a artei ca 
expresie a unei societăţi are numai o valabilitate restrânsă, 
de vreme ce arta nu este întotdeauna o expresie directă a 
„unei anumite forme de societate” (Tagliahue). Oriunde am 
căuta, de pildă, corespondentul real al „Procesului“ 
kafkian, nu-l vom găsi, ceea ce nu înseamnă că arta lui 
Kafta nu are legătură cu societatea. 

Dar oare pictura lui Courbet, cel care aderă la 
Comuna din Paris, are legături „directe” cu experienţa 
socială a Comunei? 

Uneori experienţele sociologice bazate pe recursul la 
artă capătă expresii extrem de semnificative pentru 
abordarea sociologică a artei, ca în acele încercări de a 
ridica munca artistica la rangul de prototip al oricărei 
munci libere. Ch. Lalo, de pildă, apreciază că putem vorbi 
despre condiţii sociale ale artei dar şi despre „condiţii 
artistice ale societăţii”. In sensul acesta, dacă starea 
familiei, de exemplu, condiţionează arta, în schimb şi arta, 
la rândul ei, succesul anumitor forme de artă, contribuie la 
transformarea familiei unei societăţi date. Arta ca joc sau 
ca „lux” „poate şi chiar trebuie să reacționeze asupra 


activităţii serioase”1%?. „Arta este un lux superior sau un 


joc socializat (...)”. Acest joc este „funcţia necesară al cărei 
organ desemnat în orice organism colectiv” este însăşi arta 
(ibidem). Deci, arta ca „joc socializat” este şi o actiune- 
prototip şi, totodată, se află în interacţiune cu orice 
„activitate serioasă”. În sensul acesta în concepţia lui Ch. 
Lalo, unul dintre primii esteticieni francezi care a impus o 
perspectivă sociologică riguroasă în abordarea artei, 
„Programul unei estetici sociologice comportă trei 
obiective esențiale”; 1) cercetarea „condițiilor sociale 
anestetice ale artei”; 2) cercetarea „condițiilor sociale 
estetice”; 3) cercetarea „reacțiilor reciproce ale faptelor 
estetice asupra faptelor anestetice”. Cu John Dewey, 
gânditor de orientare pragmatistă, contemporan cu Lalo, 
teoria experienței artistice ca „model” al unei „experiențe 
frumoase” din punct de vedere social atinge un prag peste 
care problemele specifice ale artei se dizolvă în problemele 
„concepției estetice a vieții”. In sensul acesta, pentru 
Dewey o „societate fericită a fost întotdeauna un model 
estetic” (cf. G.M. Tagliabue, op. cit. p. 15). 

Există, prin urmare, o lungă tradiţie în ceea ce 
priveşte cercetarea influenței artei asupra condiției 
sociale, asupra societății în general. Referindu-se la 
această influență, Petru Comarnescu Îi găseşte rădăcinile 
în „datoria” pe care o simte fiecare de „a-şi stiliza viaţa, nu 
numai structura propriei vieţi, dar şi tabloul sau portretul 
prin care vrea să dăinuiască”1%3. Uneori această dorinţă 
capătă proporţiile unui ideal etico-estetic colectiv, cum era 
acela de Kalokagathon (omul frumos şi înţelept) la greci. 

P Comarnescu apreciază că există două forme de 
conduită bazate pe Teriteriul estetic al bunului gust”: a) 
snobismul („model inferior de conduită estetică”); b) stilul, 
ca „atitudine socială luată de un grup de semeni în 
exprimările concrete ale artei lor”. „Stilul este o 


122 Ch. Lalo, L'art et la vie sociale, Octave et Gaston Doin, Paris, 
1921, p. 7. 

123 P Comarnescu, Kalokagathon, Editura Eminescu, Bucuresti 1985, 
p. 66. 


generalizare colectivă a unor idealuri individuale luate ca 
norme” (Ibidem, p. 84). Sub alte unghiuri de vedere putem 
aprecia că ori de câte ori există tendinţa de a stabili vreo 
legătură între o colectivitate umană şi artă avem de-a face 
cu manifestarea implicită sau explicită a demersului 
sociologic propriu-zis. În sensul acesta, toate teoriile 
„specificului naţional” în artă sunt tot atât sociologice cât 
şi filosofice. Când o sociologie comprehensivă ca acea 
dezvoltată de Max Weber utilizează metodele 
comprehensive, care deci vizează intentionalitatea actului 
şi structurilor subiective (chiar tipice) ale oricărei conduite 
umane, nu vedem de ce aceleaşi metode aplicate la 
cercetarea specificului naţional în artă n-ar fi socotite şi 
metode ale sociologiei culturii. Tagliabue, preluând o idee 
mai veche a lui Ch. Lalo, nu se sfia să încadreze în estetica 
sociologică şi toate discursurile referitoare la arte, de 
vreme ce un „criteriu estetic” este „prin el însuşi social- 
intrinsec”. 


Sociologia istorică şi evoluţia artelor 


Uneori abordarea sociologică a artei se îmbină cu cea 
istorică într-un demers de sociologie istorică. E. Faure, de 
exemplu, consideră că evoluţia artelor „reflectă evoluţia 
organismelor sociale, recunoscând în Cezanne mai ales un 
simptom social” (Tagliabue, op. cit.p. 73). 

Desigur că uneori această direcţie de abordare se 
poate elibera de componenţa sociologică pentru a deveni 
istorie a artei, aşa cum întâlnim, de pildă, în studiile lui 
Panofski, deşi chiar şi acesta ia drept referenţial câte o 
societate: aceea a grecilor, cea medievală în cazul 
„perspectivei gotice”, apoi cea a Renaşterii pentru noua 
„perspectivă picturală” - matematică etc. - cea modernă 
pentru „perspectiva geometrică neeuclidianä a artei 
abstracte”, ori, la noi, cercetările de istorie dialectică a 
câmpurilor stilistice dezvoltate de Lucian Blaga. 
Cercetările lui P Francastel asupra relaţiei dintre evoluţia 
societăţii din evul mediu până în epoca contemporană şi 


evolutia perspectivelor spatiale - de la cea care ordoneazä 
spatiul pictural dupä un model tipologic, în evul mediu, la 
cea tridimensională în Renaştere şi, în fine, la cea 
topologică discontinuă, plurială, în epoca contemporană - 
se încadrează unui demers de sociologie istorică a artei. 
Interpretarea sociologică a lui Francastel este atât de 
adâncă încât în viziunea sa „orice obiect ca şi orice semn 
este o creaţie colectivă” şi totodată „un teren de întâlnire 
între oameni” (cf. „Realitatea figurativă’, Editura 
Meridiane, Bucureşti). In sensul acesta realitatea 
figurativă din tablourile lui Piero de la Francesca este 
comună şi scenariului serbărilor liturgice ale Renaşterii. 

Th. W. Adorno, sociolog şi estetician german, în 
Philosophie der neuen Musik (Filosofia muzicii moderne), 
care cuprinde analize ale operelor lui Strawiński si 
Schönberg, cercetează şi el evoluţia artei în câmpul istoric 
al societății capitaliste evidențiind:  ,regresiunea 
aptitudinii publicului de masă de a asculta reglementarea 
modalităţilor stilistice de către o birocratie politică, 
reducerea artei la un joc care se împopoţonează cu 
aparente ştiinţifice, falsa autonomie, libertatea echivocă a 
muzicii foarte recentă (dodecafonă, pointilismul, muzica 
electronică etc.) ale cărei forme sonore dobândesc valoare 
numai în raport cu valorile tradiţionale etc. În adevăr, teza 
evoluţiei stilistice ca evoluție socială n-a rămas 
circumscrisă artelor figurative; ea s-a manifestat, în acelaşi 
timp, şi în domeniul muzical” (G.M. Tagliabue, op. cit., p. 
77). 

Tagliabue conchide că toate aceste studii de istorie a 
artei au un „caracter sociologic”; toate aceste studii (si 
altele) „mărturisesc si ele inerenta esteticii în sociologie si 
a sociologiei în estetică, indisolubilitatea lor de care 
trebuie să ținem seama dacă vrem să înțelegem deplin 
societatea şi arta” (Ibidem, p. 78). 

Perspectiva sociologică asupra artelor nu numai că 
nu respinge alte abordări, dar chiar le presupune, într-o 
relaţie indisolubilă. In toate aceste cercetări caracterul 
„social-intrinsec” al criteriului estetic ne arată că unghiul 


esteticii sociologice va fi precumpänitor în oricare dintre 
cercetările care tin seama, într-o formă sau alta, de 
raportul artei cu societatea. „În stadiul în care a ajuns 
astăzi cercetarea sociologico-estetică, scrie Tagliabue, 
devine posibil să apreciem contribuţiile venite, începând 
cu secolul al XIX-lea, prin metoda deterministă şi metoda 
tipologică. In numărul acestor contribuţii intră studiile 
şcolii pozitiviste şi ale şcolii istorice de la Viena, cele de 
Kulturgeschichte şi de tipologie formalistă, dar şi lucrările 
inspirate de psihanaliză sau de Gestalttheorie, precum şi 
cele ale institutelor economico-sociale sau de etnologie şi 
antropologie etc. Anchetele privind preistoria şi 
mentalitätile primitive, magia şi mitul, economia şi clasele 
sociale, necesităţile şi tehnicile, obiceiurile şi ceremoniile, 
ideologiile şi doctrinele, domeniul politic şi viaţa operelor 
de artă, gusturile şi stilurile ca şi concepţiile exotice 
asupra artei, au contribuit toate la formarea unei viziuni 
sociale semnificate asupra operei de artă” (Ibidem, p. 72). 


Privire sintetică asupra direcțiilor sociologiei 
artelor 


Sociologia artei este, aşadar, o disciplină apărută din 
necesitatea cunoaşterii operei ca atare şi a circulaţiei 
operei de artă atât în cadrul societăţii naţionale (circuitul 
naţional), cât şi în cadrul internaţional (circuitele 
internaţionale). W. Williams în una din lucrările sale de 
sinteză - Sociologia culturii - apreciază că, în ultima 
vreme, trei direcţii s-au impus cu prioritate în ceea ce 
priveşte studiul sociologic al artelor: a) cercetarea 
„condițiilor sociale ale artei”, b) studierea „materialului 
social în cadrul operei de artă” şi c) cunoaşterea „relaţiilor 
sociale în operele de artă”. H. Read, Nietzsche, Franzer, 
Weston, Jung şi Fry s-au referit la o problemă ca aceea a 
condiţiilor sociale ale artei. Demersul acesta a constat, în 
general, în construcţia unor „perioade generale” ale 
culturii, înăuntrul cărora înfloreau diferite „tipuri de artă”. 
Aplicarea teoriei  „bază-suprastructură” la cercetarea 


culturii, de pildă, demers impus de către Plehanov, permite 
determinarea reflectării „structurii” (bazei) unei societăţi 
sau perioade date în operele de artă. Devine astfel posibilă 
delimitarea implicită a ceea ce Williams numeşte 
„materialul social al operei de artă”. În exemplificările 
sale, Williams se referă la romanul realist, care poate fi 
privit ca fiind „dependent de (...) creşterea importanţei 
sociale a burgheziei comerciale” (cf. Williams, op. cit. 
p.24). In ceea ce priveşte cel de-al treilea demers al 
cercetării „relaţiilor sociale în opera de artă”, Williams 
consideră că acesta înlocuieşte ideea  „reflectării” 
(mimesis) materiei sociale în operă cu ideea „medierii”. 
Astfel, în romanul lui Kafka, „Procesul”, medierea capătă 
următoarele expresii: a) „mediere prin proiectare” - un 
sistem social irațional nu este direct descris ci proiectat, în 
trăsăturile sale esenţiale, ca bizar şi alienat; b) medierea 
prin descoperirea unei „corelaţii obiective” - o situaţie şi 
nişte personaje sunt compuse pentru a reda în formă 
obiectivă, sentimente subiective - o inexprimabilă vină - 
(...); c) medierea ca o funcţie a procesului social 
fundamental al conştiinţei, în care anumite crize sunt 
„cristalizate” în anumite imagini şi forme de artă - imagini 
care iluminează o condiţie (socială şi psihologică) de bază 
(aceasta reflectă o epocă întreagă, o societate sau o 
perioadă particulară, un grup particular). Acest demers a 
fost ilustrat, consideră Williams, de L. Goldmann, Th. 
Adorno şi de Şcoala de la Frankfurt. Dar mai presus de 
aceste tipuri de abordare, care se referă la dinamica 
socială a universului interior al operei, sociologia artei 
poate fi privită ca parte a sociologiei culturii preocupată de 
cercetarea „producătorilor culturali” şi a „formelor lor de 
organizare” privite istoric. 

În acest sens Iuri Surovtev propune următorul 
program de cercetare sociologică a artei: 

a) Sociologia publicului de artă 

1. Structura necesităţilor artistice (ale anumitor 
grupuri sociale), a) în dinamica sa istorică; b) în legătură 
cu alte necesităţi cu caracter spiritual-ideologic; c) pe 


„fondul” şi în legătură cu structura grupurilor sociale. 

2. Elaborarea căilor metodologice. 

3. Influenţa publicului (a gusturilor, stereotipurilor şi 
aşteptărilor lui) asupra artei şi influenţa artei asupra 
gusturilor publicului: a) în funcţie de caracteristica socială 
a societăţii în ansamblu şi a sociogrupurilor care o 
compun; b) în funcţie de sistemul instituţiilor sociale şi al 
mass-mediei. 

b) „Determinarea socială” a artistului şi a 
operelor lui 

1. Condiţionarea socială complexă a creaţiei artistice: 
a) exprimarea intereselor ideologice; b) latura 
gnoseologică a creaţiei în conditionarea ei socială; c) 
psihologia artistului ca un „caz” special al psihologiei 
sociale de grup; d) „fondul” valorilor estetice, universul 
culturii artistice, al cărei reprezentant apare artistul. 

2. „Grupul”, ,stratul”, „clasa”, grupul „demografic” si 
„etnic”, „poporul”, ,natiunea”, „momentul istoric”, 
„perioada”, „etapa” - ca determinante sociale ale artistului 
şi creației lui. 

c) „Sociologia formei artistice”. 

1. Sistemul artelor ca problemă a sociologiei. 

2. „Sistemul categoriilor şi conceptelor poeticii ca 
teorie a formei artistice” în legătură cu: a) „sistemul 
categoriilor şi conceptelor general-estetice”; b) conceptele 
„conţinut”, „tematică”, „material”; c) reprezentarea 
organizării în „straturi diferite”, în „trepte”, ale „formei 
operei artistice” considerată în „integritatea ei estetică 
concretă”. 

3. Premisele sociale, condiţiile apariţiei şi dezvoltării 
metodelor artistice. Coordonatele sociologice ale studierii 
lor sub aspect teoretic şi istorico-artistic. 

4. Conceptul de „gen”, alcătuirea structurii genurilor 
în diferite arte, premisele sociale ale apariţiei unor genuri. 

5. „Punctele” de criză în istoria artei şi problematica 
transformării tradiţiilor, „fondului”, elementelor formei 
„interioare” şi „exterioare”. Legităţile sociale ale realităţii 
şi caracterul sociologic deosebit al „legilor interne” ale 


dezvoltării istorico-artistice. 

La rândul său, Pierre Francastel elaborează 
următorul program pentru o sociologie a artelor: 

A. Sociologia grupurilor şi tipologia civilizaţiilor 
(grupuri care creează şi folosesc operele de artă). 

B. Sociologia operelor (după o metodă globală şi nu 
prin reductie la un criteriu unic): a) sociologia genurilor şi 
formelor de artă; b) sociologia temelor; c) sociologia 
modurilor publice ale artei (ritualuri, sărbători, teatru, 
dans, muzică, stampe), relaţiile artei cu tipurile de viaţă 
socială, folclorul, relaţiile cu tehnica, obiectele uzuale; d) 
sociologia artei comparate (compararea artei cu alte 
sisteme de expresie dintr-o epocă dată, analiza tipologiei 
istorice a stilurilor în raport cu o civilizaţie); e) sociologia 
publicului: a succesului, a gustului etc. 


Puncte de vedere asupra artei şi a funcţiilor sale 


În sistemul culturii, arta reprezintă un domeniu 
distinct şi atât de complex încât încercările teoretice de 
definire a ei au dat naştere unui număr pe cât de mare, pe 
atât de variat de definiţii. 

Scepticismul cu privire la posibilitatea unei unice 
definiţii a artei merge atât de departe, încât un teoretician 
ca Herbert Read afirmă chiar că „nu există două persoane 
care să cadă de acord asupra a ceea ce înseamnă artă 
adevărată” 124. 

lată o listă de definire a artei: „Marea artă se 
caracterizează printr-un subiect nobil, dragoste pentru 
frumos, sinceritatea şi invenţia conţinute” (John Ruskin); 
„Cine spune artă, spune limbaj” (J.E. Müller); „Poezia nu se 
poate defini, ci doar descrie, fiindcă ea nu este o stare 
universală, ci un aspect sufletesc particular câtorva 
indivizi” (George Călinescu); „Arta este o privire 
permanentă asupra celei mai mici schimbări a gustului şi 
ideilor unei epoci” (P. Francastel); „Arta este un fenomen 


124 Herbert Read, Semnificaţia artei, Editura Meridiane, Bucureşti 
1969, p. 67. 


social (...) începe atunci când un om reînvie în suflet 
sentimente şi idei încercate sub influenţa realităţii care-l 
înconjoară şi le dă o expresie determinată, prin imagini” 
(Plehanov); „Arta este un mijloc indispensabil pentru 
contopirea individului cu colectivitatea, pentru 
participarea individului la evenimentele, sentimentele şi 
ideile întregii omeniri” (E. Fischer); „Arta este starea de 
dragoste în faţa universului” (J. R. Best); Opera de artă 
este „un mesaj realizat în mod premeditat de către om, 
având o funcţie semantică (...) sau conţinând astfel posibil 
un consum de libertate în alegerea diverselor posibilităţi 
concrete” (H. Frank). 

Este de observat, însă, că în istoria dezvoltării sociale 
şi culturale cele mai multe teorii despre artă, cum ar fi 
arta ca manifestare a originii divine a omului (Platon), arta 
ca expresie a simțului înnăscut al frumosului pe care omul 
îl moşteneşte de la animale (Darwin), arta ca sublimare a 
instinctelor sexuale (Freud), arta ca apariţie sensibilă a 
unui concept intelectual (Hegel) sau ca ornament al 
logicului, arta ca obiect al plăcerii universale dezinteresate 
(Fichte), arta ca singura realitate autentică a eului 
(Schelling), arta ca expresie a absolutului, arta ca joc sau 
evadare (Schiller, Fourier, Spencer) etc. - chiar dacă 
implică anumite adevăruri parţiale, chiar dacă fac să 
progreseze gândirea filosofică despre fenomenul estetic, 
niciuna nu concepe arta ca parte, ca un subansamblu 
necesar al societăţii, în general nu concepe esteticul ca o 
lege a funcţionării societăţii ca întreg. 

Cercetarea „genezei” operei permite evidenţierea 
originii sale sociale. Socialitatea operei este şi mai clară în 
câmpul „existenţei” sale. Opera nu poate rezista decât ca 
„realitate socială”. Într-un atare înţeles se ridică problema 
circulaţiei sociale a operei, a ,sanctiunii sale sociale” şi 
deci sociologia artei îşi circumscrie un domeniu special, 
acela al sociologiei publicului de artă. 

In ceea ce priveşte domeniul sociologiei publicului, 
cercetătorul trebuie să aibă în vedere, în permanenţă, 
existenţa unui public concret (legat de existenţa unor 


manifestări artistice concrete) care, după Mihai Ralea, 
funcţionează paralel sau interferent, concentric sau 
piramidal, în armonie sau în contradicţie unele cu altele1?5. 

Sociologia publicului trebuie să se preocupe constant 
de procesul de comunicare artistică (în vederea optimizării 
sale), ţinând seama de sistemul de valori, de nivelul de 
aspirații, de natura intereselor culturale ale publicului, de 
preferinţele, motivările, aşteptările şi sugestiile publicului. 

O preocupare centrală a sociologiei publicului 
trebuie să o constituie studierea succesului, care este cu 
precădere un fenomen social, condiţionat de 
accesibilitatea operei de artă, de gradul de educaţie 
artistică a publicului, ca şi de intervenţia criticii, a tuturor 
elementelor cu rol reglator în cadrul circuitului social al 
operei de artă. 

Caracterul specific al artei este evidenţiat şi de 
specificitatea funcţiilor sale, prin intermediul cărora opera 
de artă răspunde aşteptărilor pe care societatea şi le 
formează în legătură cu ea. 

În concepţia lui Tudor Vianu arta are următoarele 
funcţii: filosofică, psihologică, eliberatoare, estetică. 
Pentru L. Goldmann, funcţiile artei, ale imaginarului sunt 
individuale (subiectivitatea, forma, visul) şi colective 
(valorizarea). Pentru A. Fischer, arta are funcţia de a 
emotiona, de a lumina şi de a îndemna la acţiune. Th. 
Strauss, considerând prospectarea viitorului drept cea mai 
importantă funcţie a artei, continuă prin a atribui acesteia 
o mulţime de alte funcţii, cum ar fi cea de imitare, 
expresivitate,  stilizare, formă, finalitate estetică, 
reprezentare, comunicare şi joc. 

O taxonomie a funcţiilor artei ar trebui să includă şi 
alte funcţii, precum cea cognitivă, afectivă (şi strâns legată 
de aceasta, o funcţie hedonistă), educativă (socializatoare), 
persuasivă, axiologică, de comunicare etc. Schimbând 
unghiul de privire al artei, se modifică şi registrul de 
interpretare a funcţiilor sale. 


125 Mihai Ralea, T. Hariton, Sociologia succesului, Editura Ştiinţifică, 
Bucureşti, 1962, p. 343. 


Specificul artei - pe care am încercat să-l surprindem 
la nivelul determinatii lor interioare şi al funcţiilor ei - ne 
permite să vorbim de un specific al abordării ei 
sociologice; cu alte cuvinte, acest specific legitimează 
apariţia şi existenţa unei sociologii a artei, ca ramură 
distinctă a sociologiei culturii spirituale. 

Constituirea acestei discipline este legată de 
depistarea acelor elemente din universul vast şi cu o 
multitudine de aspecte al artei, care se supun abordării 
sociologice. 


IT. PRODUCTIA „ARTISTICĂ DIN PERSPECTIVĂ 
SOCIOLOGICA 


Producătorul cultural de-a lungul istoriei 
societăţii europene 


Producătorii de artă sunt o parte a societăţii, cu 
forme specifice de manifestare şi de organizare. Se pot 
evidenția aceste forme fie prin compararea situaţiilor 
sociale ale artistului în diferite perioade istorice cu situaţia 
artiştilor în societăţile contemporane (aşa cum face Ch. 
Lalo, de exemplu), fie prin compararea situaţiei sociale a 
artiştilor în raport cu diferitele stadii istorice ale aceleiaşi 
societăţi (Williams, op. cit., p. 36). În sensul acesta este cât 
se poate de semnificativă analiza consacrată de Williams 
condiţiei barzilor în societăţile celtice. În general, 
cercetarea istorică a unui tip social, cum este artistul, 
permite lămurirea procesului de diferenţiere a funcţiilor de 
„preot”, „profet”, „bard” şi mai târziu acelea de „istoric” şi 
„om de ştiinţă”, care în primele perioade erau adesea 
exercitate de aceiaşi indivizi sau grupuri de indivizi. Pe 
măsură ce o funcţie cere mai mult timp şi calificare se 
produce o diferenţiere şi automatizare a ei în cadrul 
societăţii. Bardul, de exemplu, forma, împreună cu preoţii, 
o castă privilegiată. El era considerat un „purtător de 
cuvânt” al societăţii, dar între datoriile sale intra şi 
evocarea „gloriei prezente şi trecute a clasei dominante” 


(Ibidem, p. 37). Din această ultimă expresie funcţională a 
bardului s-a dezvoltat saga, care adeseori funcţionează ca 
o „legitimare a puterii”, fiind totodată şi o „versiune a 
istoriei” (Ibidem). Pe măsură ce societatea a evoluat, a 
continuat să se schimbe şi funcţia bardului. Williams arată 
că după „creştinarea Irlandei, funcţia preotului s-a separat 
într-un ordin special folosind tot mai mult scrisul, în vreme 
ce funcţia bardului rămânea încă orală, intrând în relaţii 
tot mai specializate cu familiile aristocratice” (p. 37). 
Astfel statusul social al bardului a fost codificat în diferite 
ranguri: „poet-şef, battle poet, menestrel”, fiecare având 
subiecte si audienţe diferite. In societăţile moderne 
această specializare funcţională a artiştilor a atins gradul 
sau maxim. Artiştii au devenit persoane „special instituite” 
(institutionalizarea rolului). Acest stadiu, la rândul său, 
cunoaşte trei faze, care, având generalitate în aria 
Europei, sunt prezente şi în evoluţia formelor sociale ale 
artiştilor în România. Aceste stadii au în centrul lor trei 
tipuri de binoame artist-societate: a) artişti şi patroni; b) 
artişti şi piaţă; c) artişti şi instituţii de stat (post-market). 
In fiecare stadiu, ceea ce se schimbă în binomul artist- 
societate este forma de exprimare a societăţii vis-à-vis de 
artişti. 


Artiştii şi patronii 


Cazul occidental clasic de emergentä a binomului 
artisti-patroni este acela al tranziţiei de la „poeţii instituiti 
ai curţii” („poeţii prinților”) la „poeţii nobilimii”, care erau 
de acum mai puţin dependenţi. „Un artist poate fi legat de 
o familie sau poate fi dependent de drumurile între diferite 
gospodării nobiliare, realizându-şi astfel arta şi căpătând 
ospitalitate şi sprijin financiar” (op. cit., p. 39). A doua 
formă a patronatului a fost „gospodăria patronală”, şi în 
acest tip se încadrează toate formele de mecenat. Aria în 
care a înflorit această formă de patronat a fost fără 
îndoială Italia Renaşterii, care a traversat toate tranzitiile: 
de la artiştii familiilor princiare (ai Casei de Medici) şi 


până la patronajul acordat de mari familii de burghezi 
comerciali ca aceia ai Veneţiei sau Florenței. Dar asupra 
acestui tip de patronat vom reveni într-un capitol special. 
Aşadar, dacă patronajul ocazional încă nu asigura o 
instituţie regulată a patronajului, în schimb apariţia 
acestui al doilea tip de patronaj, constând în mecenatul 
acordat de către o curte princiară sau o mare familie, a 
provocat modificări serioase ale condiţiei sociale a 
artiştilor. În astfel de curţi sau familii mecenale artistul era 
recompensat (retained) adesea cu titluri care reprezintă 
deja o formă de „recunoaştere oficială”. „In pictură şi 
muzică acest tip de patronaj a fost extrem de important şi 
a durat secole în şir” (op. câtv p. 39). În toate aceste cazuri 
artistul era ,oaspete-plätit sau client cu calitate de 
„lucrător individual specializat”. Un caz aparte pentru 
toate tipurile de artişti, pictori, sculptori, arhitecţi, 
muzicieni şi chiar literați îl prezintă relaţiile cu biserica. 
Unele dintre aceste relaţii se încadrează în forma 
„patronajului de curte”, aşa cum este cazul cu majoritatea 
întreprinderilor de artă  comisionate de Cetatea 
Vaticanului. În alte cazuri artiştii s-au dedicat artei 
religioase nu datorită cadrului patronal, ci pentru că s-au 
identificat ei înşişi cu scopurile religioase. 

Williams apreciază că în „mănăstiri”, cu precădere, 
putem găsi forme specifice de organizare care, fiind 
guvernate mai curând de reguli religioase decât 
secularizate, au funcţionat ca organizaţii culturale, de 
mare semnificaţie pentru artele vizuale, pentru învăţământ 
sau literaturile nationale. Tranzitia acestora la un patronaj 
ecleziastic efectiv (...) a fost o tranziţie la forme de 
profesionalism implicând mobilitatea şi accesul la un 
salariu, care sunt specifice celei de-a doua forme de 
patronaj (op. cit., p. 41). 

A treia formă de patronaj este mult mai putin o formă 
de sprijinire materială a artiştilor cât o formă de protecţie 
şi recunoaştere socială a acestora. Companiile teatrale ale 
reginei Elizabeta a Angliei sunt un bun exemplu în această 
direcţie (op. câtv p. 41). Acest tip de patronaj viza deci în 


primul rând susţinerea socială şi numai în al doilea rând 
suportul material şi asigurarea unui cadru de comandare 
de opere. El apare ca urmare a condiţiilor sociale nesigure 
de funcţionare a teatrelor şi actorilor. Acest tip de patronaj 
a contribuit la sporirea reputației şi onoarei artistului (p. 
42). 


Artiştii şi piaţa 


Odată cu producerea operelor de artă ca bunuri 
pentru vânzare („mărfuri”), în condițiile modificării 
relaţiilor sociale ale producţiei artistice, apare al patrulea 
tip de patronaj, pe care Williams îl numeşte ,coordonare”. 
Referindu-se la diferenţele celor patru tipuri de patroni 
culturali, Williams precizează: primul şi al doilea tip de 
patron au oferit „ospitalitate şi recompensă”, al treilea tip 
de patron a asigurat „reputaţie şi protecţie socială”, chiar 
dacă uneori opera a fost oferită unui public care plătea 
(teatrele elizabetane cu public sunt asemenea instituţii 
comerciale); al patrulea tip de patronaj se dezvoltă într-o 
lume în care „producerea operelor de artă pentru vânzare” 
era normală. Funcţia sa era aceea de a oferi un „sprijin 
iniţial” sau o încurajare a artiştilor aflaţi la începutul 
intrării lor pe piaţa culturală a operelor de artă. Relaţia 
tipică era cea monetară realizată fie sub forma „patronului 
individual, fie sub forma listei de subscripţie”. 

Ultimele două forme patronale au fost, după 
Williams, coordonarea comercială şi patronajul publicului. 
Coordonarea comercială a fost o formă de patronaj 
generalizată în condiţiile în care relaţiile de piaţă au 
devenit dominante în reglarea circulaţiei operei. În aceste 
condiţii unele corporaţii comerciale şi industriale au 
preluat în patronaj producţia artistică în chip analog acelor 
curţi şi familii mecenale care comandau opere de artă 
pentru propria lor folosinţă şi posesiune. Odată cu aceste 
condiţii de piaţă încep să apară şi primele forme de 
reclamă (op. cit., p. 43). 

Patronajul public se bazează pe venituri obţinute din 


impozite. Apare fenomenul intervenţiei unor instituţii 
reprezentative în producţia artei şi se manifestă şi primele 
controverse privind legitimitatea acestei intervenţii. 

Cu aceasta intrăm în prezentarea celui de-al doilea 
stadiu al binomului artist-societate, binom în care 
societatea este prezentă prin intermediul pieţei. Desigur 
că succesiunea nu este strict liniară întrucât multă vreme 
vor persista în cadre suprapuse atât formele patronale cât 
şi cele de piaţă ale relaţiilor artei cu societatea. La fel ca în 
cazul formelor patronale şi în cazul binomului artişti-piaţă 
întâlnim mai multe faze. Toate implică producţia operelor 
pentru schimb monetar. 

Prima fază este cea artizanală, în care producătorii 
independenţi îşi oferă opera pentru vânzare directă. 
Producătorul individual este dependent de „piaţa 
imediată”, dar îşi controlează singur producţia (este deci 
independent). 


Artişti şi instituţii. Faza postartizanală 


Următoarea fază a binomului social al artei este cea 
postartizanală. Întâlnim în această fază două situaţii: a) 
una în care producătorul vinde opera de artă unui 
intermediar care se ocupă de desfacere (distribuţie); b) o 
altă situaţie în care producătorul vinde opera unui 
intermediar-producător, care deci investeşte în 
cumpărarea şi desfacerea operei în scopul profitului. In 
acest caz, acesta are relaţie directă cu piaţa. 
Transformarea vânzătorilor de carte în editori este 
reprezentativă pentru ambele situaţii specifice acestui 
stadiu al binomului artist-societate (stadiul pietii). 

In acest stadiu artistul îşi poate oferi munca pentru a 
produce opere de un tip anumit cunoscut. Probleme 
speciale se ridică de asemenea şi pentru relaţia între 
„responsabilitatea” artistului şi ,0bligatia” sau 
„supunerea” lui faţă de un „public” sau o „piaţă” (p. 45). 

Nici forma artizanală, nici cea postartizanală n-au 
dispărut odată cu cealaltă fază a pietii culturale („piaţa 


profesională”). În pictură, de exemplu, persistă si formele 
artizanale şi formele postartizanale: mulţi pictori care vând 
cu prioritate unei galerii (aceasta se ocupă cu vânzarea 
operelor lor) se află în faza distributivă. In muzică persistă 
încă operele comandate şi relaţiile postartizanale 
distributive, mai ales în operele orchestrale. În literatură s- 
a generalizat faza postartizanală productivă (sistemul 
editurilor este general). Aceste schimbări sunt de 
altminteri semnificative pentru faza pieţii profesionale în 
care creşte „capitalizarea intermediarilor producători” în 
sensul marilor case editoriale şi, de asemenea, sporeşte 
profesionalizarea între scriitori. Indicatorii acestor 
schimbări sunt copyrightul (dreptul de autor) şi drepturile 
de inventator. Problema proprietăţii asupra operei devine 
acută în secolul al XIX-lea odată cu creşterea posibilităţilor 
de reproducere artistică. Prin copyright şi „drepturile de 
inventator”, artistul este participant la piaţa vânzărilor 
operei sale. 


III. ARTA ŞI ALTE ACTIVITĂŢI SOCIALE. CONDIŢIILE 
SOCIALE ALE ACTIVITAŢII ARTISTICE 


Tipuri de activităţi şi tipuri de arte 


Artele nu sunt rupte de restul activităţilor omeneşti. 
Chiar şi atunci când, cu artele moderne, legăturile par 
absente, fenomenul „îndepărtării artei de cadrele sociale 
este, în realitate, un alt tip de apropiere a ei de realitate: 
arta aceasta îşi propune să conteste cadrele realului, 
pentru a-l ajuta pe om să descopere o altă matrice a sa (un 
alt model de structurare a realului). Cubismul este o probă 
neîndoielnică în acest sens. Dar acesta este numai un tip 
de  „legătură” dintre arte si celelalte ,regiuni” ale 
existentei omeneşti. 

În perspectiva genetico-morfologică se pot evidenția 
şi legături mai directe. Ch. Lalo consideră că „munca 
organizată sub formă de meserie este cea care s-a impus 
artelor: aceasta a acţionat asupra lor atât ca fapt social cât 


şi ca necesitate materială” (op. cit., p. 14). 

Influenţa muncii asupra artelor este foarte evidentă, 
în viziunea sociologului francez, mai ales în cazul „artelor 
ritmului: muzica, poezia sau dansul” (Ibidem, p. 15) şi 
aceasta tocmai pentru că „munca a fost una din sursele 
directe ale unui element esenţial în artele mişcării, poeziei 
şi muzicii: ritmul măsurat” (Ibidem). 

În sensul acesta trebuie, desigur, să ţinem seama de 
faptul că meseriile industriale „organizate şi specializate” 
au imprimat un alt ritm interior artelor decât au putut-o 
face, de exemplu, tipurile de munci arhaice sau cele 
specifice ciclului agriculturii. Ca fapt social munca este 
totodată ritm colectiv, instituţie tehnică şi instituţie morală 
şi ca atare ea exercită o triplă influenţă asupra artelor. 

In societăţile arhaice arta se află într-un sincretism 
profund cu activităţile practice ale omului. Referindu-se la 
un atare aspect Ch. Lalo precizează: „Munca colectivă şi 
organizată devine fatalmente ritmică. Un efort violent este 
facilitat de o emisiune de voce nearticulată şi aceasta 
marchează în chip excelent ritmul. Tocmai aceste condiţii 
materiale au mijlocit naşterea atâtor cântece populare ale 
muncii, speciale pentru fiecare meserie: cântece de marş 
ale caravanelor, cântecele agrare etc”. (op. cit. p. 16). 

Treptat, odată cu accentuarea diviziunii funcţiilor şi 
cu generalizarea maşinismului, caracterul de instituţie 
tehnică a muncii a „înghiţit” ritmul care, astfel, a fost 
standardizat şi fixat în operaţii fizicalizate, în angrenaje 
tehnice. Ritmul colectiv ca ritm uman a devenit treptat un 
ritm tehnic fixat în angrenaje tehnice complexe, ceea ce a 
dus la o profundă „depozitare” a muncii. Fenomenul 
„vastelor  desfăşurări umane”, „al ritmului colectiv” 
influenţează, în anumite arii ale planetei, hotărâtor 
personalitatea de bază a unor ample colectivităţi naţionale. 
„Construcţia, inclusiv cea actuală, are aici (e vorba despre 
aria Chinei - n.n.), spirit antic, prin amploarea 
desfăşurărilor umane, prin ritmurile de mişcare în 
spectacolul colectiv de muncă, spectacol pe care nu-l mai 
regăsim, în asemenea forme, nicăieri în lume (...); aceleaşi 


tehnici de asociere ritmică a omului; continuitatea unor 
îndeletniciri e de asemenea milenară, astfel încât arborele 
genealogic al meşterilor să se poată întinde, în chip 
fantastic, peste milenii. Marile cuptoare de porțelan sau 
câteva dintre ele sunt de fapt instituţii naţionale, cu 
prestigiul templelor, ele nu şi-au stins focul, ideal vorbind, 
din antichitate până astăzi” (P Anghel, O clipă în China, p. 
53). Odată cu biruinţa muncilor industriale moderne se 
petrece însă un fapt sociologic nou: munca în calitatea ei 
de instituţie tehnică „înghite” celelalte două calităţi ale ei. 
In alţi termeni, se petrece un fenomen de inversare a 
raportului dintre mijloace si scopuri: mijlocul îşi 
subordonează scopul şi astfel munca strict instrumentală, 
care face din om o anexă a maşinii şi din societate o anexă 
a capitalului şi a marilor complexe tehnologice, a izbutit să 
disloce hotărâtor „eul colectiv”, atomizând şi masificând 
societăţile omeneşti. După K. Bucher slăbiciunea artei 
contemporane derivă mai ales din „separarea excesivă a 
artei de meserie” şi regenerarea sa ar putea proveni dintr- 
o „reîntoarcere” la „alianţa lor primară” (Cf. Arbeit und 
Rhytmus, 1895, Leipzig, Teubner, 1902, p. 331, 342, 353). 
Ch. Lalo descoperă o „diferenţiere paralelă” a 
„formelor de artă” şi a „formelor de meserii”. E. Grosse 
susţine chiar că „modul de producţie” este factorul 
semnificativ al artei primitive. Populatiile de agricultori, 
deşi mai civilizate decât cele de vânători şi pescari, sunt 
„mult mai putin abile desenatoare”. Diferenţierea provine, 
după E. Grosse, în parte, din faptul că cele „două moduri 
de producţie” cer, „în chip foarte inegal, darul observaţiei 
ca trăsătură a luptei pentru existenţă” (cf. Les Débuts de 
l'Art”, 1894, Paris, Alcan, 1902, p. 33, concepţie 
prezentată de Lalo în op. cit., p. 24 - 25). Ch. Lalo critică 
teza lui Grosse prezentând, prin analiză comparativă, o 
serie de excepţii de la aceasta. Totuşi, în concluziile sale, 
sociologul francez are grijă să precizeze că această teză 
deţine „o parte de adevăr”. Hirn crede că arta popoarelor 
de păstori ar datora puţin activităţii lor tocmai pentru că 
această muncă presupune izolare şi nu le-ar impune deloc 


o „organizare ritmică” (cf. Ibidem, Introduction, comentat 
de Ch. Lalo, p. 25). 

Cu toate acestea, nici activităţile păstoreşti nu sunt 
exceptate de la o organizare ritmică, aşa cum arată atât de 
convingător L. Blaga, în viziunea căruia găsim şi la 
populaţiile pastorale o organizare ritmică chiar dacă 
aceasta este, în concepţia filosofului român, un derivat al 
„matricei stilistice”. Astfel, la români, ritmul ondulat 
(urcuş-coborâş; ,deal-vale”) se dovedeşte a fi imprimat în 
toate productiunile lor artistice, indiferent că sunt 
realizate în cadrul culturii pastorale sau în ciclul 
agriculturii. În genere, nu se poate ignora o legătură 
directă între tipul activităţii şi tipul de artă. Este clară, de 
exemplu, legătura între cântecele şi dansurile de canotaj şi 
activităţile de pescuit bazate pe acţiunile comune care cer 
„simetrie şi ritm al mişcărilor şi atitudinilor” (cf. Ch. Lalo, 
op. cit., p. 25 - 26). Dacă la păstorii nomazi nu vom întâlni 
o artă arhitecturală, în schimb vom fi întâmpinați, în cazul 
lor, de bogate lucrări de tesätorie, de tapiserie si de 
marochinărie. Desigur că acest tip de legătură dintre artă 
şi muncă slăbeşte de îndată ce artistul se va desprinde din 
câmpul muncii colective. 


Moravuri economice şi configuraţia artelor 


În civilizațiile tradiţionale, cântecele, dansurile, 
serbările „celebrează marile forme ale activităţilor 
practice”. În civilizațiile industriale, pe măsură ce munca 
se specializează, asemenea dependențe dispar. În acest caz 
influenţa altor meserii asupra artelor nu se mai produce 
decât indirect, mai cu seamă sub forma exigenţelor 
publicului care cere artiştilor opere adaptate mentalităților 
sale. Când o corporație, de exemplu, comanda un vitraliu, 
ornat cu elemente sugerând atributele corporației, aceasta 
putea impune corporației pictorilor pe sticlă subiectele, 
dar nicidecum o tehnică. La fel se petrec lucrurile, de 
exemplu, cu un mare senior care comanda o cantată 
pentru o ceremonie de familie (cf. Ch. Lalo, op. cit., p. 27). 


Apariţia de noi „publicuri”, şi deci de noi receptori ai 
artei, a antrenat o transformare morfologică a artelor 
înseşi. In sensul acesta înflorirea artei portretului la 
pictorii olandezi din secolul al XVII-lea este puternic legată 
de expansiunea „publicului burghez de comercianţi şi de 
proprietari” în epoca respectivă. „Portretele de familie sau 
de corporaţii, scenele de gen popular” etc. sunt 
răspunsurile artei la o cerere socială nouă, destul de 
presantă si responsabilă întrucâtva de expansiunea 
plasticii flamande în această perioadă. Noile „moravuri 
economice”, noile practici etc. au influenţat nu numai 
subiectele artei dar şi tehnicile ei, căci, aşa cum arată Ch. 
Lalo, „nu vei putea picta o tabagie în aceleaşi tonalități, cu 
aceleaşi armonii de linii sau după aceleaşi principii de 
compoziţie, ca atunci când ai realiza o apoteoză 
(apotheose)” (p. 28). Mutatiile care s-au petrecut odată cu 
Renaşterea în ceea ce priveşte mentalitätile şi atitudinile 
faţă de principalele activităţi umane au indus, în genere, 
schimbări corespunzătoare în configuraţia tematică şi 
stilistică a artelor. O schimbare de „moravuri economice” 
în ceea ce priveşte domeniul agriculturii, de exemplu, a 
determinat nu numai scrierea acelei interesante cărţi 
despre „guvernarea gospodăriei” a lui L. Battista Alberti 
(asemănătoare cu anticul tratat agro-economic al lui Cato), 
dar, de asemenea, a declanşat un adevărat reviriment al 
literaturii de gen pastoral. Ceea ce se petrecuse în epoca 
lui August, când apar Horaţiu şi Virgiliu, se va repeta la 
sfârşitul secolului al XVIII-lea când se vor produce Deliile, 
Bernardin de St. Pierre, Florian (pastoralistul) etc. 

Expansiunea mercantilismului nord-atlantic va 
genera nu numai noua doctrină a lui Ricardo, dar şi o 
întreagă literatură de călătorii, exotică, precum aceea a lui 
Leconte de Lisle, Loti, Kipling, în genere „toată literatura 
colonială” (asupra relaţiei dintre literatură şi noile 
„moravuri economice” cf. Ch. Lalo în op. câtvp. 28 - 29). 

Expansiunea industrialismului, cu amploarea luptelor 
de clasă, va declanşa un ciclu corespunzător în literatură şi 
arte. Apare literatura lui Zola, George Sand etc. (cf. G. 


Renard”, La méthode scientifique de l'Histoire littéraire”, 
Paris, Alean, 1900, p. 157, apud Ch. Lalo. p. 24). 

lată-ne, aşadar, în măsură să ordonăm ciclurile 
artelor după ciclurile practicilor şi activităţilor anestetice. 
Ciclul rationalitätii burgheze a gospodăriei cu temelie 
agrară a întreţinut expansiunea genului pastoral, ciclul 
mercantilismului a generat o amplă „literatură colonială”, 
primul ciclu industrial a generat, între altele, naturalismul, 
cu Zola în frunte etc. 

Desigur că relaţia aceasta genetică nu este nici pe 
departe strict lineară, directă, ci mijlocită de o serie de alţi 
factori încă insuficient cercetaţi. În sensul acesta trebuie 
să fim atenţi la un aspect foarte important al evoluţiei 
artelor care ne previne asupra unui determinism 
mecanicist. Este posibilă, astfel, o schimbare revoluţionară 
a „moravurilor economice” fără o manifestare 
corespunzătoare în domeniul artelor, ceea ce dezvăluie 
importanţa factorilor endogeni, a celor care ţin de 
specificul artelor. De exemplu, deşi mercantilismul englez 
a preluat conducerea comercială şi colonială a lumii de la 
cel olandez, totuşi în Anglia nu vom asista la o expansiune 
a portretului de familie, în genere a artei portretului, 
similară cu arta flamanzilor. În schimb, Anglia va da cea 
mai largă şi mai izbutită „literatură colonială”. Exemplele 
se pot inmulti. Cu toate acestea, relaţia dintre „meseriile 
anestetice” şi artă nu poate fi contestată, încât putem 
conchide cu Ch. Lalo: „Multe forme sau gesturi estetice îşi 
datorează existenţa şi caracteristicile specifice meseriilor 
anestetice care le-au mijlocit naşterea: cântecele de triumf, 
marşurile militare au o alură pe care numai viaţa şi 
disciplina soldaţilor o fac posibilă; ritmul barcarolelor nu 
se potriveşte decât marinarilor care trăiesc în condiţiile 
particulare oferite de Veneţia şi de încă vreo câteva 
porturi; elocinta proprie baroului presupune o viaţă 
judiciară intensă”. (Ibidem, p. 29). Arta afişului, articolele 
de senzaţie, arta reclamei, arta manipulării subliminate, la 
care ne vom referi în cele ce urmează, sunt toate legate de 
raţiuni comerciale proprii economiilor moderne. Uneori, ca 


în cazul artei reclamei care utilizează manipulatori 
subliminali, asistăm chiar la un mariaj primejdios al artei 
cu practicile economiilor de consum. 


Industrialismul şi artele 


Odată cu ciclul industrial produsele, artefactele 
umane se „interpun” între oameni şi „natura de mâna 
întâi” si ca atare referentialul artei se va modifica în chip 
revoluţionar. „Natura” aceea de mâna întâi se „retrage” 
din câmpul „datelor cu care se operează”, locul ei fiind luat 
de o „lume intermediară”, lumea „maşinilor, a produselor 
acestora, a aglomerărilor de locuinţe, a autostrăzilor, a 
mijloacelor de comunicaţie, a birourilor şi mărfurilor”. 
Această „lume intermediară” va deveni câmpul predilect 
de referinţe al artelor şi ea explică în mare măsură 
naşterea „picturii conceptuale”, cum a fost caracterizat 
cubismul, care este tocmai reacţia de tip „analitic” în 
formele „lumii intermediare”. 

Este semnificativă structura de personalitate a lui 
Paul Klee care, alături de cubism, a influenţat atât de mult 
arta contemporană (deopotrivă pe Wolf si Dubuffet, pe 
Staël şi Miró, pe Mathieu şi Zao Won Ki, pe Michaux şi 
Singres etc.). „Nemijlocitul, inocenta, cântecul păsărilor îl 
enervau la culme pe tânărul de douăzeci şi unu de ani”126. 
Lumea aceasta intermediară, cu artefactele ei, cu acea 
„cultură analgam” în care teoriile neofreudiste se 
amestecă, în aceeaşi minte, cu tehnici budiste, iar 
emisiunile despre mari personalităţi ale istoriei sunt 
urmate, într-un „mozaic” greu de separat, de „dosare 
celebre” ale unor mari delincventi etc., etc., într-o 
asemenea lume, tipul de personalitate al unui Paul Klee 
pare cât se poate de reprezentativ. El va sintetiza sfâşierile 
acestei lumi: ruperea de „natura de mâna întâi” se va 
îmbina antinomic cu o reacţie de contestare a cadrelor 
„naturii de mâna a doua”, a „naturii create” de civilizaţia 


126 A. Gehlen, Imagini ale timpului, Editura Meridiane, Bucureşti, 
1974, p. 175. 


industrial-urbană. Cel ce-şi portretizase logodna cu 
„obiectivitatea” care trădează o inhibare şi o răceală 
nefireşti, va revărsa o subiectivitate rară în „Fecioara în 
pom”, pe care a „desemnat-o el însuşi ca pe o critică a 
burgheziei” (Ibidem). 

Reacţia lui antinaturistă se va îmbina cu un 
naturalism  neozolist evident pentru cel ce-i citeşte 
„Jurnalele intime” (1957), din care aflăm că el concepea 
căsătoria ca pe o „cursă sexuală”. Poate că nimeni nu l-a 
caracterizat mai bine decât a făcut-o el însuşi: „Creatură 
neutră”. 

Paul Klee este semnificativ sociologic, alături, 
evident, de alţi reprezentanţi ai picturii abstracte, prin 
faptul că pictura sa poate fi interpretată simptomatic ca o 
mărturie a unui nou tip de raport între om şi natură, 
criticat deopotrivă de teoriile ecologice, de filosofiile 
fiinţei, de  sociologiile radicale etc. Noua realitate 
figurativă a artelor contemporane este, aşadar, reflexul 
unei mutații foarte adânci a strategiilor antropologice de 
integrare a omului în natură. 


IV. ARII ŞI INFLUENŢE ARTISTICE. CIRCULAŢIA 
OPEREI 


Arii de circulaţie a fenomenelor socio-culturale 


Relaţia dintre artă şi condiţiile sociale capătă uneori 
o formă mediată de condiţiile sociale ale meseriei artistice. 
Arta romantică este creată de acea categorie a artizanilor 
constructori şi zugravi nomazi, a căror mişcare este 
responsabilă întrucâtva, cum a arătat M. Bloch, de 
universalitatea artei romanice pe cuprinsul Europei 
Occidentale: „Dacă din unghiul din care o privim, 
civilizaţia Europei feudale pare când minunat de 
universală, când extrem de particulară, această antinomie 
îşi are originea, înainte de toate, într-un sistem de 
comunicare pe cât de favorabil propagării pe distanţe mari 
a unor curente de influenţă foarte generale, pe atât de 


refractar, în detaliu, actiunii de uniformizare a raporturilor 
de vecinătate” (Apud A. Skobeltzin, p. 105). Mai mult 
chiar, specificul social al acestei meserii în evul mediu face 
ca „trăsăturile particulare ale unor familii de edificii să nu 
corespundă întotdeauna unui decupaj geografic, bazat pe 
criterii sociopolitice. Aceasta deoarece în lumea feudală 
constructorii aveau o poziţie ambiguă, nefiind nici cu 
adevărat sedentari, nici cu adevărat nomazi” (Ibidem, p. 
104). Pe drumul lor de pendulare ei trebuia să se supună 
atât „dorinţei comanditarilor lor”, cât şi „tradiţiei locale”, 
aplicând însă, dincolo de aceste variaţii, aceleaşi tehnici şi 
aceleaşi criterii stilistice prin care au imprimat artei 
feudale o configuraţie cu totul aparte. Întâlnim în toată 
arta romanică un fenomen foarte interesant de unitate, 
datorată difuziunii geografice a câtorva teme şi practici, 
„precum şi de diversitate locală care merge până acolo 
încât în domeniul arhitecturii, de pildă, între edificii aflate 
în geografii foarte apropiate unele de altele nu se discerne, 
câteodată, nicio influenţă” (Ibidem, p. 105). Alteori 
unitatea stilistică a artei romanice se explică prin 
fenomenul sociologic al „societăţilor mişcătoare”, fie că 
acestea erau alcătuite de pelerini, fie de grupurile 
polarizate de marile trasee ale cruciadelor sau, pur şi 
simplu, de zone diferenţiate după recoltele anuale. Aşa se 
explică, de exemplu, apropierile frapante „între opere 
foarte îndepărtate ca, de exemplu, între sculpturile 
burgunde de la Plaimpied şi capitelurile Bisericii de la 
Nazaret, din Palestina, construită de cruciați”. „Cele mai 
mari schimburi s-au făcut pe drumurile pelerinajelor, ca 
acelea ce duceau la Santiago da Compost pe care circula o 
întreagă lume de pelerini, clerici sau laici, negustori sau 
ţărani fugind de mizerie şi căutând noi pământuri de 
defrişat, meşteşugari în căutare de lucru”. Aşa se explică 
de ce găsim „analogii frapante între edificii foarte 
îndepărtate, ca de exemplu Sainte-Foy din Conques, Saint- 
Sernin din Toulouse şi Santiago da Compostela”. 
Fenomenul acesta de ,mobilitate culturalä” cum îl numeste 
P. Sorokin este, aşadar, dependent de fenomenele sociale 


specifice, precum acelea pe care tocmai le-am mentionat si 
fără de care nu pot fi înţelese. Dacă ţinem seama de faptul 
că trăsăturile stilistice ale unui curent în arte nu se 
cristalizează şi nu se generalizează decât treptat, încât 
putem delimita un fenomen de maturizare stilistică a 
operelor, ne dăm seama de importanţa acestor fenomene 
sociologice în explicarea culturii. Un capitol semnificativ al 
sociologiei artelor se referă tocmai la atari fenomene de 
„mobilitate culturală”, care generează uneori configurații 
de geografie culturală surprinzătoare. Grupările naţionale 
suscită evident grupări artistice. Există o pictură 
românească, franceză, flamandă etc., o literatură rusă, 
germană, engleză etc., o muzică italiană, scandinavă, 
spaniolă etc. Dar „frontierele politice” nu sunt obligatoriu 
şi frontierele pentru influenţele artistice. Vitalitatea 
stilistică arhaictäräneascä a sculpturii brâncusiene a 
cucerit lumea. Este una dintre acele forme de „cucerire 
culturală” a lumii de către români, după cum influenţa 
grecilor este una din „cuceririle culturale” cele mai vechi 
ale lumii europene de către un popor mic. Şi dacă am ţine 
cont de influenţa creştină ieşită din folclorul rural ebraic 
avem în faţă un alt caz de cucerire culturală care deci nu 
tine seama de „margini politice” (cf. Nicolae Iorga, Hotare 
şi spații nationale, conferinţe ţinute la Vălenii de Munte în 
1938). 

Aşadar, în procesul de dezvoltare-maturizare şi 
generalizare a unui „câmp stilistic” intervin şi influenţe 
extraestetice, dar se produc şi ample procese de mobilitate 
culturală a obiectelor cultural-artistice (sau ştiinţifice). 
Această mobilitate cultural-artistică este un proces de 
deplasare spaţială orizontală şi verticală (în spaţiul socio- 
cultural) a obiectelor cultural-artistice, antrenând mutații 
estetice. Un asemenea proces de mobilitate verticală ne 
întâmpină în Italia din Quatrocento, unde, precum ne arată 
P. Francastel, pictura şi-a luat „materialul de accesorii” 
figurative din „activităţile populare”. Acelaşi material de 
accesorii apare şi în Teatrul din Quatrocento. lată numai 
câteva din piesele principale cercetate de Francastel: 


castelul si turnul, tronul, templul, pavilionul, arcul si 
poarta, coloana, muntele, grota, nova, arborele, fântâna, 
carul, monstrul etc. „Acestea, scrie el, sunt împrumutate 
(printr-un proces de mobilitate culturală, n. n) de la 
figurarea teatrală din Evul Mediu. In ele se suprapun 
semnificaţii contradictorii. Creştinismul şi-a pus pecetea 
pe aceste teme, dar ele au o origine păgână” 17. 

lată-ne aşadar în faţa unui proces de mobilitate 
culturală, de circulaţie a temelor şi obiectelor plastice, 
dintr-un orizont istoric în altul, dintr-un sistem de 
semnificaţii în altul, dintr-o arie în alta şi, nu în cele din 
urmă, dintr-un câmp stilistic în altul. De exemplu, „templul 
din Sposalizia de Rafael este un indiciu foarte precis în 
raport cu scena logodnei fecioarei, pentru un 
contemporan. Dar, acelaşi templu, în alt sistem, ar putea 
semnifica altceva: templul lui Solomon sau al lui Apolo; în 
cutare vas grecesc el evocă Crima Medeei, într-o zi va 
semnifica templul lui Amor etc”. (Ibidem, p. 290). 
Fenomenul acesta remarcat de Francastel este extrem de 
semnificativ pentru mişcarea artelor plastice şi a teatrului 
timp de 200 de ani, în aria Renaşterii italiene, unde „atât 
teatrul din secolul al XVI-lea si al XVII-lea, cât si cel din 
secolul al XV-lea, utilizează un material de accesorii 
emblematice care demonstrează originea totodată greco- 
latină şi creştină pe care a căpătat-o prin intermediul 
picturii” (Ibidem, p. 290). Este extrem de sugestivă 
transformarea figurativă a Baldachinului, care ne îngăduie 
să vedem dedesubtul său un proces de mobilitate cultural- 
artistică a obiectului. „Baldachinul, precizează Francastel, 
este semnul suveranităţii şi al puterii regale. Ca şi el, 
acoperişul este un semn de demnitate. El se găseşte 
asociat cu tema Naşterii Mântuitorului (a se vedea 
„Naşterea Mântuitorului” a lui Botticelli şi Pierro della 
Francesca). Mai târziu caracterul rustic al acoperişului se 
atenuează” (se poate remarca transformarea obiectului 
figurativ în cursul circulaţiei sale dinspre mediul 


127 P Francastel. Realitate figurativă. Elemente structurale de 
sociologia artei, Editura Meridiane, Bucureşti, 1972, p. 288. 


extraestetic, practic si politic, spre cel estetic al picturii 
propriu-zise, n.n.). În opere ca „îndrumarea păstorilor” (a 
lui Botticelli, 1500), orice urmă de decor de iesle a 
dispărut. A mai rămas doar un acoperiş fără valoare rituală 
sau folclorică (...)”. 

„Ne aflăm pe punctul în care realitatea primitivă a 
obiectului a dispărut, contează numai arabescul şi 
semnificaţia, care rezultă nu din realismul reprezentării, ci 
dintr-un joc abstract de recunoaştere” (s.n.) (Ibidem, p. 
292). 

Aşadar, fenomenul emblemelor este necesar, nu 
numai în construcţia obiectului cultural ci şi, după aceea, 
în recunoaşterea lui. Altfel un astfel de accesoriu, precum 
acoperişul lui Perugino, n-ar avea nicio putere evocatoare, 
în absenţa realismului materialului accesoriu. Şi chiar dacă 
tabloul ar impresiona, el ar fi lipsit de o mare parte din 
valoarea lui simbolică. „Deci, unele din accesoriile 
întrebuințate de pictura din Quatrocento, provenind dintr- 
un fond tradiţional comun de obiecte servind spectacolelor 
sacre, urmează în secolul al XV-lea o evoluţie care, în 
ansamblu, le răpeşte caracterul de accesorii, pentru a face 
din ele embleme pure, într-un anumit fel, lipsite de 
corporalitate” (Ibidem). Un alt exemplu de mobilitate a 
obiectului figurativ îl aflăm în cazul dipticului lui Pierro 
della Francesca, de la Uffizi, reprezentându-i pe Federico 
de Montefelro şi pe soţia sa. „Eroii aşezaţi în carrocio sunt 
personaje divinizate în spiritul petrarchismului” (Ibidem). 
Acest diptic redă un episod tipic al serbărilor nuptiale din 
1460, de la Pesaro, astfel că el „reprezintă, cum remarcă 
Francastel, un „lucru văzut”, nu o pură fantezie de 
capriciu”. Aşadar obiectul figurativ provine, prin 
mobilitate culturală, dintr-un mediu  extraestetic 
(ceremonialul nuptial) căpătând semnificaţii figurative 
subordonate unui câmp plastic ireductibil, profund 
individualizat estetic prin forţa stilistică personală a 
pictorului renascentist. In aceeaşi situaţie se plasează şi 
alte obiecte figurative, precum stânca. Aceasta apare în 
tablourile lui Paolo Uccello, în care grotele evocă „nişte 


stânci de carton, fără raport de perspectivă cu fondul sau 
primul plan. De data aceasta există texte care dovedesc că 
folosirea unei grote-stânci de carton era curenta în 
anumite serbări din  Quatrocento” (Ibidem). Mediul 
serbărilor populare din Quatrocento a fost canalul de 
circulaţie a obiectului plastic, canalul prin care un obiect 
extraestetic s-a transformat în obiect artistic. Acest obiect 
este luat din „materialul ceremoniilor publice ale cetăţii”. 
Deci, putem spune că jumătate din drumul operei a fost 
parcurs de către creatorul colectiv şi numai în cealaltă 
jumătate obiectul a fost purtat mai departe doar de actul 
creator individualizat al artistului. Ne putem întreba dacă 
fără această întâlnire a drumurilor, fără această mobilitate 
culturală care deplasează obiectul din cadrul său social 
(colectiv) în cadrul său plastic propriu-zis, ar fi fost 
posibilă recunoaşterea şi receptarea operei plastice. 
Probabil că nu. În orice caz, caracterul deschis, public, 
cotidian, al plasticii renascentiste, în opoziţie cu caracterul 
savant şi elitar al multor opere plastice moderne, s-ar 
putea explica printr-o schimbare a câmpului de mobilitate 
culturală a obiectului plastic. După Francastel, marea 
majoritate a operelor din Quatrocento sunt legate de acest 
ciclu de sărbători populare. Aşadar, nu numai teatrul 
medieval, dar şi serbările populare au servit ca izvor de 
inspiraţie. Multe dintre aceste serbări, la rându-le, s-au 
născut şi ele printr-un proces de mobilitate verticală de sus 
în jos, căci s-au născut din vechea dramă liturgică. ,lesite 
definitiv din biserică” ele au devenit „formă de activitate 
comună”, ca fotbalul în Anglia. In parte, resortul punerii în 
mişcare a acestor obiecte, de la mediul serbării populare 
spre cadrul tabloului, este şi de ordin politic. Francastel 
arată, referindu-se la rolul confreriilor din cetăţile italiene, 
că multe au comandat tablouri şi au ordonat serbări votive. 
Studiind „Miracolul Ostiei” de Uccello, Francastel a 
dovedit că această operă avea ca origine reprezentarea 
unui mister parizian, celebrat în Italia cu scopul incitării 
principilor, prin intermediul confreriilor, la cruciada dorită 
de Papă. 


Din analizele lui Francastel reiese clar că geneza 
teatrului modern trebuie urmărită de la serbările populare, 
semilaice, la speculaţiile pictorilor în jurul desfăşurării 
episoadelor în spaţiul cu adâncime (atât la Masolino în 
„Miracolele Sf. Petru” - capela Brancacci, Florenţa - cât şi 
la Pierro care în diptic foloseşte fundalul şi la alţii apare 
deja dezvoltată ideea fundalului acţiunii, a spaţiului cubic 
etc.) şi de aici la teatrul modern, care substituie, ca 
spectacol de interior, spectacolul străzii. 


Publicul istoric şi circulaţia operei 


Mobilitatea culturală a obiectelor artistice a fost, 
aşadar, procesul care a mediat o amplă transformare a 
cadrului de existenţă şi de manifestare socială a artei 
însăşi. Este greu de presupus că fără această amplă 
deplasare a „obiectelor” din domeniul extraestetic în cel 
artistic, din cadrul unei manifestări culturale în cadrul 
altei manifestări (cum a fost în cazul „deplasării” temei 
„carului” din câmpul ceremonial în cel plastic-figurativ) am 
fi asistat vreodată la ampla mutație a locului şi rolului artei 
în societate odată cu Renaşterea. Fenomenele acestea de 
mobilitate culturală au un rol extrem de important în 
cristalizarea tipurilor de public cultural, în acest proces se 
produc ample reinterpretări ale obiectelor socioculturale, 
precum şi profunde modificări ale publicurilor. Aşa se 
întâmplă că de la o epocă la alta se schimbă natura şi 
denumirea publicului cultural: de la publicul cetăţii, al 
comunei libere, al maselor de orăşeni, oameni liberi, 
târgoveti, ţărani etc., şi până la publicurile dispersate ale 
televizorului care „omogenizează” cultural categorii de o 
largă diversitate socio-economică şi geografică. Procesul 
de mobilitate culturală ne îngăduie să valorificăm, de 
pildă, rolul unor categorii marginale de populaţie în 
creaţia colectivă a culturii, cum ar fi, de pildă, acea pătură 
marginală de oameni din Roma antică - plebea - care a 
contribuit la creaţia unor forme culturale de mare 
amploare în evul mediu, mijlocind apariţia teatrului ca 


reprezentare deschisă, formulă diferită de teatrul antic. Ca 
atare, orice grup social, pătură, stare socială este 
creatoare de obiecte culturale proprii şi de moduri 
specifice ale difuziunii. 

Masele de oameni din oraşele italiene ale Renaşterii 
au creat serbarea populară ca tip specific de difuziune a 
obiectelor culturale, fără de care nu s-ar fi putut desăvârşi 
nici formula teatrului cult şi nici impunerea în spaţiul 
plastic a unor obiecte emblematice ca obiecte figurative 
(vezi carrocio, novele etc., cercetate în studiile lui 
Francastel). 

Am vorbit despre obiecte culturale şi artistice ca şi 
despre mobilitatea lor. Dar ce este un obiect cultural? 
Pentru a lămuri această chestiune, să examinăm câteva 
dintre teoriile sociologice care au adus contribuţii 
remarcabile în clarificarea sensurilor „obiectului” în 
societatea modernă. Chestiunea devine cu atât mai 
importantă cu cât mobilitatea obiectelor în lumea modernă 
a luat forma „invadării mediului uman”. Raportul cu 
obiectul ca bun cultural capătă adeseori forme 
arhitecturale ca în cazul acelui fenomen de „ataşament 
nevrotic pentru obiecte”. In alte cazuri, circulaţia 
obiectului nu este dictată de legile „câmpului stilistic”, ci 
de legi sociologice străine de câmpul artei. Acumularea 
unor obiecte artistice numai pentru a face recunoscută 
social o ierarhie este un astfel de fenomen. Cucerirea unei 
poziţii sociale, de pildă, poate provoca o acumulare 
„ostentativă” de obiecte artistice (cărţi şi tablouri, de 
pildă), ca semn de recunoaştere a respectivei poziţii. În 
felul acesta obiectul cultural este forţat să-şi lepede funcţia 
culturală originară (de obiect de cultură), transformându- 
se într-un semn al poziţiei sociale a posesorului. Obiectul 
cultural devine un „obiect leneş”, un „obiect inutil”. Iată, 
aşadar, un alt sens al mobilităţii culturale: acela care arată 
că circulaţia obiectului artistic nu este numai dinspre 
câmpul extraestetic spre cel estetic, ci şi invers: dinspre 
câmpul estetic spre unul extraestetic. Sociologia a 
demistificat ceea ce s-ar putea numi „fetişismul pedagogic” 


al obiectului cultural. Simpla posesie a acestui obiect nu 
este suficientă pentru a face din el un obiect cultural activ. 
Este necesar ca agentul posesor să întreţină raporturi 
active cu obiectul artistic, nu pasive cum se întâmplă 
adesea. Cumpärätorul care, de pildă, achiziţionează 
„Critica facultăţii de judecare” a lui Imm. Kant fără a fi 
împins la cumpărare de un raport activ cu opera lui Kant, 
este un exemplu de canal prin care „obiectul cultural” 
(opera lui Kant în acest caz) este deplasat dintr-un câmp 
cultural într-unul extracultural. Din obiect cultural util el 
devine un „obiect leneş” redus la funcţii de decorare a 
statutului social al cumpărătorului. Cel care a lămurit 
această chestiune este Th. Veblen, sociolog englez, într-o 
lucrare celebră, intitulată Teoria clasei de loisir. Extrem de 
interesantă este circulaţia obiectului odată cu apariţia 
mijloacelor de comunicare în masă. Ilustrativä pentru 
acest tip de circulaţie este publicitatea. Aceasta asociază 
fiecărui obiect o „temă ideologică”, dându-i astfel „o dublă 
existenţă, reală şi imaginară”. Deci obiectul circulă 
îmbrăcat într-o „imagine publicitară”, care poate crea 
dorinţa, plăcerea. Astfel, din obiect indiferent acesta poate 
deveni, graţie „imaginii publicitare”, obiect dorit, obiect 
plăcut. S-a creat însă cadrul de manifestare a unei logici 
noi, o „logică a corporalului”, a senzorialului, diferită de 
logica clasică, intelectuală. Comunicarea cu obiectul se 
desfăşoară în primul plan al ei, în cel al senzorialitätii 
pure. Obiectul îşi pierde suportul axiologic şi din obiect 
frumos devine, în genere, „obiect bun de consumat”, într-o 
formă ori alta a consumului. Această schimbare ameninţă 
statutul cultural al omului, întrucât comprimă spaţiul 
simbolic al obiectului cultural, lărgind, în compensație, 
spaţiul senzualist, al raportului de plăcere cu obiectul. Nu 
vom cobori până la cadrul comunicaţional în care obiectul 
cultural capătă valoare de mesaj, putând fi cercetat ca 
orice semn purtător de semnificaţie. Acest demers ne-ar 
scoate către o zonă care a acumulat, de acum, extrem de 
multe contribuţii. Ne vom păstra, aşadar, în zona de strictă 
sociologie a mobilităţii obiectului cultural. Cel care a 


încercat, între primii, să fundamenteze o teorie a acestui 
proces a fost P Sorokin. Ocupându-se de mobilitatea si 
difuziunea fenomenelor socio-culturale în spaţiul social şi 
fizic, el a încercat să surprindă anumite uniformităţi ale 
acestor procese. 


Un program de cercetare a mobilităţii culturale 
(circulaţia operei) 


P Sorokin a stabilit următoarele patru tipuri de 
uniformităţi ale proceselor de mobilitate culturală: 

1. spațială, obiectele culturale şi valorile sunt în 
continuă mişcare şi schimbare a poziţiilor lor în spaţiul 
fizic şi social; 

2. calitativă, obiectele se schimbă prin nenumărate 
căi, astfel că noul devine vechi, puternicul slab, plăcutul 
indiferent etc. 

3. cantitativ, se poate vorbi despre un proces de 
creştere, descreştere sau de stare pe loc (staţionară) a 
fenomenelor socio-culturale, fie că e vorba despre mode, 
despre credinţe, fie că e vorba despre stiluri culturale etc. 
În toate aceste cazuri se poate stabili o uniformitate în 
ordine cantitativă; 

4. temporal, se poate vorbi de schimbări sincronizate 
sau decalaje, accelerate sau cu un ritm lent, luări înainte 
(protocronii) sau rămâneri în urmă (katacronii). 

Obiectele socio-culturale circulă, îşi schimbă poziţiile 
în spaţiul fizic ca şi în cel social. Ele migrează, se 
deplasează dintr-un loc în altul, de la un grup la altul, în 
sus şi în jos, înainte şi înapoi, în „universuri socioculturale 
diversificate si stratificate” etc., „... rochiile scurte, 
radioul, cada de baie, jazz-ul şi rujul de buze, teoria 
evoluţiei, Beethoven si simfoniile sale, tarifele 
protectioniste şi sistemele filosofice, acestea toate şi alte 
obiecte culturale şi valori circulă, se deplasează, îşi 
schimbă locul” (cf. P Sorokin). Difuzarea ca tip de proces 
de mobilitate culturală se bazează pe multiplicarea unei 
valori şi pe împrăştierea acestor copii în arii largi. Cum 


remarcă Sorokin, acest proces are două forme: 

a) multiplicarea valorii într-un centru; 

b) multiplicarea ei în mai multe centre. 

În ambele cazuri avem o multiplicare urmată de o 
migraţie, o difuziune a valorii (obiectului cultural) în arii 
populate. Există, aşadar; o întreagă ramură a sociologiei 
culturii care se ocupă cu probleme ca acestea: 

1. drumurile sau liniile pe care se mişcă sau flotează 
lucrurile sociale şi valorile (drumuri orizontale, verticale 
etc.); 

2. direcţiile acestei mişcări (sunt univoce sau 
reprezintă un curent biunivoc?); 

3. cum călătoresc obiectele culturale: numai în forma 
elementelor simple, a trăsăturilor singulare ale unei culturi 
mai largi, sau se deplasează întregi conglomerate ori 
sisteme culturale?; 

4. ce se întâmplă cu elementele, conglomeratele sau 
sistemele culturale în procesul mobilităţii?  Suferă 
schimbări? Se destructurează? Se consolidează? etc. 

5. din ce raţiuni unele obiecte culturale devin, în 
procesul circulaţiei, best-sellers, iar altele rămân „poor- 
sellers”. Altfel spus, de ce unele au succes şi se mişcă 
accelerat, iar altele n-au succes şi se deplasează lent? De 
ce aceeaşi valoare are succes într-o arie, dar n-are într- 
alta?; 

6. ce se întâmplă când două „continente culturale” 
intră în contact reciproc? Ce probleme ridică „migraţia 
continentală” a unei culturi?; 

7. care dintre valorile aflate în proces de circulaţie de 
la o arie la alta penetrează (se infiltrează) în noua arie: 
cele tehnice, cele economice, cele politice sau altele?; 

8. unde, cum (şi de ce acolo) se nasc noile sisteme 
culturale? etc. 

Am extras din programul analitic configurat de P 
Sorokin numai câteva dintre problemele de interes ale 
sociologiei culturii în domeniul proceselor de mobilitate a 
obiectelor culturale. La o parte din aceste întrebări, în 
special la ultima, vom încerca să răspundem în capitolul 


următor, examinând, într-un demers de sociologie a 
capodoperei, procesul de naştere şi de circulaţie a operei 
brâncusiene. 


V. SOCIOLOGIA OPEREI DE ARTĂ. ` 
STUDIU DE CAZ: CONSTANTIN BRANCUSI 


Universul si pedagogia operei 


Opera poate fi cercetată în „fenomenologia” ei, adică 
independent de „relațiile ei de spațiu si timp”, cum se 
exprimă Tudor Vianu (Opere, 7, Minerva, 1978, p. 511). Pe 
de altă parte, se poate înainta spre înfăţişarea „felului în 
care opera se constituie în spaţiu”, adică spre înfăţişarea 
„principalelor categorii ale formei”. Avem însă trebuinţă si 
de cercetarea „conexiunilor operei în spaţiul social”, de 
„legăturile ei cu celelalte opere produse de om şi acţiunea 
lor asupra fiecărui individ” şi, adăugăm noi, de legăturile 
imediate dintre viaţa operei (cu momentele ei: de la 
naştere şi până la existenţa ei matură în cicluri socio- 
istorice neîncheiate vreodată) şi toate condiţiile sociale ale 
acestei vieţi atât de neasemuită. Cu totul semnificativă 
este şi cercetarea „destinului operei în timp, modul în care 
se afirmă, trăieşte şi moare, uneori reînvie, neîncetatele 
oscilaţii ale vitalitatii ei” (Ibidem, p. 511). 

Prin urmare putem vorbi despre câteva niveluri 
constitutive ale operei, care sunt tot atâtea niveluri 
analitice ale acesteia: 

1) fenomenologia operei; 

2) morfologia operei; 

3) sociologia operei; 

4) istoria operei; 

5) altele. 

Opera întreagă cuprinde toate aceste niveluri şi nu 
poate fi înţeleasă decât pe baza tuturor acestora. La rândul 
său, fiecare nivel convoacă gnoseologic, întotdeauna, un 
grup de ştiinţe pentru a-şi constitui aparatul teoretic 
explicativ al realităţii operei. Nu există deci explicaţie pur 


sociologică sau pur psihologică etc., ci o explicaţie 
predominant sociologică sau predominant psihologică etc. 
In general specializarea şi izolarea ştiinţelor duc la 
„antagonismele dintre ştiinţă şi spirit, natură şi om, 
estetică şi etică, artă şi societate”!?5. Opera este prin 
excelenţă calea unificării acestora, drumul depăşirii acelei 
„trăiri pe compartimente” sau pe felii bine şi hotărât 
circumscrise de timp. Opera îngăduie „ieşirea din 
conştiinţa separaţiei adevărurilor şi ştiinţelor”, iar uneori, 
ca în cazul lui Brâncuşi, opera este calea de depăşire a 
acelui atât de păgubitor dualism dintre om şi natură, 
„natură şi artificialitate”. Sociologia nu are, deci, de urmat 
calea acestei separatii, decât atunci când este ea însăşi 
artificială, pozitivistă (mecanicistă şi aistoristă, statică). 
Indeobste teoreticienii sunt de acord să trateze lumea 
operelor în chip unitar, încadrând-o în civilizaţie, ca ceva 
artificial, cu totul distinctă de natură. „Până şi realizarea- 
de-sine e considerată, cum remarcă P. Comarnescu, drept 
ceva artificial, în timp ce actul de a mânca şi a bea le apare 
ca ceva natural” (Ibidem). 

O asemenea separație duce evident la concluzii 
artificiale. În fapt şi în lumea omului există forme naturale. 
Aşa cum arată Santayana, „expresia este naturală pe când 
limbajul este artificial”, „societatea este naturală, pe când 
statul este artificial”. Opera cere, aşadar, ba chiar se 
bazează pe: integrarea fenomenelor etice şi estetice în 
unitatea realităţii (P. Comarnescu, p. 12.). T. Vianu, 
preocupat şi el de esenţa operei din perspectiva acestui 
raport, precizează: „opera de artă este, pe de o parte, un 
fapt natural, ilustrând o forţă activă în întreaga serie a 
formelor şi proceselor naturii, iar pe de alta, ea este ceva 
izolat de natură şi opus ei, ca tot ceea ce este produsul 
tehnicii omeneşti” (Estetica, ed. I, 1934, p. 87). Acest 
dualism îl va împinge pe T. Vianu să excludă din estetică 
ceea ce Comarnescu numeşte categoria „frumosului 
natural”. Aşa cum vom observa, în cazul sculpturii 


128 P Comarnescu, Kalokagathon, Editura Eminescu, Bucureşti, 
1985, p. 8. 


brâncusiene, încorporarea esentelor cosmice în formele 
artei este tocmai expresia unei lecţii a naturii. Felurile de 
unificare a naturii şi a culturii în cadrul operei sunt de o 
amplă diversitate: de la Leonardo, care „trece naturalul în 
artificial” şi până, să zicem, la Zola, care recunoaşte, ca şi 
impresioniştii, „însemnătatea temperamentului” în redarea 
naturii. În toate aceste experienţe de unificare a realului, 
atât pe dimensiunea lui spaţială cât şi temporală, trebuie 
ținut seama că natura însăşi îmbracă cel putin „trei 
înţelesuri: realitate, metafizică, realitate empirică si 
peisaj” (P Comarnescu, p. 14). 

Interpretarea acestei relaţii între natură şi spirit, 
între lumea externă şi conştiinţă, între numen şi fenomen 
poate căpăta sensuri unificatoare ca în concepţia lui 
Goethe şi a lui Nietzsche: „La Nietzsche nu mai stăruie 
deosebirea kantiană dintre fenomen şi numen. Fenomenul, 
care înseamnă, originar, dezvăluire, ne dezvăluie tocmai 
esenţa lucrurilor. Manifestările, aşadar, nu sunt nişte 
epifenomene. 

Nu există deosebire de natură între miez şi coajă în 
lume. Ci toate, astfel cum crede şi Goethe, formează o 
unitate organică. Lumea este, prin urmare, o aparenţă. Ce 
suntem noi atunci? Nu reducem omul însă la ceva cu totul 
facil, la o aparenţă în sensul cel mai vulgar? Omul este 
creator, este artist, iată lumea lui...” (Octavian Vuia, Ce-a 
adus nou Nietzsche, în Revista Fundațiilor Regale, anul 
VIII, nr. 7, apud. P Comarnescu, p. 22). 

Opera este calea prin care unitatea realului se 
împlineşte într-un chip exemplar. Opera devine 
receptaculul unei exigente care transcende clasa a cărei 
tendinţă o exprimă. Aceste concluzii sunt valabile şi în 
cazul analizelor lui L. Coldmann, care, cum arată acelaşi 
sociolog, raportând tragediile lui Racine şi cugetarea lui 
Pascal, de exemplu, la „conştiinţa posibilă” a nobilimii de 
robă, reduce istoria obiectivă la una subiectivă de clasă, 
ignorând astfel că aceste opere sunt, în esenţa lor, mai 
curând formele prin care se manifestă „trezirea istorică” a 
burgheziei franceze în contextul realului istoric, în toată 


complexitatea şi unitatea lui. „În fapt, arată acelaşi 
sociolog, liniaritatea conflictelor dintre datorie şi pasiune 
nu este altceva decât prelungirea literară a conflictului 
dintre raționalismul liberal (cartezian) şi istoria complexă, 
reală şi contradictorie a întregii societăţi franceze (şi, într- 
un anume sens, apusene). Acest conflict istoric real, 
traversat de conştiinţa socială franceză, este simetric 
reflectat fie că este însăşi calea exemplară a acestei 
unităţi, fie că este o dramatică sau tragică deconspirare a 
ruperii unităţii. Dar, în acest caz şi Flaubert şi Dostoievski 
stau sub semnul aceleiaşi „unităţi originare” ca şi Goethe, 
Brâncuşi sau Gauguin care „susţine deformația obiectivă a 
naturii, pentru nevoile compoziției si deformarea 
subiectivă pentru a exprima dispoziţiile şi stările lăuntrice 
ale artistului” (P Comarnescu, p. 16). 

Sociologia operei este, deci, sociologia raportului 
social cu opera, ca raport supus exigentei de unitate a 
realului. Dacă un grup social este, prin esenţa lui socială, 
doar parte, element separat, în schimb, prin raportul cu 
opera, el capătă înţelesul întregului. Opera este deci 
supusă condiţionării grupului social (clasa socială de pildă) 
dar nu poate fi doar simpla expresie (arta-expresie sau 
arta-tendintà) a realităţii exclusive a acestui grup. Este, de 
aceea, surprinzător să uiţi că opera exprimă „pedagogia 
întregului” şi astfel să reduci „pedagogia operei” la 
„pedagogia unui grup”. Ca atare, putem spune, în 
concluzie, că orice demers de sociologie a culturii trebuie 
utilizat ca sociologie a operei, iar opera trebuie admisă în 
universalitatea ei ca expresie a unităţii realului, unitate în 
care sociologia este numai un unghi de privire, extrem de 
important pentru cunoaşterea destinului social al operei, 
dar nu singurul. 


Mediu social, tipologie, operă 
Tentativa de explicaţie a operei brâncuşiene prin 


recursul la determinismul de clasă este prezentă la P 
Pandrea. Demersul sociologic al acestuia a determinat o 


celebră polemică în epocă între el si P Comarnescu. Pentru 
nevoile didactice ale înţelegerii raportului dintre cadrul 
social-istoric şi opera de artă vom prezenta mai întâi 
modelul de analiză sociologică a lui P Pandrea, urmând ca, 
în final, să oferim un cadru de analiză potrivit pentru 
explicarea sociologică a capodoperei. 

Prima operaţie pe care o face P Pandrea este una de 
sociologie a marilor individualităţi, o metodă de studiere 
directă, pe viu, a „oamenilor mari” ai oraşului european 
(Klaus Mann, H. Mann, Carl Schmidt, E. Kaufmann, P. 
Morand etc.). Acest tip de abordare permite o ,fixare” 
sintetică a profilului său de cercetător în formare: 
„Curiozitatea şi orgoliul mă conduceau diabolic pe filiera 
snobismului. Era poate şi meteahna duioasă a şcolarului 
balcano-oriental, dornic de a strânge în hambarele 
memoriei tot felul de imagini, idei, peisagii” (p. 98). 
Modelul său sociologic era, în această perioadă, Frederic 
Lefèvre: „Mi-am adunat această epocă pasageră de 
snobism, fragmente de conversații cultural-sociologice 
(s.n.) condus şi de metoda (s.n.) de neuitatele „Une heure 
avec...” ale lui F. Lefèvre, din „Les Nouvelles Littéraires” 
(p. 99). Întâlnirea cu C. Brâncuşi şi capodopera acestuia 
vor determina o restructurare a concepţiei şi metodologiei 
sociologului. Chestiunea aceasta este de mare importanţă 
pentru sociologul artei, întrucât opera şi creatorul nu pot fi 
înţelese adecvat decât într-o comunitate culturală cu 
cercetătorul lor. Sensul şi importanţa acestei comunităţi 
intelectuale reies din mărturisirea lui Pandrea: „Înaintea 
acestor „ore” cu străinii celebri mi-a apărut clară (trebuie 
să pierd de altminteri măcar un an ca să-mi pun fişele şi 
planşele în ordine, plus recitirea operelor respective) cu 
prilejul întâlnirii cu C. Brâncuşi şi cu alţi scriitori români 
maturi. Artificiozitatea orelor străine şi caducitatea 
metodologică (s.n.) au ieşit la iveală, când mi-am pus 
stringent întrebarea afinitätilor elective (s.n.). Fiindcă este 
clar că nu poţi să scrii şi să înţelegi decât oamenii înrudiţi 
fizionomic, sociologic sau spiritual” (s.n.), (p, 99). 

Aşadar, cea dintâi primejdie a sociologului artei (şi în 


genere a oricărui teoretician) este snobismul, care, în 
accepțiunea lui Pandrea, reprezintă o participare 
superficială la o comunitate culturală eterogenă de care nu 
te leagă afinități elective şi înăuntrul căreia trăieşti 
fenomenul artistic într-un mod superficial. Prin urmare, 
contactul bazat pe afinități elective cu o comunitate 
culturală determină o restructurare  metodologică 
echivalentă cu o maturizare metodologică şi teoretică. 

Cea de-a doua operaţie a cercetătorului se referă la 
primul decupaj sociologic care constă în reperarea 
curentului cultural şi a grupului cultural în care s-a 
încadrat creatorul. ,Profesionalmente, Brâncuşi făcea 
parte, ne spune Pandrea, din grupul de statuari Barlach - 
Arhipenko - Bourdelle - Mestrovici - Rodin (cu Balzacul 
său). Dar întregul modernism european în arta plastică şi 
lirică a avut în el un ferment şi un precursor (p. 101). 
Aşadar, Brâncuşi este capul de serie al modernismului 
european. Dar, precum o să vedem în continuare, această 
situare a lui Pandrea nu ne spune mare lucru, de vreme ce 
capodoperele ovoide ale lui Brâncuşi nu reprezintă doar o 
deschidere de orizont pentru plastica europeană, dar 
trimit adânc, în trecut, la „oul de aur”, care în mitologia 
indiană „pluteşte deasupra apelor” reprezentând soarele. 
Deosebit de importantă rămâne operaţia de decupare a 
„grupului artistic” la care participă sau a participat 
creatorul. „Sufleteşte, grupul artistic la care a participat la 
Paris sculptorul român, ca element vital şi ca exponent 
principal, enumeră pe poetul Guillaume Apollinaire, pe 
Bracque, pe Picasso, Matisse şi compozitorul muzical Erik 
Satie” (p. 101). Acest grup a adus „un frisson nouveau” în 
plastica, în lirica şi muzicalitatea continentului (Ibidem). 

Cel de-al doilea decupaj sociologic se referă la mediul 
de geografie culturală în care a apărut capodopera. Cu 
privire la această chestiune trebuie arătat că sociologia 
culturii a operat până acum cu geografii culturale statice. 
Procedând în acelaşi mod. P Pandrea circumscrie 
geografia culturală a capodoperei brâncuşiene în aria 
geografiei fizice a vecinätätilor geografice. Există însă o 


mare deosebire între vecinätätile geografice si vecinätätile 
culturale în sensul acesta capodoperei brâncusiene îi sunt 
tot atât de familiare mediul culturii indiene ca şi mediul 
cultural egiptean ori cel al civilizaţiei daco-romane a 
pietrei şi lemnului. Decupajul lui P Pandrea este unul 
static: „Prin tradiţii şi forţe creatoare suntem încadraţi de 
milenii în Europa Centrală şi Europa sud-estică, în preajma 
Balcanului” (p. 101). Acest decupaj însă este neîncăpător 
pentru o capodoperă ca aceea eminesciană, cantemireană 
ori aceea a lui Brâncuşi. Căci, aşa cum arată P 
Comarnescu, „la Brâncuşi, oul a fost înaintea păsării, dar 
amândouă sunt legate de o cauzalitate metafizică, 
inspirată probabil de miturile Orientului. În mitologia 
indiană oul de aur care pluteşte deasupra apelor este 
soarele care răsare. La greci Leda dă naştere unui ou în 
urma legăturii cu Zeus, metamorfozat în lebădă. Din acest 
ou iau viaţă Castor şi Pollux, gemeni cu destine diferite dar 
cu suprapământeană devoțiune. În alte viziuni însăşi Leda 
e pasărea unică, în folclorul atâtor popoare. Poate că şi 
ouăle roşii de Paşti, tradiţionale ţării noastre, să fi inspirat 
pe Brâncuşi ca simbol al primăverii, al creaţiei, al lumii, 
sculptorul dând oului sensul de „act generativ unic”, 
precum ţăranul îl înroşeşte, poate pentru a semnifica forta- 
i solară, actul minunat al creaţiei. Tematica aceasta ia 
diferite metamorfoze în viziunea brâncuşiană, la fel de 
semnificative şi plurale ca şi în mitologia măiastră a 
popoarelor ariene” (P Comarnescu, op. cit. p. 379). 

În acest caz, „geografia de referinţă a capodoperei” 
este mult mai largă decât aceea a Europei centrale şi sud- 
estice. Pe deasupra, o cultură ca aceea care-l dă pe 
Brâncuşi nu poate fi redusă, cu niciun chip, la tipologia 
„omului pitoresc” şi nici la tema unui „arhaism” pasiv. 
Această problemă trimite direct la chestiunea potentei 
culturilor de arie mică, a spiritualităţii naţiunilor mici, 
„care se pot ridica, după forţele intrinseci celulare, în zona 
toridă a concurenţei şi a contribuţiei internaţionale pentru 
formularea stilului unic al epocii respective indiferent de 
naţiuni, care trăiesc concomitent momentul istoric” 


(Pandrea, p. 102). Decupajele sociologice trebuie extinse 
până la delimitarea ariilor de circulaţie a creatorilor si a 
influențelor. Cu D. Cantemir, urmat de A.D. Xenopol (cu 
teoria istoriei care pune bazele unei distincţii ce va face 
carieră în epistemologia europeană, între 
Naturwissenschaften şi Geisteswissenschaften) şi 
culminând cu C. Brâncuşi se poate ilustra seria de 
„contribuţii româneşti la Europa cultă”. 

C. Brâncuşi a anticipat mersul artelor europene, l-a 
influenţat hotărâtor pe un Wilhelm Lehmbruk, cel ce a 
ilustrat atât de profund „reacţia împotriva sculpturii 
picturale a impresionistului Rodin şi a celei neoclasice şi 
academice” (P Comarnescu, op. cit.; p. 38). 

Influenţa lui Brâncuşi asupra lui Lehmbruk a fost 
stabilită de Paul Wertheim, în 1923: „In faţa acestui cap 
(Muza adormită, nota lui Comarnescu) trebuie să te 
gândeşti la Lehmbruk, care, cum trebuie acum să 
presupunem, a primit un hotărâtor stimulent (n.n.) de la 
Brâncuşi. Am văzut fotografii ale unei mari figuri a lui 
Brâncuşi, din anii 1908, 1909, pe care Lehmbruk a 
cunoscut-o şi care, desigur, a contribuit, ca şi sculptura 
primitiv-gotică, la creatiunea sa îngenuncheata ” (apud P. 
Comarnescu, p. 381). Brâncuşi va fi precursorul 
cubismului şi al constructivismului, aşa cum arată tot P. 
Comarnescu. 

„Mersul lui firesc înainte (al lui Brâncuşi, n.n.) a 
coincis cu înapoierea altora. Pentru că o dată sincronismul 
dintre noi şi Europa ne are pe noi înaintaşi hotărâtori în 
sculptura modernă. Cubismul; constructivismul, 
naturalismul îl au precursor iar prin vitalitatea şi 
autenticitatea lui de adevărat om al naturii, Brâncuşi este 
superior majorităţii cubiştilor care au procedat adesea 
intelectual şi prin opoziţie pentru a ieşi din declinul 
sensibilităţii. Ceea ce la el a fost acţiune conformă cu firea 
lui şi a neamului său, la ceilalți e mai mult o reacțiune 
experimentală” (p. 384) s.n. 

Un Lehmbruk „într-o direcţie de spiritualitate gotică 
şi un Arhipenko, într-o direcţie radical cubistă îi sunt 


urmaşi, de la Brâncuşi desfăşurându-se două curente atât 
de importante”. P 384). 

C. Brâncuşi aşază în legătură cu miraculoasa creaţie 
organică „naturalismul elementar”, „dacismul aspru şi 
dur”, „hieratismul spiritualizat al Bizanțului”, „visurile 
pure ale Orientului”, „ţărănismul românesc”, „esoterismul 
inginerilor egipteni”, „năzuinţa babiloniană a templului 
Baal” etc. Toate acestea ni-l arată pe Brâncuşi ca fiind un 
reper cosmic al spiritului omenesc în lunga lui aventură 
istorică. „Coloanele fără sfârşit” ne dezvăluie singure o 
geografie culturală în care îşi află unitatea organică şi 
preistoricii şi primitivii şi egiptenii şi babilonienii şi, 
desigur, dacii, în aceeaşi „avântare către infinitul lumii”. 
Decupajul sociologic poate uneori cobori până la biografia 
creatorului al cărui nucleu de personalitate „este un mister 
mai uşor de luminat cu genetica, cu psihologia abisală şi - 
îndeosebi - cu sociologia formaţiei personalităţii artistice, 
adică, la drept vorbind, uneori cu spita neamului, absolut 
sigur cu clasa, cu copilăria şi cu adolescenţa lor” (p. 104). 

Decupajele biografice trebuie să urmeze mediile 
genealogice (,spita de neam”), mediul de clasă, mediul 
copilăriei şi mediul adolescenţei creatorului. Bunăoară, 
„nucleul liricei Contesei Ana de Noailles şi profilul său 
literar sunt indisolubil legate de destinul biologic ca şi de 
situaţia sociologică a principesei levantine-dunărene, după 
cum în extazele ei se întrevăd aceleaşi aspirații spre infinit 
şi acelaşi turment ca în Pasărea Măiastră a lui Brâncuşi, în 
lirismul magic şi în incantatiile folclorului oltenesc, în 
latura (aş spune, în deriziune) maglaviteană a sufletului 
nostru de pe plaiurile oltene şi dunărene” (p. 104). Uneori 
decupajele sociologice ale operei pot cuprinde în aceeaşi 
unitate stilistică personalităţi artistice provenite din clase 
sociale opuse. Este cazul lui Brâncuşi şi al Anei de Noailles 
(principesă Brâncoveanu) care au „temperament înrudit”, 
„sociologie analoagă”, „extaze similare”, „un nisus 
formativus aproape identic”, precum ne arată P Pandrea. 
Ba chiar, „tipul uman antropologic al lui Brâncuşi şi al Anei 
de Noailles sunt înrudite, absente pe malurile Senei, dar 


absolut comune pe „malurile Jiilor si ale Oltetului”, încât în 
atari situaţii decupaje etno-nationale, regionale (cum este 
Oltenia) par a fi mult mai adecvate pentru a explica 
„structura stilistică” şi chiar „destinul artistic” al celor doi 
sau al unor alte cazuri asemănătoare: „Într-o zi de vară 
priveam de la mică distanţă o tärancä bătrâioară din 
Mărgăriteşti, cu mâna pusă vizieră spre Oltet şi cu alta 
sprijinită de pridvor, recunoscând uimit pe Ana mea de 
Noailles punându-şi binoclu la ochi într-o sală de festivități 
diplomatice la Paris, sprijinindu-se în loje cu mâna mică pe 
braţul preşedintelui de consiliu Leon Blum, comunicându-i 
cu vioiciune rezultatul explorărilor. lar exemplare cu 
fizionomia brâncuşiană ca soţi, veri sau fraţi ai bătrânei 
ţărănci de pe pridvorul Mărgăriteştilor găseşti cu sutele în 
provincia Olteniei. Fizionomic şi antropologic nu am nicio 
îndoială asupra destinului identic şi asupra stirpei comune 
între Ana şi Constantin” (p. 107). 

O prinţesă Brâncoveanu şi un sculptor Brâncuşi îşi au 
unitatea de destin şi artistică într-o unitate istorică foarte 
adâncă, aceea care a unit destinul ţăranului român cu al 
Brâncoveanului în acelaşi devotament fată de ţara întreagă 
unită pe dedesubtul despärtirilor de clase sociale, într-o 
comunitate de destin istoric. Această comunitate de destin 
istoric reprezintă o categorie sociologică (deci un decupaj) 
care are o putere explicativă pentru operă adeseori mult 
mai adâncă decât mediul de clasă. 

O altă operaţie a sociologului artei constă în 
decupajele regionale, cum ar fi Oltenia lui Brâncuşi, care, 
în viziunea lui P Pandrea, ar fi o categorie sociologică 
eficientă pentru a explica formaţia de bază a sculptorului. 
Criteriile metodologice ale unui asemenea decupaj sunt 
următoarele: 

a) existenţa unei sociologii cu „caractere diferenţiale 
şi cu specificităţi”; 

b) existenţa unui tip specific de raportare la natură şi 
la absolutul lumii (ceea ce P Pandrea numeşte „metafizică” 
regională); 

c) caracterul de entitate sufletească şi antropologică 


distinctă a „regiunii decupate”. 

„Antropologia, istoria, diferenţele dialectale, 
structura spirituală şi sensibilitatea specifică dau ceea ce 
se cheamă o metafizică autonomă, o epică aparte, o 
psihologie caracteristică, o sociologie independentă, într- 
un cuvânt un profil filosofic care merită să fie definit” (p. 
117), 

Pentru a dezvălui trăsăturile antropologice ale unei 
regiuni culturale se poate utiliza tipologia, aşa cum face P. 
Pandrea, care, utilizând tipologia lui Kretschmer, va 
deduce că „tipul atletic” este cel specific zonei cercetate. 
Această tipologie are următoarele caracteristici: 

1. Tipul leptosom - „uscăţiv, nervos”, faţă „brăzdată”, 
„psihologie sumbră şi melancolică”, „iute la mânie şi 
împăcare” etc. Prototipul său Don Quijote, iar la români 
(pentru zona cercetată de Pandrea) Tudor Vladimirescu, 
care însă avea şi un procent de 30% din „tipul atletic” 
(Ibidem, p. 117). 

2. Tipul picnic - „omul gras şi vesel”, scund, „împăcat 
cu viaţa”, sociabil, „intelectualitate luminoasă”; prototipul 
lui ar fi cârciumarul oltean sau Sancho Panza (Ibidem). 

3. Tipul atletic - „omul înalt, voinic”, realist, 
pragmatic, vital, serios etc. Prototipul lui ar fi ostaşul 
român din artilerie sau cavalerie (Ibidem). 

Desigur că determinarea tipurilor cere „sondaje 
stilistice” asupra populaţiei regionale. Ipoteza lui P 
Pandrea este că în aria cercetărilor sale „predomină tipul 
atletic”. In general alegerea tipologiei este o chestiune 
destul de complicată. Ne putem întreabă, de exemplu, de 
ce ar fi mai potrivită tipologia lui Kretschmer decât a lui 
Schiller, elaborată special pentru cercetarea culturii, care, 
după ce delimitează între „atitudinea naivă” şi „atitudinea 
sentimentală”, elaborează tipologia sa bipolară: tipul 
realist şi tipul idealist. După cum recursul la tipologia 
„apolinic-dionisiac” ar fi adus el însuşi lămuriri, de vreme 
ce tipologia lui Kretschmer îngăduie numai sesizarea bazei 
socio-antropologice a tipului speculant sau, cum zice 
Pandrea, a „omului cu cobilita” şi rămâne foarte putin 


revelatorie pentru „tipul speculativ”, pentru „omul cu 
Măiastra”, în sensul acesta, în arta lui Brâncuşi ne 
întâmpină deopotrivă cele două tendinţe tipologice: atât 
impulsul apolinian către „viziuni interioare”, către 
atingerea acelei supreme stări de unitate netulburată pe 
care ne-o indică „principium individuationis” al lumii; dar, 
totodată, în arta şi viaţa lui, mărturia unui cosmic 
dinamism istovit în formele acelea esentializate, ovoidele 
sale, dar şi în lumina care ne tulbură în alunecările sale 
fulgerătoare peste zborul măiestrei, fără a dezlega 
ameninţări de căderea secantă pe linia verticală a zborului. 

Un teribil dinamism zace captat de reţeaua tainică a 
acestor forme apoliniene ale artei brâncuşiene. În arta 
brâncuşiană răzbate şi garanţia cosmică a unei ordini 
tăinuite, dar şi ameninţarea unei bestiale destăinuiri dacă 
cineva ar tulbura ordinea cosmică a realelor. Reconcilierea 
tendinței dionisiace cu puterea unificatoare a apolinicului 
ne dezvăluie, în felul ei, puterea integrativă a sufletului 
brâncuşian. Dar tipologia lui Kretschmer utilizată de 
Pandrea nu ne spune nimic despre această forţă de 
„reconciliere” cosmică a artei lui Brâncuşi. Aşadar, 
tipologia populaţiei olteneşti nu are acoperire în tendinţele 
tipologice ale artei brâncuşiene, ceea ce ne demonstrează 
îndeajuns că relaţia dintre mediul local şi opera de artă nu 
este, nici pe departe, mecanică, directă, ci atât de amplu 
mijlocită, încât adeseori sensul unei asemenea relaţii se 
pierde. Dar dacă între mediul oltenesc şi opera lui 
Brâncuşi cu greu putem decela vreo relaţie, poate că 
există o atare relaţie între acelaşi mediu şi personalitatea 
sculptorului. 


Migraţia şi arta 


Pentru aceasta să urmărim din nou firele 
demonstraţiei lui P Pandrea, care consideră că între 
Pasărea măiastră, de exemplu, şi fenomenul migratoriu 
atât de propriu oltenilor (ca urmare a unui excedent 
demografic permanent) ar exista o legătură. Altfel spus, 


spiritul migratorului oltean este propriu atât unui migrator 
oarecare cât şi creatorului Măiestrei şi deci ar explica 
naşterea acestei opere. Opera, în cazul acesta, este într-o 
strânsă dependenţă de biografia creatorului (cum ar fi 
între viaţa şi opera lui Jack London) şi prin biografia 
socială a lui Brâncuşi s-ar putea dovedi şi legătura operei 
cu mediul social de acasă. latä-ne dar purtaţi de nevoile de 
lămurire să distingem între biografia socială si 
personalitatea culturală a creatorului şi totodată să ţinem 
seama că mediul social nu este totuna cu mediul cultural al 
formaţiei unui creator, adică un creator poate participa la 
un mediu de opere şi deci de cultură la care nu participă 
grupul său de apartenenţă. Pentru a susţine deci derivarea 
operei din spiritul migrator oltenesc, în care P Pandrea 
citeşte „dorinţa spre perfecţiune şi ideal”, autorul are grijă 
să particularizeze fenomenul: ,Migratiunea oltenească nu 
se încadrează în fuga satului spre oraş, fenomen 
caracteristic secolului al XX-lea în toată Europa. Aici sunt 
traditiuni mai vechi. Oltenii au plecat de acasă încă de pe 
vremea lui Mihai Viteazul şi au populat Timocul sârbesc şi 
bulgăresc” (op. cit p. 121). Urmărirea acestui fir care 
leagă direct opera lui Brâncuşi de biografia lui îl trimite la 
unul dintre momentele semnificative ale acestei biografii şi 
anume la ,destärarea” lui Brâncuşi, moment care, în mic, 
reproduce trăsăturile fenomenului migratoriu oltenesc. 
Destärarea este, în accepţia lui P Pandrea, fenomenul 
plecării (cu părăsire definitivă ori provizorie) din pământul 
natal. Destärarea ar fi avut, consideră Pandrea, efecte în 
opera lui Brâncuşi. Pentru a înţelege mai adânc această 
legătură, P. Pandrea introduce şi ipoteza „anarhismului 
țărănesc” şi, astfel, trimite o legătură şi către stratul de 
arhaitate ţărănească a operei. Într-o exprimare mai 
concisă, P Pandrea apreciază că relaţia dintre „arhaismul 
țărănesc oltean şi doctrina anarhismului european” ar 
putea să reprezinte principala axă explicativă a operei 
brâncuşiene. Dar să urmărim mai întâi încadrarea operei 
brâncuşiene în amplul fenomen social al migraţiei în care 
se cuprinde şi ,destärarea” lui Brâncuşi, care a plecat din 


pământul natal înainte de a împlini 25 de ani. „Sunt toate 
semnele, scrie Pandrea, că  repercusiunile acestei 
„desţărări” au fost dintre cele mai acute asupra artei sale ” 
(Ibidem, p. 123). Pentru a-şi preciza conceptul, P Pandrea 
face distincții  lămuritoare între ,destärat” si 
„dezrădăcinat”. În categoria „desţărării” Pandrea include 
şi migraţia alternativă (plecări cu întoarceri repetate cum 
sunt specializările afară din mediul natal sau afară din 
ţară). Destäratul este un migrant care nu-şi pierde 
rădăcinile pământului natal niciodată, aşa cum se întâmplă 
dezrădăcinatului. Aceasta este principala diferenţă între 
cele două tipuri de migranţi. Unul, ,destäratul”, îşi 
păstrează încă rădăcinile, celălalt, ,dezrädäcinatul”, şi le 
smulge. Aplicând această distincţie la studenţii români 
aflaţi în străinătate, P Pandrea aduce precizări tipologice 
de ordin psihologic şi ideologic: 

„Studentul român dezrădăcinat umblă după căutarea 
adevărului gol-goluţ. El vrea o teorie, o doctrină, o 
ideologie, o credinţă nouă. Caută adevărul suprem, altul 
decât al ţării lui şi fără nicio contingentä cu ţara lui. Acest 
adevăr ar vrea el să-l ia la subţioară şi să vină cu el în ţară, 
să-l arate «primitivilor» săi compatrioți, să-i epateze, să 
cucerească puterea şi poziţiile de comandă (...) Studentul 
român destärat procedează altminteri: el ştie că nu poate 
găsi idolul acolo, fiindcă sau nu mai sunt idoli sau idolii pot 
fi găsiţi şi în regiunea lui de baştină (..) Studentul 
dezrădăcinat este un nostalgic şi un sentimental. Studentul 
destärat este un robust intelectual cu tendinţă spre 
universalizare, citeşte autori diferiţi şi contradictorii (...), 
fuge deplătit udinile superioare şi le ironizează acerb, ştie 
să se gospodărească şi gospodăreşte pe alţii... Studentul 
destärat pretinde că dacă zgârii pojghita sentimentalitätii 
dezrădăcinatului dai imediat peste bestialitate. 
Dezrădăcinatul admiră, invidiazä, dispretuieste pe 
destärat. Destäratul are milă, compasiune, uneori 
consideraţie şi - în genere - dispretuieste pe dezrădăcinat. 
Dezrădăcinarea şi destärarea au avut efecte antinomice în 
arta şi literatura română“ (Ibidem, p. 125). 


După cum observăm, conceptul de ,destärare” al lui 
Pandrea este un concept psihologic, descrie psihologia 
migrantului şi sociologic se referă, în genere, la acele 
fenomene de migraţie numite migrație alternantă, adică 
cele în care, de regulă, plecarea este urmată de întoarcere, 
iar atunci când e urmată de stabilire în locurile sosirii nu 
provoacă pierderea rădăcinilor pământului natal (ţării) ca 
în cazul dezrădăcinatului. 

Fenomenul „desţărării” (deci al părăsirii „pământului 
natal”) cuprinde, prin urmare, nu numai migrațiile 
internaţionale dar şi pe cele interne, cum sunt cele 
provocate de industrializare şi deci de formarea de noi 
centre demografice. În artă şi literatură ,destärarea” a 
provocat, atât stilistic cât şi tematic, alte efecte decât 
dezrădăcinarea. „Dezrădăcinarea este sintetizată 
psihologic şi stilistic în lumea personagiilor minore, de 
scurtă respiraţie” (cum sunt şi cele ale literaturii lui I. Al. 
Brătescu-Voineşti). „Tema dezrădăcinării rurale a fost 
curentă pentru literatorii de categoria a doua (...) Tema 
era şi falsă: ruralii noştri s-au ancorat comod în lumea 
citadină de vreme ce oraşele erau un fel de mahalale şi 
prea putin cetăți moderne cu asfalt. Intelectualii 
dezrädäcinati se resemnau să ajungă vagmiştri ori 
birocrati parazitari” (p. 125). Industrializarea şi formarea 
de noi centre demografice şi comerciale a provocat „o 
destärare într-o proporţie remarcabilă”, apreciază P 
Pandrea. Care i-au fost efectele culturale? „Desţărarea a 
provocat nostalgia legendei şi o tehnică aburită de lirism şi 
sentimentalitate, a primitivitatii. Sociologic şi politic, 
reîntoarcerile la lumile legendare în literatura românească 
n-au fost întotdeauna un curent reactionar, ci un curent 
protestatar împotriva lumii burgheze, curent care se 
încadrează în mişcarea europeană a primitivismului, acel 
primitivism decadent, care a descoperit muzica neagră şi a 
declanşat arta plastică negroidă” (Ibidem, p. 125 - 126). 


Redescoperirea tradiţiei 


Prin urmare, nu numai că „întoarcerea” aceasta la 
substrat, în trecut, nu este reacționară, cum la noi a fost 
etichetată, ci, dimpotrivă, a alimentat marele curent 
european al modernismului, ceea ce i-a îngăduit unui 
sociolog să susţină teza caracterului revoluţionar al 
tradiţiei. Orice inovaţie culturală se bazează, susţine 
acelaşi sociolog român, pe un amplu şi profund proces de 
„redescoperire a tradiţiei” şi astfel pe relansarea liniei de 
evoluţie culturală în orizontul tradiţiei. Uneori acest 
orizont, susţine acelaşi sociolog, coboară adânc în trecut 
adoptând cultural o epocă foarte veche, aşa cum se poate 
remarca şi în cazul lui Brâncuşi. 

„Primitivismul lui C. Brâncuşi nu este izolat în cultura 
şi arta românească. Filiatiuni şi elective afinități pot fi 
urmărite în Sadoveanu, Minulescu şi Caragiale. Lirica lui 
Adrian Maniu şi a lui Tudor Arghezi păstrează urme 
puternice din acest curent artistic al primitivismului 
legendar” (p. 127). Concluzia pe care o putem trage dintr- 
o atare analiză este numai aceea că fenomenul migrator al 
„desţărării” ar putea explica tendinţa spre „redescoperirea 
trecutului” care poate fi probată şi în sculptura 
brâncuşiană. Însă numai atât. Procesul pozitiv al naşterii 
capodoperei plastice brâncuşiene stă încă departe de o 
explicaţie multumitoare. P Pandrea a crezut că dacă va 
cerceta „situaţia sociologică a lui Brâncuşi” cu pornire de 
la „caracterologia şi localismele oltene” şi dacă va afla 
„cum se încadrează opera în traiectoria biografiei” 
brâncuşiene va obţine şi răspunsul pozitiv la chestiunea 
genezei capodoperei. Ca urmare, P Pandrea „defineşte 
creaţia şi gândirea lui Brâncuşi drept o creaţie şi o filosofie 
încadrabilă în curentul european al anarhismului 
superior”. P. Pandrea crede a izbuti să extragă din situaţia 
sociologică a lui Brâncuşi trăsăturile „anarhismului său 
superior” care, combinat cu o „etică a arhaismului 
țărănesc”, ar fi produs una dintre cele mai strălucite opere 
plastice mondiale - opera brâncuşiană. Chestiunea este 
destul de însemnată şi numai prezentând-o ne vom da 
seama de puterea reală a explicatiei sociologice stricte a 


fenomenului artistic. Situaţia sociologică a lui, Brâncuşi a 
definit-o singur: destärare, iar nu dezrădăcinare: „timp de 
20 de ani am trăit la Paris, cu 20 centime pe zi. Nu m-am 
plâns nimănui, n-am făcut nimănui nicio reclamaţie. 
Puteam avea bani, dacă m-aş fi îndeletnicit cu altceva. Dar 
am vrut să fac sculptură şi tot pentru că am vrut eu, am 
ajuns la Paris. Mon jeu est a moi...” (apud. P. Comarnescu, 
op. cit., p. 640, în P Pandrea, p. 142). 

P. Pandrea crede că „aceste «20 de centime» pe zi şi 
atitudinea sa mândră faţă de micul şi marele capital” ar 
explica geneza capodoperei plastice  brâncuşiene. 
Sintetizând, putem spune că dacă modelul sociologic al 
„desţărării” ne poate spune ceva despre dinamica unor 
condiții sociale ale artei, ea nu poate însă explica geneza 
operei universale a lui Brâncuşi. Nici în alte cazuri. 

Ar însemna oare că, în acest caz, trebuie să punem 
stavilă sociologiei? Credem că nu. Însă, din acest punct de 
vedere, sociologia singură nu ne mai poate ajuta decât 
într-un demers unitar în care ea face corp comun cu 
istoria, cu antropologia modelelor umane şi cu estetica. Cu 
condiţia ca această îmbinare să nu fie înţeleasă nici ea 
pozitivist, aşa cum o înţeleg unele dintre aşa-numitele 
abordări interdisciplinare. Este vorba despre cu totul 
altceva. Despre un efort de reconstrucţie teoretică şi 
practică a sociologiei, în care îşi pot da mâna ştiinţele 
numite şi din care atât sociologia cât şi celelalte două 
ştiinţe ies cu autonomie epistemologică nealterate, dar au 
lăsat urme în creaţia artistică şi în nucleele sale 
psihologice. 

Cu această constatare, concluzia lui P Pandrea cade 
într-o sentință ideologică ce nu îngăduie replica: 
„Constantin Brâncuşi a încercat să fugă de existenţa 
cotidiană capitalistă refugiindu-se pe insula înflorită a 
anarhiei” (p. 142). 

În viziunea aceasta, care mai curând încorsetează, 
sculptorul ar fi fost într-un soi de contestare individualistă 
la ordinea burgheză a capitalului şi izbutind să se 
„sustragă legilor societăţii capitaliste române şi pariziene” 


s-a aşezat „la marginea acestei duble societăţi franco- 
române (...) refugiindu-se în lumea arhaică a ţăranilor din 
Gorj, în plin centru parisian şi în lumea platonică a 
esentelor. Stilizările şi căutările sale îşi au explicaţia 
psihologică în anarhismul destäratului oltean orgolios care 
refuză să se încadreze unui sistem ce nu-i pe placul său” 
(op. câtv p. 142 - 143). 

Precizările lui P. Pandrea recurg, aşadar, la teoria 
„omului marginal” pentru a da o explicaţie operei 
brâncuşiene. Dintr-o atare perspectivă însă decurg câteva 
consecinţe contradictorii: 

a) ori acceptăm ca valid recursul la ipoteza „omului 
marginal” („marginal man”) pentru a explica o atare 
creaţie; 

b) ori acceptăm, dimpotrivă, că opera este însăşi 
calea de depăşire a ,marginalismului”. 

În orice caz, recursul la teza „ancorării” ne poartă 
către concluzii care diminuează însemnătatea 
metodologică a tezei raportului de clasă al operei. 
Existenţa unor opere ca cele ale lui Brâncuşi, E. Satie, 
Modigliani etc. ar fi raportată la o relaţie de negare, fiind 
socotite un produs al „autoexilării”, ceea ce nu corespunde 
adevărului operei. În plus, ar trebui să admitem că tocmai 
creaţia unor opere de o asemenea „valoare absolută” 
reclamă, sociologic, „autoexilarea”. Iată dar cum un 
demers care pledează pentru „ancorarea” într-o clasă 
anumită se întoarce împotriva ei, „cerând o dispensă 
pentru calea operei”. În cazul ei ar fi necesară, dimpotrivă, 
ridicarea ancorei şi autoexilarea. Sociologic deci se 
introduce un „corp teoretic eterogen (două teze opuse) 
pentru a explica acelaşi fenomen: opera de artă”. Ar 
însemna, în acest caz, că demersul sociologic nu este 
valabil în actele explicative ale artei? Nicidecum! Dar 
trebuie să recurgem la alt concept, cel de „bloc istoric” 
elaborat de G. Sorel şi generalizat de A. Gramsci. Însă, cu 
aceasta vom lărgi foarte mult registrul de incidenţă 
sociologică si istorică a operei, constatând în 
personalitatea lui Brâncuşi ipostaza unui homo universale 


şi nu a unui „autoexilat”, cum i-a apărut lui P. Pandrea. 

Pornind de la o caracteristică a societăţii româneşti, 
şi anume că aceasta se află „încă în prima fază a 
individualismului, imediat după ieşirea din colectivismul 
rural” (P Comarnescu, op. câtv p. 144), P Pandrea este în 
drept, din punct de vedere sociologic, să aplice categoria 
„individualismului anarhic” în cercetarea celui ce tocmai a 
ieşit din vechiul colectivism. Calea operei însă este tocmai 
calea către o unitate mai adâncă a lumii în toate aspectele 
ei. În universul operei, deci, aflăm o unitate care coboară 
adânc în istorie. 


„Blocul istoric” şi sculptura lui Brâncuşi 


Raporturile dintre tipurile de activităţi şi tipurile de 
artă capătă caractere evidente în relaţia dintre civilizaţia 
românească a pietrei şi lemnului şi sculptura brâncuşiană. 
Civilizatiile de agricultori şi de crescători de vite au ridicat 
lemnul şi piatra la utilizări atât de perfecţionate încât 
dincolo de acest prag chiar şi tehnologiile moderne ar 
trece cu greu. Armele şi uneltele de piatră ale neoliticului, 
de exemplu, „sunt mai lustruite decât cel mai neted metal” 
(P Comarnescu, op. câtv p. 370). O asemenea tehnică va 
crea primul mare „bloc” istoric în care-şi vor găsi unitatea 
o civilizaţie materială şi o cultură. Vom afla aşezată în 
orizontul aceleiaşi tehnosfere comunităţile neolitice, 
marile civilizaţii agricole, arhitectonica Egiptului antic, o 
parte din sculptura lui Brâncuşi, H. Moore etc. Acest tip de 
atitudine în faţa pietrei ca şi tehnica de şlefuire a ei, le 
vom afla constante, timp de zece mii de ani, atât la cei care 
au lustruit piatra şi au ridicat acei tainici stâlpi de piatră, 
menhirele arhaice, din neolitic, cât şi la tăietorii marilor 
blocuri din care au fost înălțate piramidele în Egipt, ori la 
cioplitorii în piatră ai artei romanice medievale; îl vom găsi 
însă şi la H. Moore sau la C. Brâncuşi. Legătura aceasta a 
fost profund sesizată de către P Comarnescu. „Neoliticul a 
fost continuat de civilizaţia de piatră şi lemn a dacilor în 
care sculptorul contemporan se regăseşte. Primitivismul 


sau e echilibrat, cuminte, luminos, aproape potolit de orice 
pornire sălbatică sau brutală, asemenea lumii satului 
românesc, răbdătoare în creaţiile ei ca şi natura. Brâncuşi 
sapă piatra şi ciopleşte lemnul său, lustruieşte metalul cu 
răbdarea unui ţăran căruia nu-i e teamă de noaptea 
pădurii şi de fugărnicia clipelor. Luminozitatea şi echilibrul 
său sunt depărtate de dionisiacul tracic şi de amorfele 
figuri şi reliefuri ale vechilor slavi (secolul al XI-lea, 
reproduse şi în Sydow)” (op. cit., p. 371). Iată cum în 
sculptura lui Brâncuşi regăsim exprimată unitatea istorică 
a omului din epoca dacică şi până acum, iar în atitudinea 
artistului în faţa lemnului, a pietrei etc... P Comarnescu 
citeşte un tip de atitudine generică, valabilă deopotrivă 
pentru cel care, prin sculptura lui, a cucerit lumea, 
pornind de la Gorjul românesc, cât şi pentru ţăranul ale 
cărui structuri sufleteşti le duce la împlinire artistică 
Brâncuşi. lată un prim element al „blocului istoric” dintre 
o suprastructură culturală şi o civilizaţie materială. 

Aceeaşi tehnică şi aceeaşi atitudine în faţa pietrei şi a 
lemnului o regăsim în civilizaţia economică a străvechilor 
daci, la ţăranii români, dar şi în sculptura lui Brâncuşi. De 
aceea, putem vorbi despre un „bloc istoric” m şi prin care 
pot supravieţui în istorie unităţi de civilizaţie omenească. 
Asemenea unităţi de civilizaţie omenească îşi pot atinge 
perfecțiunea pe o latură a lor, în momente foarte distantate 
de timp, aşa cum constatăm în cazul menhirelor neolitice, 
al troitelor oltenesti, al piramidelor egiptene, al oului 
brâncuşian, al sculpturii lui H. Moore etc. 

Acest fenomen al „blocurilor istorice” pare deci a fi 
de o valoare deosebită pentru explicarea unor fenomene 
artistice cum este sculptura lui Brâncuşi. Aceasta nu poate 
fi explicată nici printr-o sociologie ţărănească, aşa cum 
face P Pandrea (deşi relaţia dintre arhaismul țărănesc şi 
sculptura brâncuşiană nu poate fi ignorată şi, în sensul 
acesta, evidenţierea acestei relaţii este legitimă şi numai 
absolutizarea ei ne duce la falsificări, aşa cum s-a 
întâmplat în cazul lui Pandrea), dar nici prin sociologia 
influențelor (aşa cum face, de exemplu, A.L. Kroeber cu 


monumentele megalitice europene pe care le explică prin 
influenţele egiptene), deşi influenţe ca cele ale lui Rodin 
asupra primei perioade brâncusiene nu pot fi ignorate. 
Arta brâncuşiană nu poate fi explicată nici printr-o 
psihanaliză de tip metafizic, aşa cum au făcut mulţi dintre 
exegetii lui Brâncuşi, care erau dispuşi să vadă în Coloană 
expresia unui simbol falic, ori pe Poarta sărutului un 
simbol al gârnetilor. Izbânda artistică a lui Brâncuşi nu 
poate fi înţeleasă decât dacă este raportată la o asemenea 
unitate de civilizaţie istorică de tipul „blocului istoric”, 
care grupează societăți istorice diferite, momente 
culturale despărțite de mari intervale de timp, arii aflate la 
mari distante, o civilizaţie economică unitară şi o 
suprastructură culturală care, dincolo de marea ei 
diversitate istorică de expresii, participă la un principiu 
comun, cum ar fi acela care dictează tipurile de atitudini în 
faţa naturii, în faţa absolutului (Dumnezeu, de exemplu), şi 
în faţa omului. În sensul acesta, dincolo de marea lor 
diversitate, arta dacică, menhirele neolitice, piramidele 
egiptene, oul şi pasărea lui Brâncuşi, troitele oltenesti 
mărturisesc, în genere, cam aceeaşi atitudine în faţa 
naturii. Această atitudine dictează, de exemplu, ca 
folosirile de obiecte să fie făcute „în sensul” naturii, nu 
împotriva ei. De asemenea, aceeaşi atitudine dictează ca 
indeletnicirile artistice, cum ar fi „ridicările 
monumentale”, să „fie făcute tot în sensul naturii”, 
nestârnind ecouri simbolice din care ar germina atitudini 
malefice. Iar o sculptură ca aceea brâncuşiană nu ar putea 
primi explicaţii, înţelesuri totalizatoare, decât dacă o 
integrăm unor asemenea trainice şi străvechi complexe de 
civilizaţie omenească, pe care le-am numit, cu un concept 
sorelian, „blocuri istorice”. Acest aspect l-a intuit un 
istoric, sociolog şi filosof al artei precum Comarnescu, dar 
toate consideratiile sale au căpătat, mai degrabă, un curs 
comparativ decât unul genetic, de sociologie istorică a 
culturii şi civilizaţiei. Însă numai dacă procedăm în acest al 
doilea mod vom izbuti să înţelegem că o sculptură ca aceea 
a lui Brâncuşi este expresia sintetică a unei istorii a 


civilizaţiei umane care are o vechime de zece mii de ani şi 
care, în plin secol al XX-lea, îşi dezvăluie ,permanenta” şi 
totodată caracterul de „model exemplar”, al cărui mesaj 
societăţile contemporane par a-l fi uitat. Sculptura lui 
Brâncuşi, deci, relansează mesajul etern valabil pe care 
istoria societăţilor omeneşti l-a fixat în câte o sinteză cum 
este un asemenea „bloc istoric” sau complex civilizational. 
Numai caracterul său de unitate şi de integralitate ne 
poate ajuta să înţelegem semnificaţia sa transistorică şi de 
asemenea ne ajută să pătrundem adâncimea istorică a 
mesajului brâncusian. El vine dintr-o străvechime de zece 
mii de ani şi trece prin istorie într-o proiecţie a cărei 
străvechime atinge orizonturi viitoare nebănuite. Arta lui 
Brâncuşi este atât de grea de înţelepciunea timpului 
istoric, încât în faţa ei lumile regionale ale planetei au 
capitulat. La muzeul Gugenheim din New York, la muzeul 
Pompidou (celebrul complex parisian), în cele două 
metropole mari ale Americii şi Europei, mesajul lui 
Brâncuşi coboară sub forma unei binefăcătoare hierofanii 
peste sufletul omenesc, înălţându-l în universalitate. Dar să 
urmărim relaţiile genetice dintre sculptura lui Brâncuşi, de 
o parte, şi acel bloc istoric de peste zece mii de ani, de altă 
parte, care numai în integralitatea lui ne poate ajuta să 
înţelegem mesajul sculpturii brâncuşiene. 

Constantin Brâncuşi, ne dovedeşte Comarnescu, este 
„urmaşul ridicătorilor de menhire şi de monumente, care 
repetă puterea şi dăinuirea naturii” (p. 371, 372). Deci în 
arta lui se înalţă, în pragul secolului XX, străvechea artă 
abstractă neolitică. Căci, cum arată tot Comarnescu, „arta 
abstractă, ajutată de o tehnică mai înaintată, se realizează 
în neolitic. Atunci se lustruieşte piatra şi se ridică acei 
stâlpi de piatră trainici, menhirele, monştrii prin care se 
amintea şi se menea ceva, aşa cum fac si troitele din 
Oltenia, legate şi ele de cultul religios şi funerar, fiind, 
poate, şi semne de configuraţie şi magie, dar, de fapt, şi o 
imitare a naturii, prin ridicări monumentale, făcute în 
sensul ei. Pentru a înţelege pe Brâncuşi, să ne gândim la 
armele şi uneltele de piatră ale neoliticului, mai lustruite 


decât cel mai neted metal, la tăria respectată (s.n.) şi 
utilizată a cremenii, la monumentele menhire, ce repetă 
(s.n.) geologia în funcţie de un gând omenesc” (s.n.). lată 
dar ceea ce ne spune Brâncuşi la primul nivel de 
hierofanie a mesajului pe care istoria pare a-l fi edificat cu 
acel „bloc istoric” din care se trage sculptura brâncuşiană. 
El ne spune că în tot ceea ce facem noi, oamenii, în tot 
ceea ce clădim, străbate şi taina geologiei. Şi oare nu 
despre această unitate adâncă dintre organic şi anorganic 
ne mărturiseşte „Pasărea” sa? Căci această Pasăre, ne 
spune A. Maniu, pare a proveni „dintr-un ulcior”, precum 
sunt acele vase preistorice, acele „forme minunate, 
împodobite geometric” pe care ni le-au scos la iveală 
Cucutenii laşilor (Ibidem, p. 371). 

Sculptura brâncuşiană însă ni se arată organic 
legată, cum arătăm, nu doar de neolitic, ci şi de „civilizaţia 
de piatră şi lemn a dacilor” şi prin aceasta de „lumea 
satului românesc”, „răbdătoare în creaţiile ei ca şi natura”. 

Dar şi cu Egiptul are „legături organice” sculptura 
brâncuşiană. „Cu Egiptul, ne spune tot Comarnescu, el are 
în comun unele trăsături spirituale şi altele tehnice”. 

„Desigur, Brâncuşi nu are trufia faraonilor şi credinţa 
de a dura în faţa morţii. Din această pricină, arta lui nu are 
monumentalitatea aceea uriaşă şi oarecum sfidătoare faţă 
de om şi apropiată de orizontul tainic. Pietrele, lemnele şi 
metalele românului vor, însă, să dureze cât îi este dat lumii 
acesteia trecătoare,  asociindu-şi durata de durata 
elementelor celor mai rezistente din geologia milenară şi 
industria modernă. Dârzenia lui de țăran daco-roman (S.n.) 
nu are orgoliul conducătorilor egipteni, dar are destul din 
credinţa lor în viaţa granitului şi a materialelor rezistente. 
Religiozitatea lui Brâncuşi nu mai are dogmatismul şi 
complicațiile doctrinelor egiptene, ştiind că lumea aceasta 
este  pieritoare. Dar sufletul lui caută depăşirea 
vremelnicului prin materialele mai dăinuitoare decât omul, 
procedând asemeni naturii anorganice. El singur nu poate 
ridica piramide şi nici ridica menhire, dar devotiunea lui 
de  cioplitor are desigur mult din  religiozitatea 


preistoricilor si a egiptenilor şi adesea o pietate de 
sculptor şi arhitect funerar” (Ibidem, p. 371). 

P. Comarnescu precizează că atunci când se referă la 
arta egipteană punând-o în conexiune cu cea brâncuşiană, 
nu are în vedere perioada anterioară Sfinxului, ci epoca 
clasică, epoca „sculpturii arhitectonice şi geometrice” care 
depăşea „arhitectonica naturii”, materializând geometria şi 
întrupând în granit idealuri geometrice (Ibidem, p. 372), 
între cele două etape existând vreo 30 de secole. Insă 
aceasta nu înseamnă că la Brâncuşi ori la arta egipteană s- 
ar găsi vreo opoziţie între „frumosul natural” şi „frumosul 
artistic”, ci, dimpotrivă, o tainică unitate. Chiar atunci 
când privim sculptura brâncuşiană (ori cea egipteană) ca 
întrupând o idee, trebuie să ţinem seamă că această idee a 
fost „găsită în măreţia geometrică şi în dăinuirea geologică 
a naturii”, (Ibidem, p. 372). Arta lui Brâncuşi, ca şi cea 
egipteană, caută ,esentele reale ale cosmosului” şi chiar 
dacă pare a fi o artă abstractă, când o raportăm, de pildă, 
la diviziunea socială a lumii de azi, ea este, totuşi, „uneori 
mai materială decât fragilele aşezări omeneşti” (Ibidem). 
Dar legătura organică dintre arta lui Brâncuşi şi cea 
egipteană reiese mai ales din unitatea tipologică a omului 
Brâncuşi şi a omului egiptean. Vom evidenția această 
unitate recurgând la o evocare făcută de P. Pandrea în 
legătură cu perioada pariziană a lui Brâncuşi. Insă pentru 
a înţelege mai bine sensul acestei evocări să menţionăm 
paralela făcută de Comarnescu între artiştii egipteni şi 
Brâncuşi: „Şi dacă artiştii şi artizanii egipteni, rămaşi 
anonimi, lucrau adesea sub bătaia biciului, fiind de două 
ori sclavi, ai lumii şi ai artei, Brâncuşi îşi impune, cu de la 
sine voie, o devoțiune de sclav, lucrând din răsputeri la 
cioplirea pietrei sau a lemnelor, la şlefuirea metalelor, la 
netezirea maniacă a formelor, concurând eroziunile încete, 
îndelungate ale naturii sau perfectia formelor organice 
originare. Devotiunea aceasta este mai mult decât aceea a 
artizanului medieval căci constituie aproape o răspundere 
metafizică (s.n.) şi cere o sfortare suverană, ca aceea a 
naturii” (p. 372). 


Şi acum iată evocarea lui Brâncuşi comunicată lui 
Petre Pandrea: ,Muzicantul Erik Satie făcea parte din 
grupul nostru. Într-un târziu i s-a comandat o operă. 
Grupul trebuia să ajungă şi la Opera Mare... În sfârşit, Erik 
Satie, copilul favorit al grupului, primise o comandă bine 
plătită. O scrie cu uşurinţă. Pe când lucram la pasărea 
măiastră a venit la mine în atelier în vizită prietenească. 
Eram obosit, tulburat, deceptionat. Erik Satie mă întreabă 
asupra cauzelor, l-am răspuns: 

- Fiindcă trebuie să scot iar o umbră de pe gâtul 
pasării măiestre. Trebuie să iasă în relief o anumită linie. 
Într-un punct trec un miliard de linii şi eu trebuie să aleg 
dintr-un miliard de linii pe una, o singură linie. 

Erik Satie care scria opera la comandă a abandonat-o 
şi a revenit la muza lui proprie. Alţi şase muzicanți din 
generaţia lui au ajuns la Operă, dar nu e acelaşi lucru! Erik 
Satie rămâne inimitabil...” (P Pandrea, Portrete si 
controverse, p. 163). 

In această evocare brâncuşiană înţelegem cele două 
trăsături pe care P. Comarnescu le regăseşte la Brâncuşi şi 
la artistul egiptean: „răspundere metafizică” şi ,sfortare 
suverană, ca aceea a naturii”. Aceasta ne dezvăluie cu 
adevărat unitatea organică a omului pe care ni-l arată 
„blocul istoric” de zece mii de ani. Mesajul acestui om îl 
înţelesese Erik Satie în secolul XX şi astfel a creat şi el o 
muzică neconfundabilă. Insă mesajul brâncusian ni se 
poate comunica nouă, tuturor oamenilor, prin hierofania 
Păsării măiestre. Acest mesaj ne spune că omul întreg este 
unitatea dintre Omul-natură, Omul-Dumnezeu şi Omul-om. 
Niciuna dintre aceste ipostaze ale omului, luată izolat, nu 
ne poate da omul întreg, ci numai câte o aventură istorică 
a omului, care, cu excesele ei, ne arată şi câte una dintre 
căile de prăbuşire a omului. Dar sculptura lui Brâncuşi se 
află într-o legătură organică şi cu „esoterismul inginerilor 
egipteni” şi cu „idealul babilonian de a construi un turn 
infinit”. „Coloanele fără sfârşit ale lui Brâncuşi sunt 
derivări ale geometrismului egiptean - care iubea 
romboidalul, ca şi ovalul - şi poate reductii perfecte ale 


idealului babilonian de a construi un turn infinit. Templul 
lui Baal se ridică la două sute de metri, având dorinţa nu 
de a zgâria norii, ci de a se apropia de cupola înstelată a 
cerului. Cu ajutorul avioanelor, noi ne-am ridicat mai sus 
decât babilonieniii, dar pentru a privi tot în jos (s.n.), 
schimbând rostul vremelniciei tot pentru vremelnicie. Un 
critic străin observa că proporţiile Coloanei fără de sfârşit 
(cea din 1916 - 1918) a lui Brâncuşi contrazic principiile 
inginereşti privitoare la stabilitate (C. Gideon-Walker, 
Modern Plastic Art). Dacă e aşa, nu avem în Brâncuşi un 
spirit în care se răsfrânge instinctiv şi cu o demiurgică 
inspiraţie dorinţa de infinit a babilonienilor şi tainele 
esoterice ale inginerilor egipteni”? (p. 372 - 373). 

Dar în arta lui Brâncuşi alţii au văzut o „concepţie 
metafizică având ceva din sistemul unui monism modern 
inspirat de filosofi a lui Tao”, precum şi atitudinea artiştilor 
din „primele timpuri ale erei creştine”. 

Convorbirile lui Constantin Brâncuşi cu P. Pandrea ne 
arată şi adânca participare a sculptorului la spiritualitatea 
indiană: „Ah, India! Mă simt în India ca la mine acasă [...). 
Ceea ce admir în India este vitalitatea enormă, vitalitatea 
copleşitoare obişnuită a Negrilor şi a Asiaticilor. În afară 
de vitalitatea enormă, în India am găsit înţelepciunea mea 
păstrată sub ploile Occidentului şi stupiditätile Parisului: la 
paix et la jolie (...). Cu ce prilej am fost în India? Un tânăr 
indian maharadgea studiază la Cambridge. Are 
sensibilitate plastică modernă. A cumpărat pasărea 
măiastră. Mi-a cerut să vin la el acasă, să fac şi un templu 
al păsării măiestre, o adevărată zeitate în ochii lui. Am fost 
anul ăsta să văd terenul, să reperez, să fac planurile (...) 
Din nefericire, am găsit şcoli de belle-arte şi în India...” (P 
Pandrea, op. câtv p. 164). 

Brâncuşi este aşadar om universal în formă 
românească. El este expresia unui bloc istoric universal, 
un bloc istoric în care îşi află legătura organică civilizaţia 
lemnului, a pietrei şi a metalului cu suprastructura 
culturală înălţată de om la sinteză în peste zece mii de ani. 
C. Brâncuşi este personalitatea în care işi află unitatea 


omul istoric al Egiptului, omul creştin, omul-täran, omul 
indian, omul african, într-o sinteză românească universală. 
Prin Constantin Brâncuşi avem una dintre acele dovezi ale 
istoriei că omul poate fi întreg pe orice meridian al 
planetei, indiferent că aparţine unei culturi de arie mare 
sau unei culturi de arie mică. În omul românesc, Brâncuşi 
şi-a aflat sălaşul spiritual universal de frumuseţe, de 
adevăr şi de bine, acestea două fiind comunicate de 
limbajul, universal şi el, al artei. Sociologic, Brâncuşi nu 
poate fi înţeles decât prin sociologia „blocurilor istorice”. 
Altminteri există riscul unei trădări a mesajului artei 
brâncuşiene. Sociologia blocurilor istorice ca tipuri de 
formaţiuni mari ale istoriei se arată, aşadar, aptă să pună 
în lumină legăturile organice ale artei lui Brâncuşi cu una 
dintre civilizațiile istorice, care au imaginat primul model 
de om universal, cu mult înainte de acel „huomo 
universale” al Renaşterii care, în felul acesta, ni se arată, 
totuşi, doar ca o ipostaza istorică de om întreg şi 
nicidecum ca soluţie universală. Aşa putem înţelege şi de 
ce „pentru Brâncuşi, nudul academic, şi chiar acela al 
Renaşterii si Barocului, nudurile create de genialul 
Michelangelo sunt biftecuri sau carne de măcelărie” (P 
Comarnescu, op. cit., p. 368). 

Cu arta lui C. Brâncuşi avem una dintre probele 
netägäduite că spiritul si cultura românească sunt un 
receptacul miraculos al universalitätii omului. 


5.3. SOCIOLOGIA ŞTIINŢEI - SFERĂ A 
SOCIOLOGIEI CULTURII 


Ştiinţa ca fapt de civilizație şi ca tip de 
cunoaştere 


Una dintre direcțiile care aduc lämuriri noi asupra 
intelesurilor atribuite stiintificului ca gen de cunoaştere si 
ca parte componentă a culturii este aceea a sociologiei 
cunoaşterii. Ultimii 100 de ani reprezintă perioada în care 
stiinta „a luat conducerea” în raport cu celelalte ramuri ale 


culturii, consacrând astfel biruinţa spiritului pozitiv în 
cultura modernă, impunerea sa ca tendinţă spirituală 
dominantă în cultura ultimelor trei sute de ani. În 
ierarhiile valorilor, societatea modernă aşază pe primul loc 
ştiinţa (fapt observat, între alţii, şi de către filosoful român 
T. Vianu), ceea ce i-a permis lui M. Scheler să considere 
ştiinţa ca expresie a „ethosului societăţii occidentale” 
(structura de valori ale acţiunii sociale). Această biruinţă 
este, poate, faptul de civilizaţie cel mai important în istoria 
modernă, având statutul unui fapt macrostructural (alături 
de alte asemenea fapte macrostructurale). În această 
viziune, contribuţiile de sociologia cunoaşterii vin să ne 
dea primele explicaţii cu privire la manifestarea acestui 
fapt şi de aceea ele trebuie încadrate oricărei abordări de 
sociologie a ştiinţei ca ramură a sociologiei culturii. 

Cei care au încercat să explice evoluţia în mers 
precipitat a ştiinţei ca fapt cultural macorstructural în 
epoca modernă au fost, între primii, K. Marx şi Fr. Engels, 
precum şi sociologii europeni Max Scheler, Max Weber, E. 
Durkheim. D. Gusti şi P Andrei, E. Speranţia etc. 

Toţi aceştia au adus o interpretare sociologică a 
esenței ştiinţei ca tip de cunoaştere şi ca fapt cultural 
macrostructural. 

Una dintre notele lor comune constă în preocuparea 
de a lămuri relaţia dintre „filosofia pozitivistă” si 
„cunoaşterea ştiinţifică”. Cel la care filosofia pozitivistă 
apare clar ca bază a cunoaşterii ştiinţifice este Max 
Scheler (cf. P Hamilton, Knowledge and social structure. 
An introduction. Routledge and Kegan Paul, 1974, p. 75); 
acesta a văzut în ştiinţă ethosul caracteristic al societăţii 
occidentale. 

Aşa că, pentru Scheler ştiinţa este una dintre 
dimensiunile de bază ale societăţii şi culturii moderne. 
Astfel s-ar înţelege în viziunea lui amploarea si 
universalitatea manifestării acestui fapt pe arena istoriei 
mondiale. 

Din acest unghi de abordare a ştiinţei, sociologia 
cunoaşterii şi a ştiinţei (ca tip de cunoaştere particulară) 


devine chiar un instrument politic întrucât „ar oferi baza 
oricăror politici culturale” şi ar reprezenta o metodă de 
rezolvare a „conflictelor ideologice care predominau în 
Germania Weimarului imediat după primul război mondial. 
Ea îngăduie politicienilor implicaţi în aceste conflicte să-şi 
vadă limitele propriilor lor concepţii şi puncte de vedere” 
(op. câtv p. 75). 

O sociologie a cunoaşterii ar reprezenta cadrul şi 
metoda depăşirii unei „concepţii politice unilaterale” prin 
intermediul unei Weltanschauung analysis care ar arăta 
determinarea de clasă a acestei concepţii (Ibidem. p. 75). 

Aşa cum remarcă acelaşi sociolog englez, Scheler a 
interpretat raționalismul ştiinţei ca „o consecinţă a 
atomizării sociale moderne a vechilor stări de „Volk” şi 
„Gemeinschaft” (cu spiritualitatea lor) care au caracterizat 
societatea europeană precapitalistă” (Ibidem, p. 75). 
Punctul de vedere sociologic apare, astfel, ca mult mai 
potrivit pentru explicaţia apariţiei unui fapt istoric de o 
asemenea amploare cum este manifestarea ştiinţei ca fapt 
creator de destin istoric în societăţile moderne. 

Numai filosofia ştiinţei (ca ramură a culturii) nu ne-ar 
putea oferi întregul adevăr căci, aşa cum deja reiese din 
sociologia lui Scheler, ştiinţa este totodată expresia unui 
ethos colectiv şi a unei voințe colective orientate de 
spiritul rationalist. 

In concepţia lui M. Scheler, cunoaşterea este 
determinată de „factori materiali” şi de „factori ideali”. 
După sociologul german constituirea unei sociologii a 
cunoaşterii (Wissenssoziologie) este necesară, întrucât 
această nouă disciplină ar putea servi „elitei 
conducătoare” pentru a „menţine ordinea socială”. „Prin 
ceea ce el a numit viziunea perspectivală, Scheler a sperat 
că elita conducătoare va fi capabilă să selecteze adevărul 
din fiecare perspectivă socială. Elita va fi atunci capabilă 
să integreze toate aceste adevăruri într-un program social 
care ar câştiga astfel acordul tuturor cetăţenilor. 
Wissenssoziologie ar putea astfel să devină o altă formă de 
ciment social. Ea va înzestra clasa conducătoare cu 


capacitatea de a menţină societatea unită si de a o dirija 
conform viziunii sale superioare” (cf. Jobin Stande, Max 
Scheler an intelectual Portrait, New York, 1967, p. 200 - 
201, apud Hamilton, p. 77). 

In concepţia lui Scheler, deci, apare clar rolul unei 
sociologii a ştiinţei ca instrument servind edificării 
programelor sociale iniţiate de către o clasă diriguitoare în 
cadrul unei societăţi date. Impunând distincţia între 
„construcţiile artificiale” (Bildung Weltanschauungen) 
„produse de un proces intelectual conştient” şi „acele 
concepţii naturale” corespunzând unor „mentalități 
culturale de bază” ale societăţilor, Scheler caută rădăcina 
oricărui tip de cunoaştere în astfel de mentalități şi astfel 
propune teza unei rădăcini sociale directe a tuturor 
tipurilor de cunoaştere, inclusiv a celei ştiinţifice. Întrucât 
aceste „viziuni asupra lumii” (Weltanschauungen) se 
schimbă foarte încet în timp, ele pot explica dinamica mai 
rapidă a altor forme de cunoaştere. Potrivit concepţiei lui 
Scheler, la baza acestor viziuni relative asupra lumii există 
o viziune a lumii neschimbată care reprezintă „esenţa 
cunoaşterii şi gândirii umane” şi care poate fi cunoscută 
numai prin „metode fenomenologice” (Ibidem, p. 79). 

Sociologia cunoaşterii serveşte, ca atare, tocmai 
cercetării „valorii cognitive obiective a acestor 
Weltanschauungen”. Ea are două categorii de bază: 
„sufletul grupului” şi „spiritul de grup”. „Sufletul grupului” 
este tocmai acel Weltanschauungen relativ natural la care 
ne-am referit şi este „compus din cântece folclorice, limbă 
populară, obiceiuri, reguli şi religii populare aparţinând 
societăţii. Spiritul de grup - ceea ce Scheler numise 
„construcţii artificiale” sau viziuni despre lume inculcate 
prin educaţie - cuprinde cultura relativ sistematizată şi 
sofisticată, statul, legislaţia, limbajul, educaţia, filosofia, 
arta şi ştiinţa” (Ibidem, p. 79). 

Se vede, aşadar, în concepţia lui Scheler că ştiinţa 
face parte din categoria acelor „construcţii artificiale” 
purtătoare a unei viziuni asupra lumii şi edificată pe 
temelia a ceea ce am putea numi „cultură populară“, 


încercând să transpunem termenul său de 
„Weltanschauung natural”. Pe de altă parte, însă, 
concepţia sa este puternic marcată de un elitism 
nedisimulat, care marchează însăşi viziunea sa asupra 
sociologiei cunoaşterii. Sociologia cunoaşterii cercetează 
în primul rând: 

a) „fluxul cunoaşterii de la vârful societăţii spre bază; 

b) determină modul de distribuţie a acestei 
cunoasteri în cadrul diverselor grupuri si straturi; studiază 
modalitățile în care această distribuție este organizată de 
către societate...” (cf. M. Scheler The Sociology of 
Knowledge... În J.E. Curtis and J.W. Petras (eds) The 
Sociology of Knowledge: A. Reader, London, 1970, p. 170). 

În concepția lui Scheler există „o structură fixă a 
cunoaşterii umane, care constituie o constantă a minții 
umane” (Ibidem, p. 80). 

Caracterul sociologic al oricărei cunoaşteri, al 
tuturor formelor de gândire, percepţie, cognitie este 
indubitabil, conchide Scheler. „Formele actelor mentale 
prin care cunoaşterea e dobândită sunt întotdeauna şi în 
mod necesar sociologic condiţionate, adică determinate de 
structura societăţii” (cf. The Sociology of Knowledge... p. 
173). Aşadar, iată-ne în faţa unei idei deosebit de 
preţioase: la selecţia obiectelor cunoaşterii participă 
„perspectiva interesului dominant” dintr-o societate, iar 
structura societăţii „condiţionează formele actelor mentale 
prin care se realizează cunoaşterea”. Punctul de vedere 
sociologic este, deci, lăuntric oricărui proces de 
cunoaştere, inclusiv cunoaşterii ştiinţifice. Întrucât în 
concepţia lui Scheler orice cunoaştere sistematizată este 
purtătoarea unei „viziuni despre lume relativ artificială” 
sau „ducate” (cum am văzut mai sus), Scheler propune o 
tipologie a acestor viziuni despre lume ordonate după 
gradul lor de artificialitate: 

Cele mai puţin 1) mit şi legendă; 

artificiale 2) limbă populară; 

3) cunoaştere religioasă; 

4) cunoaştere mistică; 


5) cunoaştere metafizică-filosofică; 

6) cunoaşterea pozitivă a matematicilor, ştiinţelor 
naturale şi Geistwisenschaften; 

Cele mai 7) cunoaşterea tehnologică (CLP Hamilton, 
artificiale op. cit., p. 81). 

Artificiale 


Viziunile cele mai puţin artificiale sunt şi cele mai 
puţin deschise la schimbare şi invers. Scheler a dezvoltat 
şi el, cum bine precizează Hamilton, o teorie evoluționistă, 
susţinând că „pe măsură ce societăţile devin mai complexe 
şi îşi dezvoltă resursele lor materiale, ele dezvoltă sisteme 
de cunoaştere mai diferenţiate” (p. 81). 

Intre ,impulsurile” evoluţiei şi procesul evoluţiei 
cognitive există un paralelism relevant. Astfel, teoria 
„impulsului creşterii culturale” arată că creşterea ştiinţei 
este corelată pozitiv preponderent cu impulsul pentru 
„profitul economic” (deci cu un impuls economic). 

In modelul lui Scheler cele trei tipuri de impulsuri 
reprezintă trei tipuri de factori ai evoluţiei sociale. 

1. În faza predominată de „relaţiile de sânge” (sau de 
rudenie), cunoaşterea e limitată. 

2. In faza predominată de „factorii puterii politice” 
(„voinţa de putere”), ca factori independenţi ai evoluţiei, 
energiile sunt dirijate spre „activităţi privind eficacitatea 
statului”. 

3. Abia în faza în care „economia este, cauzal, primul 
factor care determină evenimentele”, se deschid „porțile 
spiritului“ şi se dezvoltă expansiv ştiinţa. 

Dar Max Scheler atrage atenţia asupra 
codeterminării factorilor materiali şi ideali în mişcarea 
cunoaşterii: „actualizarea ideilor într-o societate este 
determinată de condiţiile materiale predominante, selecţia 
lor ca obiecte de cunoaştere este determinată de valorile şi 
scopurile grupului dominant. Elitele preiau astfel 
elementele lumii ideilor şi le diseminează în masa 
imitativă, achiziţia de către mase a acestor idei fiind 
dependentă de doi factori: ethosul lor cultural general şi 


structura reziduală a impulsurilor lor” (p. 82). Ca atare, 
orice sociologie a cunoaşterii trebuie să cuprindă referinţe 
la aceste trei elemente: „viziunile asupra lumii, impulsurile 
şi elementele sociale structurale”. 

Astfel, actul istoric este, la Scheler, procesul de 
unificare între spirit (lipsit de potenţă, fără bază 
energetică) şi instinct (sau impuls) care este „puternic; dar 
lipsit de direcţie”. În felul acesta, istoria este actul prin 
care o „lume natural amorfă dobândeşte un tărâm ideal 
normativ” şi acest proces reclamă în cel mai înalt grad 
contribuţia sociologiei cunoaşterii. Respingând ideea lui 
Scheler că există în gândirea umană o „instanţă care 
permite transcenderea tuturor ideologiilor de clasă si 
perspectivelor de interese”, reținem totuşi din sociologia 
acestuia ideea rolului claselor sociale, care funcţionează ca 
factori - mecanisme de selecţie ale obiectelor cunoaşterii 
şi ale atitudinilor. Scheler a mers până acolo încât a propus 
diferențieri între „tendinţele evolutive si cognitive” ale 
„claselor inferioare” şi „superioare”, încercând să arate de 
ce masele sunt radicale şi elitele conducătoare 
conservatoare: 


Tendintele clasei inferioare: 

1. Conştiinţa timpului prospectiv; 
2. Accent pe devenire; 

3. Conceptie mecanicistă asupra lumii; 
4. Realism filosofic; 

5. Materialism; 

6. Inductivism; 

7. Pragmatism; 

8. Optimism cu privire la viitor; 

9. Căutarea şi cercetarea contradictiilor; 
10. Accent pe mediu. 


Tendintele clasei superioare: 

1. Constiinta timpului retrospectiv; 
2. Accent pe fiinţă; 

3. Concepţia teologică a lumii; 


. Idealism filosofic; 

. Spiritualism; 

. Deductivism; 

. Intelectualism; 

. Pesimism cu privire la viitor; 
. Cäutarea armoniilor; 

10. Accent pe ereditate. 

(cf. M. Scheler, Die Wissenformen und die 
Gesellschaft, Leipzig, 1926, Berne, 1960, vezi 
sistematizarea lui P Hamilton în op. cit. p. 83 - 84). 
Scheler nu arată cum se dezvoltă aceste tendinţe, el se 
limitează numai la a arăta că ele sunt „înclinații generale 
respectate şi urmate inconştient”. 

În ciuda clarificării teoretic-speculative a unor 
aspecte legate de natura socială a procesului şi modurilor 
cognitive, Scheler este totuşi un sociolog elitist, de clară 
orientare ideologică. Nu întâmplător el a fost considerat 
un „apologist şi ideolog al culturii germane elitiste”. 
Sociologia sa are un caracter speculativ şi prin aceea că nu 
izbuteşte să determine operaţional conexiunile dintre 
cunoaştere şi structurile sociale din pricina, cum arată 
Hamilton, „teoriei sale esentialiste a adevărului care este 
situat pe un tărâm al realităţii absolut şi empiric 
inaccesibil şi, ca atare, această torie poate „funcţiona 
numai în cadrul unei discuţii strict filosofice” (p. 86). 

Perspectiva deschisă de M. Scheler ne-a fost utilă 
pentru a consemna faptul că sociologia ştiinţei este strâns 
corelată cu sociologia cunoaşterii. Sociologia cunoaşterii 
este una dintre perspectivele de abordare ale sociologiei 
ştiinţei, astfel încât, într-un atare cadru, putem analiza 
ştiinţa ca formă specifică de cunoaştere care, prin actul 
selecţiei obiectivelor cercetării, prin ritmul dezvoltării, 
prin elementele metateoretice (valori, norme, idei-ghid, 
modele de rezolvare, factori stilistici, opțiuni 
metodologice), este legată de o anumită structură socială, 
de clase sociale specifice, de programele sociale ale 
politicilor dirijate de către clasele conducătoare într-o 
societate dată. Desigur că relația dintre dezvoltarea 

ştiinţei şi societate are întotdeauna un conţinut social- 
istoric concret. In această relaţie nu trebuie să 
suprasolicităm  „dependenţa” ştiinţei de mecanismele 
sociale, dar nici nu trebuie să ignorăm această 
dependenţă. 


Ştiinţa şi mişcarea istorică a societăţii europene 
(studiu de caz) 


Producţia conceptuală a ştiinţei este producţia unei 
epoci determinate, are un caracter istorico-procesual. În 
această producţie sunt angajate forţe şi agenţi istorici 
reali, a căror activitate este element al activităţii social- 
economice a întregii colectivităţi. 

Ca urmare, e posibilă existenţa unor corelaţii 
(pozitive ori negative) între performanţele acestor 
activităţi şi valoarea ştiinţifică globală, ori numai valoarea 
unor produse ale ştiinţei. Bunăoară, aşa cum atestă 
Prigogine şi I. Stengers, „Galilei şi urmaşii săi pun aceleaşi 
probleme ca şi constructorii de maşini medievali, dar se 
detaşează de ştiinţa acestora, prea fidelă complexităţii 
empirice, pentru a decreta cu ajutorul lui Dumnezeu 
simplitatea lumii şi universalitatea idealizărilor care se 
supun procedurii experimentale”12%. 

Această corelaţie nu este însă directă. În plus, pentru 
a se elibera de inertiile „ştiinţei constructorilor de maşini 
medievali” şi pentru a izbuti să-şi clădească baza sa 
experimentală, noua ştiinţă a fost nevoită să destrame 
vechiul tablou al lumii, cel aristotelic, care înfăţişa „o lume 
armonioasă, ordonată, ierarhică şi raţională” şi care era 
„prea autonomă”, „prea complexă şi diferențiată calitativ 
pentru a fi exprimată prin modelarea matematică”. Noua 
ştiinţă avea nevoie de un tablou în care „natura să aibă 
idealitate matematică” (op. cit. p. 75), să fie susceptibilă 
de măsură şi de calcul. Această relativă desprindere a 
evoluţiei ştiinţei moderne de practica meşteşugarilor 


129 Prigogine si I. Stengers, Noua alianţă, Editura Politică, Bucureşti, 
1984, p. 80. 


medievali a fost posibilă însă, între altele, şi printr-un 
fenomen de „rezonanţă” (formă specifică a corelatiei sus- 
amintite) dintre sistemul ştiinţei şi alte sisteme de valori 
ale societăţii, cum ar fi cel al miturilor. 

Căci, aşa cum arată aceiaşi doi istorici ai ştiinţei, 
edificarea metodei experimentale, pivot al ştiinţei 
moderne, a fost „dublată” de o convingere particulară, o 
convingere metafizică, ce intra într-o puternică 
„rezonanţă” cu mitul. În concepţia iniţială a ştiinţei 
moderne, care se baza pe experiment, participau două 
imagini mitice: aceea a „lumii-ceasornic” şi aceea a „lumii- 
maşină” (a „naturii autonome”). 

Ceasornicul este un mecanism construit, supus unei 
raţionalităţi exterioare lui, unui plan realizat orbeşte de 
mecanismele lui. „Lumea ceasornic” conţine o metaforă 
care ne aminteşte de Dumnezeu. 

Ceasornicul, creatorul raţional al unei naturi 
autonome. În acelaşi mod, un oarecare număr de metafore 
şi evaluări ale ştiinţei clasice sugerează ideea că la 
începuturile ei s-a stabilit o rezonanţă între discursul 
teologic şi activitatea experimentală de edificare a teoriei 
şi măsurii, o rezonanţă care ar fi putut să contribuie la 
amplificarea şi consolidarea pretentiei după care oamenii 
de ştiinţă sunt pe cale de a descoperi secretul „maşinii 
universale” (cf. Ibidem, p. 73). 

Fără a contesta acest fenomen de sinergism între 
diversele sisteme de valori în raport cu progresul unuia 
dintre ele, trebuie să remarcăm că Prigogine şi Stengers 
scapă din vedere o idee fundamentală: ,rezonanta” la care 
ei se referă între „discursul teologic” şi cel al ştiinţei se 
explică tocmai prin caracterul încă nedezvoltat al noilor 
forţe productive, care, într-adevăr, mijloceau dezvoltarea 
ştiinţei însăşi. 

Postulatul fundamental al unei sociologii a ştiinţei 
este acela după care ştiinţa este în mod primar şi 
determinant legată de sistemul forţelor de producţie şi de 
cel al relaţiilor de producţie (structurile sociale). Acestea 
influenţează hotărâtor „istoria externă” a ştiinţei. Lucrul 


este recunoscut de către cei doi autori, dar ideea rămâne 
încă departe de sensurile ei fundamentale. Este fără 
îndoială greu să negăm faptul că anumiţi factori sociali şi 
economici (îndeosebi dezvoltarea tehnicilor artizanale în 
mănăstiri, unde se păstrează, de asemenea, şi vestigiile 
unei lumi dispărute, iar apoi în oraşele dinamice şi 
comerciale) au jucat un rol preponderent la începuturile 
ştiinţei experimentale, care, virtual, poate fi considerată 
cunoaşterea artizanal-sistematizată” (cf. Pierre Thuiller, 
Au commencement était la machine, 1976, p. 47 - 57, apud 
Prigogine si Stengers, p. 72). 

În viziunea ştiinţifică tocmai suprimarea 
constrângerilor spirituale religioase (chiar dacă iniţial 
aceasta s-a petrecut în forme şi procese tot religioase, aşa 
cum a fost Reforma, ori chiar aşa cum s-a întâmplat cu 
mişcarea ştiinţei moderne în perioada sa de întemeiere, 
când, precum apare în textele oamenilor de ştiinţă englezi, 
întâlnim „referinţe religioase extrem de numeroase”, căci, 
„recursul la atari referinţe le furniza mijlocul de a face ca 
oamenii să creadă şi să accepte speculaţiile lor”) a 
declanşat creativitatea generalizată care a pregătit epoca 
Renaşterii. Întregul secol al XVII-lea, aşa cum prezintă W. 
Sombart, este epoca „meseriaşilor de proiecte”... „de prin 
anii 1680 arta şi secretul fabricării proiectelor s-au afirmat 
pentru prima dată în lume” (cf. W. Sombart, Le Bourgeois, 
p. 54 - 55). 

Needham stabileşte şi el importanţa cu totul aparte a 
noilor structuri sociale care apar la sfârşitul evului mediu 
pentru dezvoltarea ştiinţei şi a spiritului ştiinţific. 

Producătorii de inovaţii, meşteşugarii şi intelectualii 
sunt acum, în mare parte, liberi, au deplină independenţă 
în raport cu formele de dominație medievală, astfel încât 
se comportă ca liberi întreprinzători, ca „făuritori de 
proiecte” în căutarea unor protectori (Sombart), care să le 
rentabilizeze descoperirile, punându-le deci în exploatare 
(cf. I. Needham, La science chinoise et LOccident (...), 
Paris, 1977, cf. capitolul „Science et Société à lest et 
l’ouest”). Abia corelatia dintre structurile sociale proprii 


Europei acelei vremi (în care se afirma deja o societate 
activă, preocupată de comerţ etc.) şi mişcarea ştiinţei este 
în măsură să explice dezvoltarea inovatoare a ştiinţei 
moderne în primele sale stadii. Acelaşi cadru social numai 
ne poate explica de ce busola, tiparul, praful de puşcă, 
descoperite cu multă vreme înainte în China, n-au avut 
aceleaşi consecinţe revoluţionare ca în Europa (cf. 
Needham, op. cit.). 

Pentru a dezvălui trăsăturile ştiinţei ca fapt de 
civilizaţie, ne vom referi la unul dintre momentele istorice 
în care se pot zări aceste trăsături, momentul relansării 
ştiinţei europene. Folosirea studiului de caz este, în 
această situaţie, extrem de fructuoasă, întrucât permite 
îmbinarea elementului intuitiv (concret-istoric) cu cel 
teoretic în lămurirea didactică a unei chestiuni de 
sociologie a ştiinţei ca fapt de civilizaţie. 

Momentul ales (secolele XVI-XVII) permite 
înţelegerea rolului istoric al ştiinţei şi totodată îngăduie 
sesizarea contribuției ştiinţei la constituirea unui 
mecanism istoric de expansiune a civilizaţiei europene, 
care, în acest caz, este mercantilismul. Prin acest studiu de 
caz istoric, studentul se va putea lămuri singur şi pe deplin 
asupra modului în care ştiinţa se articulează cu restul 
culturii, cu sistemele economice şi  socio-politice, 
contribuind astfel în chip hotărâtor la mişcarea istorică a 
societăţilor omeneşti. 

Mişcarea ştiinţei ascultă indubitabil de mişcarea 
structurilor sociale. Numai înţelegerea acestei corelaţii, 
cum vom arăta mai jos, ne ajută să înţelegem evenimente 
dramatice, aparent inexplicabile, ca de pildă pierderea 
acelui imens „depozit” al ştiinţei antichităţii care a fost 
Biblioteca din Alexandria, unde erau înlănţuite teoria 
heliocentrică a lui Aristarh cu calculul infinitezimal 
pregătit de studiile lui Eudox, ori studiile asupra 
sectiunilor conice ale lui Apollonios din Pergam (22 o 
î.e.n.) - elipsa, parabola - a cărui lucrare „a putut fi 
preluată fără nicio schimbare, de către Kepler şi Newton, 
după aproape 2000 de ani, pentru a deduce proprietăţile 


orbitelor planetare”, conceptiile lui Straton cu care Boyle, 
întemeietorul chimiei moderne, s-ar fi aflat întru totul de 
acord „dacă ar fi ajuns să le cunoască vreodată” (Ibidem, 
p. 154). A trebuit să treacă 2000 de ani până când 
omenirea a ajuns să cunoască iarăşi o nouă epocă de 
renaştere a ştiinţelor care să capete aceeaşi amploare (şi 
apoi s-o depăşească) pe care o avuseseră în epoca 
„Științelor eleniste”. Ce se întâmplase? Răspunsul la 
această întrebare îl căpătăm de îndată ce examinăm 
declinul ştiinţelor antichităţii şi naşterea noii ştiinţe care 
se desfăşoară în decurs de 2000 de ani, în câmpul 
civilizaţiei europene occidentale de data aceasta. Fazele 
sale sunt în mare măsură cele fixate de Bernal şi ele au un 
semnificativ „paralelism” cu fazele înălţării noii civilizaţii 
istorice pe scena planetei: civilizația capitalistă. 

Aceste faze sunt trei: „Faza Renaşterii (1440 - 1540), 
faza războaielor religioase (1540 - 1650) si faza 
Restaurării (1650 - 1690). Trebuie să se ţină seama că 
acestea nu reprezintă trei epoci net deosebite şi opuse, ci 
trei faze ale unui proces unic de transformare a ştiinţei în 
condiţiile trecerii de la economia feudală la cea 
capitalistă”. Examinarea profundă a semnificației acestor 
perioade ne lasă să străvedem că, de fapt, toate aceste 
faze îşi trag înţelesul unitar de la un proces unic: acela al 
trecerii de la civilizaţii universaliste, imperiale, bazate pe 
sisteme de culturi religioase, pe „adevăruri” speculative 
sau ,revelate”, pe filosofii morale, la o civilizaţie a 
culturilor nationale, locale, a multiplelor suveranitäti, 
model lansat în occidentul european, care, după pacea de 
la Cateau-Cambrésis, depäseste faza imperială, 
consemnând eşecul imperiului ca formulă de tinere laolaltă 
a popoarelor. 

O nouă ordine istorică, aşezată pe relațiile 
economice, se instalează între naţiuni suverane. Epoca 
monarhilor luminati este şi epoca regimurilor de protecţie 
a ştiinţelor, astfel încât noul impuls colectiv apărut în 
istorie - instinctul întreprinderii si al câştigului nelimitat - 
va reprezenta infrastructura psihologică a omului 


european şi astfel va susţine orice iniţiativă îndreptată 
spre satisfacerea acestui „instinct”, deci inclusiv iniţiativa 
ştiinţifică. 

Fără a pretinde formularea unei legi de suprasistem, 
nu putem să nu remarcăm că cele două mari perioade de 
explozie a ştiinţelor, cea a ştiinţelor antichităţii şi cea a 
expansiunii noii ştiinţe, în cadrul civilizaţiei occidentale a 
Europei, sunt perioade de înältare a culturilor si 
autonomiilor naţionale. Să luăm drept ghid şi criterii de 
clasificare a perioadelor istorice modelul eonului cultural 
al lui Blaga. Eonul cultural reprezintă în accepţia sa o 
perioadă de „monumentală spiritualitate”, cum este, de 
pildă, întreaga epocă istorică în care predomină eclezia 
creştină. Vom constata că fiecare „perioadă conică” e 
urmată de o perioadă de relansare a ştiinţelor. Este ca şi 
cum ştiinţele au un regim mental, care nu se împacă totuşi 
cu universalismele abstracte ale „perioadelor conice”. În 
sensul acesta, în alternarea pe care o consemnează Blaga 
dintre „perioadele conice şi perioadele culturilor locale” 
vom constata că regimul de maximă expansiune a ştiinţelor 
îl întâlnim în „perioadele de culturi locale”. Elenismul a 
fost, în concepţia lui Blaga, o criză de trecere între o 
cultură locală şi o eră de accentuată şi monumentală 
spiritualitate (eonul creştin, aproximativ întâia mie de ani) 
130, Dar elenismul desparte marea expansiune a ştiinţelor 
antichităţii eline - care au avut o culminare în perioada 
post-aristoteliană (deci începând cu elevii săi aşa cum a 
fost, de pildă, Teofrast...) - de eonul ecleziei creştine. 
Odată cu instalarea noului eon, perioada ecleziei creştine, 
asistăm la renaşterea filosofiei speculative şi a scolasticii şi 
la o prăbuşire generală a ştiinţelor clasice. „Aristotel, el 
însuşi, a fost mai degrabă (deşi nu numai) un logician şi un 
om de ştiinţă decât un filosof materialist” (cf. J.D. Bernal, 
op. cit p. 140). „Dar intervalul dintre Aristotel şi epoca lui 
Bacon şi Descartes este tocmai intervalul peste care se 
întinde perioada conică a ecleziei creştine. În tot acest 


130 Lucian Blaga, Triologia cunoaşterii, Opere, vol. 8., Editura 
Minerva, Bucureşti, 1983, p. 300. 


interval nu s-a mai întreprins nicio importantă ofensivă 
cuprinzătoare asupra problemelor naturii şi societăţii” (cf. 
Op. cât p. 148). În epoca veche, „cea mai mare parte a 
realizărilor concrete ale matematcii, astronomiei, 
mecanicii şi fiziologiei greceşti provin din perioada de 
după Aristotel, aceea a ştiinţelor alexandrine sau eleniste” 
(p. 148). Ştiinţele reprezentau, cum zice Bernal, „singura 
excepţie în declinul intelectual general” al epocii eleniste. 
Părerea lui Bernal în legătură cu această expansiune 
înclina spre teza corelatiei mişcării expansionare a ştiinţei 
cu dezvoltarea „oraşelor meşteşugăreşti”. Expansiunea 
ştiinţelor este legată întotdeauna de convergenta a trei 
factori: economic (dezvoltarea de noi practici, noi 
tehnologii, noi metodologii); politic (existenţa unui regim 
de protecţia ştiinţelor) şi cultural (inexistenţa unor 
universalisme abstracte - ideologii, religii etc. - care se 
opun, în esenţa lor, spiritului de mişcare liberă a ideilor 
ştiinţifice). La acestea s-ar putea adăuga un al patrulea 
factor: existența unei ordini noi, aşezată pe un regim al 
multiplelor suveranitäti nationale, singurele care, într- 
adevăr, susţin un regim de pluralism experimental şi 
metodologic, de liberă circulaţie a ideilor şi tehnologiilor. 
Până aici am izbutit să subliniem buna corelaţie între 
perioadele culturilor locale şi regimul expansionar al 
ştiinţelor. Şi, într-adevăr, perioada dintre anul 335 î.e.n. 
(anul înfiinţării Likeion-ului, de către Aristotel) şi până în 
secolul al II-lea e.n. marchează marea expansiune a ştiinţei 
alexandrine. Teofrast întemeiază botanica, Straton 
(aproximativ 270 î.e.n.) ține cursuri la Alexandria si la 
Atena, Appollonios din Pergam (aproximativ 220 î.e.n.) va 
fi preluat de Kepler şi Newton, după 2000 de ani, Euclid 
(aproximativ 300 î.e.n.) încheagă primul cunoaşterea 
matematică într-un edificiu deductiv bazat pe axiome, 
Eudox (408 - 335 î.e.n.) fundamentează teoria proportiilor, 
care, după ce va fi extinsă de Arhimede, va „deveni baza 
calculului infinitezimal” (Ibidem, p. 129). Cu Hiparh şi 
Ptolemeu asistăm la biruința astronomiei eleniste; Hiparh 
alcătuieşte primul catalog al statelor, Aristarh din Samos 


(310 - 230 î.e.n.) formulează ipoteza heliocentrică; 
Eratostene măsoară dimensiunile Pământului (el era 
director al Muzeului din Alexandria, trăieşte între 275 - 
194  î.e.n.); Galenus, cu concepţia sa despre corpul 
omenesc (130 - 200 e.n.) etc. Sunt numai câţiva dintre cei 
care au fost agenţii acestei mari expansiuni a ştiinţelor 
alexandrine. Dacă cineva ar putea invoca pentru această 
perioadă ideea imperiilor macedonean şi roman, ar trebui 
să întâmpine analizele lui Iorga privitoare la „ideea de 
libertate la „barbarii” din interior” (cum îi numea el pe 
macedonenii lui Alexandru). Nu vom stărui aici asupra 
acestor chestiuni. Ceea ce vrem să precizăm însă este 
faptul că, după perioada tranziţiei de la mythos la logos 
(între anii '700 î.e.n. şi până în anii '400 î.e.n.), odată cu 
punctul de vârf al „perioadei culturilor locale”, putem 
consemna şi marea expansiune a ştiinţelor. Între această 
perioadă si noua perioadă, cea a instalării unui 
universalism supralocal - eclesia creştină -, asistăm şi la 
declinul ştiinţelor, întreruperea ştiinţelor durează circa 
1.000 de ani, adică tocmai perioada noului „eon”. Abia 
declanşarea crizei universalismului religios al acestei 
perioade permite relansarea ştiinţei într-un regim de nouă 
expansiune. „Pe fundalul creştin s-a clădit, după intrarea în 
istorie a romano-germanilor, dar şi a slavilor, o nouă 
perioadă de culturi locale (aproximativ a doua mie de ani a 
erei noastre)” (L. Blaga, op. cit). 

De fapt acest al doilea mileniu este cel în care 
reaşezarea naţiunilor, a culturilor locale, într-un regim de 
suveranităţi multiple şi de pluralism a îngăduit un nou 
regim expansionar al ştiinţei. Pe măsură ce culturile locale 
intră în regim de autonomie şi de protecţie (securitate 
internă), se produce şi o renaştere a ştiinţelor. Primele 
oraşe care se vor bucura de regimul unei autonomii şi 
suveranităţi economice şi politice vor fi cele italiene. 
Secolul al XV-lea italian este, de aceea, şi primul secol al 
expansiunii ştiinţelor europene. Pe măsură ce vor intra în 
scenă Olanda, Anglia, Franţa, Germania, Rusia, noi centre 
ştiinţifice vor apărea pe harta Europei. Putem spune că 


procesul este în curs, dacă ţinem seama de faptul că Sud- 
estul Europei a intrat în regim de autonomie naţională abia 
în secolul al XIX-lea. Dar să urmărim procesul în 
desfăşurarea lui istorică. 

Prima fază expansionară a ştiinţei (1440 - 1540) este 
faza mediteraneană, faza cuprinzând mişcările Renaşterii 
şi Reformei. Inovația economică a „sistemului economic al 
producţiei de mărfuri pentru o piaţă cu plata în bani” 
(secolul al XII-lea) s-a realizat în aria cuprinzând Germania 
de Sud, Italia şi Țările de Jos. În contextul acestui sistem, 
oraşele italiene Veneţia, Geneva, Florenţa şi Milano iau 
conducerea noii lumi şi astfel creează civilizaţia Renaşterii. 

În cercurile de artişti şi „făuritori de proiecte 
tehnice” (engineers) din Italia secolului al XV-lea apare o 
nouă atitudine socială şi profesională faţă de ştiinţă. Până 
atunci artiştii erau socotiți „simpli artizani”. În contextul 
dezvoltării mediteraneene, condiţiile materiale ale 
artiştilor s-au îmbunătăţit. Apare un tip nou de intelectual, 
distinct de cel care popula universităţile medievale după 
revoluţia averoistă din secolul al XII-lea. Acest intelectual 
cumula un multiplex de roluri care se suprapuneau în 
aceeaşi persoană: arhitect, specialist în fortificaţii, expert 
balistic etc. Artistul dobândea o „formaţie universală” în 
acest al XV-lea secol, iar cei cu performanţe de excepţie 
puteau intra în serviciul unui oraş sau al unui personaj 
mirean ori ecleziast, răspunzând la lucrările publice în 
artă, arhitectură si inginerie. Verroccio Mantegna, 
Leonardo da Vinci şi Fra Giocondo erau astfel de „artişti 
tehnicieni” (J. D. Bernal, op. cit., p. 55). 

Apar acum şcoli celebre ca cea a lui Filippo 
Brunelleschi - care includea pe Lucadello Rabia, pe 
Ghiberti, Donatello, dar şi pe un învăţat bogat precum 
Leon Battista Alberti, care „devine  teoreticianul 
arhitecturii şi consultantul întregului grup” (Ibidem). Cu 
aceasta asistăm la realizarea unei „legături organizate 
între artişti şi oamenii de şcoală formaţi în universităţi” 
(Ibidem). „Artiştii puteau beneficia din partea acestor 
specialişti de formaţie (scholars), care ştiau literatura 


clasică şi puteau exprima sub formă de principii articulate 
ceea ce artiştii nu puteau face. In acelaşi timp, aceşti 
specialişti beneficiau de legăturile lor cu artişti a căror 
experienţă practică îi ajuta să decodifice conţinutul 
textelor vechi, care deveneau astfel semnificative. 

Geometria şi ştiinţa greacă deveneau mai inteligibile 
când erau studiate ca parte a designului, construcţiei sau 
balisticii, decât ca pure cărţi de învăţătură. Interesul 
pictorilor pentru anatomie şi botanică a furnizat un 
puternic instrument pentru anatomisti si naturalisti 
(Ibidem, p. 55 - 56). latä-ne acum, în Italia, în faţa uneia 
dintre experiențele exemplare de unitate între 
învăţământul umanist şi cel tehnic aplicativ, dintre ştiinţa 
fundamentală (a specialiştilor) şi cea aplicativă (a artiştilor, 
în acest caz). Putem spune că tocmai capacitatea acestor 
comunităţi ale urbei italiene renascentiste de a fi găsit un 
nou model de practicare a cunoaşterii reprezintă una din 
condiţiile fundamentale ale mişcării ştiinţei. Fără această 
unitate, Italia ne-ar fi lăsat nişte artişti de serie minoră şi 
nişte simpli comentatori ai antichităţilor descoperite. 
Creaţia s-a declanşat din această unitate. De altminteri, 
din clipa în care această unitate va fi ruptă, odată cu 
formalizarea vechilor cercuri (aşa-numitele „academii”) şi 
cu specializarea lor monofunctionalä  („academiile 
specializate” medicale, juridice, teologice, literare, 
ştiinţifice etc.), deja asistăm la declinul ştiinţei italiene şi la 
mutarea „centrului” în Franţa. Rostul vechilor academii 
italiene este preluat acum de „facultăţi” precum acel 
College des Lectures Royaux (care va deveni College de 
France) din Paris (Ibidem, p. 61). 

Din statisticile alcătuite de M. Maylender („Storia 
delle Academie d'Italia“, Bologne, 1926 - 1940) reiese că 
între 1400 - 1424, din totalul fundațiilor de Academii de 
diferite tipuri, 100% erau multifuncţionale; între 1425 - 
1500 procentul acestor „academii multifuncţionale” din 
totalul tipurilor de „academii” oscila între 66, 7% şi 50%. 
După 1500, ponderea acestui tip de „academii” scade sub 
35% în favoarea academiilor monofunctionale, 


specializate. Dar perioada dintre 1500 - 1700 este aceea în 
care centrul dezvoltärii stiintei (centrul evolutional al 
ştiinţei) se deplasează spre ţările nordice şi spre Franţa. 
Revenind la aceste formaţiuni complexe ale culturii 
renascentise italiene, se cade să amintim cititorului că un 
astfel de cerc era alcătuit din intelectuali de formaţie 
universală, aşa cum era un L.B. Alberti. Să urmărim 
îndeaproape portretul trasat acestui renascentist tipic de 
către I. Burkhardt. 

Istoricul Renaşterii italiene consemnează „valenţele 
sale de gimnast” (Batista „sărea cu picioarele lipite peste 
umerii oamenilor”; în trei lucruri ţinea el să uimească 
lumea: „În alergări, în călărie şi în retorică”); „muzica o 
învățase fără maestru” şi era un cunoscut compozitor, 
studiază dreptul civil şi economic, la 24 de ani, istovit, „se 
apucă de studiul fizicii şi matematicii, învățând, pe lângă 
ele, toate iscusintele lumii, întrebând pe artişti, pe savanţi, 
pe artizanii şi meşteşugarii de tot felul, până la cizmar, 
despre secretele şi experienţele lor”1351. Învață pictura şi 
modelajul, face busturi din memorie, inventează 
„Misterioasa cutie optică, în care făcea să apară când 
stelele şi luna răsărind peste munţi de stânci, când vaste 
peisaje cu munţi şi golfuri (...) cu flote care se mişcau la 
lumina soarelui” etc. (Ibidem); desfăşura o intensă 
activitate literară, scria tratate de arhitectură şi pictură, 
nuvele, toasturi, elogii şi elegii etc. Dar opera cea mai 
concludentă pentru starea lui de spirit este ,Trattato del 
governo de la famiglia”, un program de scoatere a 
societăţii mediteraneene din starea de interregn post- 
medieval. Această carte va face epocă polarizând interesul 
omului european în această perioadă de tranziţie, căci 
dezvăluie noua zare de ordine şi lumină, noua formă de 
unitate a omului european, sfâşiat de facultăţi râvnitoare şi 
de crize ideologice. Se cere precizat că, acum, în acest 
interval, asistăm nu numai la expansiunea ştiinţelor şi 
artelor, dar, totodată, şi la o amplă prefacere a sistemului 


131 I. Burkhardt, Cultura Renaşterii în Italia, vol. I, Bucureşti, 1968, 

religios, dând expresie curentului european spre 
autonomie a culturilor nationale. Nu este lipsit de interes 
să consemnäm acest fenomen de sincronie a dezvoltării 
culturale, mai cu seamă pentru că în alte epoci asistăm la 
o dezvoltare inegală a diverselor sfere ale culturii, astfel 
încât legea generală sub care se aşază evoluţia culturilor 
este aceea a dinamicii parţial desincronizate a sferelor 
culturii. Vom reveni asupra acestei chestiuni în concluziile 
prezentului capitol. Suntem acum în situaţia de a 
consemna un aspect esenţial, prin care ştiinţa Renaşterii ni 
se arată din nou ca „fapt de civilizaţie” şi ca fapt 
macrostructural. Pentru ca un fenomen să fie purtător de 
schimbare şi creator de destin colectiv (deci fapt de 
civilizaţie şi fapt macrostructural), trebuie să putem dovedi 
că el a avut o incidenţă decisivă asupra unei societăţi date, 
influenţându-i destinul istoric. Acest lucru l-a făcut ştiinţa 
Renaşterii şi de atunci încoace întâlnim mereu această 
caracteristică. Ştiinţa se manifestă, cu o putere progresivă, 
ca factor creator de destin colectiv, ca o forţă de producţie. 
Or, primul punct în care ştiinţa s-a comportat ca atare a 
fost invenţia maşinii cu abur, care a scos brusc industria 
din stadiul ei manufacturier, lansând-o într-un ciclu de 
ascensiune maşinistă rapidă şi fără oprire. 

Ştiinţa este prezentă în schimbarea destinului lumii 
acum, la încheierea celui de-al XV-lea secol, când practic 
începe şi „era mercantilismului”, care va îngădui englezilor 
şi Tarilor de Jos să acumuleze în forme violente capitalul 
necesar lansării proiectului istoric al primei Revoluții 
industriale. Referindu-se la această chestiune, J.D. Bernal 
scrie: „La sfârşitul secolului însă, chiar în momentul 
culminant al Renaşterii, vechiul mod de a face comerţ s-a 
schimbat radical, şi în această schimbare ştiinţa a jucat un 
rol hotărâtor” (cf. op. cit. p. 259). Descoperirea lumii noi, a 
Americii, acapararea de către Portugalia a comerţului 
maritim cu Asia (care a dat o lovitură decisivă „comerţului 
de tranzit tradiţional al arabilor”), preluat şi controlat până 
acum de turci, ceea ce a păstrat Europa într-o poziţie 
subalternă faţă de Asia, în speţă faţă de Imperiul Otoman, 


dezvoltarea ţărilor baltice (cuprinse acum în noua reţea 
comercială) etc. au reprezentat faptele de suprafaţă ale 
acestui secol de turnantă. 

In realitate însă trei fapte au pregătit, din interior, 
mutatia: a) redescoperirea antichităţii, care a pus în mâna 
modernilor ştiinţa greacă (inclusiv geografia şi astronomia 
ionienilor); b) acumularea de capital (deci factorul 
economic) şi c) ştiinţa Renaşterii italiene. Inflația 
prelungită, criza de lichidităţi („foame de lingouri”), nevoia 
presantă de cereale în oraşele nordice şi mediteraneene 
(provenită în parte din ţările baltice) reprezintă tot atâtea 
aspecte ale crizei rezolvate prin reaşezarea geografiei 
comerciale a lumii în urma descoperirilor portugheze şi a 
călătoriilor lui Columb şi Magellan. 

Pentru ca acest covârşitor fapt istoric (reaşezarea 
geografiei comerciale) să fie posibil, a fost nevoie 
implacabilă de rolul ştiinţei. Marile călătorii „au fost 
roadele primei aplicări conştiente a ştiinţei astronomice şi 
geografice în slujba gloriei şi profitului” (Ibidem, p. 274 - 
275). 

Oraşele italiene (Veneţia, Genova şi chiar Florenţa) şi 
cele germane (Nurnbergul, de exemplu) s-au aflat acum 
„în frunte în ceea ce priveşte latura teoretică a navigaţiei” 
(Ibidem). Această situaţie teoretică a navigaţiei însă n-ar fi 
fost posibilă fără momentul italian al redescoperirii 
antichităţii, după cum restructurarea antichității 
descoperite şi asumate n-ar fi fost posibilă fără acea 
resurectie a individualităţii, care i-a permis lui Marco Polo 
să iasă din mediul Italiei în credinţa secretă că Universul 
nu este o singură lume, ci o lume de lumi care-şi aşteaptă 
descoperitorii. 

Fără geografia memoriilor de călătorie ale lui Marco 
Polo şi ale altor călători, geografia antichităţii ar fi rămas o 
simplă lectură esoterică, limitată la un grup de iniţiaţi. 

Geografia călătoriilor lui Marco Polo n-ar fi putut să 
devină o geografie interioară a psihologiei urbane italiene 
fără o ştiinţă a geografiei şi astronomiei bine dezvoltate. Şi 
iată proba fiinţării unor puternice centre în care s-a 


dezvoltat stiinta navigatiei. Întâlnim aici, iaräsi, acel 
mecanism sociologic care a permis „decolarea” ştiinţei 
într-un ciclu expansionar: regimul de protecţie ideologică, 
economică şi culturală. Căci, cum arăta J.D. Bernal, teoria 
navigaţiei nu s-a dezvoltat din simplă iniţiativă a unor 
cercuri de specialişti, ci într-un climat de protecţie şi 
susţinere ca cel de la curtea prinţului Henric Navigatorul: 
„Teoria şi practica s-au îmbinat la curtea prinţului Henric 
Navigatorul (1415 - 1460), la Sagres unde experţii mauri, 
evrei, germani şi italieni discutau despre noile călătorii cu 
căpitani de vase experimentați în navigația pe Atlantic” 
(Ibidem). 

Deci grupuri de experţi se pot aduna cu practicienii 
navigaţiei la curtea (cadrul politico-internaţional) unui 
prinţ şi numai astfel se atinge posibilitatea „revizuirii 
adânci” a Tabelelor Alfonsine de către un Peurbach şi 
elevul său Regimantanus (1436 - 1476), asistat mai târziu 
de Albrecht Durer. După cum se cunoaşte, Tabelele 
Alfonsine reprezintă tabele astronomice alcătuite din 
ordinul regelui Alfons înțeleptul (de unde şi numele 
tabelelor), în secolul al XIII-lea. Aceste tabele au fost 
alcătuite pe baza lucrării lui Ptolemeu, ,A/mogeste”, 
tradusă din arabă şi a observaţiilor vechi arabe. În general, 
în astronomia de observaţie, singura în care se folosea 
observaţia, calculele şi pronosticurile precise şi deci 
singura care servea navigaţiei, superioritatea islamică s-a 
menţinut până în Renaştere, când cu „revizuirea adâncită 
a Tabelelor Alfonsine” europenii preiau conducerea în 
acest domeniu al astronomiei de observaţie (cf. J.D. Bernal, 
op. cit., p. 224 - 225). 

Cu acest eveniment asistăm, practic, la descoperirea 
de către europeni a unei a doua antichităţi, pe lângă cea 
elină (sistemul ptolemaic) şi anume „antichitatea arabă”, 
care a fost „o linie evoluţională continuă”, mijlocind astfel 
europenilor accesul la propria lor antichitate (se ştie că 
arabii au preluat multe din liniile culturii antice şi le-au 
dus mai departe în cursul evului mediu european). 

„Aceste tabele şi metode au fost de o utilitate 


imediată pentru navigatorii pe ocean, înarmaţi cu bastonul 
lui Iacob recomandat de Gerson” (Ibidem, p. 275). 

Fără acest moment al ştiinţei în țesătura noului 
destin istoric, n-am fi avut un moment Vasco da Gama 
(1448), care, înconjurând Africa, a deschis noua cale 
comercială ce va răsturna „monopolul comerţului 
răsăritean deţinut de turci” (Ibidem). După cum fără 
contribuţiile astronomului şi geografului teoretician, care a 
fost florentinul Toscanelli (1397 - 1482), n-ar fi căpătat 
chip „celălalt proiect” şi anume „navigația pe oceanul 
neumblat, pentru a ajunge în China prin cealaltă parte a 
globului pământesc” (Ibidem, p. 276). 

După cum se ştie, cel care a executat acest proiect al 
navigaţiei „de-a curmezişul Atlanticului”, creând astfel 
noua placă a mercantilismului, „triunghiul atlantic” (I. 
Wallerstein), a fost Columb. 

Dacă ţinem seama de faptul că Europa a fost scoasă 
din criza sa endemică în era mercantilismului, şi deci de 
faptul că „mercantilismul” a fost unul dintre primele 
instrumente ale expansiunii noii civilizaţii europene - 
capitalismul -, avem întreaga valoare şi toată greutatea 
tezei susţinute de noi cu privire la ştiinţă ca fapt de 
civilizaţie şi deci ca fapt macroistoric, purtător de destin 
istoric uman. 

Ştiinţa va fi una dintre pârghiile esenţiale şi în 
constituirea celuilalt instrument de expansiune a 
civilizaţiei europene - maşinismul industrial încât ea este 
prezentă ca fapt istoric în toate momentele critice ale 
omenirii. Acesta este primul înţeles pe care noi îl atribuim 
conceptului de „ştiinţă ca forţă de producţie” şi astfel 
îndrăznim să credem că izbutim să desfrunzim prenotiunile 
pozitivist-scolastice din înțelegerile limitate cu care se 
operează uneori în judecätile şi interpretările asupra 
rolului şi rostului social-istoric al ştiinţei. Ştiinţa nu trebuie 
înţeleasă ca un fapt îngust, ca o specializare practicistă 
unifuncţională, ci ca fapt de civilizaţie, în care se îmbină 
într-o țesătură, de fiecare dată variabilă, factori sociali, 
culturali, politici şi economici. De aceea singura abordare, 


care poate obţine unele explicaţii şi înţelegeri veridice si 
utile asupra ştiinţei în lumea modernă, este una care 
îmbină istoria cu sociologia şi economia şi cu politologia, 
ori de câte ori este cazul. Numim această perspectivă 
sociologie istorică a ştiinţei. 


5.4. SOCIOLOGIA EDUCAŢIEI - SFERĂ A 
SOCIOLOGIEI CUL -turii 


Educaţia, ca proces cultural. „Societatea 
şcolarizată sau modelul şcolar generalizat”. 


Orice societate dezvoltă la membrii săi acele însuşiri 
sau forţe interne prin care ei se pot manifesta ca forţă de 
muncă. Aceste însuşiri sau „forţe interioare” sunt modele 
de a acţiona, de a simţi şi de a gândi, modele fixate în 
cultura societăţii respective. Sistemul înăuntrul căruia se 
poate desfăşura acest întreg şi complex proces formativ 
este învăţământul, ca proces organizat al socializării şi 
formării profesionale a omului. 

Deci, educaţia, în forma ei instituţionalistă, este 
tocmai sistemul prin care se realizează relaţia necesară 
dintre producţie, cultură, populaţie (agenţi umani). 

Indivizii însă sunt formaţi, educați, nu oricum, ci în 
conformitate cu un tip de cultură, care este cultura clasei 
lor de origine sau de destinaţie (dacă, în cursul vieţii, îşi 
schimbă clasa de origine). Acesta este sistemul prin care o 
clasă dată, dominantă, orientează procesul socializării 
indivizilor, reproducându-şi astfel tipul de cultură care-i 
conservă avantajele de clasă. Schematizând, sistemul de 
învăţământ ne apare ca sistem de mijlocire a relaţiilor 
dintre structura socială, cultura şi sistemul producţiei (vezi 
fig. 6). 

Fig, 6. Sistemul de învățământ - mijlocire a relaţiilor dintre structură socială, cultură, producție. 


Desigur, în sens generic, locul sistemului de 
învăţământ este deţinut de multitudinea formelor istorice 
de educaţie în funcţie de tipul istoric al societăţilor. Căci, 
aşa cum arată S. de Coster, „generalizarea instrucției 
publice antrena concluzia că există o diferență 
fundamentală între educaţie şi învăţământ”. Educaţia este 
termenul generic prin care denumim toate tipurile istorice 
de acţiuni de socializare exercitate asupra indivizilor în 
decursul vieţii lor. Socializarea reprezintă procesul de 
transmitere a culturii sociale de la o generaţie la alta. 
Acest proces se desfăşoară în familie, în mediul diferitelor 
grupări umane (prieteni, covârştnici etc.), în mediul 
instituţiilor societăţii, în raporturi active cu operele şi 
valorile culturii etc. Învăţământul se referă numai la acea 
parte a educaţiei care este instituţionalizată riguros şi se 
exercită doar asupra unei perioade din viaţa indivizilor 
(perioadă relativ variabilă de la o societate la alta, de la o 
epocă la alta). 

La noi, limitele normalizate (tipice) de vârste în care 
se desfăşoară învăţământul (primar, gimnazial, liceal şi 
universitar) este de la 6 la 23 - 24 ani. Într-un atare 
interval, învăţământul este organizat după principii 
structural-sistemice atât la nivelul diverselor unităţi 
şcolare şi localităţi, cât şi ca reţea zonală şi republicană. 
Inţelegându-l ca sistem, toţi cercetătorii operează cu 
conceptele de structură orizontală şi structură verticală a 
învăţământului. 


Structura verticală desemnează nivelurile de 
organizare ierarhică a sistemului de învăţământ după 
criteriul complexității si specializării informației transmise 
în procesele de instruire. 

Structura orizontală este dată de diferite tipuri de 
şcoli post-gimnaziale accesibile celor care-şi continuă 
cariera şcolară într-o formă sau alta. 

Principiul sistemicității impune realizarea unei relaţii 
de echilibru între structurile orizontale si cele verticale ale 
sistemului de Învățământ. 

Invätämântul are atât o structură internă, dată de 
articularea structurii orizontale cu structura verticală, cât 
şi o structură externă, dată de relaţiile pe care sistemul de 
învăţământ le întreţine cu alte subsisteme sociale, între 
care, aşa cum am văzut, esenţiale sunt subsistemul culturii 
şi cel al producţiei materiale. 

Pentru a înţelege starea structurii externe a 
învăţământului este necesar să introducem un alt concept, 
şi anume pe cel de funcţie a sistemului de învățământ. Aşa 
cum am văzut în primul capitol, funcţia este acea 
„consecinţă respectată” a unei activităţi care determină 
adaptarea sau ajustarea unui sistem dat. Prin urmare, 
sistemul de învăţământ întreţine relaţii reciproce cu alte 
subsisteme ale societăţii în termenii unor activităţi care 
exercită efecte asupra acestor subsisteme. Acestea sunt, 
de fapt, funcţiile învăţământului. 

Învăţământul îndeplineşte funcţii generale, proprii 
oricărui proces educativ. Ca atare, învăţământul continuă 
exercitarea unei funcţii de formare a elevilor în raport cu o 
cultură socială dată. Astfel, el are, prin excelenţă, 
semnificaţia unei sfere a culturii, context în care poate fi 
înţeles ca „proces de iniţiere” de către societate a 
membrilor săi în modelele de comportare acceptate de 
aceasta. Aceste tipuri de comportare sunt fixate în 
statusurile şi rolurile sociale ale indivizilor. In felul acesta 
putem considera că învăţământul contribuie la formarea a 
ceea ce R. Linton numea personalitate de status (trăsături 
de personalitate dezvoltate în conformitate cu statusul 


social al indivizilor). La acest nivel există posibilitatea unor 
interferenţe contradictorii între modelele culturale 
propuse de familie si modelele culturale propuse în cadrul 
sistemului de învățământ. În măsura în care sistemul de 
învățământ contribuie la generalizarea acelor modele 
comportamentale adecvate unor moduri noi de acțiune si 
de muncă, dezvoltate de apariția unui nou mod de 
producție, el îndeplineşte şi o funcție inovatoare în 
societate. Este cunoscut, de exemplu, că în sistemele 
sociale tradiționale, femeia era formată pentru a îndeplini 
preponderent un rol „expresiv” (Parsons), centrat asupra 
emoţiilor, asupra preocupărilor exclusive în domeniul vieţii 
domestic-familiale, în domeniul creşterii copiilor etc. În 
aceleaşi sisteme sociale bărbatul era orientat spre modele 
comportamentale corespunzând unui „rol instrumental” 
(Parsons) în societate, rol centrat pe sarcini, pe producţie. 
În societăţile industriale, această dihotomie este anulată. 
Femeia poate achiziţiona, deopotrivă, roluri instrumentale 
în deplină egalitate cu bărbatul. Această egalizare este 
îndeplinită de sistemele de învăţământ moderne chiar în 
condiţiile persistentei rezistenţei sociale a unor categorii 
sociale faţă de un astfel de proces. Fără această funcţie 
inovatoare a învăţământului, procesul în discuţie nu s-ar 
putea desfăşura. Pe de altă parte, din chiar prezentarea 
unui astfel de proces reiese o altă funcţie a învăţământului 
şi anume aceea de a induce o puternică mobilitate a 
structurilor sociale ale societăţii. Totodată, sistemul de 
învăţământ poate oferi individului tipuri de experienţe 
„într-o gamă mai largă de roluri de adulţi şi într-un cadru 
mai puţin emoţional” decât o face alt sistem de educaţie 
(familia, de exemplu) 152. Prin aceasta, şcoala îndeplineşte, 
aşa cum arată acelaşi autor, o importantă funcţie de 
„deschidere a lumii pentru copil”. Totodată, şcoala asigură 
trecerea de la copilărie la statutul de adult printr-un 
proces tipic pe care sociologul englez îl denumeşte 
„controlul adolescentului”. Şcoala îl iniţiază pe copil în 


132 P W. Musgrave, The Sociology of Education, Methuen, London, 
1967, p. 126-137. 


modele de autoritate, de conformare la reguli, de 
colaborare, transmitându-i astfel acel tip de cultură ce 
poate fi considerată cultură social-pragmatică. Desigur, un 
sistem de învăţământ transmite un sistem de valori admis 
de societate. Acesta este sistemul valorilor naţionale, acele 
valori care asigură coerenţa şi consensul întregii societăţi. 

Sistemul de învăţământ contribuie la transmiterea lor 
în aşa fel încât societatea îşi reproduce configuraţia 
axiologică proprie ei. În cadrul acestor valori, trei tipuri 
sau complexe de valori au o poziţie centrală şi anume: 

a) valorile muncii; 

b) valorile egalității şi echităţii; 

c) valorile schimbării şi ale „edificării“ unui nou tip 
de societate. 

Orice sistem comportă, aşadar, complexe sau 
subsisteme şi relaţii funcţionale între ele, acestea fiind cel 
puţin de următoarele niveluri: 

a) nivelul relaţiilor funcţionale între elementele 
grupate în complexe relativ autonome; 

b) nivelul relaţiilor funcţionale între atari complexe 
socotite ca subsisteme ale unui sistem mai larg care le 
înglobează; 

c) nivelul relaţiilor funcţionale între complexele 
considerate separat şi sistemul din care fac parte. 

Învăţământul se află în relaţii funcţionale cu alte 
subsisteme ale sistemului social global. Ca subsistem, 
educaţia se află în relaţii funcţionale cu sistemul social 
însuşi. lată deci că avem mai multe niveluri cu funcţie 
analitică pentru subsistemul considerat. Unele niveluri 
funcţionale vor fi numite microstructuri funcţionale; ele 
exprimă un prim nivel decizional al şcolii. Altele alcătuiesc 
macrostructuri funcţionale şi ele sunt un al doilea nivel 
decizional în care se implică societatea prin subsistemele 
sale specializate - supraordonatoare în raport cu sistemul 
de învăţământ. Acestea sunt: Ministerul învăţământului, 
inspectoratele şcolare, sistemul organizaţiilor de copii, 
tineret şi culturale, organisme obşteşti şi, la nivelul cel mai 
înalt, organele locale de stat şi partide politice. 


În general, activitatea şcolară este o parte 
componentă a unui sistem de relaţii între societatea 
globală (care se exprimă prin nevoile de educaţie ale 
populaţiei, subsistemul educativ), autoritatea statului ce 
elaborează o politică şcolară dată şi rezultatele educaţiei. 

Politica şcolară este mecanismul prin intermediul 
căruia se acţionează pentru a realiza un optim al relaţiilor 
dintre sistemul educaţional şi sistemul social. 

În sensul acesta, statul dă expresie unui sistem de 
decizii cu privire la ajustarea nevoilor sociale de educaţie 
cu rezultatele şcolare ale sistemului educativ. 

Pentru realizarea acestei ajustări, politica şcolară 
comportă un sistem de decizii cu caracter normativ- 
instrumental privitoare la structura învăţământului, la 
tehnicile şcolare şi la conţinutul învăţământului. 

Politica şcolară acţionează spre instituirea unui 
echilibru între următoarele componente: 

a) organizarea socio-economică a societăţii si 
structura învăţământului; 

b) grupurile şcolare şi nevoile sociale de educaţie 
(inclusiv cele economice); 

c) conţinutul învăţământului şi metodele şi tehnicile 
pedagogice educative; 

d) scopurile societăţii şi funcţiile sistemului de 
învăţământ. 

O politică eficientă este aceea care acţionează 
concomitent asupra tuturor acestor parametri realizând un 
echilibru dinamic, atât sub aspect cantitativ cât şi sub 
aspect calitativ, între ei. Mijloacele prin care se realizează 
o politică şcolară sunt: gestiunea, planificarea şi reformele. 
Când prin intermediul gestiunii curente şi al planificării nu 
mai poate fi menţinut echilibrul între sistemul de 
învăţământ şi sistemul social, politica şcolară recurge la 
reformele sistemului de învăţământ. Dacă aceste reforme 
vizează integral sisteme ale educaţiei societăţii, atunci ele 
capătă caracter de revoluţie educaţională, care antrenează 
dezvoltarea unui sistem de învăţământ de un tip radical 
deosebit faţă de toate sistemele şcolare anterioare. 


Aplicarea în viaţă a acestui program de integrare 
presupune transformarea şcolilor astfel încât să fie posibil 
un flux continuu între învăţământ, cercetare şi producţie, 
unirea organică a învățământului cu cercetarea şi 
producţia. Crearea sistemului integrat are consecinţe cu 
mult mai largi, vizând deopotrivă producţia şi cercetarea, 
nu numai învăţământul. Numeroşi cercetători au încercat 
să sintetizeze fluxurile existente între sistemul educaţional, 
al producţiei şi al cercetării. Pentru a pune în evidenţă 
efectele noii strategii de politică şcolară, să schematizăm 
principalele fluxuri între cele trei compartimente: 

Vom numerota principalele fluxuri care leagă cele 
trei subsisteme: 

1. sistemul de educaţie şi învăţământ formează 
propriul personal de educatori - cadre didactice; 

2. formează detaşamentul de cercetători ştiinţifici; 

3. producţia participă ea însăşi la formarea cadrelor 
pentru învăţământ, cercetare ştiinţifică şi producţie; 

4. cercetătorii îşi completează pregătirea si 
capacitatea lor prin practica cercetării şi a producţiei; 

5. cercetarea generează un stoc progresiv de 
cunoaştere; 

6. cunoaşterea existentă (produsă de cercetare) este 
utilizată de educaţie şi transmisă în cadrul proceselor 
educative; 

7. sistemul de educaţie şi învăţământ formează forţa 
de muncă calificată şi de specialitate pentru producţie; 

8. forţa de muncă este reintrodusă în procese 
educaţionale pentru perfecţionare şi reciclare; 

9. producţia ridică probleme care pot fi rezolvate de 
cercetare; 

10. cunoaşterea stocată informaţional şi programatic 
este utilizată în producţie şi învăţământ; 

11. producţia este ea însăşi o sursă de formare a 
forţei de muncă (calificare la locul de muncă). 


Fig. 7. Fluxurile din cadrul raportului învätämänt-cercetare-productie. 


În primul rând, fluxurile puse în evidenţă au un 
caracter simultan, dar generează şi efecte cumulative de la 
unul la altul. În condiţiile neintegrării, efectele cumulative 
ale acestor fluxuri sunt extrem de întârziate şi chiar 
întâmplătoare. Realizarea sistemului integral însă, prin 
legiferarea  simultaneităţii, fluxurilor (a legăturii 
structurale) între cele trei componente: învățământ, 
cercetare, producție (I-C-ţi), intensifică procesele de 
încorporare a ştiinţei în producție si învăţământ. 

Una dintre funcțiile educației este aceea de a realiza 
integrarea socială a membrilor societății. Educatii învaţă, 
în cursul „carierei lor educaţionale”, ce înseamnă a fi un 
bun român, în cazul sistemului educaţional românesc, un 
bun american, în cazul sistemului educaţional american, 
un bun francez, în cazul sistemului şcolar francez etc. O 
atare socializare se realizează atât în forme „directe” (ore 
de istorie, de cunoştinţe civice, sociale etc.), cât şi 
„indirect”, prin „evaluările” care, indirect, au şi efectul de 
a-i socializa în propria lor cultură. 

În general, se poate vorbi de două modalităţi şi deci 
de două concepţii privitoare la calea de urmat pentru a 
atinge o bună integrare socială. Una dintre aceste 
concepţii, şi deci modalităţi, accentuează asupra rolului 
educaţiei pentru realizarea unei reuşite integrări. Cealaltă 
concepţie supralicitează rolul controlului social pentru 
obţinerea aceluiaşi rezultat. În general, putem aprecia că 
acele societăţi care au un sistem educaţional destul de bun 


reuşesc să integreze social membrii societăţii încă în prima 
lor perioadă din viaţă. Dacă sistemul educaţional nu se 
dovedeşte destul de rafinat pentru realizarea cu succes a 
unei atari funcţii, atunci societatea se va vedea nevoită să 
accentueze rolul sistemului de control social, atât prin 
pârghiile sale informale (opinia publică, grupul social etc.), 
cât şi, mai ales, prin pârghiile sale formale (între care 
instituţiile juridice sunt cele mai implicate). 

O a doua funcţie a educaţiei se referă la selecția 
talentului. Şcoala identifică pe acei scolarizati cu talente 
particulare necesare societăţii şi îi formează pentru a 
îndeplini mai târziu poziţiile sociale mai importante. „Ideal, 
oamenii potriviti vor fi selectaţi pentru ocupaţii potrivite, 
indiferent cine sunt ei şi de unde vin” (cf. Donald Light jr., 
S. Keller, Sociology p. 372). În realitate însă, între idealul 
„şanselor egale” pentru toţi de a ajunge în vârful ierarhiei 
competenţelor şi idealul selecţiei competenţelor există o 
tensiune şi uneori chiar o relativă opoziţie, astfel încât un 
bun sistem educaţional este acela care izbuteşte să reducă 
la maximum această tensiune, fără a sacrifica vreunul din 
termenii relaţiei. 

O altă funcţie esenţială a şcolii constă în 
transmiterea valorilor culturale. În România vorbim despre 
marii voievozi, despre Bălcescu, Tudor Vladimirescu, 
Horia, despre rolul istoric al acestora şi al altor 
personalităţi de frunte. Acest act este el însuşi un act de 
transmitere a valorilor culturale de care o societate are 
nevoie pentru a-şi păstra identitatea sa proprie. Orice 
contestare a acestor personalităţi, orice răstălmăcire a 
rolului şi rostului lor istoric stârneşte de aceea ample 
reacţii de rezistenţă şi de respingere din partea membrilor 
societăţii socializate prin transmiterea unor asemenea 
valori. Direct sau indirect, orice educat învaţă valorile, 
obiceiurile, tradiţiile propriei sale societăţi. 

O altă importantă funcţie a educaţiei este aceea de a- 
i „echipa” pe indivizi cu acele capacităţi, abilităţi sociale 
profesionale necesare pentru participarea acestora la viața 
societăţilor moderne. „De la abilităţile de învăţare 


elementare (a citi, a scrie, a socoti) până la abilităţile de 
gândire (a aplica abilităţi mintale la soluţionarea de noi 
probleme) şi până la furnizarea de cunoştinţe şi abilităţi 
generale şi speciale necesare exercitării profesiunii”, se 
desfăşoară registrul de exercitare a acestei importante 
funcţii educaţionale. Este interesantă, în acest sens, o 
anchetă a Institutului Gallup cu privire la importanţa 
acordată de indivizi acestei funcţii. Dintre cei anchetați 
87% au considerat că toţi cei cuprinşi în învăţământul 
secundar trebuie să urmeze cursuri de matematici, 83% au 
socotit necesare programele şcolare de predare a limbii 
materne, 61% au apreciat că şcoala nu-i pune pe elevi să 
„lucreze destul de intens”. In fine, peste trei sferturi dintre 
anchetați au apreciat că educatii ar trebui să primească „o 
instrucţie cu privire la abuzul de alcool” şi la alte tipuri de 
abuzuri (Ibidem, p. 373). 

O altă importantă funcţie a şcolii este de a-i ajuta pe 
copii să iasă din lumea privată a familiei, cu regulile sale 
intime şi personalizate şi de a-i introduce succesual în 
lumea publică în care regulile impersonale şi statutul 
social înlocuiesc relaţiile personale din lumea copilăriei 
(Ibidem, p. 373). Această funcţie se realizează printr-un 
aşa-numit „curriculum ascuns”. „Curriculum ascuns 
reprezintă un set de reguli nescrise de comportare, care îl 
pregătesc pe copil pentru lumea externă” (Ibidem). 
„Profesorul este primul şef al copilului. A învăţa să accepte 
ordine de la un şef, a se confrunta cu evaluări 
contradictorii, a fi tolerant la frustrări, a fi unul dintre 
ceilalţi sunt calităţi de care oamenii au nevoie, dacă doresc 
să reuşească să funcţioneze eficient la o linie de asamblare 
sau într-o corporație largă” (Ibidem, p. 375). Acest 
„Curriculum ascuns” se realizează de-a lungul întregii 
perioade educaţionale, de la grădiniţă (când programul 
ordonat - timp pentru povestiri, timp de odihnă, timp de 
deşteptare etc. imprimă copilului „o rutină oficială”) şi 
până la şcoala superioară. Toate regulile şi modelele pe 
care le învaţă prin acest „curriculum ascuns” au rostul de 
a-l învăţa să „se acomodeze la instituţii ierarhice în care 


puterea si privilegiile sunt distribuite impersonal” si, prin 
particularitätile ordinii ierarhice, inegal (Ibidem, p. 373). 
Toate aceste funcţii ale educaţiei se exercită în forme 
adeseori contradictorii, care se abat de la modelul 
funcţional pe care l-am prezentat în cadrul acestei părţi a 
lucrării. Indiferent de forma în care ele se realizează, un 
lucru a devenit evident şi anume că exercițiul lor se 
desfăşoară de-a lungul întregii vârste educaţionale a 
individului. 

Am remarcat că educaţia este un proces cultural 
care, în societăţile moderne, se desfăşoară de-a lungul 
întregii vieţi a individului. De aceea, perspectiva stadială 
asupra vieţii individului ne va ajuta să înţelegem mai bine 
problemele specificului conţinuturilor educaţionale, în 
raport cu fiecare perioadă semnificativă din viaţa 
individului. După parcurgerea carierei şcolare propriu- 
zise, individul va trece prin patru stadii semnificative. 
Fiecare dintre aceste stadii îl confruntă cu un fenomen de 
schimbare critică. Primul stadiu semnificativ este acela al 
intrării în vârstă de 20 de ani, al doilea stadiu, socotit şi 
stadiul „deciziei asupra timpului”, este acela în care s-a 
atins vârsta de 30 de ani. Urmează perioada vârstelor de 
40 şi 50 de ani, când individul trece prin aşa-numitele crize 
ale vârstei de mijloc. După această perioadă urmează 
stadiul în care individul începe să „înveţe să 
îmbătrânească”. Întrucât fiecare dintre aceste stadii ridică 
probleme educaţionale specifice, ne vom referi la fiecare 
dintre ele. 

Şcoala este unul dintre sistemele strategice ale unei 
societăţi moderne. Într-un raport asupra educaţiei în 
S.U.A. din 1983, pe care deja l-am menţionat, educaţia este 
definită ca un „armament naţional care asigură protecţia 
statului” şi orice acţiune în domeniul educaţiei care 
antrenează efecte negative şi o scădere a performanţelor 
şcolare este socotită un „act de dezarmare unilaterală 
necugetată” (cf. Ibidem). Prin urmare, şcoala este 
principalul mecanism folosit pentru promovarea scopului şi 
idealului naţional. Să ne amintim că reforma haretistă a 


scolii românesti este una dintre primele experiente de 
utilizare la scară globală a „şcolii publice” în vederea 
dezvoltării „sentimentului solidarităţii naţionale”. 
Învăţătorii pregătiţi conform reformei şcolare haretiste 
urmau să devină nu numai principalii agenţi ai ridicării 
şcolare a tineretului satelor româneşti, ei aveau si 
misiunea de dascăli ai neamului. Modelul acesta de 
profesor, care îmbina misiunea şcolară cu cea menţionată, 
era un model de ordin general pentru întregul corp de 
dascăli ai învăţământului românesc. Cine-şi aduce aminte 
azi de Nicolae Iorga, nu-l poate memora decât prin tripla 
sa calitate: de savant, de profesor şi de dascăl al neamului. 
Primii vizati de aparatul de agresiune şi teroare horthystă 
în Transilvania, în perioada de după Diktat, au fost 
învățătorii, tocmai pentru că erau dascălii de ideal national 
ai tinerei generaţii şi ei contribuiseră în mod fundamental 
la edificarea culturală şi sufletească a statului naţional 
român unitar, întregit. Niciuna dintre societăţi, indiferent 
de forma în care realizează acest lucru, nu dispensează 
şcoala de funcţia sa strategică principală: realizarea 
sentimentului solidarităţii naţionale, al apartenenţei la o 
patrie culturală si sufletească.  Valorificând modelul 
haretist, D. Gusti, întemeietorul şcolii sociologice de la 
Bucureşti, a realizat una dintre cele mai originale 
experienţe de articulare a şcolii superioare cu idealul 
naţional. Doctrina care a întemeiat experienţele gustiene 
în ceea ce priveşte realizarea idealului naţional al şcolii 
este cunoscută din noua paradigmă ştiinţifică pe care ela 
denumit-o „ştiinţa şi pedagogia naţiunii”. Modelul de 
organizare şi obiectivele echipelor studenţeşti pe teren 
reprezintă una dintre cele mai originale şi mai reuşite 
strategii de înfăptuire a unui ideal naţional în cadrul şi 
prin mijlocirea şcolii. Socotim, de aceea, momentul 
gustian, al doilea stadiu al haretismului, dacă admitem să 
definim această mişcare de pedagogie naţională după 
numele iniţiatorului său, Spiru Haret. Graţie experienţei 
gustiene, haretismul, această concepţie de mişcare şcolară 
naţională (pusă sub semnul idealului naţional), s-a 


desfäsurat organic pe lungimea unei jumätäti de veac, 
interval în care s-a maturizat noul edificiu national 
românesc, atât cultural, cât şi politic şi economic. Modelul 
gustian are de aceea valoare de model exemplar, una 
dintre soluţiile viabile pentru orice societate care doreşte 
să întărească sentimentul solidarității nationale a 
membrilor săi. 

Şi, într-adevăr, Gusti a perfecţionat paradigma 
haretistă în ceea ce priveşte modelul de organizare 
naţională a şcolii (prima experienţă originală, tipic 
românească, de integrare a şcolii cu viaţa naţională). Dacă 
Spiru Haret a propus modelul educatorului care îmbină 
funcţia şcolară de educator cu cea de dascăl naţional, 
Dimitrie Gusti generalizează modelul, astfel încât, în 
viziunea lui, orice specialist trebuie să fie nu numai un bun 
specialist, ci şi un militant cultural şi un educator naţional, 
deci un agent de propovăduire a valorilor naţionale şi de 
afirmare a modelului personalităţii de vocaţie în aria sa de 
activitate, contribuind astfel la creşterea şi dezvoltarea 
personalităţii nationale a poporului. Personalitatea 
naţională a unei societăţi este direct legată de numărul 
personalităţilor de vocaţie care se lasă, în acelaşi timp, 
dirijate de idealul afirmării în lume a propriei naţiuni, 
acceptând pentru aceasta orice sacrificiu material. Orice 
bun cetăţean trebuie deci să fie o personalitate naţională 
în aria sa de activitate. Pentru ca şcoala să poată atinge şi 
realiza un asemenea tip de personalitate, este necesar ca 
ea să adopte un model de organizare corespunzător. Dacă 
Haret a realizat acest model pentru cursul primar şi cel 
secundar al şcolii româneşti naţionale, putem aprecia că 
Gusti este cel care a dezvoltat, după acelaşi model 
naţional, reformele sale, în domeniul şcolii superioare şi al 
activităţii culturale. 


Concepţia lui Dimitrie Gusti despre socializarea 
şcolii încă din perioada sa ieşeană, D. Gusti se arată 
preocupat de reorganizarea „seminariilor de la 
Universitatea din laşi”, scop în care publică în 1913 prima 


lucrare de elaboratie reformatorie intitulată: „Întemeierea 
bibliotecii şi seminariilor de pe lângă Universitatea din 
laşi. Un sistem de propuneri cu numeroase documente şi 
planuri anexe”. În aceeaşi perioadă scoate volumul: „Studii 
sociologice şi etice. Din lucrările seminarului de sociologie 
şi etică al Facultăţii de Filosofie şi Litere din Iaşi”. 
Problemele organizării superioare sunt puse în corelaţie cu 
ideea reformei sociale, astfel că în aceeaşi perioadă îşi va 
elabora „Doctrina Asociaţiei pentru studiul şi reforma 
socială”. Asociaţia însăşi va fi creată în 1918 şi din ea se va 
forma Institutul Social Român. Încă în 1910, meditând 
asupra relaţiei dintre şcoală şi problemele sociale, Gusti se 
întreba: „Să îndrăznim oare a spera că prin activitatea 
unor viitoare seminarii si asociaţii să se schimbe 
fundamental în ţara noastră modul îngrozitor de superficial 
cum se tratează astăzi ştiinţele sociale şi sociologice în 
general, precum şi problemele sociale româneşti în 
special”? Preocupările lui D. Gusti cu privire la soarta 
învăţământului românesc în ansamblul său (nu numai a 
celui superior) încep, cum arată H.H. Stahl, încă din 1925, 
când el ţine o conferinţă asupra „şcolilor ţărăneşti” din 
Danemarca. „In 1925, menţionează H.H. Stahl, am mers... 
cu profesorul Gusti şi Vlădescu Răcoasa la Brăila, unde 
primul a ţinut o conferinţă despre Grundtwig şi Şcolile 
ţărăneşti, schitând programul unei viitoare activităţi...” 
(citat, după O. Bădina, Studiul introductiv la D. Gusti, 
Opere vol. I. Editura Academiei R.S.R., Bucureşti, 1968, p. 
95). In 1928 Gusti va relua chestiunea în prelegerea 
„Politica culturii şi statul cultural” ţinută la Institutul 
Social Român: „Oare în România nu s-ar putea crea şcoli 
superioare ţărăneşti, după modelul lui Grundtwig (...), 
transformându-l într-o şcoală specific românească, 
adaptată nevoilor specifice ale satului si täranului român, 
menită a satisface trebuintele nationale şi de stat ce sunt 
caracteristice numai societății româneşti de la țară?” (citat 
de O. Bădina, în op. cit. p. 96). Idealul şcolar al lui D. Gusti 
viza deci o „societate şcolarizată” sau, cum spunem azi, un 
model şcolar generalizat în toată societatea, în care să fie 


cuprinşi toţi membrii societăţii. Este vorba, aşadar, nu 
numai despre o democraţie şcolară naţională, dar, în 
acelaşi timp, despre un sistem de organizare şcolară a 
circulaţiei competenţelor („organizarea competenţei”) în 
sistemul social naţional, aşa cum, prin anii '60, încerca să 
realizeze S.U.A., în cazul şcolilor secundare. Se 
argumentează că „educaţia ştiinţifică reprezintă însuşi 
nucleul abilității naţiunii americane de a se apăra ea însăşi 
şi cerea, în acest sens, o testare la scară naţională a 
elevilor şcolilor secundare; dezvoltarea motivatiilor pentru 
urmarea carierelor şcolare în domeniul ştiinţei, facilităţi 
sporite de aplicaţii şi o formaţie mai bună în domeniul 
formării profesorilor de matematică şi ştiinţe” (cf. A.G. 
Johnson, op. cit. p. 520). Acest model de organizare a 
învăţământului ştiinţific era socotit un model strategic al 
apărării nationale. Să ne amintim, cu acest prilej, că D. 
Gusti concepea, pentru întreaga societate românească de 
la ţară, un asemenea model strategic de formare şi selecţie 
a „personalităţilor sociale săteşti”. Aceste „personalităţi 
sociale săteşti”, pe care încă şi astăzi le poţi distinge în 
satele prin care au activat echipele lui D. Gusti, urmau să 
fie formate cu ajutorul „şcolilor superioare ţărăneşti”. 
„Viaţa socială, preciza Gusti, are nevoie nu numai de 
funcţionari ai statului, ci şi de funcţionari ai ei social- 
săteşti” (cf. „Un an de activitate la Ministerul Instructiei, 
Cultelor şi Artelor“, 1932 - 1933, 1934, op. cit. p. 512). 
Numai o democraţie şcolară generalizată îngăduie 
formarea cetăţenilor, a gospodarilor şi totodată permite 
selecţia „elitelor şi şefilor locali”. Idealul productivist al 
societăţii cerea ca şcoala să se bazeze pe o „dezvoltare 
regională”, astfel ca „fiul de ţăran să rămână la ogor ca 
bun gospodar” (Ibidem, p. 510). Cât priveşte învăţământul 
secundar şi superior, D. Gusti este printre cei dintâi care 
preconizează introducerea unui sistem de testare la scară 
naţională asigurat de „examenul selectiv de personalitate” 
(acest examen s-ar desfăşura pe întregul „curriculum 
şcolar” al elevului până la şcoala superioară). 
„Universitatea nu va avea decât de câştigat de pe urma 


acestei eliminări a inaptilor, devenind astfel o instituţie 
împodobită de talente” (Ibidem, p. 509). 

Să ne oprim acum, pe scurt, numai asupra şcolii 
ţărăneşti si asupra echipelor studenţeşti. „Şcoala 
țărănească, preciza Gusti, nu va fi creată după modelul 
şcolii didactice, în ea nu se vor da examene şi nici diplome, 
ci se vor aduce fiii de gospodari, nici prea tineri, nici prea 
în vârstă, să trăiască trei luni într-o atmosferă de familie, 
sub conducerea unei personalităţi, care să-i înveţe ce este 
igiena, sănătatea, cultura, cooperatia şi producţia, 
gospodăria; să-i înveţe apoi să citească, să cânte, să 
danseze jocuri româneşti, să trăiască într-o atmosferă de 
religiozitate, să-i ducă în excursii la gospodării-model ori 
instituţii economice şi culturale, într-un cuvânt, să le 
formeze personalitatea ţărănească, să-i obişnuiască cu 
deprinderi noi şi apoi să-i trimită înapoi în sat pentru a 
pune în practică tot ce au văzut şi au învăţat” (Ibidem, p. 
505 - 506, citat si de O. Bădina, în op. cit. p. 96). 

In 1945 - 1946, „drept urmare a iniţiativelor lui 
Gusti, funcționau 17 şcoli ţărăneşti pentru bărbaţi cu 401 
cursanţi şi 26 pentru femei cu 579 cursante” (cf. I. Berea, 
„Un deceniu de existenţă a şcolilor ţărăneşti în România”, 
apud, O. Bădina, op. cit. p. 96). 

Trunchiul acestor şcoli era asigurat de o „comunitate 
de muncă exemplară” organizată pe baza unui program 
care preconiza formarea unor deprinderi în domeniile: 

a) „cultura sănătăţii” (educarea sanitară şi fizică); 

b) „cultura muncii” (cunoştinţe şi deprinderi de 
agricultură, pomicultură, plante, pomi, ameliorarea unor 
soiuri, repararea sculelor şi uneltelor etc.); 

c) „cultura minţii, a sufletului şi a conştiinţei 
naţionale” (educaţie morală, patriotică, intelectuală etc.); 

d) „cultura artistică” (teatrul sătesc, muzeul sătesc 
etc.). (cf. şi O. Bădina, în op. cit., p. 97). 

În acelaşi sistem de formare a personalităţii naţionale 
şi de selecţie a competenţelor funcționau şi echipele 
studenţeşti la sate. Acestea urmau să se ocupe nu numai 
de cercetarea „realităţii sociale” ci şi de „cultura sănătăţii” 


TE 


şi „a muncii”, „sufletească” etc., în ariile de cercetare- 
acţiune. 

Deosebit de semnificativă este în acest sens 
compoziţia echipelor (pe lângă cei 5 - 7 studenţi, erau 
atasati un agronom, un medic, un veterinar, o maestră de 
gospodărie etc.). 

Să reținem numai în treacăt câteva dintre 
informaţiile referitoare la activităţile întreprinse de aceste 
echipe la sate. Bunăoară, în volumul „Echipe studenţeşti la 
sate. Program de lucru şi rezultate. Întâiul an, 1934” se 
consemnează pentru Goicea Mare: „Bolile întâlnite în 
cursul acestor consultaţii medicale erau următoarele: 1333 
boli interne, 311 chirurgie generală, 63 
otorinolaringologie, 64 neurologice, 169 dermosifilografie, 
54 oftalmologie, 12 psihiatrie, 21 urinare-venerice, 79 
ginecologice. In ceea ce priveşte bolile sociale, echipa a 
tratat 290 cazuri de paludism, 37 de sifilis, 32 de 
tuberculoză, 3 de pelagră şi 2 de blenoragie”. 

In raportul echipelor din Sadova-Bucovina se 
menţiona: „Rare sunt satele în care sifilisul să fi făcut o 
mai adâncă pustiire ca în această regiune...” Cât îl priveşte 
pe doctorandul în medicină veterinară, se precizează că 
acesta „a cutreierat munţii şi stânele mergând uneori în 
afund de munte până la 60 km, sfătuind, cercetând şi 
lecuind vite bolnave. 126 de vaci cu lapte au primit 
îngrijire şi tămăduirea ştiinţei sale, bucuros de multumirea 
ciobanilor care nu mai pomeniseră ca un domnişor de oraş 
să urce în creierul munţilor, la stâne, cu doftorii şi sfaturi 
de leac” (cf. D. Gusti, Echipe studenţeşti la sate, op. cit. p. 
110 - 111). 

Ca o încununare a concepţiei sale despre un model 
şcolar generalizat pentru formarea personalităţii sociale şi 
pentru selecția competențelor în cadrul societăţii 
naționale, D. Gusti va organiza Serviciul social obligatoriu 
la sate. Semnificația acestui serviciul social reiese din art. 
5 al „Legii pentru înființarea serviciului social” - care 
prevede ca absolvenții universităților, ai şcolilor superioare 
sau speciale să îndeplinească serviciu social obligatoriu la 


sate. „Certificatul de îndeplinire a serviciului social este 
obligatoriu la numirea într-o funcţie publică, precum şi la 
acordarea liberei practici”, prevedea articolul. „Principiul 
serviciului social, înţeles ca o chemare la muncă a tuturor 
categoriilor sociale, ţărani, muncitori şi cărturari, în cadrul 
unui program unit, total şi totalitar, al naţiunii, este o 
formulă de unificare a tuturor celor care voiesc sincer şi 
fără alt gând întărirea socială şi naţională a ţării. A te 
abate de la această chemare înseamnă că pretuiesti, mai 
presus de idealurile natiei, idealurile de partid”"*. 

Intreaga concepţie şi practică în domeniul educaţiei a 
lui D. Gusti este orientată după principiul că „un 
învăţământ nu poate să fie decât social şi naţional” (cf. 
Opere, vol. III, p. 200). D. Gusti nu ignora nici şcoala 
pentru adulţi la oraşe. Dacă şcoala superioară ţărănească 
ar fi urmat să formeze o „cultură ţărănească”, în schimb, la 
oraşe trebuie întemeiată o organizaţie specifică a culturii 
poporului, pe care Gusti o concepe prin comparaţie cu 
Volksheim-ul vienez (casa poporului). 

Şcoala ţărănească şi Volksheim-ul reprezentau cele 
două forme de organizare a culturii poporului pe care 
Gusti le cercetase atent înainte de a proceda la reformele 
sale. Şcoala îndeplineşte o serie de funcţii, de la cele 
vizând socializarea tineretului până la cele privind 
înaintarea idealului national şi atingerea scopurilor 
politice. Funcţiile educaţiei includ integrarea socială şi 
naţională, selecția talentelor si a competenţelor, 
transmiterea culturală, formarea abilităţilor sociale şi 
profesionale şi socializarea. Să ne referim, pe scurt, la 
fiecare dintre acestea. 


Educaţia şi învăţământul în lumea 
contemporană 


Educaţia este unul dintre procesele esenţiale în 


133 O. Neamtu, Cuvinte pe înțelesul unei legiuiri noi; Serviciul social, 
în „Căminul cultural”, an IV nr. 9, p. 397, citat şi de O. Bădina, în op. 
cit. p. 100-101. 


cadrul „metabolismului” organismului social. Dacă ar fi să 
împingem mai departe metafora organicistă, am putea 
spune că educaţia este sistemul circulator al unei societăţi, 
ea împrospătează „oxigenul” (care în cazul societăţilor 
este însăşi cultura) tuturor organelor societăţii. Acolo unde 
acest sistem circulator, într-una sau în alta dintre 
expresiile sale funcţionale, nu-şi întinde „arterele”, mai 
devreme ori mai târziu se produce o gravă „amputare” 
socială. Organul neoxigenat moare, provocând disfuncţii 
regionale întregului organism social. V. Pareto, de 
exemplu, consideră că o elită care nu-şi „primeneşte 
compoziţia se  asfixiază si moare, provocând un 
ameninţător blocaj întregii societăţi”. Actul de „primenire” 
este, în esenţa lui, cultural şi mecanismul care-l face 
posibil este însăşi educaţia. În raportul asupra educaţiei, 
din 1983, în S.U.A., se avertizează asupra riscurilor pe care 
disfuncţiile educaţiei le pot atrage asupra naţiunii. 
„Națiunea noastră se află într-un risc. Proeminenţa noastră 
în comerţ, industrie, ştiinţă şi tehnologie, altă dată 
neafectată, este pe cale de a fi depăşită de către 
competitori din toată lumea... Dacă o putere străină 
inamică ar fi încercat să impună Americii aceste 
performante educative mediocre ca cele de astăzi, am fi 
putut să considerăm aceasta ca pe un act de război” (cf. 
„Raport of National Comission on Excellence în 
Education”, 1983). Educatia este, prin urmare, un element 
strategic al securităţii istorice a unei naţiuni, si, atunci 
când „performanţele” scad, dintr-o pricină ori din alta, este 
afectată însăşi posibilitatea avansării istorice a naţiunii 
respective. 

În societăţile în care se fac cercetări asupra stării 
educaţionale a generaţiilor se vorbeşte despre un grav 
„analfabetism funcţional”. Acesta constă în fenomenul 
prăbuşirii nivelurilor de performanţă şcolară de la o 
generaţie la alta. Se măsoară prin ponderea pe care o au, 
în cadrul unei generaţii date, acei care au cunoscut o 
scădere a nivelului de performanţă (măsurat prin 
coeficienţii de inteligenţă: Q.I.) sub cel atins de generaţiile 


anterioare. Pentru S.U.A., de exemplu, acelaşi raport 
apreciază la 23 milioane numărul adulţilor marcați de 
analfabetism functional (functionaly illiterate). Şcolile 
elementare, gimnaziale, liceale şi superioare îndeplinesc, 
aşadar, importante funcţii de socializare, fără de care 
viitorul unei naţiuni ar fi de neînchipuit, aşa cum fără un 
sistem circulator viaţa unui organism este imposibilă. Aşa 
se şi explică de ce reformele în domeniul învăţământului 
sunt şi cel mai dificil de introdus şi totodată cel mai 
riscant, întrucât pot aduce (dacă nu sunt organice) grave 
prejudicii sistemului circulator al întregii societăţi. Că 
educaţia este cu adevărat „sistemul circulator” al 
organismului social, reiese din însăşi definiţia sa. Educaţia 
este procesul de „transmitere organizată” a culturii, a 
cunoştinţelor, abilităţilor şi valorilor dintr-o cultură de la o 
generaţie la alta” (D. Light jr., Suzanne Keller, Sociology, 
New York, 1983, p. 369). 

Avantajul sistemului de educaţie în istoria societăţilor 
constă în faptul că acesta permite organizarea sistematică, 
în forme institutionalizate, după legi şi reguli proprii, a 
procesului de transmitere a culturii de la o generaţie la 
alta. Cu toate acestea, niciun sistem de educaţie nu este 
complet liber de influenţe sociale extraeducationale, 
precum veniturile părinţilor, originea socială a elevilor, 
dispunerea şcolilor în ecologia socială a unei colectivităţi 
etc. Pe de altă parte, procesele educaţionale generează ele 
însele, în mod secundar, fenomene sociale, precum cele 
care ţin de ierarhia sociometrică a elevilor, de fenomenul 
autorităţii şi al ierarhiei în relaţia educator-educat, al 
ierarhiei elevilor în funcţie de nivelurile de performanţă 
etc. Fenomene ca acele pe care le cercetează sociologia 
americană a educaţiei, precum „curriculum-ul ascuns”, 
„gruparea pe rute şcolare potenţiale”, „predicția 
creatoare” a performanţei şcolare etc. sunt, în esenţa lor, 
tot fenomene sociale, încât esenţa procesului educaţional 
ca tip de proces cultural nu poate fi înţeleasă fără 
contribuţia sociologică. Pe de altă parte, buna cunoaştere 
a funcţiilor unui sistem de educaţie este de neînchipuit 


fără contribuţiile sociologiei. Educaţia se află astăzi, în 
lume, într-un amplu şi contradictoriu proces de schimbare. 
„Observatorii pesimisti văd în acest proces unul al 
declinului şi al dezordinii şcolii, observatorii optimişti văd, 
dimpotrivă, în acest proces, doar unul corespunzător unei 
perioade de adaptare şi reînnoire. Orice viziune s-ar lua în 
seamă, un lucru este evident, că schimbarea pare 
inevitabilă” (Ibidem, p. 388). Astfel diagnosticau doi 
sociologi americani situaţia sistemului lor educaţional. 
Concluziile acestora par a avea o valabilitate mai largă. 
Factorii care determină această schimbare sunt multipli. 
Între aceştia se pot menţiona: a) „explozia demografică”, 
în aproape toate regiunile planetei, după al doilea război 
mondial; b) schimbarea condiţiei sociale a femeii; c) 
schimbările tehnologice declanşate de cea de-a doua 
revoluţie industrială, care a provocat o adevărată mutație 
în structura şi volumul abilităţilor cerute noilor generaţii în 
curs de intrare în viaţa activă. Referindu-se la un 
asemenea aspect, raportul citat („A Nation at Risk”) 
menţiona următoarele: „Lumea este într-adevăr un sat 
global. Trăim printre competitori determinaţi, bine educați 
şi înalt motivaţi. Concurăm cu ei pentru pieţe şi standarde 
internaţionale, nu numai în ceea ce priveşte produsele, ci 
şi ideile (...). Cunoaşterea, învăţarea, informaţia si 
inteligenţa profesională sunt noile materii ale comerţului 
internaţional şi acestea se difuzează astăzi în lume atât de 
viguros precum s-au difuzat ieri medicamentele 
miraculoase,  fertilizatorii sintetici, blue  jeans-ii... 
Învăţământul este investiţia indispensabilă cerută pentru a 
avea succes într-o „epocă informaţională”, ca aceea în care 
tocmai intrăm”. În faţa acestei „ere informaţionale” putem 
consemna o mare inegalitate a societăţilor, în raport cu 
şcoala. În S.U.A., de exemplu, mai mult de 98% dintre 
tinerii între 5 - 17 ani sunt cuprinşi în şcoli, pe când în 
Africa, Asia de Sud etc. mai mult de jumătate sunt 
analfabeți. În Etiopia, Arabia Saudită, Afghanistan şi alte 
ţări, peste 80% dintre copiii de vârstă şcolară sunt 
nescolarizati. În România, şcolarizarea tuturor copiilor de 


vârstă şcolară este o realitate cu care ne mândrim. Mari 
inegalităţi apar în ceea ce priveşte costurile educaţiei. 
Bunăoară, în S.U.A., costurile educaţiei în 1983, distribuite 
pe fiecare locuitor, ating suma de 900 de dolari. Ca să 
realizăm semnificația economică a acestui indice al 
educaţiei, să ne amintim că în unele ţări veniturile pe cap 
de locuitor abia ating 400 dolari, deci nici jumătate din cât 
reprezintă doar costurile educaţiei în S.U.A. Intr-un grafic 
alcătuit de Allan G. Johnson, după care am prezentat şi 
celelalte date comparative, se poate uşor remarca strânsa 
corelaţie între rata şcolarizării în şcolile secundare şi 
venitul pe cap de locuitor. Din grafic se poate constata că: 

a) majoritatea ţărilor se grupează în categoria celor 
cu un venit pe cap de locuitor scăzut şi cu o rată scăzută a 
şcolarizării în şcolile secundare; 

b) aceste ţări conţin aproape trei sferturi din 
populaţia lumii, pe când „ţările industrializate în ceea ce 
priveşte şcolarizarea deţin mai puţin de 17% din populaţia 
planetei” (cf. Human arangements, New York, 1986, p. 
516). Chiar şi în categoria „ţărilor industrializate” apar 
decalaje. Astfel, în S.U.A. şi în Japonia peste 72% din cei 
care au între 15 - 19 ani sunt cuprinsi în cicluri secundare 
cu frecventarea completă (fulltime), pe când în Franţa şi 
Germania procentul acestora este de numai 51%, iar în 
Marea Britanie de 44%. În România, procentul acestora 
atinge peste 50%. Aşadar, modelul industrial al educaţiei 
care, cum am văzut, este extrem de costisitor, este peste 
posibilităţile economice ale majorităţii populaţiei lumii 
pentru o lungă vreme de aici încolo. 


6. 

DINAMICA CULTURII 

6.1. NIVELURILE ANALIZEI SOCIODINAMICE A 
CULTURII 

Geneza, dinamica şi istoricitatea culturii, 


transformările care au loc în domeniul culturii şi în 


relatiile dintre ramurile culturii si celelalte componente ale 
vieţii sociale, mecanismele intime care condiţionează 
funcţionarea culturii ca proces sunt obiective importante 
ale cercetării sociologice a culturii. 

La acestea se adaugă fundamentarea unor programe 
de dirijare ştiinţifică a proceselor de dezvoltare a culturii, 
de sporire a rolului ei social. 

Specificul abordării sociologice a dinamicii culturale 
constă în considerarea unitară a procesului de creaţie şi de 
circulaţie a bunurilor culturale. Legile acestui proces sunt 
legi ale structurii sociale şi ale acţiunii sociale. Acestea nu 
pot fi derivate doar prin cercetarea societăţilor actuale, ci 
implică un plan de abordare special, şi anume cel al 
„mişcării” istorice a culturilor, context în care conceptul de 
orânduire social-economică este fundamental. 

Pe fondul acestei mişcări istorice, sociodinamismul 
culturii se referă la mecanismele sociologice de acţiune şi 
realizare a legilor sociale în contextul unui sistem cultural 
dat, al unei societăţi anumite. Considerarea conceptului de 
orânduire social-economică reclamă înţelegerea socio- 
dinamicii culturale ca dimensiune a sistemelor socio- 
culturale ale căror componente de bază sunt structura 
socială şi suprastructura. Într-o formă schematizată putem 
concepe un prim nivel analitic (de bază) al sistemului 
conceptelor sociologice utilizate în cercetarea sociologică 
a dinamicii culturii, nivel care poate fi exprimat în felul 
următor: 


Procese 

Acesta este însă un nivel analitic comun sociologiei 
culturii şi filosofiei culturii. 

Al doilea nivel analitic al cercetării sociodinamicii 
culturale este propriu sociologiei culturii şi implică 


distincţii între diversele forme şi niveluri ale dinamicii 
culturale. Acest nivel conceptual analitic poate fi prezentat 
ca în figura să 

Fig. 8 Variantă a cercetării sociodinamicii culturii, 


Multe dintre teoriile sociologiei reduc procesele 
sociodinamicii culturale la unul sau altul dintre aceste 
procese menționate în schemă, respectiv la una sau alta 
dintre formele schimbării. Astfel de teorii sunt cele 
evoluționiste (reduc schimbarea culturilor la procesele 
evolutiv-cumulative), difuzioniste, funcționaliste, 
mutationiste etc. 

Vom analiza în cele ce urmează câteva dintre aceste 
orientări în explicarea sociologică a sociodinamicii culturii. 


6.2. DINAMISMUL CULTURAL ÎN CONCEPŢIA 
EVOLUTIONISTA 


Orientarea evoluționistă atinge un punct de vârf 
odată cu apariţia lucrării lui Lewis H. Morgan, „Ancient 
Society”, în 1877. Dintre adepţii evolutionismului mai pot 
fi menţionaţi Bastien, Bachhofen, Maine, Mc. Lennau, E. 
Tylor, care-şi scriu lucrările între 1859 - 1865. 

Din cadrul aceleiaşi orientări mai fac parte Balfour, 
Radcliffe-Brown, Westermark, Landtmenn etc. 

Trăsăturile evolutionismului, sintetizate de 
Herskovits, sunt următoarele: 

- Consideră istoria ca o „serie unilineară de instituţii 
şi de credinţe ale căror similitudini denotă principiul 


unităţii psihice a omului”; 

- Dezvoltă conceptul de supravieţuire a cutumelor de 
la un stadiu inferior la un stadiu superior de evoluţie; 

- Foloseşte metoda comparativă în cercetarea 
stadiilor de evoluţie a popoarelor!3?. 

După I. Morgan, evoluţia comportă un număr de 
şapte stadii şi anume: 

- Stadiul vechi al sălbăticiei (copilăria rasei umane); 

- Stadiul mediu ai sălbăticiei (apar pescuitul şi 
folosirea focului); 

- Stadiul final al sălbăticiei (inventarea arcului); 

- Perioada veche a barbariei (primele invenţii ale 
artei); 

- Perioada medie a barbariei (domesticirea 
animalelor şi agricultura prin irigație, în est); 

- Perioada ultimă a barbariei (inventarea procedeului 
de prelucrare a minereului de fier); 

- Stadiul civilizației (descoperirea alfabetului fonetic, 
folosirea scrisului). 

La criticile aduse evolutionismului, unii reprezentanți 
ai săi au încercat o transformare a modelului teoretic. În 
sensul acesta se propune distincția între conceptul de 
„evoluție a culturii” si cel de „istorie a culturii popoarelor”. 
Intr-un atare sens, în raport cu istoria popoarelor nu este 
obligatoriu să apară toate stadiile. Evolutionistii, într-o 
asemenea interpretare, nu se referă la istoria concretă, ci 
la mecanismele dinamicii culturii, conform cărora un 
proces cultural are anumite faze de dezvoltare!. Critica 
evolutionismului s-a dezvoltat din mai multe direcţii: a) s-a 
criticat ignorarea „factorilor psihodinamici” în cercetarea 
dinamismului cultural; b) difuzioniştii au criticat ignorarea 
factorilor de împrumut cultural; c) functionalistii au 
criticat ignorarea relației dintre elementele culturii şi 
nevoile umane, ca factor de explicare a dinamismului 
cultural etc. 


134 H. J. Herskovits, Les bases de l'anthropologie culturelle, Payot, 
Paris, 1967. 
135 Ibidem, p. 159 


Unul dintre reprezentantii relevanti ai 
evolutionismului este A. Comte, pe care P Andrei îl 
încadrează în concepţia ,intelectualismului sociologic” 
asupra dinamicii culturale. Evoluția societăţii este 
determinată de evoluţia ideilor. Solidaritatea socială la 
Comte se bazează pe „armonia ideilor”, pe „consensul 
ideilor”. Factorul care dă o direcţie evoluţiei sociale 
(identificată la Comte cu programul social) este cel 
intelectual. Evoluţia societăţilor este aceeaşi cu evoluţia 
spiritualităţii şi se desfăşoară după „legea celor trei stări” 
ale evoluţiei: a) starea teologică sau religioasă a societăţii; 
b) starea metafizică a evoluției şi c) starea pozitivă sau 
ştiinţifică (pozitivistă). 

Aceste stări stau la baza evoluţiei intelectului, iar 
evoluţia acestuia este factorul primordial în evoluţia 
societăţilor. 

Starea teologică este forma de realizare a „sistemului 
de opinii comune” în primul stadiu de evoluţie a 
societăţilor. Principiul acestei stări constă în „a explica 
natura intimă a fenomenelor şi a modului lor esenţial de 
reproducere, asimilându-le actelor produse de vointele 
umane”136, 

„Acest prim regim mental a trebuit să înceapă printr- 
o stare de fetişism, caracterizată prin tendinţa de a 
concepe toate corpurile exterioare ca animate de o viaţă 
analogică celei a omului, cu simple diferenţe de 
intensitate”1%. „Tehnologia fetişistă se explică şi prin 
imperiul pronunţat al pasiunilor asupra raţiunii”1!58. „Toate 
corpurile observabile fiind personificate şi dotate cu 
pasiuni puternice, după energia fenomenelor lor, lumea 
exterioară se prezintă privitorului într-o armonie care n-a 
mai putut fi regăsită apoi în acelaşi grad, şi care produce 
în individ un sentiment de plenitudine”. În felul acesta, 
„fetişismul” apare ca „mijloc de civilizaţie”. Fetişismul nu 


136 A. Comte, La philosophie positive, Flammarion, Paris, voi. 111, p. 

137 Ibidem, p. 193 
138 Ibidem, p. 198 


presupune o „autoritate sacerdotală”, căci sediul 
divinităţilor este în fiecare obiect particular. Din clipa în 
care zeii invizibili încep să fie localizati, individualizati, 
apare politeismul, care presupune deja o diferenţiere 
socială bazată pe apariţia „autorităţii sacerdotale”. A doua 
stare teologică este deci politeismul, iar a treia este 
monoteismul. Analize similare propune Comte pentru 
starea metafizică şi cea ştiinţifică. Astfel, starea metafizică 
durează din secolul al XIII-lea până la revoluţia franceză. 
Această stare dezvoltă o atitudine critică. Zeii sunt 
înlocuiţi cu entităţi metafizice raţionale. Expresia acestei 
atitudini critice este reforma care prin luteranism „atinge 
disciplina clericală”, iar prin calvinism „atinge însăşi 
dogma”. Reorganizarea spirituală se face însă în faza 
pozitivistă, când raţiunea conduce spre cunoaşterea 
pozitivă a relaţiilor dintre oameni. Societatea trece de la 
tipul militar la tipul industrial’. 

Dincolo de meritele incontestabile ale 
evolutionistilor, în abordarea dinamicii sociale a culturilor 
trebuie să relevăm câteva dintre limitele acestei concepții. 

În primul rând, cu toate corectiile ulterioare aduse de 
adepţii acestei concepţii, conceptul lor de evoluţie este 
echivoc. Astfel, pentru unii (inclusiv Morgan), evoluţia este 
identică cu procesul istoric al devenirii culturilor, pentru 
alţii evoluţia nu este decât un mecanism al dinamicii 
sociale a culturilor (ideea fazelor proceselor culturale), iar 
pentru alţii (A. Comte) evoluţia este tot una cu progresul 
umanităţii de la starea teologică la cea pozitivă, deci este o 
lege teologică a umanităţii. Pe de altă parte, conceptul este 
vag şi nu are relevanţă analitică nici în raport cu marea 
diversitate a culturilor în timp şi spaţiu, şi nici în raport cu 
celelalte mecanisme ale dinamicii sociale a culturilor. Una 
dintre probleme este şi cea referitoare la durata istorică (şi 
deci la clasificarea stadiilor) a unei etape (ciclu sau 
stadiu). 

Durata istorică a unei culturi sociale (ca sistem al 


139 P Andrei, Sociologie generală, Editura Scrisul Românesc, 

formelor relaţiilor sociale) este legată de durata forțelor 
productive nou create într-o societate dată. Acesta este un 
criteriu unitar atât pentru a explica apariţia unei noi forme 
culturale, cât şi supraviețuirea unei forme vechi. Dar cu 
aceasta intrăm deja în problema rolului difuziunii 
culturale, care este pentru sociologie echivalentă cu 
„transferul relaţiilor sociale” dintr-o arie în alta. Tipurile 
culturale ale acestui transfer, precum şi o serie de 
elemente explicative ale mecanismului de transfer, au fost 
examinate de teoria difuzionismului cultural. 

Teoria difuzionistă a dinamicii culturale. După cum se 
ştie, difuzionismul a apărut ca o reacţie la paradigma 
evoluționistă. Pentru difuzionisti problema centrală a 
analizei culturilor este aceea a deosebirilor şi asemănărilor 
dintre arii culturale diverse. Cauza acestor deosebiri sau 
asemănări s-ar putea explica, după aceştia, prin 
mecanismul difuziunii culturale. 

Teoria difuzionistă cuprinde „şcoala heliolitică sau 
panegipteană” (Elliot Smith, WJ. Perry); „şcoala istorico- 
culturală germană” şi „şcoala americană” (F. Boas, A. 
Kroeber, E. Sapir etc.). 

Şcoala heliolitică socoteşte drept centru al civilizaţiei 
umane civilizaţia egipteană, care este un complex alcătuit 
din elemente tipice, precum  mumificarea, marile 
monumente monolitice, piramidele, valoarea atribuită 
aurului şi perlelor etc. Acest complex cultural se 
subordonează unui simbol central - soarele - exprimând 
„ascendenţa solară a faraonului”. După această şcoală, 
mecanismul fundamental al dinamicii culturale este 
împrumutul cultural de la o arie la alta. Kroeber vorbeşte 
despre „împrumutul stimul” care se referă la faptul că un 
obiect difuzat stimulează inventarea tehnicilor de 
producere a acestui obiect, în aria în care a fost 
împrumutat!11. 

Şcoala americană, după Herskovits, a orientat teoria 
dinamicii culturale spre o teorie a aculturatiei pe care 

autorul american o dezvoltă. Astfel, este extinsă teoria 
„efectelor dinamice” ale contactelor culturale în sensul 
„difuziunii-stimul” din teoria lui Kroeber. 

În sensul acesta, „ariile de difuziune culturală” 
trebuie determinate nu numai după prezenţa elementelor 
culturale similare, ci şi după „relaţiile acestor elemente 
similare” şi după „determinarea istorică a contactului 
cultural”!12. Prin aceste aspecte, antropologia culturală 
americană deschide o nouă cale spre explicarea 
sociologică a contactelor culturale: teoria aculturatiei cu o 
puternică relevanţă analitică, ca teorie parţială de 
tipologizare a contactelor culturale şi de explicare a 
schimbărilor culturale induse de aceste contacte. Se trece 
de la ideea unui împrumut pasiv la ideea unui împrumut 
activ, în care rolul fundamental în transformarea 
elementului cultural împrumutat revine structurii sociale şi 
culturii sociale locale, tradiţiilor, forţelor sociale ale 
societăţii care efectuează împrumutul etc. Deci, teoria 
difuziunii culturale pune accent pe contactele între culturi, 
pe reperarea elementelor asemănătoare în arii geografice, 
pe trasarea de hărți culturale. Ca atare, ea dezvoltă o serie 
de concepte ca acele de „element cultural”, „arie 
culturală”, „complexe culturale”, „nucleu cultural”, 
„modele culturale” şi, într-o fază analitică mai înaintată, 
ideea de „matrice” sau „configuraţie culturală”. Această 
idee stă chiar la baza unei orientări în antropologia 
culturală americană, orientarea configurationalistä a 
culturii (sau tematistă) reprezentată de M. Mead şi R. 
Benedict (lucrarea are chiar titlul relevant „Patterns of 
Culture” - care s-ar putea traduce prin ,Confguratii ale 
culturii” sau „Matrice ale culturii“. Aducem în sprijinul 
acestei traduceri şi ideile lui Lazarsfeld, după care 
Benedict este adept al unei metode calitative de analiză a 
culturii, constând în folosirea unor idei-matrice în 
tematizarea culturilor). 

Elementul cultural este conceput drept cea mai mică 
unitate identificabilă într-o cultură dată şi serveşte pentru 

analiza structurii culturii din punctul de vedere al 
difuziunii culturale. 

„Forma luată de un element cultural la un moment 
dat este determinată de contextul său, mai curând decât o 
calitate a sa inerentă”'%%. În sensul antropologic, corelatia 
dintre aceste elemente culturale şi deprinderile utilizării 
lor este puternică. 

Astfel, un „grup de elemente culturale” cu un raport 
strâns între ele într-o cultură dată indicând „maniera de a 
trăi a unui popor” este un complex cultural, al doilea 
aspect al structurii antropologice a unei culturi'#. Din 
această definiţie putem uşor desprinde temeiul ontologic al 
definiţiei antropologice a culturii, ca şi limitele unui 
asemenea concept. Aria culturală este definită în aceeaşi 
perspectivă (antropologică) ca fiind „regiunea în care se 
găsesc culturi asemănătoare”1%5. În raport cu aria culturală 
astfel definită, se poate uşor deduce conceptul de centru 
cultural ca fiind acea subarie în care elementele culturii 
cercetate au cea mai mare intensitate. Abia în definirea 
conceptului de model cultural se creează premisele unei 
întâlniri epistemologice cu perspectiva sociologică a 
culturii. Astfel, modelele culturale sunt concepute ca fiind 
„formele luate de elementele unei civilizaţii, când modelele 
de conduită care apar într-o societate converg şi creează 
un mod de a trăi coerent, continuu si distinct”116, 

Este deosebit de clar că acest sistem conceptual stă 
în continuare la baza cercetării antropologice şi etnologice 
a culturii. În raport cu această direcţie, teoria aculturatiei 
se orientează spre o cercetare de tip sociologic a culturilor, 
în sensul că raportează elementele culturale nu doar la 
complexele din care fac parte, ci şi la grupurile sociale 
care vin în contact şi care împrumută aceste elemente 
culturale, transformându-le. Din punctul acesta de vedere, 
teoria aculturatiei poate fi încorporată într-o teorie 

sociologică a dinamismului cultural, a mecanismelor 
dinamicii sociale a culturilor, cäci contactele între culturi 
sunt cercetate ca tipuri de contacte sociale, de relatii între 
grupuri sociale având culturi diferite. 

Termenul de aculturatie indică un tip de schimbare 
culturală si, de aceea, nu poate fi identificat cu cel de 
schimbare culturală. De asemenea, nu se identifică nici cu 
cel de asimilare culturală, şi, după cum am văzut, nici cu 
cel de difuziune culturală. Cea mai clară delimitare a 
conceptului o propune H. Herskovits, după care 
„difuziunea este transmiterea culturală produsă, în timp ce 
aculturatia este studiul transmiterii în curs” şi se referă, ca 
atare, la „contactele epocii contemporane” nu ale epocilor 
istorice. Ea permite, astfel, determinarea „condiţiilor 
anterioare contactului cultural” al grupurilor în contact, 
precum şi a condiţiilor actuale. In acelaşi timp, permite 
„cunoaşterea personalităţilor care au jucat un rol în 
acceptarea sau respingerea diverselor elemente”. În 
plus, aculturatia nu trebuie interpretată etnocentrist, adică 
de pe poziţia uneia din culturile aflate în contact. Este 
cunoscut astfel că una dintre tezele teoriilor româneşti cu 
privire la geneza civilizaţiei moderne capitaliste, în 
condiţiile noastre, porneşte de la teza etnocentristă a 
superiorității culturii occidentale (pe o asemenea poziţie se 
plasează C.D. Gherea şi E. Lovinescu, la noi). În direcţia 
unei accentuări a demersului sociologic în analiza culturii 
în contact se dezvoltă conceptul de ,transculturatie” şi 
apoi cele de ,deculturatie” şi ,neoculturatie”. 

Cercetătorul cubanez Ortiz le defineşte astfel: „Eu 
cred că termenul transculturaţie exprimă mai bine 
diferitele faze ale procesului de tranziţie de la o cultură la 
alta, pentru că acest proces nu constă simplu în a dobândi 
o altă cultură, ceea ce implică termenul englez de 
aculturatie, ci cuprinde în chip necesar şi pierderea sau 
extirparea culturii precedente, ceea ce s-ar putea denumi 
deculturatie (s.n.). El antrenează, în plus, ideea creaţiei 
subsecvente a fenomenelor culturale noi, ceea ce s-ar numi 

o neoculturatie” 8, 


6.2. TEORII ROMÂNEŞTI ASUPRA 
DINAMISMULUI CULIURAL 


Prestigioşi gânditori români ca: G. Ibrăileanu, D. 
Gherea, E. Lovinescu şi alţii au analizat rolul contactelor 
dintre cultura românească şi cultura occidentală în geneza 
civilizaţiei moderne româneşti. 

Printre cei dintâi care au cercetat problema 
contactelor culturii româneşti cu cea franceză a fost 
Pompiliu Eliade, în lucrarea sa despre Influența franceză 
asupra spiritului public în România, apărută la Paris în 
1898. Problema contactelor a reprezentat o preocupare 
centrală a gândirii sociale româneşti de-a lungul întregii 
perioade moderne, în special după revoluţia lui Tudor 
Vladimirescu. Gh. Asachi scria în „Gazeta Moldovei”, în 
1852: „Inrâurirea secolului au desteptat un spirit amortit, 
cu sentimentul nationalitätii s-au dezvoltat la noi şi 
elementele literaturii”. In acelaşi sens, conchidea şi 
Ibrăileanu că „patruzecioptismul” a fost primul mare 
moment de elaborare a unei teorii sociologice a 
influențelor, a contactelor culturale, urmat, după o 
perioadă de tranziţie; de momentul junimist. 

In cadrul Junimii, Maiorescu a fost cel dintâi mare 
sociolog român care a pus bazele unei teorii sociologice a 
influențelor culturale, prin critica „formelor fără fond”. 

Acceptând ideea lui Lovinescu după care „nefiind 
numai expresia unor manifestări critice întâmplătoare ci a 
unei stări sufleteşti organizate şi a unei atitudini 
generale”, Junimea a reprezentat o adevărată mişcare 
culturală, ne disociem totuşi de acesta în interpretările 
sale asupra contribuţiilor Junimii şi a semnificației acesteia 
în contextul culturii româneşti moderne. Amintim, în 
treacăt, că G. Ibrăileanu demonstrase caracterul de formă 
apuseană al Junimii, deci exact opus ideii lui Lovinescu. 

Titu Maiorescu, descriind situaţia culturală în epoca 

modernă a României, menţiona următoarele: „Înainte de a 
avea un partid politic care să simtă trebuinţa unui organ si 
public iubitor de ştiinţă, care să aibă nevoie de lectură, noi 
am fondat jurnale politice şi reviste literare şi am falsificat 
şi disprețuit jurnalistica. Inainte de a avea o cultură 
crescută peste marginile şcolilor, am făcut atenee române 
şi societăţi de cultură şi am disprețuit spiritul de societăţi 
literare etc. În felul acesta, am disprețuit şi falsificat toate 
aceste formule de cultură”. „... În realitate toate acestea 
sunt productiuni moarte, pretenţii fără fundament, stafii 
fără trup, iluzii fără adevăr şi astfel cultura claselor mai 
înalte ale românilor este nulă şi fără valoare şi abisul ce nu 
desparte de poporul de jos devine din zi în zi mai adânc. 
Singura clasă reală la noi este ţăranul român şi realitatea 
lui e suferința, sub care suspină de fantasmagoriile 
claselor superioare. Căci din sudoarea lui zilnică se scot 
mijloacele materiale pentru susținerea edificiului fictiv ce-l 
numim cultura românească “.149 

Locul acestei poziţii în epocă este bine marcat chiar 
de E. Lovinescu, după care „formula formei fără fond a 
devenit expresia însăşi a cugetării critice româneşti a 
generaţiei de după 1866 şi s-a dezvoltat paralel cu toate 
reformele constituționale şi cu toate aparențele de 
civilizaţie a României moderne” +°, 

Prin urmare, la Titu Maiorescu avem un spirit nou; el 
vorbeşte despre caracterul organic al culturii, despre 
izvoarele ei fireşti, sociale şi naţionale, despre sensurile 
culturii „vii” şi rădăcinile ei fireşti. La el apare ideea 
„dublei structuri”, în sensul că formele ,moderne” 
neorganice în raport cu fondul cultural autohton generează 
deprecierea („stricarea”) „formelor culturii”. 

A doua idee maioresciană este că formele fără fond 
apar sau sunt introduse şi dezvoltate de clasele înalte pe 
fondul rupturii acestora de popor, de „singura clasă reală”. 

În al treilea rând „formele fără fond” sunt expresia 
neparticipării claselor înalte la producţia culturală reală, 
organică, în locul căreia se mărginesc să introducă simple 
forme goale în loc să creeze o cultură şi deci să autentifice 
formele moderne, să le asimileze. 

In al patrulea rând, formele fără fond sunt forme 
neasimilate, nu forme noi, adică formele noi devin forme 
neasimilate datorită caracterului neproductiv al claselor 
înalte (agenţii) care le introduc. Când T. Maiorescu se 
referă la ,dispretul” claselor înalte faţă de „spiritul de 
societăţi literare” tocmai la ideea caracterului neproductiv 
al acestor clase se referă, care, dispreţuind acel ,spirit”, 
au făcut totuşi atenee române şi societăţi de cultură. Deci, 
nu se resping formele noi, ci numai acelea care sunt 
neasimilate, adică acele forme prin care se „falsifică” 
cultura, căci ele ascund „golul” cultural, disimulează 
existenţa claselor înalte neproductive în planul culturii. 
Acesta este sensul maiorescian al criticii „formelor fără 
fond”. 

A cincea direcţie a programului criticii culturale 
elaborat de Maiorescu se referă la ruptura claselor înalte 
de popor şi la profilul lor cultural. Ele au o „cultură nulă, 
fără valoare” şi acest gol e umplut de „fantasmagorii”, de 
„forme goale”, „moarte”, de „iluzii fără adevăr”, de un 
„edificiu fictiv”, susţinut pe baza spolierii muncii ţăranului, 
„singura clasă reală” în România de atunci, formulă 
adâncită, economic, de Mihai Eminescu. 

A şasea idee, care trece în programul criticii 
eminesciene, este că „singura clasă reală”, deci 
productivă, este poporul, în vreme ce clasele înalte sunt 
neproductive şi spoliatoare. Într-o atare acceptiune putem 
admite fără teamă ideea lui Maiorescu după care „forma 
fără fond nu numai că nu aduce niciun folos, dar este de-a 
dreptul  stricăcioasă...” Prin opera  maioresciană, 
programul criticii culturale în epoca de după 1866 este 
deja schiţat. Întrucât însă programul său de acţiune 
istorică pentru construcția culturii se limitează la 
problemele limbii şi ale literaturii, şi nu la cultură ca 


totalitate istorică reală, aşa cum o face critica sa, între 
latura critică şi cea constructivă a acestui program se 
iveşte un decalaj care explică şi exprimă ,criticismul” 
maiorescian. Este de semnalat ideea lui E. Lovinescu după 
care T. Maiorescu, în programul acţiunii practice, a fost, 
totuşi, un constructiv, în sensul că „nu numai că n-a 
procedat la desfiinţarea ateneelor şi academiilor” dar chiar 
a gândit una dintre ideile constructivismului cultural al 
unor şcoli viitoare, cum ar fi cea a lui D. Gusti, idee după 
care personalităţile sociale sau de „vocaţie” ar putea 
transforma formele goale în forme cu fond, creând cultura 
sau fondul acesteia. În creaţia maioresciană apare deja 
ideea, prezentată mai târziu şi la Gusti, privind o „politică 
de construcţie culturala” prin personalităţi de vocaţie. 
Alături de sensurile critice ale programului său apar şi 
unele sensuri constructiviste, de construcţie culturală prin 
activizarea poporului. 

Deci, în concepţia maioresciană nu este posibilă 
construcţia culturală fără critica formelor cu care poporul 
vine în contact. Asupra acestei chestiuni, evident, 
Maiorescu este opus lui E. Lovinescu, şi în consens cu G. 
Ibrăileanu şi D. Gusti, pe latura constructiv critică, şi cu 
Motru, pe cea critică. 

Continuator al concepţiei maioresciene în teoria 
influențelor culturale ca latură a dinamicii culturii, G. 
Ibrăileanu dezvoltă o nouă teorie cu privire la asimilarea 
influențelor culturale. Reamintim teza de bază a teoriei 
sale conform căreia „influenţa apuseană şi creşterea 
culturii româneşti nationale sunt două fenomene 
concomitente”. Formele apusene sunt „preluate” printr-un 
proces de „adaptare” a lor la „sufletul românesc”. 
Mecanismul de selecţie adaptativă a influențelor în 
conformitate cu cerinţele formării „culturii naţionale 
româneşti” este funcţionarea unui „spirit critre” în cultură, 
întemeiat pe „curentul poporan” (tradiţiile 
culturii/poporane). 

Mediul social şi împrejurările epocii generează deci, 
în concepţia lui G. Ibrăileanu, anumite tendinţe care stau 


la baza configurării „spiritului critic” al unei culturi. 
Influențele, procesele de aculturatie, de contacte, sunt 
apoi mediate de funcţionarea acestui spirit critic. Odată 
construită o cultură, ea poate funcţiona prin propriile ei 
forţe şi tendinţe interne. 

Dacă G. Ibrăileanu s-a referit la teoria mecanismului 
de asimilare, de selecţie a influențelor culturale, E. 
Lovinescu, într-un alt context, s-a referit la analiza relaţiei 
dintre „elementele primite” sau „influenţele străine” şi 
cultura receptoare sau „locală”. La baza acestui raport ela 
considerat că stă o lege a sociodinamicii moderne şi 
anume „legea sincronismului” sau a „interdependenţei”. 
Conform teoriei lui Lovinescu, „prin acţiunea creatoare a 
ideologiei apusene şi prin influenţa capitalismului 
societatea noastră şi-a schimbat revoluţionar structura; pe 
largi temelii agrare s-a ridicat civilizaţia burgheză. Pornind 
din stratele adânci ale sufletului, literatura n-a putut ţine 
pasul revoluţiei formelor sociale”; ,. ea a luat deci o 
atitudine critică faţă de revoluţia socială”. 

Prin urmare, procesul revoluţionar de naştere a unei 
noi civilizaţii este echivalent, la teoreticianul român, cu 
procesul de imitație a formelor apusene de civilizaţie şi 
apoi, pe baza acestor forme sociale, cu procesul de 
revoluţionare a fondului cultural, de ridicare a acestuia la 
nivelul formelor noi. Totuşi, criticul are grijă să 
particularizeze teza sa generală, în sensul că: „formele 
sociale provocate de acţiunea creatoare a ideii nu 
reprezintă o realitate de nu li se dă răgaz să coboare în 
deprinderi, să creeze moravuri şi o stare de fapt, să 
evolueze de la forme la fond”15!. 

Într-o atare acceptie, civilizaţia este sistemul 
formelor sociale, al instituţiilor, al ideologiilor al 
principtilor configuratoare, iar cultura este fondul, 
sistemul moravurilor şi deprinderilor; al „stărilor de fapt” 
înscrise în deprinderi, comportamente. 

Încadrarea noastră în formula ideologică a 
Occidentului, respectiv a revoluţiei franceze, este expresia 

legii sincronismului care, după E. Lovinescu, este legea de 
bază a evoluţiei civilizaţiilor în epoca modernă. 

Pe baza acestor elemente ale teoriei lovinesciene a 
dinamismului cultural se impun câteva concluzii: 

1. explicarea dinamismului cultural se face din 
perspectiva raportului civilizaţie-cultură, context în care 
„egalizarea” civilizatorie a popoarelor europene precedă 
mutaţiile în cultură şi chiar le determină conform legii 
sincronismului; 

2. Incercarea de depăşire a evolutionismului 
psihologist în explicarea dinamismului cultural a implicat 
preluarea teoriei aculturatiei, proces care capătă forma 
imitatiei şi „contagiunii ideologice”; 

3. mutatia culturală este, deci, echivalată cu evoluţia 
de la formele civilizaţiei aculturale la fondul cultural 
transformat conform acelor forme; 

4. cu aceste aspecte atingem o chestiune mai largă, 
aceea a considerării dinamismului cultural prin prisma 
raportului culturä-civilizatie, considerate ca sfere 
ireductibile, cu legi proprii de „mişcare” şi schimbare. Cel 
mai reprezentativ pentru această poziţie este sociologul 
Alfred Weber. 

Conform teoriei salet, sociologul cercetează 
„organismele istorice” în raport cu cele trei sfere 
procesuale ale acestora: procesele sociale, „sfera mental- 
culturală” şi „cosmosul intelectual”. Mai explicit, este 
vorba, în concepția sociologului german, despre cele trei 
procese globale: „procesul social”, „mişcarea culturii” şi 
„procesul civilizației”. 

„Procesul civilizational” comportă trei dimensiuni, 
exprimând trei subprocese, si anume: 

a) în orice mare ciclu istoric al marilor organisme 
sociale, sociologul va observa că „dezvoltarea constiintelor 
avansează (...) de la o atitudine empirică față de lume si 
ego la una mai mult sau mai putin ştiinţifică sau, cel putin, 

la o atitudine intelectuală - adică determinată de abstractii 
intelectuale”. 

b) în interiorul aceleiaşi unităţi „este o dominare 
crescândă asupra naturii” (generând, paralel cu 
intelectualizarea lumii şi eului, „structura intelectuală a 
ştiinţei utilitare”, a experienţei), un proces care tinde, ca şi 
primul, spre „sistematizare intelectuală "155. 

c) „Actualizarea şi concretizarea acestui al doilea 
cosmos intelectual;  obiectivarea acestui sistem de 
cunoştinţe practice prin cultivarea unui aparat de unelte şi 
metode, principii de organizare etc., care dau structură 
concretă existenţei ”154. 

Deci procesul  civilizaţional este „sfera de 
rationalizare” a existenţei umane. 

„Procesul civilizational şi mişcarea culturii sunt 
intrinsec diferite; ele au forme divergente şi legi diferite de 
dezvoltare şi ne apar, în cursul istoriei, ca fenomenologii 
mutual exclusive”155. 


„Procesul civilizational” (,lumea cunoasterii 
practice”) este un proces de ,rationalizare şi 
intelectualizare”, având trei expresii: „iluminare 


intelectuală interioară”, (rationalizarea eului), „corpurile 
cunoaşterii intelectuale” (ştiinţele) şi „aparatul său extern 
intelectualizat” (uneltele, experienta concretă 
sistematizată, eul rationalizat, cunoaşterea pragmatică şi 
echipamentul tehnic-intelectual). 

Mişcarea culturii se referă la idei, „curente mentale”, 
religie, filosofie, artă, stiluri (clasic, romantic etc.), într-un 
cuvânt toate expresiile culturii, în felul acesta sfera 
mental-culturală a organismelor istorice apare ca având o 
„dualitate”, cuprinzând două procese, procesul 
civilizational, ca atare, şi mişcarea culturii. La rândul lor, 
acestea se leagă într-un anume mod de procesele sociale. 

„Această tribotomie” este „calea de atingere a unei 
concepţii sociologice unificate asupra cursului istoriei şi a 


153 A. Weber, op. cit. p. 43-44. 
154 Ibidem. 
155 Ibidem, p. 1277-1278. 


unei analize sociologice a fenomenologiei culturii sale” #5. 


În fiecare organism istoric procesul civilizational 
construieşte un cosmos de cunoştinţe. Acest cosmos de 
cunoştinţe este un întreg şi părţile sale sunt „preexistente, 
există înainte ca noi să fi avut şansa de a le atrage în sfera 
conştientă şi de a le utiliza”. 

„Procesul civilizational total, care actualizează acest 
întreg cosmos şi ne dorează cu toate „obiectele” sale, pur 
şi simplu deschide o lume universală anterioară faţă de 
orice umanitate şi ne-o face progresiv accesibilă”15. 

Această caracteristică este valabilă pentru „întreaga 
lume a cunoaşterii practice” şi pentru întregul aparat 
tehnic: instrumente, maşini şi principii metodice de muncă 
şi organizare. („Proporţiile geometriei euclidiene sunt 
„prezente” anterior descoperirii, la fel formulele 
copernicane şi aprioriile kantiene, telefonul, telegraful, 
banii, diviziunea muncii”). 

Gradul de actualizare a acestui „cosmos de 
cunoştinţe” în cadrul unui organism istoric depinde de 
gradul dezvoltării proceselor sociale. În cadrul acestui 
cosmos, domeniul intelectual se actualizează şi se 
răspândeşte în corpul organismelor istorice mai încet, în 
raport cu nivelul conştiinţei atins în aceste organisme şi 
pentru că multe din „produsele lor practice, ca de exemplu 
cronologia, calendarele etc., nu-şi pot găsi loc în 
organizarea socială”. 

„Fenomenologia actualizării şi dezvoltării cosmosului 
civilizational, atât în aspectele sale practice, cât si 
teoretice, implică faptul că marile organisme istorice (...) 
operează prin acordul în direcţia unei unităţi finale (...). 
Într-adevăr, cursul general al istoriei este procesul de 
elaborare a cosmosului civilizational universal şi unificat 
(...). Ciclurile vest-asiatic, egiptean, clasic, arab şi modern 
occidental, chinez şi hindus, indiferent de cât de acut au 
deviat în cursul lor istoric dezvoltarea socială şi mişcarea 
culturii, toate sunt, în această concepţie, doar legături, 


156 A. Weber, op. cit. p. 1277. 
157 Ibidem, p. 1278. 


factori auxiliari în elaborarea continuă, logică, a 
cosmosului civilizational care este comun întregii 
umanitati”.158 

Elementele cosmosului civilizational, odată 
descoperite, sunt fie preluate de alte organisme istorice 
(alte cicluri), fie, dacă au fost nefolosite în cadrul societăţii 
care le-a descoperit, vor fi redescoperite, ca urmare a legii 
emergentei civilizaţiei. De asemenea, este posibil ca o 
„civilizaţie subiectivă” (latura subiectivă a civilizaţiei) a 
unui popor dat să fie în decalaj cu „civilizaţia obiectivă” a 
unui organism istoric. Astfel este cazul migraţiilor grecilor 
în organismul istoric creto-micenian. Într-un astfel de caz 
respectiva populaţie va reparcurge stadiile procesului 
civilizational al organismului istoric. Care dintre părţile 
civilizaţiei va predomina într-un organism istoric depinde 
de aranjamentul intern specific fiecăruia dintre acestea. 
Procesele istorice noi pot difuza centrele vechilor 
organisme istorice într-o nouă grupare geografică şi astfel 
un nou organism istoric se dezvoltă în această grupare. 

„Fenomenologia si forma procesului civilizational 
constau în modul logico-cauzal de dezvoltare (clarificare) 
gradată, acumulativă, a ceva preexistent şi latent în orice 
umanitate şi în deschiderea acesteia ca universal validă şi 
necesară "15%. 

Elementele civilizaţiei sunt: a) universal valide şi 
necesare, b) coerente intern şi practic; c) universal şi egal 
utile („empiric adevărate”) pentru om şi scopurile lui; d) 
egal inevitabile (teoretic adevărate) şi e) intuitiv evidente 
(apriori adevărate). 

Mişcarea culturii are caracteristici exact opuse. 
Aceasta nu produce lucruri universal valide şi necesare. 
Cultura este „intern limitată” şi de către organismul istoric 
în care apare. Nu este valabilă în alt organism istoric. 
Cultura apare, în cadrul organismului istoric, nu ca un 
„cosmos obiectiv” (cazul civilizaţiei) ci ca o „agresare 
spiritual-temperată de simboluri”. Cultura nu poate fi 


158 Ibidem. 
159 Ibidem, p. 1280. 


separată de organismul istoric în care apare. Astfel, 
„lumile” chineză, hindusă, egipteană, babiloniană, clasică, 
arabă, occidentală sunt „lumi cultural-diferite” (s.n.). 

Aşa-numita „universalizare mentală şi spirituală a 
religiilor lumii” este o iluzie. Astfel, creştinismul „apărut în 
antichitatea clasică a fost renăscut ca ceva complet diferit 
în ciclul istoric romano-german”16. Aceste aspecte sunt 
valabile şi pentru ideile metafizice ale sistemului filosofic. 
Astfel, platonismul grec este diferit de expresiile 
„renaşterii” sale în „forma neoplatonismului”. Cultura are 
deci caracteristici de „exclusivitate“ şi „unicitate“ opuse 
civilizaţiei care are caracteristici de „validitate universală 
şi necesitate” (s.n.). 

Civilizaţia se dezvoltă după legi universale, „cauzal- 
logice” (legile expansiunii cosmosului civilizational) si 
conducând la o finalitate unică: intelectualizarea lumii prin 
„totala iluminare a preexistentului”. În cultură nu avem 
gradatii ale dezvoltării, ci „perioade disconectante”, 
curente conflictuale - nu stadii („fără flux constant”). 

Termenul „dezvoltare” nu se aplică la conţinutul 
culturii, ci eventual doar la „mijloacele tehnice folosite în 
elaborarea culturii”. De aceea, abordarea culturii se poate 
face doar prin „concepte istorice”, concepte operând 
asupra unor „esențe unice”. 

În cercetarea sociologică a culturii, a mişcării sale, 
avem de-a face doar cu elaborarea de ,tipuri”, sarcina 
sociologiei culturii fiind de a dezvălui, prin astfel de tipuri, 
conexiuni inteligibile între mişcarea culturii, procesul 
civilizational şi procesele sociale în cadrul unui organism 
istoric dat. 

Sarcina culturii este de a pătrunde, prin principiile 
sale de structură, în substratul social şi civilizational al 
dezvoltării istorice. În felul acesta „dezvoltarea finalistă a 
organismului istoric este aproape întotdeauna în conflict 
cu formaţiile culturale ale agregatelor anterioare”. Cultura 
este astfel un „element esenţial” în „structurarea concretă 
a societăţii şi civilizaţiei”. 

160 Ibidem, p. 1281. 


Cultura oferă soluţii şi probleme de structură în 
raport cu „forţele intelectuale”. Deci, civilizația exprimă 
legea de evoluție a istoriei, cultura legea de structură şi 
ordine a istoriei. Am consacrat o prezentare mai extinsă lui 
A. Weber, fiind un caz reprezentativ al concepţiilor 
„dihotomice” ale dinamicii culturale, concepţii care, după 
P. Sorokin, aplică dinamismul cultural prin legea 
decalajului între civilizaţie şi cultură. În tabelele 1 şi 2 
prezentăm trăsăturile generale ale teoriilor dihotomice ale 
schimbării, aşa cum au fost sintetizate de autorul 
american. 


əsə ‘ajelifjesiIaAIun ae 


nu 


ap 


TIMIN 15 OS CP cisriJvat SHNJSIP 


inqnp ndng “espuuey) „auis nnuad 


EN | -mje ej dns8 un ej ap epgezodsuenau | uojea” ‘undoss ‘,dos ap mojea”yuns 
ale OUI JOP ESIUSURI | + untura“ 16 panjon” ug puesasSoid | ased ajeinjpn2-0130$ 1ojajuawaa 


'ejeaulțuou ‘ejuallwiajut Pa1equiy2s fea 
‘ayep 1ieJa120s raun 1e0p Fieeui] kua)! HE ERIC 93 


1e}1[6]0}]  :„pinijna“ pnjuawaja 


123ds ƏSƏ emn ‘mje aunq |'22eo//in e> >sansas ILD sepyjyn 


SH 
x. nuă un e| ap ejqezodsuen | rew juoyezipao a2eojfiu ads paisaiSoud | 1912832 un ne a1e2 IJLINYNI-O1IOS 


pA!saăoud asa erfezij!A!) | 'ejenkeaă 'pane|nun> 'pxeauij eaequiyos | auawa aeo : „rareziiAn2” jmuawajg 


"aenn me DJe ui " eZPAZNUp 


ej!qezodsuenau ƏSƏ eMn | as nu əd ap ojoouip pep gemina |" aaAixaqjas ‘ajemuids “asevjunuou 
nqezod | ame o ej genw) “pieauij-uou ‘penau | ajiioţeA ap Kep einna ‘gresyn 
-sue/] asa feuorfezifial | azsa P|einyjn> eaequiyos 'esnijn) |eaeqwiyos :Z JUPUI9JIE |nuawa]a 


|n 
en 
1$ 


arə 1lipquuiy2s eəga7 | Əs [euo]! 


ad 
ə 


nw ew gzeafuanjjui 


dDiuya::aluauoduo> 
op 10/22 e 1iwouone | ‘28721208 2210 u, 1daj eaae ay ‘[PSISAIUN 
ufizodo iaun eisaidxa | 1$ il ‘ANepnwn2e “ejnăai equiy2s | 10 


"PANPUJAIJE AIS 
efueuiuopasg “nud ap 


‘aep 'ajenpajaui-ooua 
|Buawouaj Pawunj JEU EZIAN 


eZIjIAID |nsadoud nes eijezipaip |/NSa201d :[ jueuiajje [njuawa]] 


“PUEUUN 3131 
10jəW10} je 10Jepndiueuu aya ARI 


e}s39? 1639P A/X9/J91 ‘pue ap ‘aAIXafJa) IUWASIS ap 10E “jel: 
infnwaJsis Pa1equIt2s eDIpesods pAnejntunod-uou ea1equiy2s | nwo ‘SN/20$ OO} :JPUILUISJAP puau: 


Dap 1$ ganejnwnde 
‘BAIS91801d 9]S9 DIuya] 15 
injniuasis Pa1PquIU2S je 


"BUIaIAap 'ejenperă | |e 


“(nteqi 
a2iuua) ajiuipnynde snid) rfeyata 
DU [NWOJSIS ƏS] 'auJaxa Jojapa! 

soJjepndiuew “'Amonpoad 1$ du 


eu aede Huyg |nwuagsis ‘| | “enuiuo> i$ pAnejniuunoe easeqwiyag | |niuo 'zoqez OO} :JUEUILUI9J9P puau 


LIN 


Li € 


[d 


IUPQUUIUDS 29897 AUaLUA|A 1035992 1LPQUUIUIS INPOW 


(feçesap und a1equuuyps) ajeanyno niequu 


139V1 


— feţe»ap uj = 2/LuojouIp aţayuauuaa 


y?s a[e „22uuoJoyip“ 3[u1031 


TABELUL 2 


Schema transformării socio-culturale după W. 
Ogburn 


lab 
2 
1 = axa transformării culturii non-materiale 


2 = axa transformării culturii materiale (civilizaţiei) 
a. momentul schimbării în cultura materială 

b. momentul schimbării în cultura non-materială 
De la a la b = perioada „decalajului cultural”. 
Intervalul (a, b) = cultura adaptativă 


Tezele lui A. Weber, şi în general teoriile dihotomice 
ale schimbării culturale se referă atât la forţele schimbării 
culturale, cât şi la legile şi ciclurile acestor schimbări. Deci 
ele pot fi evaluate critic în cadrul teoriei culturii ca 
formaţiune social-economică. În sensul acesta nu pot fi 
respinse ideile cu privire la caracterul contradictoriu al 
relaţiei civilizaţie-cultură, după cum nici ideea privitoare la 
rolul culturii în determinarea structurii organismelor 
istorice, în stabilitatea acestora şi în individualitatea lor. 
Relevantă apare şi teza cu privire la decalajele istorice 
posibile între civilizaţie şi cultură în condiţiile unor 
evenimente ca acela al migraţiei popoarelor etc. 

Pe de altă parte, o teză ca cea a „intelectualizării”, a 
„raţionalizării” lumii sociale este deosebit de echivocă. 
Dacă la fratele său, sociologul M. Weber, teza rationalizärii 
se concretiza în ideea apariţiei unui nou tip de organizaţie, 
şi anume organizaţia bazată pe birocratie, la a. Weber teza 
rationalizärii recade în stadiul teoriei speculative de 
nuanţă hegeliană, în sensul că toate realizările civilizaţiei 


sunt explicate prin legea trecerii la o „atitudine practică”, 
prin care „cosmosul intelectual” preexistent capătă forme 
reale. Este punctul prin care se iese din explicarea 
sociologică, rationalistä, într-o direcţie speculativistă. 
Pentru sociologie această ,rationalizare” este echivalentă 
cu procesul istoric de geneză a capitalismului, când 
„legăturile sociale între oameni” sunt transpuse într-o 
„relaţie socială între lucruri” (relaţia de marfă). Intr-o 
atare intervertire se originează „fetişismul mărfii”, prin 
care forța socială a omului este concepută ca forţă a 
lucrurilor (a banilor). In felul acesta, rationalizarea este, 
totodată, procesul de „abstractizare a individului”; acesta 
este golit de orice „norme comune”. Acest proces 
corespunde procesului de „reificare” a lumii sociale, în 
speţă celui de alienare remarcat de mulţi sociologi. 

Pe de altă parte, la acest nivel de analiză a 
problemelor sociologice ale dinamicii culturii este necesar 
să prezentăm, într-o formă sintetizată, principiile de bază 
ale analizei sociologice a dinamicii social-istorice a 
culturilor. 

Având în vedere scopul didactic al acestei lucrări, am 
socotit oportună o prezentare succintă a acestor principii. 


6.4. PRINCIPII SOCIOLOGICE ASUPRA 
SOCIODINAMICII CULTURII 


Sociologia explică dinamica culturii, pe baza 
principiilor determinismului, istorismului şi 
integralismului. 

Analiza dinamicii culturii, a multiplelor relaţii ce se 
stabilesc în interiorul culturii, a conexiunilor şi 
interacțiunilor dintre cultură şi celelalte componente ale 
vieţii sociale se realizează în funcţie de determinismul 
social, de caracterul legic istoric şi obiectiv al culturii, 
înţeleasă ca fenomen social-istoric. 

O investigare ştiinţifică a dinamicii culturii este de 
neconceput în afara determinismului vieţii sociale, a 
explicării cauzale, legice, obiective a tuturor proceselor 


care se desfăşoară în natură şi societate. Mecanismul 
determinist al culturii dezvăluie existenţa unor factori 
interni care generează coeziunea internă a culturii şi 
autodinamica sa, precum şi sociodinamica rezultată din 
interacţiunea culturii cu alte procese speciale cu care se 
întrepătrunde. 

Sociologia, subliniind existența unei dialectici 
interne, a unui mecanism intim de funcționare a culturii ca 
proces, dezvăluie rolul determinant al factorilor obiectivi, 
precizând, în acelaşi timp, rolul si importanța elementelor 
subiective, care nu pot fi ignorate şi care sunt 
indispensabile pentru înțelegerea culturii. 

Dialectica internă a culturii imprimă proceselor 
culturale o relativă autonomie, care, la rândul ei, oferă 
sociologilor culturii vaste posibilități de explorare, 
descriere, explicare, prospectare a dinamicii culturii în 
diferite niveluri, demersuri condiționate de respectarea 
principiului integralismului (sau holismului). 

Recunoaşterea integralitätii fenomenului cultural 
presupune studierea lui în corelaţie cu celelalte laturi ale 
organismului social, ca întreg, evidenţierea sensului şi 
rolului fiecăreia dintre aceste laturi. G. Gurvitch sublinia 
faptul că explicarea unui fenomen social este fructuoasă 
numai în măsura în care îl plasează la nivelul şi în 
contextul social general din care face parte. Astfel, 
inläntuirea diferitelor laturi ale vieţii sociale formează 
conexiunea generală, a cărei rezultantă este dinamica 
dezvoltării sale ca „totalitate socială” si dinamica 
elementelor ei. 

Sociologia demonstrează modul în care configuraţia 
acestei dezvoltări se dovedeşte în fiecare etapă social- 
istorică a fi dependentă, în ultimă instantă, de relaţiile 
economice. 

Aceasta caracterizează diferitele compartimente şi 
laturi ale culturii, precum şi sistemul său institutionalizat. 

Principiul istorismului impune studierea culturii în 
dezvoltarea şi determinarea sa concretă şi efectuarea unor 
analize privind etapele precedente, cât şi tendinţele, 


raportate la conditiile concrete în care s-au produs si se 
dezvoltă. 

Concordanta dintre structurile sociale, natura şi 
evoluţia orânduirilor social-economice, modurile de 
producţie, pe de o parte şi nivelurile de dezvoltare 
culturală a societăţilor, pe de altă parte, relevă caracterul 
istoric al culturii. 

Tipul de cultură este determinat, deci, de tipul 
relaţiilor de producţie şi de natura contradictorie a 
raporturilor sociale, care se reflectă implicit în structurile 
culturale ale unei epoci. 

Unitatea dialectică a continuității si discontinuitatii, a 
tradiţiei şi inovației reprezintă un alt criteriu metodologic 
central în analiza şi explicarea culturii. 

Numeroase teorii sociologice s-au dovedit incapabile 
să explice progresul cultural, prin faptul că au absolutizat 
metafizic fie momentul continuității, fie pe cel al 
discontinuitätii. Unii gânditori socotesc că sociologia 
culturii este o sociologie a discontinuitätii, potrivit căreia 
epocile culturale nu au niciun fel de legătură între ele. 
Culturile ar fi realităţi singulare şi izolate, fără posibilitate 
de contact şi de întregire. 

Alţi gânditori absolutizează continuitatea, 
considerând că istoria culturii nu este decât istoria unei 
cumulări lineare de bunuri culturale, o istorie care nu este 
decât o continuă adăugire de noi bunuri culturale. 

Opusă acestor teorii, sociologia ştiinţifică descoperă 
criteriul unităţii continuității şi discontinuitätii în creaţia 
culturală, care presupune unitatea dialectică a momentului 
de tradiţie culturală şi a momentului de inovaţie culturală. 

Fenomenul continuității. În realitatea culturală, 
procesul de creare a unor noi valori se împleteşte cu cel de 
valorificare a unor valori existente, proces prin care sunt 
incluse în cultura unei orânduiri sociale bunuri culturale 
create în societăţile anterioare. 

In trecerea de la cultura unei orânduiri social- 
economice la cultura unei alte orânduiri social-economice, 
continuitatea se realizează atât prin preluarea unor valori 


ale culturii nationale, cât si prin asimilarea unor valori ale 
culturii universale. 

Fenomenul continuității nu este un fenomen omogen; 
el nu se realizează în acelaşi fel, cu aceleaşi mijloace, cu 
aceeaşi intensitate în planul tuturor elementelor 
componente ale culturii. 

Unele dintre aceste elemente sunt preluate global, 
cum ar fi, de pildă, tehnica, limba. Alte elemente ale 
culturii sunt preluate selectiv. Ele funcţionează în cultura 
nouă concomitent cu valorile nou create, dar dobândesc 
semnificaţii noi (este cazul artei şi literaturii, al preluării 
unor valori artistice elaborate în societăţile anterioare). 
Există şi situaţia în care unele elemente ale culturii 
tradiţionale sunt folosite doar ca material de lucru şi 
prelucrate în raport cu orientarea noii culturi. 

Tradiţia se prezintă ca „tezaur de posibilităţi” şi se 
manifestă ca atitudine şi aderare la o structură dată, în 
contextul unor noi cerinţe şi nevoi sociale. Raportarea la 
tradiţie este manifestă sau latentă, conştientă sau 
inconştientă. La rândul ei, tradiţia generează inovaţia, 
constituind o premisă pentru aceasta. 

Fenomenul discontinuităţii. O autentică inovaţie 
trebuie să pornească de la câteva condiţii: ea trebuie să 
fie, în primul rând, izvorâtă dintr-o necesitate obiectivă pe 
care o resimte societatea sau un sistem cultural dat; 
valoarea novatoare a acestei descoperiri este apreciată 
numai în măsura în care corespunde unei nevoi sociale. 

În al doilea rând, o autentică inovaţie nu poate să fie 
decât cea care porneşte de la materialul preexistent, de la 
tradiţie. Toate personalităţile creatoare de valori au 
beneficiat de câştigurile culturale ale umanităţii. 

În al treilea rând, inovația autentică este cea care 
porneşte de la o temelie umanistă şi democratică. Aceasta 
înseamnă că valoarea trebuie să fie expresia unei valori 
sociale, o valoare comunicabilă şi asimilabilă de o anumită 
colectivitate, pentru că nu poate să funcţioneze ca valoare 
socială decât în cadrul colectivitätii sociale. 

A privi cultura în dinamica ei înseamnă a o privi în 


unitatea inovației şi tradiției. Acest lucru l-au observat 
multi oameni de cultură. In celebra „Istorie a ştiinţei”, 
John Bernal susţine că unitatea tradiției şi inovației este o 
pârghie a progresului ştiinţific. 

Criteriul concret de apreciere a valorilor este 
condiţionat din punct de vedere social şi istoric, dar 
aspiraţia umanităţii către ideal şi către valori păstrează o 
continuitate puternică, si pe fundalul acestei continuităţi 
se măsoară progresul realizat de cultură. Toate formele 
culturii sunt, într-un fel sau altul, purtătoare, într-o măsură 
mai mare sau mai mică, ale acestui proces dialectic. 

Această dialectică arată că valorile trecutului sunt 
fixate în profilul uman pe care-l realizează societatea, sunt 
amplificate, li se dezvăluie sensuri noi. Dar acest profil 
uman implică preluarea, dezvoltarea, îmbogățirea si 
perfecţionarea acestor valori autentice ale trecutului. 

Relaţia cultură acumulată - cultură actualizată. 
Criteriul progresului. Cultura reprezintă un proces 
orientat, progresiv, dinamic, supus unor  legităţi, 
continuitati, discontinuități şi unor schimbări sub aspect 
calitativ şi cantitativ, proces în care se reflectă relaţia 
dintre tradiţie şi inovaţie, raportul dintre zestrea culturală 
şi creaţia de bunuri culturale. 

Tradiţia este un fenomen de importanţă deosebită 
pentru cultură; prin ea se afirmă continuitatea valorilor, 
procesualitatea culturii - prin stabilirea şi persistenta unor 
valori în trecerile de la o cultură la alta, fără a exclude 
influenţele reciproce şi cadrul care oferă premise şi 
condiţii pentru realizarea inovației culturale. 

Inovația reprezintă mişcarea, transformarea, cultura 
în dezvoltare, care determină salturi calitative marcante în 
procesul creaţiei de noi valori culturale, deci progresul 
cultural. 

Progresul în cultură poate fi urmărit pe trei 
coordonate principale: 

a) satisfacerea nevoilor materiale şi spirituale 
concret umane; 

b) perfecţionarea capacităţilor de producţie (prin 


ridicarea nivelului tehnic, promovarea stiintei etc.); 

c) progresul realizat în viaţa cotidiană, în gradul de 
confort şi în modul de viaţă al indivizilor, al societăţii în 
general. 

Aprofundarea acestui raport implică o înţelegere 
clară a relaţiei dintre cultură şi istorie, o cunoaştere 
profundă a tuturor formelor şi stadiilor de dezvoltare a 
culturii, a determinismului culturii, a salturilor calitative 
care au avut loc în istoria culturii. 


Ta 
DIFUZIUNEA CULTURII. : 
CULTURA DE MASA SI COMUNICATII DE MASA 


7.1. CULTURA DE MASĂ. UNELE DELIMITĂRI 
CONCEPTUALE 


Relaţia dintre cultură şi cultură de masă are sensuri 
multiple, implicând: 

a) Integrarea culturii în procesul existenţei umane. 

b) Participarea maselor la actul cultural. 

c) Finalizarea fenomenului cultural în planul 
conştiinţei sociale, al formării personalităţii. Fluxul 
cultural nu este univoc, fapt ce atestă capacitatea 
creatoare a maselor de a selecta, a asimila şi a modela 
fenomenul cultural, dându-i noi valenţe şi dimensiuni. 
Nevoile social umane tot mai complexe, universul tehnico- 
ştiinţific şi spiritual fac din cultură un instrument al 
acţiunii eficiente, potentând forţa creativă a omului. Numai 
prin pătrunderea largă a culturii în mase, omul devine, la 
rândul său, un agent cultural, un factor activ şi conştient 
în crearea propriei sale istorii. 

Fenomenul cultural, în general, ca şi cel al culturii de 
masă, în particular, nu pot fi abordate fără a se lua în 
consideraţie tipul de existenţă umană. Înseşi noţiunile ca 
atare capătă înţelesuri diferite în funcţie de acest factor, 
deoarece conţinutul şi funcţiile culturii poartă, sub toate 
aspectele, amprenta naturii orânduirii. Cultura de masă 


reflectă şi ea, în conţinutul său, în mijloacele si formele 
sale de manifestare, ca şi în sistemul său instituţional, 
modul de existentă umană. 

Definirea conceptelor de cultură şi cultură de masă 
ridică mai multe întrebări: care este conţinutul lor? ce 
exprimă fiecare în parte? este cultura de masă un nou tip 
de cultură? ce efect au mijloacele de comunicaţie de masă 
asupra culturii? cultura de masă condamnă oare la 
pasivitate, este o cultură de spectator? ce raport există 
între cultură şi cultura de masă? 

Fenomenul cultural capătă noi dimensiuni odată cu 
progresul economic, tehnico-stiintific si cultural, dând 
naştere culturii de masă. 

Conceptul de cultură de masă face obiectul a 
numeroase preocupări ale cercetătorilor culturii. 

Cultura de masă - afirmă o seamă de autori - 
desemnează cultura dominantă răspândită în mase. 

Noţiunea, ca atare, este înţeleasă în următoarele 
sensuri: 

- Al unei culturi destinate anumitor pături, categorii 
de oameni, ceea ce ar pune în evidenţă diferenţierea 
culturii în funcţie de structura cunoştinţelor; 

- Educaţional, de formare şi dezvoltare omnilaterală 
a personalităţii, în care factorul de învăţare, de asimilare, 
are caracter de permanenţă, de continuitate, pentru toate 
categoriile sociale; 

- Al mijloacelor de comunicaţie de masă, care au 
capacitatea de a difuza cultura, de a o integra în viaţa 
cotidiană. În acest sens, se evidenţiază rolul radioului, al 
televiziunii, al cinematografului, al tiparului (cărţi, ziare, 
reviste), al discului, al benzii de magnetofon şi al altor 
mijloace audio-vizuale. 

Există opinii după care cultura de masă se înfăţişează 
ca un mod de viaţă, ca manifestare a comportamentului 
uman, ca un ansamblu de preferinţe socio-culturale, 
educative, ale membrilor societăţii. Ea este privită ca 
exprimând o structură a aptitudinilor, a gesturilor, a 
pasiunilor diferitelor grupuri sociale faţă de mediul 


cultural înconjurător, un mod de a acţiona în toate 
împrejurările vieţii sau ca un joc al opţiunilor deliberate 
ale oamenilor, care doresc să-şi fructifice cât mai eficient 
timpul destinat odihnei şi recreării. Cultura de masă este 
definită - de Alain Birou - ca o concepție asupra vieții, ca 
formă de valorificare a existenţei, ca ideologie trăită, 
dominantă şi, în general, ca vizând toate conținuturile 
psihice care rezultă din expunerea la acţiunea mijloacelor 
de comunicaţie de masă. 

Desigur, cultura de masă a unei societăţi oglindeşte 
procesele si fenomenele educaționale, structura si 
funcţionalitatea sistemului cultural instituţional, eficienţa 
acţiunii culturale, modul de manifestare a acţiunii umane. 

Cultura de masă mai este interpretată de unii 
sociologi ca parte a structurii culturale a societății, în care 
ar exista o cultură accesibilă elitelor şi o alta destinată 
maselor largi, care nu se pot ridica la nivelul cultural cel 
mai rafinat. 

Nu este posibil, sublinia Edgar Morin, a concepe o 
politică a culturii dacă nu se ţine cont că aceste noţiuni nu 
sunt de acelaşi nivel. El îşi expune ideile în lucrarea 
,LEsprit” (Paris, Grasset, 1962), considerând că „mass- 
media apar ca atare, ca mediatori universali în relaţiile 
productie-consum şi că atenţia este îndreptată asupra 
industriei culturale, pe de o parte şi asupra fenomenului 
asimilare-consum, pe de altă parte”. 

Cultura de masă a devenit posibilă datorită 
mijloacelor moderne de răspândire, datorită faptului că 
acestea sunt accesibile celor mai largi straturi ale 
populaţiei. Ea se adresează vizual si auditiv 
consumatorului de cultură, oferindu-i un mediu în care 
toate aceste mijloace îi sunt deosebit de aproape şi îi 
solicită interesele, preferinţele, pasiunile. Mijloacele 
moderne îndeplinesc atât rolul de transmitätor de cultură, 
de purtător al fluxului cultural, cât şi rolul de a fi, ele 
însele, valori ale culturii, care se integrează organic în 
mase. 

Ele sunt instrumente ale unei informări produse şi 


difuzate după o tehnică industrială, fiind caracteristice 
stadiului actual al dezvoltării societăţii în care întâlnim 
producţie de masă, consum de masă, difuzare de masă, 
auditoriu de masă. 

Se poate spune că existenţa şi acţiunea efectivă a 
mijloacelor de comunicaţie de masă au efecte asupra 
conţinutului culturii tradiţionale, care se metamorfozează, 
devine cultură de masă, astfel încât accesul maselor la 
cultură are loc prin intermediul culturii de masă. 

Unii prezintă cultura de masă ca o cultură 
standardizată, o cultură de piaţă, al cărei factor propulsor 
este nu interesul de a forma cunoştinţe înaintate, ci 
interesul material. În acest spirit, ea este privită ca un 
fenomen de cultură mediocră, care se deosebeşte de 
cultura superioară, ce nu este accesibilă omului de rând, 
ca o modalitate de „democratizare“ a valorilor si” kitsch”. 
Ea este definită ca ansamblu de mituri, imagini, modele 
culturale răspândite cu ajutorul tuturor mijloacelor de 
difuzare, ca tip de cultură care serveşte consumul, care 
răspândeşte conformismul. 

Culturii de masă - arăta Harold Vilenschi - îi este 
specific faptul că produsele ei se realizează exclusiv pentru 
piaţa de masă, şi, de aceea, capătă un caracter 
standardizat. Iar Clement Greenberg apreciază această 
cultură ca reprezentând totalitatea producţiei antiartistice 
cu caracter standard. 

Puncte de vedere asemănătoare sunt exprimate şi de 
Th. W. Adorno şi G. Friedman, care îşi exprimă protestul în 
legătură cu o cultură şi o politică a culturii construite pe 
argumentele şi considerentele strict comerciale. 

Desigur, legile sociale, ale pieţei şi consumului sunt 
valabile nu numai în sfera producţiei materiale, ci şi în cea 
spirituală. Fenomenul de concurenţă se manifestă şi pe 
planul producţiei şi răspândirii culturii. Mijloacele de 
comunicaţie de masă sunt puse în slujba aceloraşi interese. 
Omul este supus unei presiuni culturale care îi deformează 
realitatea. 

Un punct de vedere interesant în legătură cu cultura 


este cel exprimat de Abraham Moles (Sociodynamique de 
la culture, Mouton, Paris, Le hlaye, 1967). Dacă Edgar 
Morin s-a preocupat de separarea culturii de cultura de 
masă, Moles priveşte cultura ca entitate globală, mass- 
media contribuind la sistematizarea ei, în cadrul unei 
sociodinamici a culturii. Definiţia pe care o dă culturii 
vizează atât conţinutul culturii individuale, cât şi cel al 
culturii unei societăţi. El disjunge între cultura clasică de 
tip umanist (bazată pe relaţii strânse între elementele de 
cunoaştere) şi cultura mozaic, specifică societăţii moderne 
(cultură caracterizată printr-un conglomerat aleatoriu de 
elemente). 

Cultura de masă este privită şi sub aspectul că 
promovează poziţia de spectator, spiritul de imitație, şi 
reuşeşte mai puţin să transforme omul în factor activ în 
raport cu actul de cultură. Cultura de masă, spune Alain 
Birou, este o cultură pasivă, supusă. Ea tinde la crearea 
unui tip de om care are numai o poziție de spectator prin 
predominarea audiovizualităţii. 

Problema trebuie văzută în sensul că anumite 
mijloace de comunicare de masă au posibilitatea de a oferi 
de-a gata, pregătit, sistematizat, selectat, elementul 
cultural. Aceasta se referă îndeosebi la tehnica 
audiovizuală. În schimb, cartea, ziarul, revista, îndeplinesc 
o funcţie deosebit de activă în raport cu consumatorul de 
cultură. O valoare culturală nu se poate deci realiza fără 
participarea activă a subiectului cultural la actul de 
selectare, însuşire şi difuzare. 

Omul este prin excelenţă o fiinţă activă, înzestrată cu 
capacitate creatoare, fapt de care trebuie să se ţină seama 
în procesul difuzării culturii, în metodele şi formele pe 
care le îmbracă acest proces. Deci, actul cultural trebuie 
să pornească de la premisa exercitării unei asemenea 
influenţe asupra omului, încât acesta să simtă nevoia 
organică de a se integra în procesul culturii, ca participant 
în selectarea şi asimilarea culturii. 

Cultura de masă este definită, uneori, ca tip de 
cultură modernă, proprie civilizaţiei contemporane, tip de 


cultură care diferă de cultura şcolară, rezervată unui 
public instruit şi difuzată prin intermediul şcolilor şi al 
cărţilor. Această cultură ar fi caracterizată prin propriile ei 
mituri (mitul vedetei etc.), prin propriile ei valori (confort, 
consum) etc. 


7.2. CIRCUITUL SOCIAL AL CULIURII. 
MODELE ALE DIFUZIUNII CULTURALE 


Modelul lui A. Moles asupra sociodinamicii 
culturii. Pentru acest autor întregul fenomen cultural are 
un caracter sociodinamic, constând dintr-un circuit prin 
canalele mass-media, care au rolul de a sistematiza 
cultura. Privită din perspectivă individuală, cultura este 
dată de ansamblul elementelor intelectuale, prezentate 
într-un spirit dat. Ansamblul acestor spirite dă, astfel, 
expresie culturii unei societăţi. 

Elementele culturale au un aspect semantic şi unul 
estetic. Aspectul semantic exprimă caracterul normalizat, 
relativ stabil şi constant al înţelesului unui semn. Aspectul 
estetic semnifică câmpul de libertate care există în jurul 
nucleului semantic, respectiv fluctuatia înţelesului unui 
semn în raport cu nucleul său ca urmare a jocului 
perceptiv. 

Cultura este concepută, totodată, si ca ecran de 
cunoştinţe pe care un individ îşi proiectează senzatiile 
pentru a ajunge la perceptii. Prin urmare, la a. Moles 
sociodinamica culturii este prezentă atât în raport cu 
aspectul subiectiv al culturii, cât şi în raport cu cel 
obiectiv. 

La scară socială, cultura - în raport cu aspectul său 
dinamic - este concepută ca „sumă a probabilităților de 
asociere de orice ordin”, existând între elementele unei 
cunoştinţe. Elementele cunoaşterii - atomii - sunt 
morfemele (unităţi de formă), semantemele (unităţi de 
semnificaţie) şi sunt distribuite pe un „tablou socio- 
cultural” imens. Astfel concepute, culturile pot fi de două 
tipuri: 


Culturi de întindere, care au multe elemente 
acumulate dar puţine legături stabilite între aceste 
elemente. Este cazul culturii anticei Alexandria. 

Culturi în profunzime, caracterizate de multe legături 
noi între elementele sale. Este cazul culturii Greciei antice. 

Pe de altă parte, având în vedere ordinea elementelor 
într-o cultură şi ierarhia legăturilor dintre ele, precum şi 
mecanismele de constituire a culturii, A. Moles consideră 
că sunt deosebiri între cultura umanistă a Renaşterii şi 
cultura mozaic a societăţilor moderne. 

Cultura umanistă se caracterizează prin existenţa în 
cadrul ei a unor concepte de bază date indivizilor prin 
educaţie, a căror extindere are o structură ierarhic 
ordonată, de reţea. 

Cultura mozaic este caracterizată, din contră, prin 
elemente aleator asociate, dând aspectul unui conglomerat 
aleator. Ea se constituie astfel: 

a) mass-media transmite fluxuri de mesaje non- 
ierarhizate; 

b) dintre acestea, fiecare individ îşi extrage, prin 
încercare şi eroare, elementele care vor intra în cultura sa. 

lată un exemplu prin care Moles sugerează un caz 
concret de cultură mozaic: un portret al culturii moderne 
este cel pe care îl oferă acumularea pe o masă într-o sală 
de aşteptare, la un dentist, a revistei ,Confidente”, a unui, 
număr din „Paris Match”, a unui număr perimat din 
„Science et vie” şi un număr, tot aşa de perimat, dintr-o 
revistă medicală. In aspectele sale socio-dinamice, cultura 
modernă este cultură de masă definită ca un „stoc de 
elemente” (semanteme, morfeme), „vehiculate prin canale” 
(presa, radioul) care „iau formă într-un micromediu 
creator”, se transformă în produse culturale prin canalele 
mass-media şi ajung la un „macromediu consumator”. 

Individul care se expune difuziunii culturale prin 
mass-media trece prin două stadii: 

1) Mai întâi, dobândeşte „cuvinte goale” prin 
intermediul mijloacelor de comunicaţie de masă: ziare, 
tipărituri, radio, televiziune etc. Acesta este domeniul 


logosferei (G. Bachelard). 

2) În raport cu aceste cuvinte se dobândeste treptat o 
cantitate de sens, care exprimă înconjurarea acelor 
cuvinte goale cu o constelație de atribute. Intre aceste 
atribute şi „cuvântul” achiziţionat se stabilesc relaţii 
probabilistice în funcţie de evenimentul asocierii, conform 
schemei din figura 9. 


Fig. 9. Relaţii probabilistice în funcţie de evenimentul 
asocierii. 

Prin conceptul culturii ca „tablou socio-cultural” 
Moles se orientează spre elementele analizei de conţinut, 
semiologico-lingvistice. Schema ciclului cultural este 
redată în figura 10. 

Fig. 10. Ciclul cultural 


În cadrul acestui ciclu, creatorul selectează elemente 
ale culturii (culturemele), le combină într-un „mozaic 
original de elemente banale”, care sunt apoi transmise 
macromediului prin intermediul mass-media. In raport cu 
produsele culturale furnizate de mass-media, publicul 
selectioneazä el însuşi, a doua oară, anumite elemente 
culturale. Este procesul de iteraţie, care determină, în 
concepţia autorului menţionat, „stilul de gândire al unei 
societăţi”. 


Circuitul cultural după R. Escarpit. Pentru acesta, 
legătura dintre creator şi publicul său este întemeiată pe 
„comunitatea lor de cultură”. Astfel, marii gânditori, 
precum Aristotel, Confucius, Descartes etc., „acţionează 
mai puţin prin influenţa gândirii lor (greu accesibilă pentru 
majoritatea membrilor) cât prin valoarea aşa-zis totemică 
de la originile grupului: francezul care se numeşte 
cartezian nu exprimă o noţiune mult diferită de aceea a 
primitivului care se declară ca făcând parte din clanul 
„Leopardului”1$1. Această „comunitate de cultură” este 
expresia unui „număr de idei, de credinţe, de judecăţi de 
valoare sau de realităţi care sunt acceptate ca evidente şi 
care nu au nevoie nici de justificare, nici de demonstraţie” 


161 R. Escarpit, De la sociologia culturii la teoria comunicării, Editura 
Ştiinţifică şi Enciclopedică, Bucureşti, 1980, p. 89. 


(Ibidem). Aceasta este ceea ce Escarpit numeşte 
„comunitatea evidenţelor”. La rândul său, „comunitatea de 
evidențe” este criteriul diferentierii publicurilor, şi orice 
scriitor poate fi înţeles numai prin raportare la o astfel de 
comunitate de evidențe din care face parte împreună cu 
publicul său. Alături de această comunitate de evidențe, 
publicul impune „scriitorului” (producătorului cultural) şi 
stilul care dă expresie „comunităţii de evidențe transpuse 
în forme, imagini, în teme”!*?. Trebuie avut în vedere 
faptul că o comunitate de evidențe se „fixează” în cadrul 
colectivitatii prin intermediul „mijloacelor de expresie, al 
limbajului”. Ca atare, fiecare grup, fiecare tip de public 
cultural, are propria sa „comunitate de expresie”, propria 
sa estetică. Genurile şi formele literare sunt şi ele impuse 
scriitorului de către grup, scriitorul servindu-se de ele ca 
de nişte „instrumente” cărora le conferă „propria sa 
semnificaţie”. Stilurile clasic, baroc, preţios, burlesc etc. 
dintr-o anume perioadă a unei culturi pot fi înţelese doar 
dacă se cercetează mai bine tipurile de public care se află 
la originea fiecăruia dintre ele”. 

„Provincialul Corneille este plonjat în această 
burghezie putin grosolană care iese din războaiele 
religioase pasionată de mişcare, de eroism şi de 
voinţă... ”.165 

După cum s-a observat, se adânceşte analiza 
„circuitelor difuzării” într-o direcţie, sociologică mai 
accentuată decât cea a lui Moles, care rămâne totuşi o 
analiză mult prea tehnicistă. Astfel, pentru R. Escarpit 
conceptul central în explicarea circuitelor socio-culturale 
este cel al structurii sociale (clasele şi grupurile sociale 
care stau la baza publicurilor culturale). Mecanismele 
difuziunii culturale trebuie studiate în raport cu grupurile 
sociale, care îşi au propriile lor nevoi culturale şi, deci, 
impun prin cererea lor culturală, un anumit tip de 
producţie culturală. Se poate vorbi, în cazul literaturii, de 
exemplu, de o literatură feminină, infantilă, muncitorească 


162 Ibidem, p. 92. 
163 Ibidem, p. 93. 


etc., tocmai ca urmare a diferentierilor sociale, de grup, a 
obiectelor culturale difuzate. Fiecare dintre aceste 
literaturi îşi are propriul său „sistem de schimb”, propriul 
său circuit. Din ansamblul circuitelor sociale ale unei 
literaturi, sociologul citat distinge două tipuri de bază, şi 
anume tipul de circuit al aşa-numitului ,grup-cult” şi tipul 
de circuit al grupurilor sociale de bază, care este circuitul 
popular. 

„Grupul cult” este acel grup de persoane cu o 
„formaţie intelectuală şi o educaţie estetică suficient de 
cuprinzătoare pentru a putea exercita o judecată literară 
personală, având răgaz să citească şi dispunând de resurse 
pentru achiziţia regulată a cărţilor”164. 

Iniţial, acest grup se identifică cu o castă, dar în 
societăţile actuale nu se poate identifica cu nicio clasă, cu 
nicio pătură socială. Circuitul popular cuprinde acele 
categorii de cititori care nu au o „formaţie literară”, care 
să le permită o „judecată explicită şi raţională” şi cărora 
resursele materiale le îngreunează procurarea cărţilor, iar 
condiţiile de muncă le fac dificilă lectura. Fiecare dintre 
aceste circuite îşi are propriul său sistem de difuzare, cu 
instituţii specifice. 

Remarcăm, deci, că R. Escarpit adânceşte analiza 
sociologică a  sociodinamicii culturale, în sensul că 
dezvăluie: 

a) determinarea socială a circuitului cultural; 

b) determinarea socială, de grup, a creaţiei unei 
opere culturale; 

c) determinarea socială a unui anumit mediu al 
operei culturale, ca o componentă de bază a circuitelor 
culturale. 

Totuşi, în delimitările sociologice pe care le propune, 
R. Escarpit se foloseşte de termeni echivoci, ca cel de 
„grup cultural” utilizat pentru a denumi grupul „circuitului 
cult”. 

In felul acesta, se presupune o interpretare culturală 
a opozitiilor de clasă, or diferenţa de clasă este de ordin 


164 Ibidem, p. 66. 


social-economic si suprastructural. Abia aceste diferente 
pot explica deosebirile de cultură, şi nu invers. În sensul 
acesta, cultura este un fenomen ireductibil la 
suprastructură. Suprastructura ne dezvăluie modul de 
organizare şi practicare a unei culturi în funcţie de clasele 
sociale existente într-o societate. Prin urmare, distincţia 
dintre circuitele culte şi cele populare este insuficientă 
pentru înţelegerea mecanismelor sociologice ale difuziunii 
culturale. Această diferenţă răspunde, pe de o parte, unei 
inegalităţi social-economice, între grupuri (pe care 
Escarpit o semnalează) dar şi unor tehnici 
suprastructurale de disimulare a acestor diferenţe. A 
menţine în sistemul difuzării culturale instituții 
diferențiate pentru cele două circuite înseamnă a 
reproduce, prin mijloace culturale, o inegalitate socială. 

Depăşirea unui asemenea punct de vedere nu se 
poate realiza decât luându-se în considerare istoricitatea 
culturii, singura care ne poate dezvălui mecanismul 
difuziunii. Acest lucru l-a încercat McLuhan. 

Modelul lui Marshall McLuhan privind revoluția 
culturală. Nu trebuie uitat că poziția inferioară a 
circuitului popular al bunurilor culturale în structura 
difuziunii culturale este un fapt istoric, care răspunde unei 
noi strategii de reproducere a inegalitätilor sociale, 
dezvoltată de burghezie odată cu manifestarea ei pe scena 
istoriei. Acest fapt istoric este, în concepţia autorului 
menţionat, apariţia tiparului, moment în care lumea s-a 
descoperit împărţită între ,alfabetizati” şi ,nealfabetizati”. 
Cultura însăşi s-a scindat în cultură scrisă şi cultură orală. 
„Tiparul a transformat, într-un anumit sens, dialogul dintr- 
un schimb de păreri într-o informaţie «impachetatä», o 
marfă portabilă”16. 

„Odată cu Renaşterea, consideră Lewis Mumford, 
marea deosebire modernă dintre  alfabetizaţi si 
nealfabetizati s-a extins chiar şi asupra clădirilor; meşterul 
zidar, care îşi cunoştea pietrele, calfele, uneltele şi 


165 Marshall McLuhan, Galaxia Gutemberg, Edituta Politică, 
Bucureşti, 1975, p. 269. 


tradiţiile artei sale, a cedat locul arhitecturii care îl 
studiase pe Palladio, Vignola şi Vitruvius”166. 

Prin urmare, geneza capitalismului a determinat o 
nouă structură culturală, în care elementele de bază par a 
fi: 

a) specializarea proceselor de creaţie (producţie) a 
operelor culturale; 

b) o diviziune a muncii culturale, în care se 
diferenţiază ca funcţii principale cele ale autorului, 
tipografului, librarului etc., ceea ce face să crească 
distanţa dintre operă şi public; 

c) o specializare a proceselor de difuzare a operelor 
create, context în care începe o polarizare a circuitelor 
culturii: între o cultură aşa-zis populară şi o cultură aşa-zis 
„savantă” (lettrée) sau cultă. Prin urmare, procesul de 
diferenţiere a circuitelor socio-culturale nu ţine de logica 
internă a culturii, ci de „logica socială” a practicării 
culturii, de modurile sociale de creaţie şi folosire a 
operelor. 

Pentru McLuhan întregul fenomen al schimbării 
culturale este legat de cele două revoluţii: revoluția 
alfabetică şi revoluția tiparului, aceasta din urmă fiind, de 
fapt, o prelungire a primei revoluţii, cea alfabetică, 
manifestată odată cu inventarea alfabetului, ceea ce a 
determinat o supralicitare a vizualului în detrimentul 
celorlalte facultăţi şi funcţii ale percepţiei şi gândirii. 

Perfecţionarea unei tehnici, cum este alfabetul, de 
exemplu, este echivalentă cu o „prelungire a unuia din 
simţurile noastre printr-un procedeu mecanic, cum ar fi, de 
pildă, scrierea fonetică”, ceea ce duce la o „schimbare în 
raporturile dintre  simţuri”!1%. Această schimbare a 
raporturilor dintre simţuri se generalizează în toate 
domeniile vieţii sociale şi la toate grupurile sociale, 
reprezentând procesul „revoluţiei culturale”. Revoluţia 
alfabetică a însemnat începutul acestui proces, ducând la 


166 L. Mumford, Stichs and Stones (p. 41-42) apud McLuhan, op. cit, 
p. 269. 
167 Ibidem, p. 100-101. 


supralicitarea vizualului în detrimentul celorlalte simturi, 
la aparitia spatiului newtonian, uniform, repetabil, egal cu 
sine, formä corespunzätoare mutatiei în relatia simturilor 
şi opusă formei spatiale a culturilor orale, în care avem de- 
a face nu cu segmentarea şi linearitatea, ci cu 
„simultaneitatea conştiinţei” etc. Revoluţia tiparului a 
însemnat generalizarea tehnologiei  alfabetice si a 
consecinţelor ei în toate domeniile vieţii: în cel al relaţiilor 
dintre indivizi, al organizării, în cel al formelor de muncă, 
al formulelor ideologice (manifestarea mercantilismului şi 
naţionalismului etc.), ducând la apariţia unei noi formule 
de personalitate, aceea a individualismului burghez. 

După cum remarcăm, culturile stau sub semnul unei 
anumite tehnologii de comunicare umană, care, 
generalizată, devine legea întregului univers uman. Astfel, 
tiparul a determinat apariţia „Galaxiei Gutenberg”, adică a 
unei lumi sociale organizată în componentele ei subiective 
şi obiective, prin mijlocirea tiparului, ca expresie a 
simțului văzului „prelungit” printr-un „procedeu mecanic”, 
până la a deveni facultatea care-şi subordonează toate 
celelalte simţuri subordonându-şi astfel întregul proces de 
organizare a experienţei umane. Deci legea schimbării 
culturale este, la McLuhan, o relaţie dintre următoarele 
momente: 


tehnologie nouă ca expresie a 


modificarea relaj or dintre simțuri 
„prelungirii mecanice” a unuia din 


provocată de prelungirea mecanică a 


simțurile noastre (tehnologia tiparului 
sau cea a electronicii) 


generalizarea noului mod de 
percepere, de gândire și de 
comunicare în toate domeniile si în 
întreaga colectivitate istorică 


unuia dintre ele (ochiul sau urechea, 
în cazul nostru) 


„închiderea“ relativă a celorlalte 
simțuri, ca urmare a generalizării 
„mecanice“ a simțului prelungit prin 
tehnologia apărută 


Acestea sunt cele patru momente ale revoluţiei 
culturale. 

După cum se poate observa, avem de-a face cu o 
variantă a teoriei tehnologice a schimbării, o variantă mai 


rafinată decât cele pe care le-am criticat când am expus 
teoriile tehnologice ale schimbării sistemelor socio- 
culturale. Limitele acelor teorii sunt pe deplin specifice şi 
teoriei lui McLuhan. Trebuie, totuşi, subliniat meritul 
acestuia de a fi evidenţiat rolul unuia din factorii 
schimbării culturale, şi anume cel care poate fi denumit 
„tehnologia comunicării”. Într-adevăr, se pare că nu se 
poate asista la o schimbare reală în sistemul culturii fără o 
schimbare a tehnologiei cunoaşterii şi comunicării. 

Limita teoriei lui McLuhan este aceea de a fi redus 
explicarea schimbării culturale la acest factor şi de a nu fi 
luat în considerare o altă variabilă, şi anume aceea care se 
referă la relaţiile culturale, relaţii ireductibile la simplele 
relaţii intersenzoriale, aşa cum ne-ar lăsa să înţelegem. 
Autorul procedează ca şi cum sistemul relaţiilor socio- 
culturale n-ar avea o natură obiectivă, ci ar fi reductibil la 
sistemul relațiilor dintre simțuri  (intersenzoriale). 
Modificarea culturii nu s-ar putea realiza decât prin 
intervenția unui factor exogen - tehnologic. Aici apare 
echivocul concepţiei sale în ceea ce priveşte înțelesul 
culturii si al dinamicii sale. 


Către un model stiintific al circuitului socio- 
cultural. Concluziv, putem considera că avem nevoie de o 
concepție sociologică de explicare a circuitului cultural în 
care să fie implicate conceptele de structură socială si 
suprastructură, de creație si consum etc., ierarhizate pe 
baza unor principii teoretice clare si pe baza unor contexte 
istorice bine delimitate. Propunem o astfel de schemă în 
fig. 11. 

Fig. 11. Circuitul socio-cultural. 

Prin urmare, se cere examinată, în viziune 
sociologică; problema structurii sociale a comunicației de 
masă, context în care vom încerca să punem în lumină 
mecanismul de clasă al comunicării culturale şi al scindării 
culturii. Pe această bază vor putea fi înţelese aspectele 
funcţionale ale „culturii”, respectiv funcţiile comunicaţiilor 
de masă. 


7.3. STRUCTURA SOCIALĂ A COMUNICATIEI 
DE MASA 


Comunicatiile de masă şi cultura de masă. 
Mecanismele comunicării 


Dezvoltarea sociologiei comunicaţiilor de masă este 
puternic marcată de elaborarea unor paradigme adeseori 
„concurenţiale” prin care se delimitează problemele de 
studiat, se prescriu metodele necesare cercetării etc. Fără 
îndoială că se pot stabili legături între aceste paradigme şi 
câmpul ideologic în care sunt elaborate. De aceea, socotim 


oportun ca înainte de a expune punctul nostru de vedere 
asupra fenomenului culturii de masă, să facem o 
prezentare critică a câtorva dintre aceste paradigme. 

Cel mai general model de analiză, paradigma clasică, 
este cel propus de Harold Lasswell după care o „acţiune 
de comunicare” poate fi analizată prin „răspunsul la 
următoarele întrebări”: 

cine? ce spune? prin ce canal? cui? cu ce efect? ®®, 

După autorul citat, această paradigmă are avantajul 
de a dimensiona procesul de comunicare şi de a elabora un 
sistem de modele ataşat fiecărei dimensiuni. Astfel, 
cercetătorul lui „cine” („comunicatorul”) determină factorii 
care „generează şi dirijează comunicaţia”. Metodologic, 
acesta este domeniul „analizei de control”. Cercetătorul lui 
„ce spune” (mesajul) îşi delimitează şi cercetează domeniul 
prin „analiza de conţinut”. Specialistul „canalului” practică 
„analiza mijloacelor de comunicare” (media analysis). În 
fine, cercetarea receptorului se bazează pe „analiza 
audiţiei”, iar a efectelor pe „analiza efectelor”. Schema se 
opreşte asupra analizei componentelor procesului de 
comunicare de masă. 

Un număr foarte mare de cercetări sunt efectuate cu 
ajutorul schemei clasice a lui H. Lasswell. Putem conchide 
că, în majoritatea lor, cercetările efectuate la noi sunt şi 
ele sub semnul acestei paradigme, cu sublinierea că 
studiile sunt inegal distribuite pe cele cinci componente 
ale modelului. Cele mai studiate au fost canalele difuzării, 
mesajele şi publicul. 

Cu mici excepţii (menţionăm unele sondaje speciale 
cu ocazia unor emisiuni ca cea legată de primul zbor al 
omului pe Lună, sondajele efectuate de Oficiul pentru 


168 H. D. Lasswell, Structure et fonction de la communication dans la 
société în F. Balle et J. Padioleau, Sociologie de l'information, Larousse, 
Paris, 1973, p. 31. 

169 Asupra cercetärilor sträine, în general americane, efectuate cu 
ajutorul paradigmei lui Lasswell, vezi studiul semnat de John W. Riley 
jr. şi Matilda W. Riley, Mass Communication and Social System, în 
Sociology Today, sub col. lui R. K. Merton, vol. II, Harpen, and Row, 
New York. 


studii si sondaje al Radio-Tv.), problema efectelor nu a fost 
luată în studiu. 

Amintim, pentru a ilustra cercetarea efectelor, 
celebrul studiu al lui H. Countril!70. Acesta a descris panica 
generată în rândul auditoriului în urma radiodifuzării 
operei dramatizate a lui H.G. Wells „Războiul lumilor”. 

Cercetările efectuate asupra publicului (componenta 
„pentru cine” din schema lui Lasswell) au permis 
diferențieri ale publicului după caracteristici socio- 
profesionale şi zonale (geografice), au relevat importanţa 
şi caracteristicile colectivităţii, talia familiei etc. 

Studiile lui Lazarsfeld în S.U.A. şi Bourdieu în Franţa, 
altele efectuate în Polonia şi Iugoslavia au corectat ipoteza 
după care diversele mijloace de comunicare în masă îşi 
dispută publicurile. Ei au descoperit că, de fapt, publicurile 
diverselor medii se întrepătrund. Bourdieu a arătat că acei 
care merg la cinema urmăresc şi TV, citesc şi cărţi de 
divertisment, lecturează reviste (cel putin una) 11. În 
general, aceste studii pun în relaţie sistemul mass-media 
cu sistemul valorilor culturale. 

În concluzie, putem spune că pentru H. Lasswell, 
„acţiunea de comunicare” comportă o structură 
particulară, care implică o relativă autonomie a părţilor 
sale componente şi, deci, o cercetare izolată a acestora. 
Principala sa limită este, deci, aceea că nu permite 
abordarea comunicaţiilor de masă ca sistem şi limitează 
astfel valoarea cercetărilor la o analiză descriptivă, 
realizând cel mult elaborarea unor tipologii limitate în 
cadrul fiecărei componente a sistemului. 

De altfel, însuşi autorul a resimţit nevoia unei 
perspective integratoare în astfel de cercetări. El concepea 
această paradigmă doar ca un stadiu mediator care trebuie 
depăşit în direcţia unor abordări integratoare. „Ne 
interesează mai putin să fractionäm acţiunea de 
comunicaţie, cât s-o vedem ca totalitate, în relaţie cu 


170 The Invasion from Mars, Princestown University, Press, 1940. 
171 Bourdieu et L. Boltanski, L'amour de l'art. 


ansamblul procesului social” *?. 


În această direcţie a fost orientat efortul elaborării 
de noi paradigme de explicare a comunicaţiilor de masă. 
Unii teoreticieni au încercat să determine modelul 
structurării unei „situaţii de comunicare în masă” şi deci 
să definească astfel cultura de masă ca acel tip de cultură 
care se constituie printr-o dinamică intensă a 
comunicaţiilor mijlocite de un subsistem special (C) care 
are funcţia de a ,selectiona” informaţiile despre ambientul 
receptorilor, a le „traduce” sub o formă simbolică oarecare 
(codificare) şi a le transmite receptorilor printr-un canal 
oarecare!”3. Deci, în condiţiile culturii de masă, elementul 
definitoriu este subsistemul acesta de mediere cu funcţiile 
menţionate Si, ca atare, schema comunicației 
interpersonale, în general adoptată pentru a explica 
procesele comunicaţiilor de masă, se dovedeşte a fi nu 
numai incompletă, dar chiar eronată. 

Căci, după opinia noastră, simpla prezenţă a actului 
de comunicare este categoric insuficientă (prea general) 
pentru a defini un tip particular de cultură, cum este 
cultura de masă. Orice act de cultură presupune exerciţiul 
unei funcţii - agent al comunicării. Meritul paradigmei 
menţionate este că a localizat această funcţie, i-a delimitat 
suportul şi a deschis astfel cadrul unor analize asupra 
caracterului activ, productiv al culturii de masă şi nu 
simplu consumator în raport cu o cultură deja constituită. 
Este astfel prezentată funcţia creatoare a culturii de masă, 
atât de mult disputată în scrierile sociologice şi filosofice 
occidentale. 

Din analiza celor doi autori se desprind două aspecte: 

a) actul comunicaţiei de masă este mediat de un 
sistem de simboluri care serveşte codificării mesajelor 
transmise; 

b) sistemul mediator C., care se constituie în 


172 H. D. Lasswell, op. cit., p. 32. 
173 Vezi asupra acestei paradigme B. H. Westlex şi Malcom S. 


McLean, Une modele conceptuel pour la rechercher sur Ies 
Communications, în F. Balle si J, Padioleau, op. cit., p. 43-52. 


comunicaţia de masă, are rolul de a furniza receptorilor un 
ambient lărgit, care altfel n-ar putea fi perceput. Fără 
acest efect adiţional derivat din rolul sistemelor 
mediatoare C., receptorul n-ar avea posibilitatea să se 
pună în legătură directă cu X (obiectul informării) sau cu 
situaţia contextuală a lui X (relaţiile lui X cu alte persoane, 
grupuri, instituţii etc.). Prin urmare, avantajul culturii de 
masă este acela că permite accesul indivizilor la un sistem 
codificat de informaţii cu privire la o arie foarte extinsă de 
evenimente, altfel inaccesibile lor şi, ca atare, permite, o 
creştere a capacităţii sociale de acţiune, Limitele 
modelului prezentat sunt: a) nu dezvăluie relaţiile ascunse 
dintre sistemul mediator al comunicării şi forţele sociale 
supra instituite, deţinătoare ale puterii şi, deci, caracterul 
de clasă al oricărui sistem de simboluri; b) nu evidenţiază 
acele relaţii care ne-ar permite să analizăm funcţia 
ideologică a culturii şi procesele de manipulare politică. 
După autori, prezenţa acestui sistem de mediere!”1 apără 
receptorul de „mesajele voluntare”, agresive, or, de fapt 
prezenţa acestui mecanism are în concepţia noastră o 
funcţie latentă şi anume aceea de a disimula „caracterul 
arbitrar” al unor sisteme de simboluri utilizate în 
transmiterea informaţiilor cu privire la ambientul social. 
Prezentăm un model analitic cu mult mai avantajos 
întrucât încearcă studiul comunicaţiilor de masă cu 
pornire de la poziţia receptorului în cadrul structurii 
sociale globale. 

174 Prezentăm în figura 12 schema propusă de autori pentru a face 
mai clară poziţia sistemului mediator C în comunicațiile de masă. 


Fig. 12. Poziția sistemului mediator C în 
comunicațiile de masă. 

Explicarea schemei. „Mesajele C transmise la B (x)” 
reprezintă selectiile lui B între mesajele x ale lui A si 
printre selectiile si abstractiile asupra lui x realizate de C 
în propriul säu câmp senzorial (x3, X4) care pot sau nu pot 
să fie nişte x din câmpul lui A. Într-o situație de 
comunicații de masă un mare număr de C (sistemul 
mediator, n.n.) primeşte de la un mare număr de A 
(emiţătorii) si transmite la un număr mai mare de B 
(receptorii) care primesc simultan şi din partea altor C. 


Punctul de pornire în elaborarea acestei paradigme a 
fost teoria grupului de referință. Folosind paradigma 
grupului de referință, cercetările au clarificat natura 
sistemului mediator, ca mecanism implicat în comunicatie, 
deşi, în acelaşi timp, au operat o reductie a fenomenului la 
unul din aspectele producerii sale. Conform teoriei 
grupului de referință, mesajele mass-media parvin 
indivizilor situați într-un context relational prealabil 
determinat de grupele de apartenență si de referință. Or, 
aşa cum au lämurit pe rând adepții acestei teorii, grupul 
de referință îndeplineşte o funcţie normativă şi o funcţie 
comparativă şi, ca atare, ele au un rol activ în receptarea 
mesajelor în sensul selecţiei şi înţelegerii semnificatiilor 
transmise. Astfel că percepțiile mesajului şi răspunsurile la 
ele sunt asemănătoare cu cele ale familiei, prietenilor sau 
altor grupuri importante în care receptorul este integrat 
sau la care se raportează. 

Intre poziţia în structura socială a acelui care 
percepe şi percepţia sa există o legătură nemijlocită. În 
sensul acesta, evident că un conflict de roluri, de pildă, 
derivat din raporturile individului cu mai multe grupuri, 
ale căror valori sunt în conflict, determină, „presiuni 
contrare” în raport cu mesajele mass-media. Aceste 
concluzii sunt de mare utilitate în studiul propagandei prin 
mass-media în care se demonstrează că propaganda poate 
solicita un proces dat numai în condiţiile în care grupele 


primare facilitează receptarea. Este bine cunoscut studiul 
lui A. Shils si M. lanowitz cu privire la rolul grupelor 
primare din armata hitleristă în direcţia zădărnicirii 
propagandei aliaţilor. Ca atare, studiul comunicaţiilor de 
masă trebuie centrat pe structura socială globală şi nu pe 
una din componentele sistemului de comunicaţii. Căci, aşa 
cum arată autorii acestei paradigme, înseşi grupele 
primare sunt structurate într-un sistem global care le 
predetermină. Consecințele acestui model pentru analiză 
sunt multiple, ceea ce pune în evidenţă faptul că: 

a) emițătorul şi receptorul sunt interdependenti; b) 
relaţiile lor sunt indirecte, ele proliferează într-o reţea mai 
largă, în raport cu membrii grupului şi ai altor grupe 
cărora aceştia le aparţin; c) se dezvoltă „un model global 
de interacţiune” aşa cum apare în schema propusă de 
autori!”5. 

Schema care corespunde concepţiei grupului de 
referinţă asupra fenomenului difuzării si  receptării 
mesajelor este prezentată în figura 13. 

Apare clar influenţa grupului primar şi a structurii 
sociale asupra receptării mesajelor. 

Fig. 13. Model de difuzare si receptare a mesajelor. 


175 John W. Riley jr. si Matilda W. Riley, La communication de masse et 
le système social, în F. Balle si J. Padioleau, op. cit. p. 69-96 


Această paradigmă, deşi are merite suplimentare în 
raport cu paradigma grupului de referinţă, în direcţia 
elaborării unei perspective integraliste asupra culturii de 
masă, este limitată în ceea ce priveşte conceptul de 
societate, de sistem social, aşa cum îl elaborează autorii. 

Fig. 14 

Câmpul cultural al comunicärii ca spatiu ideologic 
(fig. 14) Problema manipulării prin mass-media în ţările 
dezvoltate. Modelul prezentat mai sus comportă serioase 
limite ideologice şi epistemologice. 

După părerea noastră, trebuie relevat faptul că înseşi 
grupurile sociale de referinţă, primare sau secundare, care 
sunt cadrul receptării mesajului, trebuie, la rândul lor, 
redefinite. Ele nu sunt sursa primară a criteriilor de 
receptare, ci un instrument prin care forţele sociale, 
clasele sociale atrag indivizii în câmpul lor de influențare, 
manipulare şi legitimare. Prin intermediul grupului primar 
şi secundar o clasă socială acţionează impunându-şi 
sistemul său de valori şi criterii. De aceea, manipularea 
prin mass-media are un caracter ascuns, creând iluzia 
libertăţii individuale în faţa mesajului. În figura 15 
prezentăm o schemă globală de interacţiune în care 
procesul comunicaţiilor de masă apare ca o componentă a 
proceselor sociale mai largi!%. În general, clasa supra 
instituită orientează indivizii fie în direcţia evadării sociale, 
propunându-le modele  consumiste, fie în direcţia 
„înregimentării sociale” a acțiunii pentru întărirea 


176 Ibidem, p. 96. 


sistemului säu de criterii si valori. În felul acesta putem 
înţelege cum anume o societate de consum devine în 
acelaşi timp un „sistem represiv”. La polul opus, o clasă 
socială productivă, subinstituită, acţionează fie în direcţia 
refuzului spontan şi nesistematic, fie în direcţia recuperării 
critice şi revoluţionare a culturii dezavantajate (sistem de 
valori şi de mijloace civilizatorii, deci inclusiv mass-media), 
fie în direcţia acţiunii sale de eliberare faţă de sistemul 
represiv al societăţii influente. 

Fig. 15. Procesul comunicațiilor ca o componentă a 
proceselor sociale mai largi (variantă). 


Valoarea schemei astfel realizată constă în faptul că: 

a) interpretează comunicația ca un mecanism utilizat 
de forțele sociale în direcția reproducerii şi/sau 
transformării structurii sociale; 

b) consideră mediul comunicării ca mediu cultural 
ideologic si pune în evidență funcția socială a ideologiilor; 

c) permite o analiză cu privire la dimensiunea 
axiologică a ideologiei; 

d) ne relevă modul socialmente determinat şi global 
de structurare a mesajelor; 

e) permite, ca model, o abordare critică a teoriilor 
elitiste, în care masele nu apar ca agenți ai producţiei 
culturale, ci doar ca mase consumatoare de cultură; 

f) permite critica teoriilor culturii de masă ca 
fenomen şi stadiu de masificare a culturii. 


7.4. FUNCȚIILE MIJLOACELOR COMUNICATIEI 
DE MASA 


Prezentând o schemă privitoare la specificul 
comunicaţiei de masă, după B.H. Westley şi M.S. McLean, 
arătăm că receptorul este integrat unui câmp 
informaţional codificat. Relaţia receptorului cu informaţiile 
privind obiectele şi problemele sociale este mijlocită de un 
sistem C, care selectează, codifică şi transmite informaţii 
despre obiectele şi problemele sociale în funcţie de nevoile 
receptorului. Ca atare, individul ia contact cu problemele 
sociale prin mijlocirea unor conţinuturi informaţionale 
comunicate în flux alternant şi într-o ierarhie care 
reproduce aproximativ ierarhia nevoilor. Ca urmare a 
acestei structuri de comunicare se constituie moduri 
funcţionale dinamice prin care se înfăptuieşte procesul de 
comunicare. Cercetarea acestor moduri funcţionale este 
impusă de nevoia optimizării procesului de comunicare. 
Unii autori propun ca procedeu de organizare nemijlocită 
constituirea unui „inventar functionalist” (s.n.), care ar 
permite o rationalizare a structurii mass-media!?77. 

Cercetarea şi stabilirea funcţiilor comunicaţiilor de 
masă reprezintă o problemă care întâmpină dificultăţi la 
nivelul teoriei (concepţia despre funcţii) şi al 
operaţionalizării. 

In general, s-a încercat o stabilire a funcţiilor mass- 
media ca proces social tipic societăţilor moderne. Două 
mari dificultăţi apar la acest nivel: 

- Dificultatea cercetărilor comparative între societăţi 
diferite ca structură şi nivel de dezvoltare; 

- Imposibilitatea de a discerne cât din efectele 
acestui proces asupra indivizilor, grupelor, societăţilor în 
ansamblu, se datorează funcţiilor grupelor, societăţilor, 
funcţiilor specifice ale mass-media şi cât se datorează altor 
procese concomitente, ca acel al educaţiei 
institutionalizate, culturii orale, sistemului politic etc. Deci, 
un astfel de demers împinge teoria spre o dezvoltare 


177 Vezi un astfel de inventar propus de Charles R. Wright în Public 
Opinion Quarterly vol. 24, 1969, Princetown University, Princetown, 
studiu reprodus de Balle si Padialeau în lucrarea citatä de noi, p. 53- 
67. 


speculativă. Tentativa depăşirii acestor dificultăţi au făcut- 
o Márton şi Lazarsfeld, propunând un nivel mediu de 
analiză şi anume: studierea „structurilor concrete ale 
comunicaţiilor sau studierea metodelor comunicării în 
masă”. Au fost stabilite, în contexte sociale delimitate, 
funcţii tipice ale unor astfel de metode. Pentru reviste, de 
exemplu, s-au stabilit în astfel de cercetări funcţii ca: 

a) funcţia de informare; 

b) funcţia de analiză a informațiilor; 

c) funcţia de constituire a unui „cadru general”; 

d) funcţia distractivă (loisir); 

e) funcţia enciclopedică (a furniza o informaţie 
suficient de diversificată) 178. 

H. D. Lasswell, exprimând exigenta unei analize 
integraliste asupra comunicaţiilor de masă, pentru a 
compensa astfel cadrul fragmentarist al modelului său 
(cine, ce spune, prin ce canal, cui, cu ce efect?) concepea 
trei funcţii tipice pentru comunicațiile de masă: 

1. funcţia de „coordonare a diferitelor părţi ale 
societăţii în răspunsul dat mediului”; 

2. funcţia de „supraveghere a mediului”; 

3. funcția de transmitere  socio-culturală (a 
„moştenirii sociale”) 17°. 

Ceea ce reținem, ca aspect important, este concepţia 
acestui autor cu privire la relaţia dintre nevoi, valori şi 
comunicațiile de masă, pe de o parte, şi dintre acestea si 
ideologie, pe de altă parte. După ce propune o listă de 
valori tipice societăţilor occidentale, precum putere, 
bogăţie, consideraţie, bunăstare, inteligenţă, conchide că 
acestea sunt inegal repartizate în cadrul structurii sociale. 
Concentrarea acestor valori în mâinile unora este apoi 
transmisă din generaţie în generaţie, „antrenând formarea 
unei societăţi de castă, în opoziţie cu una mobilă”1%0. 


178 Malcom Wiley, The Functions of Newpapers. 

179 H. D. Lasswell, Structure et fonction de la communication dans la 
société, ed cit p. 32. 

180 Ibidem, p. 35. O astfel de analiză se efectuează în Franţa de 
grupul de sociologi de la Centrul de sociologie europeană condus de P. 


Mecanismul care asigură această transmitere este 
ideologia, definită de H. Lasswell ca fiind acele 
comunicaţii care servesc drept suport instituţional al 
distribuirii valorilor în plan social. La rândul ei, ideologia 
este transmisă generaţiilor noi prin „agenţii “ specializate, 
precum şcoala şi familia. 

Din păcate, cu excepţia analizei puterii, care din 
punct de vedere comunicational este structurată în 
„doctrine politice” şi spectacol politic, analiza nu este 
dezvoltată în direcţia desprinderii unei noi funcţii a 
comunicaţiilor de masă, şi anume aceea de reproducere a 
relaţiilor de forţă, de inegalitate între clase şi grupuri 
sociale!8!. 

Alte moduri de analiză a funcţiilor comunicaţiilor de 
masă sunt cele care pornesc de la studiul organizaţiilor, al 
instituţiilor comunicării de masă, context în care, în 
general, este utilizată paradigma lui Malinowski cu privire 
la analiza instituţională a culturii. Sunt astfel analizate pe 
rând rolurile componentelor structurale (personal, norme, 
statut, activităţi etc.) ale instituţiei în realizarea actului de 
comunicare. 

Modelul cel mai complet de analiză a funcţiilor 
comunicaţiilor de masă este însă propus de Ch. R. Wright. 
Modelul la care ne referim comportă, în principal, trei 
niveluri analitice: 

a) stabilirea „activităţilor de comunicaţie de bază”, 
realizate prin intermediul mijloacelor de comunicaţie în 
masă; 

b) stabilirea registrului funcţional (funcţii, disfuncţii, 
funcţii latente şi manifeste etc.) ataşat fiecăreia dintre 
activităţile comunicaţiei de bază; 

c) stabilirea nivelului efectelor acestor activităţi 
(societate, grupuri, indivizi, sisteme culturale). 


Bourdieu, în lucrări ca: La reproduction, L'amour de l’art şi studii mai 
restrânse. 

181 Pentru B. Malinovski cea mai mică şi mai omogenă unitate a 
culturii este instituția. Universalitatea ei permite un studiu integral şi 
comparativ al culturilor în timp şi spaţiu. 


Preluând tipologia lui Lasswell asupra functiilor, 
Wright consideră că, în cadrul oricărei societăţi, există în 
mod necesar patru activităţi de comunicaţie de bază fără 
de care echilibrul social ar fi imposibil. Deci, sensul pe 
care noi îl desprindem la aceste activităţi este acela care 
se referă la faptul că ele sunt inerente oricărei stări socio- 
culturale, la orice nivel al acesteia. Cele patru activităţi de 
comunicaţie de bază sunt: 

1. „supravegherea mediului“, care se referă la 
activităţile de adunare şi distribuire a informaţiilor asupra 
mediului; 

2. punerea în relaţie a segmentelor sociale (părţile 
unei societăţi) în răspunsul lor dat mediului şi care se 
referă la acele activităţi de interpretare a informaţiilor şi 
de prescriere a conduitelor, de adaptare la evenimentele 
relatate!%2. 

3. transmiterea moştenirii sociale între generații, 
cuprinzând activităţi care se referă la comunicarea 
„stocului de norme sociale, informaţii şi valori” ale unui 
grup de la o generaţie la alta; 

4. distracţia care se raportează la acele activităţi de 
comunicare destinate amuzamentului, divertismentului, în 
general. 

Toate aceste activităţi există şi independent de 
apariţia mijloacelor de comunicare în masă, realizate, 
evident, prin intermediul altor instanţe socio-culturale şi 
altor mijloace. 

Ca atare, o problemă nouă, neanalizată de autor, 
tipică pentru societăţile în tranziţie, este aceea legată de 
transferul de funcţii de la instituţii tradiţionale la 
instituţiile mass-media, şi, deci, de conflictul şi decalajele 
care pot apărea între acestea. 

Sintetizând aspectele implicate de cele trei niveluri 
analitice ale mass-media într-o paradigmă funcţională, Ch. 
R. Wright propune o „formulă” cuprinzând douăsprezece 
elemente: 

(1) funcţiile (3) manifeste şi care sunt şi ale 


182 Ch. R. Wright, op. cit., p. 57. 


comunicatiilor 

(2) disfunctiile (4) latente de de masä 

(5) supraveghere (9) societate 

(6) punere în relatie (10) grupele componente 

(7) transmitere culturală, pentru (11) indivizi 

(8) distracţie (12) sistemele culturale!85. 

Dacă, de pildă, ne referim la activitatea de 
comunicaţie de bază, de supraveghere, constatăm că 
informaţiile asupra evenimentelor au consecinţe specifice. 
Funcţiile lor sunt: 

- De avertizare; 

- Instrumentale, în raport cu cerinţe instituţionale; 

- De asigurare a unui prestigiu celui care se ţine la 
curent cu noutățile; 

- De atribuire a unui statut celui citat într-o 
informație difuzată; 

- De respectare a normelor (,eticizare”). 

În general, deci, putem spune că cercetările 
desfăşurate asupra funcţiilor mass-media procedează, fie 
la a stabili o listă de funcţii, îndeplinite de mesajele 
comunicaţiilor, fie la a elabora o teorie specială (de rang 
mediu) care implică trei etape: 

- A elabora paradigma analizei funcţionale 
(inventarul funcţiilor mass-media), care, aşa cum am văzut, 
implică trei niveluri analitice; 

- A formula „ipotezele funcționaliste”; 

- A aplica aceste ipoteze asupra cercetării unuia din 
aspectele comunicaţiilor de masă. 

După ce am înfăţişat paradigma elaborată de autorul 
menţionat, prezentăm cea de-a doua etapă a analizei, şi 
anume: formularea ipotezelor funcționaliste. Aceste 
ipoteze se referă, în general, la condițiile de echilibru si 
eficacitate ale unui sistem dat. 

Hempel sintetizează aceste ipoteze în propoziții 
generale cu privire la relația dintre un „sistem S” şi un 
„element i”, care devine elementul analizei funcţionale. 
Sistemul „S” este definit printr-o stare internă (Ci), o stare 

externă (Ce), astfel că „i” este considerat o exigenţă 
funcţională pentru S (Ci, Ce). În condiţii reale avem o serie 
de stări R, care definesc o situaţie normală, în raport cu 
echilibrul unui sistem S şi o clasă de elemente I, în care 
fiecare element particular „i” este echivalent funcţional cu 
oricare altul. 

Deci, ipoteza fundamentală a sistemului S este cea 
descriind relaţia de autoreglare. 

În general, trebuie făcută o remarcă privind natura 
stării de funcţionare normală. Aceasta este, îndeobşte, 
marcată de jocul valorizării şi, ca atare, ea rezultă din 
definiţia situaţiei de către individ sau grup, tot atât cât şi 
din structura condiţiilor sale obiective. 

De aceea, considerăm că o cercetare a aspirațiilor, ca 
fiind nemijlocit legate de sistemul de reprezentări sociale, 
trebuie neapărat efectuată în contextul analizei funcţiilor. 
În raport cu cele patru tipuri de activităţi de comunicaţie 
de bază, Wright elaborează un inventar al funcţiilor 
utilizate în studiul comunicaţiilor de masă pe care îl 
prezentăm în tabelul 3. Valoarea acestui inventar derivă 
din faptul că este elaborat în conformitate cu exigenţele 
analizei critice a funcţionării unui sistem, adică atât sub 
aspectul funcţiilor, cât şi sub cel al disfunctiilor, al 
funcţiilor potenţiale (latente) şi manifeste şi al nivelului de 
repetare a efectelor: individ, subgrupuri, cultură, 
societate. 


TABELUL 3 

Inventar  functionalist parțial pentru studiul 
comunicaţiilor de bază - (după Ch. R. Wright) 

Socie Individ Subgrupur 
tate 

1. Activitate de supraveghere (informare) 


Functi Avertisment Avertizar Instrument 
i (pericole e ală (informație 
(latent naturale (instrume utilă puterii) 
e atac, război) ntale) Detectare 
şi Instrumental (cunoaşter 
manifeste) à Sporeşte ea 
(informaţii prestigiul compartim 
economice (autoritat entelor 
şi ea şi deviante) 
instituţionale) prestigiul Dirijarea 
opiniei) opiniei publice. 
Eticizare Conferă Directiveaz 
Ambianţă, un statut ă 
stabilitate controlul 
Putere de 
legitimare 
Disfun 
ctii Anxietate Ameninţă 
(manif Informaţii Repliere puterea 
este) asupra unor în viaţa Informaţii 
stări” mai privată asupra 
bune”. Apatie realității 
de fapt 
Propagand 
a 
adversă 
II. Activitatea de punere în relație 
Functi Permite 
i mobilizarea 
(manif etc. 
este 
şi 
latente) 
Câteva criterii de evaluare a funcţiilor sistemului de 
comunicare: 


a) este un mecanism al 


proceselor de reproducere 


socială şi, deci, comportă o analiză funcţională (deci nu 


funcționalistă, cu reductie la postulate, chiar mertoniene, 
ale fenomenului); 

b) dacă este utilizat într-o strategie de transformare, 
devine un mecanism activ de transformare a obiectelor 
socio-culturale difuzate (nu difuzăm pentru a disimula o 
practică instituţional-politică, ci pentru a transforma un 
sistem de relaţii); 

c) are o funcţie critic-transformatoare, în raport cu 
medii socializatoare rămase în urmă - deci modifică 
structura de nevoi culturale; 

d) este o pârghie a strategiilor de planificare şi 
prognoză a strategiilor de construcţie socială şi nu de 
adaptare socială; 

e) accentul dominant cade pe latura demiurgică; 

f) evaluează costurile nu în raport cu funcţiile, ci în 
raport cu consecinţele. 

Cu acestea, relaţiile funcţionale se modifică radical. 
Masele nu se mai raportează la mass-media doar ca 
„publicări cu exigente funcţionale”, ci ca agenţi cu 
exigente culturale ireductibile, deci cu exigente proprii 
prin care se depăşeşte relaţia funcţională cu obiectul 
cultural în direcţia unei relaţii de creare a unui obiect 
cultural adecvat altor moduri sociale de raportare umană. 

Cercetările privind gradul de expunere a publicului 
românesc la acţiunea diverselor canale ale comunicaţiilor 
de masă sunt deosebit de concludente. În studiul 
„Utilizarea principalelor canale de informare politică de 
către publicul televiziunii în anul 1978” se relevă că 
publicul televiziunii utilizează şi alte canale de transmisie 
a informaţiei decât TV, după cum urmează: 


R Canalul de transmisie Audient 
angul a zilnică 
— Media 
anuală 
1 Presa 74, 0% 
2 Radio (radiojurnale) 63, 2% 
3 Televiziune (telejurnale) 48, 6% 


Din studiul citat se desprinde modelul 
comportamentului de informare prin mass-media al 
populaţiei cercetate. Acesta implică utilizarea 
complementară a diverselor canale de comunicare. 

Trebuie relevate cercetările sistematice efectuate în 
cursul deceniului opt de către colectivul Oficiului de 
sondaje al Radioteleviziunii, constând în realizarea lunară 
a „barometrului” programului I TV (măsurarea audienței 
lunare a programului 1). 

In ceea ce priveşte durata expunerii la TV, concluziile 
acestui colectiv erau deosebit de concludente. Astfel, 
„dacă s-ar porni de la împărţirea tradiţională a celor 24 de 
ore ale unei zile în trei părţi egale: una ocupată de munca 
socială, alta destinată refacerii forţei de muncă, iar ultima 
alcătuind timpul liber, atunci s-ar putea afirma că publicul 
din ţara noastră investea în urmărirea programului de 
televiziune o treime din timpul său liber”. 

Durata medie zilnică de expunere la programele TV 
după aceleaşi sondaje a fost următoarea; 

În 1975: 2 ore şi 43 minute; 

1976: 2 ore şi 38 minute; 

1977: 2 ore şi 47 minute; 

1978: 2 ore şi 42 minute; 

Pornind de la aceleaşi date, un cercetător conchide 
că „în România, tendinţe de televizionare exclusivă s-au 
manifestat în numai două dintre zilele săptămânii: sâmbăta 
(3 ore şi 16 minute) şi duminica (5 ore şi 27 minute). În 
limite raţionale se situează televizionarea de către tineret: 
In 1978 durata medie zilnică de vizionare TV a fost de 2 
ore şi 35 minute pentru telespectatorii tineri şi de 2 ore şi 
35 minute pentru adulţi”. 

În cadrul altei cercetări consacrate „formelor şi 
mijloacelor de sporire a eficienţei informării de masă şi a 
propagandei în rândurile navetiştilor” s-au obţinut date 
deosebit de concludente, după cum reiese din următorul 
tabel: 


Expunere zilnică şi de 2 Pres Rad Telev 


- 3 ori pe săptămână a scrisă io iziune 
Navetişti 70,0 60, 56, 
% 0% 0% 
Localnici 89, 74, 75, 
(lot martor) 0% 0% 0% 


Concluzia autorului este că navetiştii se orientează în 
selectarea diverselor canale mass-media ca surse de 
informare, culturalizare şi destindere, cu precădere înspre 
radio (88% ascultă radio) şi presa scrisă (84% urmăresc cu 
regularitate presa scrisă). 

Alte cercetări ating problema formării 
comportamentului de receptare a spectacolului teatral. 
Intr-un atare context se atrage atenţia asupra faptului că, 
în conştiinţa spectatorilor, spectacolul scenic este dominat 
de personalitatea actorilor. Astfel, la întrebarea privind 
„indicarea numelui a cinci actori preferaţi”, 67% din 
subiecţi au dat răspunsuri corecte, pe când la „cerința de a 
nominaliza trei spectacole jucate pe scenele bucureştene 
care le-au plăcut mai mult”, numărul de răspunsuri corecte 
a scăzut la 51, 5%. La cererea de a se indica dramaturgii 
preferaţi au răspuns doar 47, 8%, iar la întrebările vizând 
regizorii şi scenografii preferaţi au răspuns doar 32, 3% şi 
respectiv 6, 6%. 

Ca atare, putem vorbi de o mai nouă direcţie a 
cercetărilor în domeniul comunicaţiilor de masă, şi anume 
aceea a cercetării interdisciplinare în măsura în care sunt 
centrate pe o problemă deosebit de complexă cum este 
aceea a culturii ca mod de viaţă. Sensul interdisciplinar al 
acestei categorii este indicat de Miron Constantinescu încă 
din primele momente ale abordării acestei probleme în 
contextul cercetărilor consacrate ,Civilizatiei” 
contemporane: „Trebuie făcut un efort de concepţie, 
spunea el, pentru a elabora acest indicator (de nivel de 
trai) care nu este numai economic (...) este vorba de o 
complexitate de aspecte care trebuie luate în considerare, 
încât aş spune că în nivelul de trai intră şi nivelul de 


cultură, intră si nivelul moral, deci un complex de 
elemente, care nu pot fi reduse numai la aspectele strict 
economice, este ceea ce numim calitatea vieţii”. Prin 
urmare una dintre dimensiunile categoriei modului de 
viaţă modern şi contemporan este calitatea vieții. Se pare 
că nivelul analitic al acestui concept de calitate a vieţii 
este cel de calitate a relațiilor umane. 


7.5. PUBLICUL CULTURAL. ROLUL MASS- 
MEDIA IN FORMAREA SI DEZVOLTAREA OPINIEI 
PUBLICE 


Cercetarea culturii de masă, în particular a publicului 
ca fenomen socio-cultural, s-a desfăşurat la noi în câteva 
direcţii distincte. O primă direcţie, care a constituit de 
altfel şi un moment de vârf în cercetările de acest tip, a 
fost aceea a cercetării publicului ca o categorie socio- 
culturală cu o istorie proprie, cu mecanisme specifice care 
pot fi cunoscute doar la nivelul cercetării societăţilor 
istorice. Aceasta este direcţia istorico-genetică şi a fost 
ilustrată în sociologia românească de Mihai Ralea în 
lucrarea, unică în felul ei la noi, „Sociologia succesului”, 
precum şi de Traian Herseni. 

În această lucrare, publicul este prezentat ca 
fenomen  cultural-istoric, cu o evoluţie proprie si 
mecanisme particulare în fiecare perioadă istorică. 
Evoluţia sa este urmărită în relaţie cu diviziunea muncii 
sociale şi totodată în relaţie cu unele categorii sociale 
tipice formelor istorice ale  colectivităţilor umane. 
Momentul istoric „originar” de la care se poate urmări 
procesul de geneză a publicului este cel corespunzând 
culturilor sincretice, în care valorile obiective coincid cu 
cele subiective, iar publicul se identifică cu colectivitatea 
socială. Acesta este aşa-numitul „public participativ” iar 
participarea, fiind legată de obiceiuri, datini, etc., avea un 
caracter  cutumiar. Treptat, odată cu evoluția 
colectivitatilor, ca urmare a diviziunii sociale a muncii, 
apare diferențierea valorilor obiective de valorile 


functionale (valori subiective), iar publicul se constituie ca 
o categorie sociologică aparte, aceea a publicului asistent. 
Tipul participării începe să capete un caracter 
semiinstitutionalizat. 

Un moment distinct în evolutia publicului se leagä de 
manifestarea unei categorii culturale noi, sub raport 
istoric, şi anume „reprezentarea culturală”. Odată cu 
aceasta apare „publicul ocazional”. Societăţile actuale 
cunosc o cu totul altă configuraţie în care publicul este tot 
mai puternic marcat de mass-media. El este produsul 
acestor mass-media. Publicurile tradiţionale sunt înlocuite 
de „masa dispersată”, expusă pasiv comunicaţiilor de 
masă. 

Pe acest fond autorii demonstrează o idee centrală a 
lucrării şi anume aceea că succesul, valoarea succesuală 
este un produs al unui public dat, în aşa fel încât între 
valoarea succesuală şi valoarea obiectivă se pot rupe 
legăturile, tocmai ca urmare a autonomizării publicurilor. 
Schematizând această evoluţie, am avea următoarele 
etape în evoluţia publicurilor culturale (tabelul 4). 

După cum reiese din tabel, fiecare tip de public este 
legat de o formă culturală colectivă particulară. Una din 
concluziile care se impun este aceea a necesităţii analizei 
comparativ-istorice a categoriilor sociologice de cultură şi 
a suportului lor social (cum este publicul în cazul nostru). 

In cazul mass-media, mecanismul social al acestor 
procese culturale este profesionalizarea culturii şi ca atare 
toate consecinţele sale sunt legate de neajunsurile unui 
asemenea proces, cu valoare de universalitate în lumea 
contemporană. 


Tabelul 4 
Forme ale publicurilor culturale 


Evoluţia Organul 
publicului „Opiniei publice”. 
1. Public Colectivitatea 


participativ 


2. Public asistent 
(ca asistenţă 
„ocazională”) 

3. Publicul ca 
asistenţă 
„semiinstituţionalizată 


4. Publicul 
ocazional 
5, Asistenţa 


instituţionalizată, masa 


„Vestitorul”. 


„Glorificatorii”. 


Ocazii publice 


Mass-media 


S 
prezen 
unor ei 

M 
semnifi 
simboli 
glorific 
personi 

R 
manife: 
eroizar 
simbol. 

P: 
epiciza 


dispersată 


O altă direcţie în cercetarea publicului cultural este 
cea dată de analiza funcțională a comunicațiilor de masă, 
context în care publicul este o variabilă activă în sistemul 
mass-media. Elementul central urmărit în atari cercetări 
este acela al eficienţei comunicaţiilor de masă în direcţia 
formării de comportamente publice dorite. Această 
cercetare se încadrează unei tradiții economico- 
pragmatice în cercetarea comunicaţiilor de masă, tradiţie 
care urmărea influențarea comportamentelor într-o 
direcție de rentabilizare a investițiilor mass-media. Cu 
rezultate fructuoase o atare direcție a fost dezvoltată la noi 
de cercetătorii de la Oficiul de studii şi sondaje al 
Radioteleviziunii Române. Se ajunge astfel la un tablou 
operațional al cercetării care este echivalentul unui 
inventar al tuturor factorilor care acționează din interior 
sau din exterior asupra comunicațiilor de masă. 

Publicul cultural este o expresie a manifestării 
opiniei publice în raport cu diversele domenii ale culturii. 
Ca atare, categoria sociologică de public cultural trebuie 
explicată în corelație cu cea de opinie publică. 

Opinia publică este fenomenul prin care diversele 
colectivități se raportează la diversele categorii de valori 


culturale în cadrul procesului de valorificare a acestora. 
De aceea, este necesar să examinăm principalele 
caracteristici şi trăsături ale opiniei publice în societate. 

Ca noţiune generică, opinia publică desemnează, în 
înțeles sociologic, vocea şi spiritul unui popor ca popor 
caracteristicile sale generale şi comune exprimate în 
gândirea, în atitudinile şi acţiunile sale privitoare la 
problemele de interes general ale vieţii politice, economice 
şi sociale. 

Opinia publică se formează atât în mod spontan, pe 
baza condițiilor de existenţă economico-sociale şi în 
temeiul unor tradiţii, obiceiuri şi stări de spirit, cât şi sub 
înrâurirea ideologiei statului, partidelor politice şi claselor 
sociale. Prin conţinutul ei, opinia publică exprimă, 
explicitează si îndreptăţeşte, prin acţiuni premiale - 
pozitive sau negative - atitudini şi comportamente sociale. 
Ea este expresia generalizată a opiniilor individuale ale 
unui popor ca popor. Prin ea se aud reacțiile colective fata 
de fenomenele şi acţiunile vieţii sociale. În opinia publică 
se împletesc constanţa (continuitatea) unor atitudini 
sociale si reacții  (discontinuitatea) de actualitate, 
fenomene sau acţiuni din viaţa politică, economică şi 
socială, care trezesc interesele generale şi polarizează 
atenţia oamenilor si care concentrează voinţa şi 
sentimentele lor comune. 

Un interes deosebit îl prezintă în această analiză 
raportul dintre procesele de informare şi opinia publică, 
dintre acestea şi mijloacele de comunicare în masă, ca 
factori, instrumente şi purtători de cultură. 

Opinia publică nu se poate constitui şi exprima decât 
dacă societatea are la dispoziţie mijloace adecvate de 
informare, încât indivizii să cunoască faptele si 
evenimentele asupra cărora urmează să-şi spună cuvântul 
şi să ia o atitudine sau o hotărâre. 

În societatea actuală, mijloacele de comunicare 
moderne - generatoare ale unei producţii de masă, ale 
unei difuzări şi ale unui consum de masă - se 
caracterizează printr-o participare efectivă în planul 


actiunii si practicii sociale. 

Astazi este unanim recunoscut rolul deosebit al 
informării şi comunicării de masă în viaţa colectivităţilor 
nationale şi a colectivităţii internationale, faptul că acestea 
reprezintă o uriaşă forţă economică, socială, tehnico- 
ştiinţifică, culturală şi politică atât în planul emancipării 
naţionale, cât şi al democratizării relaţiilor internaţionale. 
Acesta este motivul pentru care comunitatea 
internaţională este din ce în ce mai preocupată de 
promovarea unui nou tip de informare, care urmăreşte nu 
numai vehicularea de ştiri, ci si de idei, cunoştinţe 
ştiinţifice şi tehnice, de valori autentice, progresiste, în 
sprijinul dezvoltării, participării la decizie şi dezvoltare. 

În societatea contemporană, informaţia a devenit o 
componentă esenţială a condiţiei umane, un important 
mijloc de cunoaştere. Ea este indispensabilă pentru 
organizarea şi dezvoltarea sistemelor sociale, gradul de 
organizare a acestora depinzând direct proporţional de 
cantitatea de informaţie înmagazinată de aceste sisteme. 

Mijloacele de comunicare în masă constituie deci 
importante resurse ale dezvoltării, informaţiile furnizate 
de acestea reprezentând o modalitate eficientă de 
reducere a incertitudinii în procesele sociale, un 
instrument de dezvoltare şi creştere a conştiinţei publice. 

Mijloacele moderne de comunicaţie, prin impactul 
asupra categoriilor largi de public, asupra maselor, 
acţionează ca intermediari între faptele, evenimentele, 
procesele, fenomenele economice, sociale, politice, 
ideologice, culturale etc. Şi opinia publică. Opinia publică 
se manifestă si acționează în legătură cu probleme aduse 
la „ordinea zilei” tocmai de aceste mijloace de comunicare 
în masă. 

Publicitatea făcută unor evenimente sau tăcerea cu 
care acestea sunt învăluite, modul de selectare şi expunere 
a ştirilor, prezentarea şi comentarea ,evenimentelor” 
influenţează în egală măsură conţinutul, aprovizionarea cu 
informaţii şi structura de comunicaţie a opiniei publice. 

Mijloacele de comunicare în masă interesează opinia 


publică nu numai în măsura în care îşi îndeplinesc funcţia 
de informare, de transmitere de ştiri, de semnalare de 
evenimente. Ele privesc opinia publică mai ales din 
perspectiva unei alte funcţii, şi anume aceea de exprimare 
şi cristalizare a opiniilor. Cititorii de astăzi, auditoriul, 
publicul în general vor să aibă o atitudine, o orientare 
clară în interpretarea tuturor evenimentelor şi, de aceea, 
ei urmăresc cu atenţie acele articole, emisiuni etc., care 
promovează idei noi şi care stimulează gândirea. Fără să 
exprime o opinie, fără să ofere publicului o orientare în 
problemele aflate la „ordinea zilei”, în toate problemele de 
interes public, mijloacele de comunicare în masă nu-şi pot 
îndeplini una din funcţiile lor esenţiale. Alături de 
informaţii şi, adesea, în directă legătură cu ele, mijloacele 
de comunicare în masă vehiculează şi opinii. 

Bernard Voyenne!* subliniază că, departe de a fi 
numai un suport pentru opinii, care ar exista independent 
de ea, presa contribuie la cristalizarea opiniilor cel puţin 
tot în aceeaşi măsură. Nu numai pentru că ea raportează 
într-o anumită lumină faptele pe care opinia publică se 
întemeiază sau crede că se întemeiază, dar şi pentru că 
reacţiile indivizilor care sunt, de cele mai multe ori, 
nehotărâte şi aleatorii, au tendinţa de a se remodela după 
cele ale grupărilor, opinii pentru care presa reprezintă de 
acum înainte, dacă nu singurul, cel puţin principalul 
vehicul. 

Este cuprinsă aici ideea că mijloacele de comunicare 
în masă îndeplinesc, prin metode şi forme specifice, 
funcţia de îndrumare a conştiinţei şi comportamentului 
oamenilor. 

Sociologul Georges Friedmann, întemeietorul 
„Centrului de studii de comunicare în masă” subliniază 
importanţa capitală a mass-media, pe care le califică drept 
„armă teribilă”. Acestea - notează autorul - sunt capabile 
să asigure difuzarea informaţiilor, să stârnească 
curiozitäti, noi interese, să mărească instruirea, să 

lărgească orizontul, să-l integreze pe individ în regiunea 
sa, în ţara sa, în planeta sa, să-i dezvolte gustul, cultura sa 
intelectuală, artistică, pe scurt, să-l facă, într-o sută de 
feluri posibile, mai prezent la eveniment, la artă, la 
gândire. În acelaşi timp, mass-media sunt capabile să 
înşele, să degradeze, să alieneze în toate sensurile pe care 
le propun aceşti termeni. 

Considerând că presa face parte din sistemele de 
manipulare cele mai active ale opiniei publice, Robert 
Cisino!%% analizează modalitățile prin care mesajele 
vehiculate de ştirile difuzate de presa din S.U.A. sunt 
utilizate în menţinerea şi consolidarea unor imagini, 
atitudini şi opinii, care să favorizeze regimul şi cercurile 
conducătoare din această ţară. Subliniind faptul că 
transmitätorii de ştiri, cei care controlează accesul la 
mass-media iau materialul pe care-l difuzează deja 
influenţat, el atrage în continuare atenţia că aceştia îl 
manipulează, la rândul lor apelând la diverse tehnici (de 
obicei la o combinație de tehnici), aplicate în mod 
conştient pentru a strecura influenţele, în încercarea de a 
face ca publicul american să gândească, să simtă şi să 
răspundă într-un anumit mod. Influenţarea prin selectarea 
ştirilor este apreciată ca una din cele mai eficiente şi mai 
uşoare căi de implantare a influenţei. De cele mai multe 
ori, editorii care selectează ştirile iau decizii într-un mod 
desemnat să sprijine anumite puncte de vedere şi influenţa 
care rezultă favorizează statu-quo-ul. De regulă, ştirile 
trebuie să fie distractive, în dauna realităţii „dure” sau să 
nu se opună părerilor publicului. 

O altă tehnică este influențarea prin orientarea 
ştirilor care este practicată după ce un editor a decis ce 
material trebuie publicat. El influenţează în continuare 
mesajul în mod considerabil prin omiterea unor părţi şi 
elemente din conţinut, pe care nu vrea să le facă publice. 

Influentarea prin plasarea ştirilor este o tehnică 
prin care editorii ştirilor pot reduce la minimum atenţia 

acordată unor evenimente (prin plasarea articolelor în 
ultimele pagini ale ziarelor sau prin acordarea unor spaţii 
infime de emisie) sau, dimpotrivă, pot spori interesul faţă 
de aceste evenimente (prin apariţii pe prima pagină, sau 
prin orientarea timpului de emisie). 

Influentarea prin titluri porneşte de la ideea că 
titlurile stabilesc dispoziţia şi sistemul de valori ale 
articolului. S-a constatat chiar că şi cei mai instruiți cititori 
pot fi influenţaţi într-un fel sau altul de către titlu. 

Influentarea prin alegerea evenimentelor 
urmăreşte ca prin utilizarea unor cuvinte alese cu grijă un 
editor sau crainic de radio sau TV să poată discredita 
personalităţi aflate în dizgrație sau, dimpotrivă, să 
contribuie la creşterea prestigiului şi respectului pentru 
acestea. 

Influenţarea prin selecţia fotografiilor probează 
faptul că editorii sunt conştienţi de influenţa puternică ce 
poate fi implantată în mod secret, printr-o selecţie atentă a 
fotografiilor şi peliculelor pentru televiziune. 

Autorul menţionat apreciază că cele mai importante, 
mai demne de luat în considerare fotografii publicate în 
fiecare săptămână în America sunt cele care apar pe 
coperţile revistelor Time, Newsweek, Life şi Look. 

Studiind de câte ori anumite subiecte au fost însoţite 
de fotografii sau desene pe coperta acestor reviste între 
anii 1962 - 1969, el conchide că rareori cei ce fac alegerea 
se străduiesc să utilizeze fotografii care să atragă atenţia 
publicului asupra problemelor care ar trebui să-i preocupe 
pe americani. Câteva cifre sunt concludente. În această 
perioadă au fost publicate fotografii privind: subiecte 
comice (182), Vietnam (91), probleme spaţiale (64), 
corporaţii de afaceri (56), religie (40), sport (35), poluare 
(3), controlul populaţiei şi al naşterilor (3), foamea în lume 
(1). In schimb, nu a fost publicată nicio fotografie 
referitoare la foamea în S.U.A., analfabetismul, războiul 
chimico-biologic, secătuirea creierului, brutalitatea în 
închisori etc. 

Influentarea prin explicaţiile care însoțesc 


fotografiile porneste de la faptul, evidentiat si de unele 
cercetări întreprinse pe grupuri de studenţi, că diferite 
explicaţii, puse sub aceeaşi fotografie, pot afecta în mod 
semnificativ atitudinea unei persoane faţă de subiectul 
fotografic. 

Utilizarea  editorialelor pentru  distorsiunea 
faptelor se bazează pe ideea că acestea pot servi ca mijloc 
ideal pentru aceasta, cu scopul de a convinge ascultătorii 
să gândească sau să simtă în felul în care doresc crainicii. 

În societatea democratică sarcina principală a 
mijloacelor de comunicaţie în masă constă în sprijinirea 
subiecţilor în acţiunea de consolidare şi dezvoltare a noii 
societăţi. Informând despre faptele şi evenimentele 
contemporane, presa, radioul, televiziunea ajută publicul 
să-şi formeze o părere despre evenimente şi, treptat, pe 
baza diferitelor opinii, să-şi formuleze criterii ferme în 
aprecierea faptelor. Telul acţiunii ideologice a mijloacelor 
de comunicaţie în masă este nu numai formarea unor 
păreri disparate despre un fapt sau altul, ci şi formarea 
unei personalităţi capabile să se orienteze în cadrul 
realitätilor sociale, să înțeleagă sensul istoric şi 
semnificaţia faptelor şi fenomenelor multiple ce-i sunt 
prezentate. Acţiunea mijloacelor de comunicaţie în masă 
trebuie să pornească de la ideea că omul societăţii 
democratice trebuie să fie capabil nu numai să aprecieze 
exact fenomenele realităţii obiective, ci şi să participe activ 
la formarea şi transformarea acestei realităţi. Mass-media 
dezvoltă, deci, conştiinţa maselor. 

Dacă este adevărat că mijloacele de comunicare în 
masă - ca factori şi purtători de cultură - participă la 
geneza şi manipularea opiniei publice, tot la fel de 
adevărat este şi faptul că acestea sunt sensibile, la rândul 
lor, la fenomenul opiniei publice, urmând, de multe ori, 
curentul opiniei, prin creditul acordat rezultatelor 
anchetelor publice. 

Cum am văzut, mass-media au o influentă 
substanţială asupra receptorilor, dar ele se află, în acelaşi 
timp, sub influenţa acestora. Mijloacele de comunicare în 


masă nu tind spre o izolare absolută, ci ele sunt în 
concordanţă cu pulsatia mediului. In unele cazuri, forţele 
politice, ideologice, religioase etc. folosesc mijloacele de 
comunicare în masă în scopuri particulare, subjugându-le 
controlului lor. În felul acesta ele îşi pierd obiectivitatea şi 
libertatea. 

Analizând interesul responsabililor mass-media 
pentru opinia publică, Edwig Emery, Phillip H. Ault, 
Warren K. Agec apreciază că cei care difuzează informaţia 
au nevoie să cunoască bine comportamentele, interesele, 
obiceiurile, potenţialul, dorinţele, gusturile, atitudinile şi 
opiniile oamenilor cu care caută să intre în contact şi 
aceasta în scopul optimizării propriei lor activităţi. 

Fiecare comunicator este interesat să cunoască 
situaţia opiniei publice referitoare la el însuşi sau la 
mijlocul său de comunicare. In acest sens, editorul doreşte 
să afle ce „simte” publicul în legătură cu ziarul, revista sau 
cărţile sale. Redactorul de la radio sau televiziune şi 
producătorul de filme sunt sensibili la aprobarea sau 
dezaprobarea publicului. La fel, specialiştii în relaţii 
publice şi reclame doresc să ştie dacă au reuşit să creeze o 
„imagine” favorabilă asupra campaniilor sau a produselor 
lor în mintea publicului. 

În plus, cei care difuzează informaţia sunt interesaţi 
de opinia publică din perspectiva atitudinilor publicului 
faţă de problemele sociale, economice, politice, culturale 
etc., faţă de evenimentele importante. 

În măsura în care opinia publică reprezintă o 
noutate, rezultatele sondajelor sunt distribuite multor 
ziare sau posturi de radio şi televiziune, ba, mai mult, 
unele ziare şi reviste efectuează ele însele sondaje proprii 
şi comunică rezultatele sub formă de ştiri. 

Se poate spune că mijloacele de comunicare în masă 
reflectă, de regulă, opinia publică printr-o largă publicitate 
făcută rezultatelor anchetelor asupra opiniilor si 
atitudinilor în legătură cu o problemă sau alta, cu un 
eveniment sau altul. De multe ori, presa scrisă, radioul, 
televiziunea fac cunoscute (mai mult sau mai puţin 


conştiincios, mai mult sau mai putin impartial, în funcţie 
de sistemul social-politic respectiv, rezultatele unor studii, 
anchete şi sondaje de opinie publică. Există chiar reviste 
specializate în opinia publică, ca, de pildă, revista 
„Sondages: Revue Française de l'opinion publique’. 
Această practică permite fiecărui cetăţean să cunoască 
opiniile concetätenilor săi, ajută pe responsabilii din 
domeniul economic, politic, cultural etc., să fie în strâns 
contact cu masele şi, totodată, constituie o cale spre 
înţelegerea internaţională, între cetăţenii diferitelor state. 


8. 
METODOLOGIA CERCETĂRII SOCIOLOGICE A 
CULTURII 


8.1. METODOLOGIE, TEHNICĂ, PROCEDEU DE 
CERCETARE 


Cercetarea culturii are caracter interdisciplinar, fără 
ca prin aceasta adaptarea unei perspective metodologice 
unitare să fie relativizată într-atât încât să fie pus în 
discuţie principiul disciplinarităţii. Viziunea disciplinară 
este corolarul caracterului sistematic al metodelor şi 
tehnicilor folosite în cercetare. De aceea, alături de 
sistemul teoriilor care dau expresie domeniului obiectual 
al unei discipline ştiinţifice, se dezvoltă, într-o relativă 
autonomie, sistemul metodelor, tehnicilor şi procedeelor 
sale specifice de cercetare. 

Metodologia reprezintă, într-o acceptie generală, 
principii şi reguli privind dezvoltarea şi utilizarea unui 
sistem de metode, tehnici şi procedee aplicate pentru a 
descoperi relaţiile generale si legile fenomenelor 
cercetate. 

Într-o acceptiune mai particulară, metodologia ne 
apare ca o „metodică a cercetării“ fenomenului, dar fără a 
fi reductibilă la aceasta; ea se preocupă de evaluarea 
metodelor (validitate şi fidelitate), de certitudinea tipurilor 
explicative utilizate într-o cercetare ştiinţifică. 


Metoda este un ansamblu de operatii care permit 
mersul gândirii spre aflarea adevărului. Ca ansamblu de 
operaţii cu caracter sistematic metoda se poate delimita în 
raport cu un fenomen concret cercetat şi cu un cercetător 
oarecare. 

Având în vedere diversitatea căilor de aflare a 
adevărului, evident că se poate vorbi şi despre o 
diversitate a metodelor care, ca atare, pot fi clasificate 
după diverse criterii. 

Un sociolog propune o clasificare a metodelor după 
criteriile: a) intervenţii asupra variabilelor din câmpul 
cercetării; b) numărul cazurilor luate în considerare; c) 
timpul. 

După criteriul intervenţiei asupra variabilelor s-ar 
distinge metoda experimentală de cea neexperimentală. 
După criteriul numărului de variabile se distinge metoda 
statistică de cea cazuistică. După criteriul timpului se 
disting metodele transversale de cele longitudinale. 

Desigur că perspectiva clasificării metodelor se poate 
schimba şi, ca atare, se schimbă şi modul de enumerare şi 
chiar de definire a metodelor. 

Tehnicile de cercetare sunt procedee concrete, 
standardizate şi manipulabile (transmisibile de la un 
cercetător la altul), utilizate în cercetarea nemijlocită a 
fenomenului. 

Tehnicile se deosebesc după mai multe criterii. 

Unii metodologi fac distincţie între tehnica de 
cercetare şi instrumentul de cercetare, acesta din urmă 
fiind „forma materială” a unei tehnici. Se dă ca exemplu 
faptul că alături de caracterul unitar şi constant al 
operaţiilor care dau conţinutul tehnicii de cercetare 
(bunăoară regulile chestionării), instrumentele alcătuite cu 
pornire de la aceste reguli (chestionarul, în exemplul dat), 
pot fi de o mare diversitate. La alcătuirea sistemului de 
metode, tehnici, procedee şi instrumente de cercetare 
concură mai multe discipline. Odată constituite, aceste 
metode şi tehnici se particularizează, se specializează în 
cadrul unei discipline sau al unui grup de discipline. Ca 


atare, sistemul metodelor si tehnicilor de cercetare a 
fenomenelor culturale contine atât metode si tehnici 
comune tuturor stiintelor despre om cât si metode si 
tehnici comune doar ramurilor sociologiei sau specifice 
doar sociologiei culturii. Desigur că delimitärile între 
aceste trei niveluri metodologice au un caracter relativ şi o 
funcţie mai mult didactică decât ştiinţifică. 

Având în vedere scopul acestei lucrări, vom face o 
succintă trecere în revistă a metodelor de cercetare 
sociologică a culturii, insistând pe alocuri asupra unor 
particularităţi pe care le capătă o metodă sau o tehnică 
dată prin utilizarea ei în cercetarea sociologică a 
fenomenelor culturale. 

Operationalizarea în cercetarea sociologică a 
culturii. Concepte, dimensiuni, indicatori, indici. Ipoteza în 
cercetarea culturii. Etapele cercetării sociologice. 

Oricare cercetare porneşte de la o teorie asupra 
fenomenului de cercetat. Legătura dintre teorie si 
fenomenul concret este realizată la un prim nivel de 
ipoteza cercetării. După R.K. Merton, ipoteza nu are o 
origine exclusiv teoretică. Ea poate avea şi origine 
empirică (se poate, deci, origina în observaţia empirică a 
fenomenelor). Este deja clar că orice cercetare presupune 
unele etape care trebuie parcurse de cercetător. După unii 
metodologi, aceste etape sunt într-un număr de şase (D. 
Katz), după alţii există 12 etape (R. Muechielli). 

- Prima etapă se referă la delimitarea obiectului 
cercetării; altfel spus, la alegerea temei de cercetare. 
Tema se alege în funcţie de o teorie. Aceasta ne ajută să 
identificăm analitic fenomenul şi să-l „decupăm”. Este de 
reţinut însă că în delimitarea obiectului cercetării prezenţa 
teoriei fenomenului este indispensabilă. 

- A doua etapă este „prea ncheta”, care îşi propune 
fixarea obiectivelor, a costului cercetării, a termenilor în 
care se va realiza. 

- A treia etapă constă în determinarea obiectivelor şi 
fixarea ipotezelor. 

- Determinarea universului de anchetă este a patra 


etapă - delimitarea populaţiei de investigat în eşantioane. 

- Alcătuirea esantionului este a cincea etapă. 
Eşantionul este o subpopulatie selectată din populaţia 
totală în vederea investigării sale efective. Selecţia se face 
fie prin alegerea aleatoare a subiecţilor, care vor intra în 
eşantion din populaţia totală, fie prin stratificare. 

- A şasea etapă se referă la alegerea tehnicilor de 
cercetare. 

- A şaptea etapă este testarea prin ancheta-pilot a 
tehnicilor cercetării. 

-  Definitivarea instrumentelor reprezintă a opta 
etapă. 

- Aplicarea lor în teren - a noua etapă. 

- Etapa a zecea constă în prelucrarea informaţiilor; 
etapă în care o menţiune specială trebuie făcută pentru 
procedeul codificării informaţiilor, fără de care nu se poate 
trece la cuantificare. Ne vom referi la codificare când vom 
vorbi despre chestionar. 

- Analiza rezultatelor este cea de a unsprezecea 
etapă. 

- Ultima - a douăsprezecea etapă, constă în 
redactarea raportului de cercetare. 


8.2. SISTEMUL CONCEPTUAL ÎN CERCETAREA 
CULIURII. 
NIVELURILE TEORIEI ŞI OPERATIONALIZAREA 


În cercetarea fenomenelor culturale, ne folosim de un 
sistem de concepte, care este expresia teoriei culturii. 
Orice teorie are niveluri analitice de profunzime. Unii 
metodologi consideră două straturi ale teoriei: a) stratul 
descriptiv, în care avem propoziţii descriptive, ca, de 
exemplu, „studenţii adoptă normele şi valorile proprii 
cadrelor didactice, iar copiii pe cele ale părinţilor şi ale 
rudelor apropiate”. La acest nivel putem formula ipotezele 
de lucru ale unei cercetări; b) stratul explicativ, care are 
un rang mai mare de generalitate. Aici se pot formula 
propoziţiile de tipul: „toate societăţile au o cultură 


obiectivă, o cultură instituţională şi o cultură personală” 
(D. Gusti). 

Alţi metodologi consideră şi un al treilea nivel, şi 
anume cel metateoretic care ne indică „modul de folosire a 
propozitiilor din primul strat”. 

În oricare cercetare sunt implicate toate nivelurile. 

Funcţia ipotezelor de cercetare. Ipoteza este o 
„întrebare şi răspunsul la această întrebare” (cercetarea 
trebuie să verifice dacă răspunsul formulat, ipotetic, de 
cercetător este adevărat sau fals, dacă e confirmat sau nu 
de faptele investigate). In formularea oricărei ipoteze 
avem relaţiile: 

„Dacă atunci”. 

„Cu cât cu atât”. 

Orice ipoteză de lucru se bazează pe o teorie. 

Conceptele. 

- Definiţii si operationalizare. Conceptele sunt 
„rubrici generale în care clasăm, după proprietăţile lor, 
obiectivele din experienţa noastră sensibilă” (G. Viaud - 
, L'intelligence”, Paris, 1967). „Un concept este un termen, 
care semnifică o constelație de fapte sociale, statice sau 
dinamice. Conceptele de instituţie, statut sau structură 
trimit la relaţii statice; cele de migrație, conjunctură sau 
conflict se raportează la realităţi dinamice "186. 

Conceptele sunt abstracte, transcend realitatea, sunt 
neobservabile direct, nemijlocit, ci prin mijlocirea „faptelor 
simple”. 

În definirea unui concept se folosesc altele, în aşa fel 
încât într-o cercetare se foloseşte un ansamblu de 
concepte „ierarhizate”, „legate între ele” după anumite 
procedee. 

Acesta este cadrul conceptual al cercetării. 

Spaţiul de atribute. Dimensiuni şi indicatori. „Să 
considerăm fenomenul prieteniei şi să distingem faptele 
relevante prin care se manifestă: a) aceleaşi gusturi de 
lectură (citesc aceleaşi cărţi); b) întâlniri cu o periodicitate 


186 R. Reszohazy, Théorie et critique des faits sociaux, La 
renaissance du livre, Bruxelles, 1971, în op. cit., p. 84. 


constantă; c) simpatie reciprocă exprimată prin apreciere 
verbală si  atitudinală; d) apartenenţa la aceeaşi 
organizaţie politică; aprobare reciprocă etc.” 

Avem deci caracterizarea unei relaţii (relaţia de 
prietenie) cu ajutorul unor fapte particulare, care sunt 
caractere externe (proprietăți sau atribute) ale 
fenomenului respectiv. Aceste caractere externe - „semne 
exterioare” - ale unui fenomen general poartă numele de 
indicatori. Deci un concept poate fi definit prin indicatorii 
săi, care redau caracterele externe ale unui fenomen social 
general exprimat de acel concept. Punerea în legătură a 
unui concept cu indicatorii săi reprezintă 
operationalizarea. 

Indicatorul, spune cineva, este faptul social căruia i 
se atribuie sensul de a media cunoaşterea altui fapt social 
între care există o legătură. Cercetarea unui fenomen, a 
unui fapt social, implică „localizarea” faptului respectiv în 
cadrul relaţiilor sale cu alte fenomene. Acestea sunt 
„coordonatele” fenomenului respectiv şi au semnificaţie de 
„proprietăţi ale fenomenului”. Ansamblul proprietăţilor 
sale constituie „spaţiul său de atribute” (Lazarsfeld). 

Fig. 16. Reprezentarea grafică a Testului pentru 
determinarea „spațiului de atribute”. 

Să luăm exemplul lui Lazarsfeld privind localizarea a 
doi studenti în raport cu trei teste: test verbal (V), test de 
cunostinte sociale (S) si un test de cunostinte în stiinte 
naturale (N); (vezi fig. 16). 

„Sunt determinate poziţiile A şi B în raport cu cele 
trei dimensiuni (cele trei teste) care indică acele trei „clase 


de proprietăţi” privind cunoaşterea culturii şcolare a 
studenţilor. 

Dimensiunile fenomenului pot fi definite cu plecare 
de la o listă de categorii care redau proprietăţile esenţiale 
ale fenomenului cercetat. Uneori aceste dimensiuni- 
atribute pot fi dihotomice (sexul: M-F), alteori multiple. 

Intotdeauna aceste „dimensiuni pot fi determinate 
prin intermediul unor fapte concrete numite indicatori”. 
De exemplu: performanţa în ştiinţele sociale, în exemplul 
lui Lazarsfeld, poate fi determinată prin indicatorii: 

a) notarea răspunsurilor în cadrul seminariilor; 

b) participarea studenţilor la cercuri de ştiinţe 
sociale; 

c) realizarea de studii originale în ştiinţele sociale 
etc. 

Rezultă deci că operationalizarea este procesul de 
traducere a conceptelor în dimensiuni, a dimensiunilor în 
variabile şi a variabilelor în indicatori, cum spun unii 
cercetători în domeniu. 

Rolul variabilelor intermediare. Ideea pe care o 
introduce în discuţie termenul de variabilă este aceea de 
variaţie. Dacă conceptul ne redă constelația de fapte 
experimentale prin relaţiile şi caracterele esenţiale ale 
acesteia, variabila ne redă sensul variaţiei faptelor. Când 
anumiţi factori variază, variabila capătă şi ea alte valori. 
Când unii din factorii unei situaţii sociale (de exemplu, 
gradul de expunere la mass-media) variază, atunci variază 
şi situaţia respectivă. 

„Când însă o variabilă X nu este un factor suficient de 
explicare a producerii lui Y înseamnă că producerea lui Y 
se datorează intervenţiei unor factori suplimentari, t, care 
poartă numele de variabilă intermediară”. 

Deci relaţia XY devine: Xty. (t, în acest caz, este o 
variabilă intermediară). 

X = status ocupational al părinţilor 

Y = orientarea profesională a copiilor t = aspiraţia 
profesională a copiilor (status de aspirâţie), atunci relaţia 
nu este XY, ci Xty. 


În raport cu teoria acţiunii o variabilă intermediară 
este corespunzătoare unei trăsături de personalitate care 
face stimulii echivalenți şi în raport cu aceşti stimuli 
comportamentali sunt date răspunsuri echivalente tot 
datorită acestei trăsături. 

Lazarsfeld, sintetizând concluziile cercetărilor lui 
Allport McClelland, arată că tocmai această trăsătură, 
variabilă intermediară, determină o unitate între ceea ce 
va constitui astfel un agregat de răspunsuri şi stimuli 
diferiţi. 

De exemplu, angoasa ca trăsătură a personalităţii va 
implica aceleaşi tipuri de răspunsuri unor indivizi diferiţi, 
trecând prin aceleaşi situatii-stimul. 

Funcţiile „trăsături” ca variabilă intermediară sunt 
ilustrate de Lazarsfeld conform diagramei: 


$, R, 
S, Trăsătură R, 
S, (variabilă intermediară) R, 

Situatiid . A Răspunsuri 
S, R, 


De exemplu, în raport cu angoasa, persoanele având 
această trăsătură se manifestă în anumite situații prin 
reacțiile: a) îşi rod unghiile; b) îşi pierd firea; c) transpiră 
etc. Aceste reacții se manifestă diferentiat, de la caz la caz, 
cu probabilităţi diferite de manifestare. De aceea, reacțiile 
- ca indicatori ai variabilei - au relaţie de posibilitate cu 
trăsătura dată: unii indivizi îşi pierd firea în situaţia X, alţii 
doar sunt tulburati fără a arăta lucrul acesta etc. Deci în 
raport cu factorii X (situaţii generatoare de comportări 
tipice) vor apărea „indicatoare” de angoasă (t). Ceea ce 
face ca Y să aibă atare caracteristici este intervenţia lui t 
(angoasa) ca variabilă intermediară (trăsătură de 
personalitate). 


Indicatorii (fapte, manifeste exterioare, perceptibile) 
întreţin o relaţie de probabilitate cu variabila exprimând 
un „caracter ascuns, subiacent” (trăsătură de personalitate 
în cazul nostru). Ceea ce este „trăsătura” pentru 
comportamentul indivizilor este ,sintalitatea” pentru 
comportamentul grupurilor. S-a utilizat termenul de 
sintalitate pentru a desemna ceea ce, într-un grup, 
corespunde noţiunii de personalitate la un individ. Dacă 
personalitatea permite o predictie a comportamentului 
unui individ în circumstanţe definite, sintalitatea va 
permite să estimăm care va fi comportamentul unui grup 
sau ansamblu de grupuri în anumite situaţii concrete!*. 

Procedee operaţionale în cercetarea sociologică. 
Care sunt procedeele operaţionale de trecere de la 
concepte la indicatori şi de la indicatori la concepte? 

Prima problemă este trecerea de la concepte la 
indicatori. 

Cineva socotea că procedeele operaţionale de 
transformare a conceptelor de indicatori sunt: 
operationalizarea orizontală şi operationalizarea verticală. 

Operationalizarea orizontală este procedeul de 
„desfacere a genului în speciile sale”. 

Operationalizarea verticală este procedeul de trecere 
de la un nivel analitic dat la un alt nivel analitic, ierarhic 
superior sau inferior. 


8.3. TEHNICI ALE CERCETĂRII SOCIOLOGICE A 
CULTURII. 

CHESTIONARUL SI INTERVIUL ÎN 
CERCETAREA SOCIOLOGICĂ A CULTURII 


Chestionarul. O definiție semnificativă prezintă 
chestionarul, acesta fiind o succesiune logică şi 
psihologică de întreţbări scrise, imagini grafice, cu funcţii 
de stimul în raport cu ipotezele cercetării care, prin 


187 A. Marvin, The Dimensions of Social Change in The USA as 
Determined by the Psychotechnique, in „Social Forces", XX, 1951, nr. 
2, 191, Apud P Lazarsfeld, op. cit. 


administrare de către operatorii de anchetă sau prin 
autoadministrare, determină din partea celui anchetat un 
comportament verbal sau nonverbal, ce urmează a fi 
înregistrat în scris. 


A. Stabilirea chestionarului 

După M. Grawitz stabilirea chestionarului parcurge 
mai multe etape: 

Prima etapă cuprinde definirea conținutului 
chestionarului, adică precizarea informației pe care 
trebuie s-o furnizeze răspunsul la întrebare. Cu acest prilej 
trebuie făcută distincția între: a) întrebările factuale, care 
se referă la starea civilă, loc de naştere, vârstă, instrucție, 
ocupatie, apartenență etnică, religioasă etc.; b) întrebările 
de opinie, care ne dau nu ceea ce ştiu oamenii, ci „ceea ce 
cred” că ştiu; c) întrebările „de ce”? care ne indică 
motivații prea superficiale şi variate: este de evitat un 
astfel de tip de întrebare. 

Etapa a doua se referă la alegerea tipurilor adecvate 
de întrebări. Ca atare, ea implică o bună cunoaştere a 
regulilor de formulare a întrebărilor şi totodată o 
cunoaştere a structurii unui chestionar (tipurile de 
întrebări). Cu acest prilej se impune precizarea 
principalelor tipuri de întrebări. În baza unor criterii 
diferite se distinge între: a) întrebări deschise si întrebări 
închise; b) întrebări directe şi întrebări indirecte; c) 
intrebäri introductive si întrebări de trecere; d) întrebări 
filtru şi întrebări bifurcate; e) întrebări de identificare şi 
întrebări de control. 

Să dăm exemplu pentru fiecare tip de întrebare. 

a) întrebări deschise: „sunteţi de acord cu politica 
ţării X?” 

b) întrebări închise: „Aţi citit azi dimineaţă ziarul X?” 
(Da, Nu). 

Intrebările deschise mai sunt denumite şi întrebări 
post codificate, când nu au indicate variantele de răspuns. 

Exemplu de întrebare introductivă sau „de spart 
gheaţa”: „Credeţi că automatizarea îi face pe oameni mai 


buni unii cu alții”? După cum se remarcă, acest tip de 
întrebare impune acesteia să fie generală, tribotomică şi să 
nu se refere la date personale. 

Întrebările de trecere au rolul de a marca trecerea de 
la o problemă la alta în structura chestionarului. De 
exemplu, într-un chestionar privind mijloacele 
comunicaţiilor de masă, după ce s-au parcurs întrebările 
vizând emisiunile TV şi se intenţionează trecerea la 
întrebări vizând presa, se formulează o întrebare de 
trecere astfel: „Şi acum câteva întrebări despre 
informaţiile cotidianului X...?” 

Întrebările filtru au rolul de a stopa, a interzice unei 
categorii speciale de subiecţi accesul la un grup de 
întrebări succesive. De exemplu, înainte de a pune 
întrebarea „Cât de mult v-a plăcut cartea X”, trebuie 
formulată întrebarea filtru: „Aţi citit cartea X?” (da, nu). 

Întrebările de identificare sunt întrebări referitoare 
la datele personale. Sunt întrebări factuale (instrucţie, 
ocupaţie, sex etc.) întrebările de control vizează gradul de 
consistenţă a unui răspuns dat de subiect la o întrebare 
anterioară altfel formulată dar vizând acelaşi tip de 
informaţie. 

A treia etapă cuprinde redactarea întrebării, prilej cu 
care se cer cunoscute regulile de formulare a unei bune 
întrebări. Trebuie să se evite în conţinutul întrebărilor 
termenii: a) „acum” („Ce faceţi acum?”. Se formulează 
corect astfel: „Care este profesiunea dumneavoastră?”); b) 
„actualmente” (este vag, echivoc şi poate însemna: „acest 
an”, „această lună” etc.); c) „cât” (este vag: nu indică 
măsura); d) „unde” („unde aţi citit această noutate?” poate 
însemna: „În ce ziar” sau „pe stradă”, „într-o cameră” 
etc.). 

De asemenea, trebuie evitati termenii cu încărcătură 
emotivă. 

A patra etapă comportă decizia asupra locului şi 
numărului întrebărilor. 

Numărul întrebărilor se fixează conform criteriilor 
combinate: domeniul de cercetare, timpul disponibil 


pentru realizarea cercetării (inclusiv pentru realizarea 
chestionării subiectului) etc. 


B. Clasificarea chestionarelor 

Chestionarele se clasifică după mai multe criterii: 

a) după conținutul întrebărilor, se disting 
chestionarele de date factuale si chestionare de opinie; 

b) după cantitatea informației obținute, se disting 
chestionarele simple (se referă la o singură temă) de cele 
complexe sau omnibus (se referă la o temă în relație cu 
alte teme; de exemplu: navetismul în relațiile cu structura 
şi functiile familiei navetistului etc.); 

c) după forma întrebărilor, există chestionare cu 
întrebări închise, cu întrebări deschise sau mixte; 

d) după modul aplicării există chestionare aplicate de 
operatorul de anchetă sau autoadministrate (expediate 
prin poştă, prin mijlocirea ziarelor şi revistelor, sub formă 
de extemporal). 


Tehnica interviului. În vreme ce chestionarul 
furnizează date cantitative despre colectivităţi mari, 
interviul permite un studiu aprofundat, intensiv al 
fenomenului cercetat. Chestionarul are la bază „inducția 
enumerativă”, pe când „interviul” are la bază, ca procedeu 
logic, „inducția analitică”. Aşa că interviul permite o mai 
mare libertate a răspunsurilor şi o tehnică nondirectivă de 
întreţinere verbală între intervievat şi intervievator. In 
sensul acesta, M. Crawitz ordonează tipurile de interviu pe 
un continuum pe care la un pol se află interviul clinic: este 
nondirectiv, indirect şi intensiv, se foloseşte în psihanaliză, 
de unde a fost preluat în alte domenii ale cercetării umane. 
La celălalt pol este interviul cu întrebări închise, care deci 
se poate asimila cu chestionarul implicând un procedeu de 
intervievare, caracterizat extensiv. Folosind criteriul 
tehnicilor de intervievare implicat de fiecare tip de interviu 
clasificăm tipurile de interviu în tabelul 5. 

Tabelul 5 

Tehnici şi procedee de intervievare 


Tipuri de Tehnici (procedee, modalitäti) de in 


E: 


interviuri Di Ne Di In 
rectivă |directivălrectă [directă tensivă 
Interviu clinic + + 
Interviu în + 
profunzime 
Interviu cu + + + 
răspunsuri libere 
Interviu centrat + + + 
Interviu cu + cnd am 
întrebări deschise 
Interviu cu + + ani 
întrebări închise 


+ = Da 

- Nu 

+ = Sau... Sau 

Reprezentând grafic trecerea de la interviul clinic la 
cel cu întrebări închise, în sensul trecerii de la procedeele 
intervievării intensive, indirecte si nondirective la cele 
extensive, directe şi directive (dirijate), M. Crawitz 
propune schemele din figura 17. 

Fig. 17. Tipuri de interviuri! 


8.4. METODA MONOGRAFIEI SOCIOLOGICE 


Sociologia monografică. Caracterizare. Concepţia 


despre metoda cercetării sociologice se întemeiază pe 
concepţia despre obiectul sociologiei. Nu e posibilă 
elaborarea metodei adecvate decât având un concept 
orientativ cu privire la realitatea socială. Această 
concepţie întemeiază atât construcţia teoriei (nivelul 
cunoaşterii explicative), cât şi elaborarea metodei. D. 
Gusti, în elaborarea teoriei sale, procedează printr-un 
demers de depăşire a teoriilor reductionaliste, care aşază 
la temelia vieţii sociale un factor anumit: cel cosmologic - 
în teoriile geografico-morfologiste, cel istoric - în teoriile 
istoriste, cel spiritual - în teoriile idealiste etc. In modelul 
său sunt luaţi în vedere toţi aceşti factori consideraţi a 
reprezenta cadrele realității sociale. Acestea sunt: cadrul 
natural şi cadrul social. Cadrul natural se referă la cadrul 
biologic şi cadrul cosmologic, iar cel social se referă la 
cadrele istoric şi psihic. Realitatea socială însă nu se 
reduce la cadrele sale. Ea este, în esenţa ei, „totalitate de 
manifestări paralele”, adică ireductibile una la cealaltă. 
Manifestările sociale au caracter constitutiv şi caracter 
regulativ. Cele constitutive exprimă însuşi conţinutul vieţii 
sociale şi sunt: manifestările economice şi manifestările 
spirituale. Manifestările regulative au rolul de a organiza, 
a reglementa manifestările constitutive. La rândul lor, 
manifestările regulative sunt de două tipuri: a) etico- 
Juridice şi b) politico-administrative. 

Nici cadrele, nici manifestările, nici ele în raport 
reciproc nu pot fi reduse (s.n.) unele la altele, ci toate 
există şi acţionează deodată (s.n.) sau, cu un termen 
tehnic: paralel. Am crezut chiar că este nevoie să 
formulăm acest adevăr ca un principiu sau ca o lege, pe 
care am numit-o legea paralelismului sociologic. E vorba 
de un triplu paralelism: a) între manifestări (sunt 
ireductibile unele la altele); se determină reciproc, fiind 
părţi componente ale întregului social; b) între cadre 
(cadrele nu condiţionează separat viaţa socială, ci toate 
laolaltă); c) între cadre şi manifestări (care decurge ca o 
consecinţă din primele două paralelisme). Astfel 
concepută, realitatea socială constituie o totalitate (s.n.) de 


viaţă umană, adică o unitate socială justificată prin voința 
socială condiţionată potenţial: cosmic, biologic; psihic, 
istoric si actualizată paralel prin manifestările sale 
economice, spirituale, politice si juridice'88. Prin urmare, 
realitatea socială cuprinde întâi aceste două niveluri: al 
cadrelor, care este denumit de Gusti cel al „genezei vieţii 
sociale” şi al manifestărilor, socotite a fi nivelul „activităţii 
vieţii sociale”. La aceste două niveluri întemeietoare 
(ontologie fundamentală) se adaugă nivelul „existenţei 
fenomenologice a socialului sub formă de unităţi” (familie, 
comunitate naţională, stat, asociaţie economică, ştiinţifică, 
politică etc.), „relaţii între ele şi de procese sociale”18... 
Individul trăieşte într-o lume supra-individuală (făcută din 
valori economice, spirituale, juridice şi politice) şi în 
acelaşi timp, într-o lume interindividuală (s.n.) de grupări 
sociale ”.1% 

Acest nivel al supraindividualului ar fi al patrulea, 
dacă avem în vedere totalitatea socială ca totalitate 
structurată pe verticală. Schematizând componentele 
analitice ale modelului gustian, acestea ar fi: 


Cadrele sociale 
Sistemul interindividual 
al unităţilor, relaţiilor 
și proceselor sociale 


Manifestările sociale 
Sistemul supraindividual 
al valorilor sociale 


Pornind de la acest model al realităţii sociale, se 
desprind câteva principii generale care orientează 
cunoaşterea sociologică: 

a) principiul cercetării întregii totalitäti de existenţă 
şi de manifestare a unei unităţi sociale date (a nu cerceta 
doar un factor - cel economic - ci totalitatea factorilor; a 
nu cerceta doar o manifestare, ci totalitatea manifestărilor 
etc.). 

„Monografia sociologică - zice D. Gusti - caută să 


188 D. Gusti, Opere, vol. I, Editura Academiei Republicii Socialiste 
România, Bucureşti, 1968, p. 239. 


189 Ibidem, p. 238 
190 Ibidem. 


analizeze integral un sat în structura sa de subunitäti, 
relaţii şi procese sociale, cu toate manifestările sale si 
toate cadrele care îl conditioneazä”1°1, 

b) principiul împletirii unui model teoretic cu o 
unealtă de lucru, deci principiul unităţii între teoretic, 
metodologic şi empiric în cercetarea ştiinţifică (,... ceea ce 
lipseşte în general sociologiei este legătura directă cu 
faptele, iar ceea ce lipseşte monografiei sociale este baza 
sociologică”).1%2 

De aceea trebuie ajuns la „fuziunea sociologiei cu 
metoda monografică” întemeind un nou tip de monografie, 
şi anume „monografia sociologică”. „Sociologia 
monografică contopeşte într-o nouă sinteză teoria şi 
faptele, dând celei dintâi un conţinut şi o bază, iar faptelor 
o formă raţională şi o structură ştiinţifică”1%. 

c) principiul structuralitäti, care ne impune o 
anumită strategie în cercetare. „La teren, scrie Gusti, (...) 
trebuie să cercetăm mai întâi (s.n.) căderele care ne apar 
întâi (...), apoi manifestările pe care le dezvoltă unitatea 
socială şi abia la sfârşit (s.n.) structura şi procesul 
social”...194 

Este, în formă gustiană, formulat aici principiul 
trecerii de la „concretul empiric la abstract (cadre şi 
manifestări) şi de la abstract la concretul logic” (existenţa 
fenomenologică, structura de relaţii sociale). 

Metoda preconizată de Gusti are următoarele 
trăsături: nu lasă nimic semnificativ, dintr-o unitate 
specifică, nestudiat; colectează informaţiile nu la 
întâmplare, ci sistematic, după anumite reguli, se 
întemeiază pe un model teoretic al unităţilor sociale ca 
forme ale realităţii sociale. Metoda respectivă are un dublu 
caracter; a) este monografică (cercetează totalitatea 
elementelor unei unităţi sociale date) şi b) este sociologică 
(cercetează întregul supus unor legi de structură, între 


191 Ibidem, p. 377. 
192 Ibidem, p. 240. 
193 Ibidem, p. 241. 
194 Ibidem, p. 385. 


care cea mai importantă este aceea a paralelismului 
sociologic), deci se bazează pe un model teoretic 
orientativ. 

Dar, pentru a înţelege esenţa metodei, să urmărim 
delimitările făcute de D. Gusti: 

1. Monografia sociologică „nu este o simplă 
culegere de fapte (...)” ci vrea să construiască şi să 
întemeieze pe ele consideraţii teoretice ale ştiinţei (căci 
ştiinţa nu se înfăptuieşte cu adevărat decât în măsura în 
care exprimă realitatea şi ne dă putinţa să o explicăm şi să 
o mânuim.195 

2. Monografia sociologică nu este o „strângere 
întâmplătoare de material”, care nu poate duce decât la o 
colecţie de date fără legătură organică între ele. 

3. Monografia sociologică este o metodă având ca 
obiect de cercetare „unităţi sociale” pe care le studiază 
„într-o ordine sistematică şi, am zice, organică, de la 
condiţiile lor de viaţă la manifestările lor...” 

Deci, monografia sociologică este o metodă de 
cercetare exhaustivă a unui obiectiv structural - unitatea 
socială, într-o ordine si o desfăşurare de operaţii 
structurale, implicând trecerea de la cercetarea cadrelor şi 
a manifestărilor sociale pentru a surprinde legile unităţilor 
sociale. Această trecere trebuie să respecte cele trei 
principii puse în lumină anterior: principiul integralitätii, 
principiul unităţii dintre teoretic şi empiric şi principiul 
trecerii de la concretul empiric la abstract şi de aici la 
concretul logic. Aceste caracteristici deosebesc metoda 
monografiei sociologice, întemeiată de D. Gusti, de metoda 
monografiilor sociale, utilizate de alte şcoli sociologice, 
cum este şcoala lui F. Le Play din Franţa sau cercetările 
americane din şcoala de la Chicago. 

4. Monografia sociologică este un „mijloc 
perfecţionat de observaţie, care îmbină intuiţia, trăirea şi 
înţelegerea cu măsurătoarea, statistica şi reconstituirea 
trecutului”. 


195 Ibidem, p. 381. 


Ea presupune o „nouă ordine metodologică în care 
observaţiei directe şi sistematice îi revine primul loc, în 
ansamblul tehnicilor şi procedeelor de cercetare”. Ca 
atare, monografia sociologică este o metodă care grupează 
ierarhic un ansamblu de tehnici şi procese de cercetare, pe 
primul loc punând observaţia directă şi sistematică, lor 
fiindu-le subordonate celelalte tehnici comprehensive şi 
cantitative. Prin această metodă s-a încercat, în vremea 
respectivă, să se ofere o soluţie eficientă tentativelor de 
unificare a teoriei cu practica. „... Ceea ce-i lipseşte în 
genere sociologiei este tocmai legătura directă cu faptele, 
iar ceea ce lipseşte monografiilor sociale întreprinse de 
atâţia cercetători cu bune intenţii, dar lipsiţi de înţelegere 
a întregului social, este fundamentarea sociologică”. 
Ac!*castă legătură este posibilă, după D. Gusti, prin 
„metoda observaţiei directe”, care însă trebuie astfel 
organizată şi integrată unui complex teoretico-metodologic 
încât „descrierea se completează cu explicaţia, observaţia 
întâmplătoare şi fragmentară se organizează în cercetare 
sistematică şi integrală”. Şi!” mai departe: „Sociologia 
monografică îmbină într-o nouă sinteză teoria cu faptele, 
dând celor dintâi un conţinut şi o fundamentare, iar celor 
din urmă, o formă raţională şi o structură stintifica”.!°8 

Dar care sunt semnificaţiile monografiei sociologice 
gustiene? 


A. Monografia: o misiune ştiinţifică 

„Monografia înseamnă, în primul rând, alegerea unui 
domeniu social bine determinat (monos, unul singur) 
pentru a câştiga o noţiune cât mai completă a lui şi a 


196 Asupra istoricului monografiei ca metodă de cercetare şi asupra 
distinctiilor dintre metoda monografiei sociologice şi metoda 
monografică, aşa cum a fost concepută de Le Play şi Şcoala americană 
a „Social Survey-ului", vezi D. Gusti, Istoricul monografiei, în Opere, 
vol. I. Editura Acad. Republicii Socialiste România, Bucureşti, 1968, p. 
284-333. 

197 Ibidem. 


198 Ibidem. 


îngrădi nesiguranta cunoaşterii până a o suprima cu totul 
prin metoda vie a observaţiei directe”1%. Observatia, însă, 
pentru a ne permite să atingem esenţa lucrurilor, a 
proceselor sociale, trebuie să se desfăşoare după anumite 
reguli. Aceste reguli sunt: 

Prima. Observatia să fie „sinceră, obiectivă”. Această 
regulă prevede înlăturarea tuturor „posibilităţilor de 
falsificare” care ne impun „o anumită optică” în a vedea 
realitatea. Regula a fost formulată într-un „corp” de 
metodologie de orientare a cunoaşterii ştiinţifice de către 
F. Bacon şi se referă la înlăturarea tuturor ,prejudecätilor” 
avându-şi sursa în conştiinţa omului (idola tribus) în 
formaţia personală, educaţia fiecăruia (idola specus), în 
influenţele deformatoare ale vieţii sociale (idola flori) şi în 
tradiţiile şi ideile moştenite (idola theatri). Cercetătorul 
trebuie deci să-şi examineze şi izvoarele proprii de 
deformare, să-şi elimine toate prejudecățile legate de timp, 
de loc, de formaţie ş. a... Ob*%iectivitatea şi sinceritatea 
faţă de fapte impun o etică a cercetării, o „disciplinare” 
ştiinţifică a cercetătorului, pentru a atinge impartialitatea 
în redarea faptelor. 

A doua regulă este aceea după care observația 
trebuie să fie „axată“, adică pătrunzătoare şi „completă“, 
cuprinzătoare. Pentru a atinge aceste țeluri ale observaţiei 
ştiinţifice este necesar să asigurăm realizarea câtorva 
condiţii particulare: a) condiţii referitoare la personalitatea 
cercetătorului (inteligenţă, informare, perspicacitate, 
talent, ingeniozitate etc. în desfăşurarea observării); b) 
condiţii referitoare la arta comunicării (îndemânarea de a 
purta o convorbire, capacitatea de a provoca sinceritatea 
interlocutorului); c) condiţii referitoare la culegerea şi 
înregistrarea datelor (de a nu ne bizui pe memorie ci a 
nota fără întârziere faptul observat, a „transcrie fiecare 
fapt pe o fişă aparte pentru o clasare”201. 

A treia regulă se referă la faptul că observația 


199 Ibidem. 
200 Ibidem. p. 316. 
201 Ibidem. p. 317. 


trebuie ,controlatä” şi „verificată“, ceea ce dă acesteia 
calitatea de experimentală ”2%2. 

Observațiile trebuie repetate şi confruntate pentru a 
obține „siguranţă asupra faptului cercetat”. „Astfel se 
naşte raţionamentul experimental”, ce constă în verificarea 
concluziilor unui raţionament care ia ca punct de plecare o 
observaţie prin concluziile de raţionament ale unei noi 
observaţii”2%. Observațiile se „controlează reciproc”. 
Astfel, în esenţă, această regulă impune ca: a) asupra 
aceluiaşi fapt să culegem cât mai multe referinţe 
(„referinţe repetate”); b) „a culege cât mai multe fapte de 
acelaşi fel”; c) a confrunta observaţiile repetate. 

A patra regulă impune ca observaţia monografică să 
fie „colectivă”, „să facă apel la cât mai mulţi specialişti”. 
Această regulă indică fructificarea avantajelor muncii 
colective faţă de cea individuală. Ceea ce „un cercetător 
izolat ar putea săvârşi în 400 de zile, 40 de monografişti ar 
realiza în 10 zile”20%. Cooperarea implică organizarea de 
echipe care „studiază acelaşi câmp de fapte”. Întâlnirile de 
lucru ale tuturor specialiştilor permit valorificarea muncii 
colective şi „pe latura calitativă”, nu doar cantitativă. 

A cincea regulă. Observatia trebuie să fie „informată 
şi pregătită”. Observatorul trebuie să cunoască tot ceea ce 
s-a scris în legătură cu problema cercetată, să cunoască 
toate „instrumentele tehnice” ale documentării, „de la 
aparat fotografic până la fonograf şi cinematograf”2%. 
Pentru asigurarea acestei reguli, D. Gusti a propus ca 
model de orientare a cunoaşterii teoretice a realităţii 
sociale sistemul său sociologic al cadrelor şi manifestărilor 
sociale. Aceasta are şi valoarea unui „plan sistematic 
sociologic de cercetare”. Sociologia monografică este 
astfel diferită şi de sociologia de cabinet, de salon şi de 
sociografie (empirismul sociologic). 

Conform celei de-a şasea reguli, observația trebuie 


202 Ibidem. 
203 Ibidem. 
204 Ibidem. p. 318. 
205 Ibidem. p. 319. 


să fie „intuitivă ”, adică să exprime „o sesizare, o stăpânire 
şi o pătrundere în interiorul obiectului”. Este un proces de 
„intuiţie obiectivă”. Intuiţie, întrucât obiectul sociologiei 
are aceeaşi esenţă cu fiinţa cercetătorului şi, deci, 
realitatea socială este dotată cu un „înţeles obiectiv” care 
poate fi surprins „simpatetic prin trăire sau pe cale 
intelectuală”, fără a fi deformat de această trăire specială. 

Prin aceasta, intuiţia sociologică are şi caracter de 
intuiţie obiectivă. 

Regula a şaptea este aceea a comparatiei faptelor 
observate, permiţând astfel sinteza lor teoretică. 

Prin aceste reguli monografia îndeplineşte o misiune 
ştiinţifică sigură. 


B. Monografia: o misiune educativă 

Monografia sociologică are şi o misiune educativă în 
concepţia lui D. Gusti, nu doar ştiinţifică. Prin aceasta se 
deosebeşte cert de alte tipuri de monografii. Funcţia 
aceasta educativă derivă întâi din rolul şi activitatea 
monografistului care, prin etica cercetării sale, prin modul 
său de comportare, dezvoltă un model de personalitate, 
care se răsfrânge formativ, întâi, asupra lui însuşi. El 
„învaţă a fi sincer, dezinteresat, îndrăzneţ în iniţiative şi 
totuşi modest”206. 

Funcţia educativă a monografiei constă însă şi în 
foloasele pe care cunoaşterea realităţii le are asupra 
organizării şcolii („reforma şcolii româneşti”) căci „şcoala 
nu poate fi o instituţie străină de mediul înconjurător”, de 
„regiunea istorică şi economică, de unitatea de viaţă 
socială din care face parte”2%. 


C. Monografia: o misiune politico-administrativă 
Această funcţie derivă din faptul că „astăzi domeniul 
administraţiei nu se mărgineşte numai la aplicarea severă 
a legilor (...) ci cuprinde şi sarcina organizării tehnice a 
vieţii locale, a realizării şi îndrumării active a vieţii 


206 Ibidem. p. 323. 
207 Ibidem. p. 235. 


sociale”. „020% politică temeinică nu este posibilă fără 
cunoaşterea aprofundată a tendinţelor reale de evoluţie 


socialä”.209 


D. Monografia: o misiune culturală si etică 

O cultură, consideră sociologul român, „nu se poate 
improviza”; este necesară o politică a culturii care să se 
bazeze pe o cunoaştere a realităţii româneşti. „O 
întemeiere naţională a culturii cere un contact viu şi 
permanent cu unităţile de viaţă păstrate în formele lor 
etnice, cum sunt la noi satele”210. 

Pentru a putea conserva şi refolosi o „sumedenie de 
forme de viaţă sătească în dispariţie”, monografiile 
sociologice se folosesc de tehnici moderne de 
documentare, precum: fotografiile, desenele, planşele, 
diagramele statistice, aparatele de înregistrat muzica, 
filmul sociologic şi muzeul sociologic. Filmul sociologic 
este realizat pe baza planului de cercetare monografică. 
Astfel se obţine „filmul realist: o monografie sociologică 
sintetizată în imagini vizuale rapide. Căci filmul 
documentar nu exprimă numai documente, ci exprimă 
forme sociale de viaţă”211. 

Tehnica monografică. Am văzut că monografia 
sociologică este o metodă complexă care se bazează pe 
observaţia directă şi sistematică. Pentru a fi realizată, 
monografia se serveşte de o tehnică de lucru - „Tehnica 
monografică“. 

Aceasta constă în: fişe de observaţie, care se împart 
în: a) fişe sau liste de informator, b) fişe de opinie, c) fişe 
de constatare; formulare şi îndreptare. 

La rândul lor, fişele de constatare cuprind: 

- Fişe de răspândire a fenomenelor (câţi practică un 
fenomen social dat); 


208 D. Gusti, Istoricul monografiei. Opere, vol. I, Editura Academiei 
R.S.R., Bucureşti, 1968, P 326. 

209 Ibidem, p. 327. 

210 Ibidem, p. 329. 

211 Ibidem, p. 330. 


- Fise de frecventă, care ne indică dacă un fenomen 
social ca, de exemplu, un obicei este practicat în toate 
împrejurările care îl reclamă sau doar într-unele din 
acestea; 

- Fişa de circulaţie este menită să „dezvăluie 
agenţii”, căile şi mijloacele de răspândire a fenomenelor 
sociale. Celelalte instrumente tehnice întrebuințate mai 
sunt: desenele, planurile, diagramele şi cartogramele, 
fotografia (un rol aparte revenind „fotografiei aeriene”) 
pentru studiul aşezărilor, filmul documentar, fonogramele 
de limbă şi muzică etc. „Aşadar, monografia sociologică 
este o metodă în acelaşi timp descriptivă şi explicativă, ea 
culege material în chip sistematic cu scopul de a dezlega 
problemele cele mai generale din ştiinţă şi are un caracter 
integral şi direct, căutând să cerceteze o unitate socială 
din toate punctele de vedere, direct, la faţa locului. "212. 


8.5. ANALIZA DE CONŢINUT 


Este o metodă de analiză cantitativă, constând în 
„decuparea şi clasarea” elementelor unui context 
semnificativ. Elementele sunt numărate şi clasate pe 
categorii, frecvenţa lor fiind „un indice al semnificației si 
importanţei lor în cadrul contextului respectiv”. Contextele 
semnificative sau sursele supuse analizei pot fi: documente 
scrise, mesaje orale (inclusiv emisiunile radiofonice), 
sursele picturale, texte obţinute prin convorbiri etc.215. 

Se pot analiza, de exemplu, „vocabularul unei 
generaţii, temele cheie ale discursului unui om de stat, 
subiectele utilizate într-o publicitate etc.”211. Cercetătorul 
procedează prin a enumera elementele de acelaşi tip 
(categorie) şi a le grupa. Elementele cu aceeaşi 
semnificaţie au o anumită frecvenţă, indicând astfel 
importanţa clasei lor (categoriei respective) în contextul în 


212 Ibidem, p. 453. 

213 R. Reschazy, Théorie et critique des faits sociales, Bruxelles, 
1971, p. 118. 

214 Ibidem, p. 119. 


care apare. Aceste elemente pot fi un cuvânt, o frază, o 
temă etc. 

Dar să vedem care sunt etapele analizei de conţinut. 

R. Daval consideră că analiza de conţinut comportă 
cinci etape, după cum urmează: 

1. Formularea problemei. Pentru a fi oportună 
alegerea metodei analizei de conţinut pentru o cercetare, 
este necesar ca problema care se pune cercetării să 
îndeplinească trei condiţii: a) cantitatea de texte de analiză 
să fie „suficient de mare”, „bine definită şi delimitată”; 
altfel frecvenţa apariţiei unui element dat (un cuvânt, o 
frază, o temă etc.), obţinută în urma analizei, va fi prea 
mică şi deci nesemnificativă statistic; b) recursul la metoda 
analizei de conţinut trebuie să decurgă din însăşi 
formularea problemei. Putem formula o problemă astfel: ce 
imagine îşi formează tineretul despre emisiunile muzicale 
la TV? O astfel de formulare cere, evident, „despuierea 
sistematică a articolelor presei cotidiene de tineret asupra 
acestor emisiuni”; c) în fine, a treia condiţie este o „strictă 
definire a textelor folosite în analiză”215. 

2. Stabilirea ipotezelor. Problema odată formulată, 
trebuie tradusă într-un număr de întrebări, de propoziţii 
ipotetice cu privire la fenomenul cercetat. Dăm un 
exemplu de relaţie între o problemă de cercetat şi 
ipotezele corespunzătoare: 


PROBLEMA 
„Există o diferenţă în rata natalității între oraş şi 
sat?” 


IPOTEZELE CORESPUNZĂTOARE 

1”. In sat rata de natalitate este mai ridicată decât în 
oraş...” 

2. La un „nivel de venit identic” există alţi factori 
decât venitul care condiţionează asupra evoluţiei de 


215 R. Daval, Traité de psychologie sociale, tome I, cap. VI; p. 479- 
507. 


natalitate?16. 


3. Delimitarea categoriilor. Ipotezele trebuie 
„descompuse în conceptele” sau „categoriile” constitutive. 
In ipotezele de mai sus apar categoriile: ,sat”, ,oras”, 
„rata natalității”, „nivel de venit”. În analiza de conţinut 
trebuie să „poţi repera categoria prin indicatorii săi”217. 

4. Următoarea etapă se referă deci la determinarea 
indicatorilor. Exemplul utilizat de Daval se referă la rolul 
filmului în societate. Pentru a determina acest rol trebuie 
surprinse elementele „social semnificative ale filmului”. 

In acest scop, au fost analizate 100 de filme 
(eşantionate din totalitatea filmelor transmise într-o 
anumită perioadă). Analiza a procedat la a desprinde ce 
tipuri de personaje sunt redate în filme şi care dintre 
acestea sunt reprezentative pentru societatea americană 
unde se desfăşoară analiza. 

Ipotezele au fost deci: 

- Care sunt personajele reprezentate în film? 

- Care sunt subiectele tratate de film? 

Categoriile au fost stabilite astfel: 

- Personaje de film - prima categorie fundamentală; 

- Scopuri urmărite şi dorite de personaje - a doua 
categorie fundamentală. Aceste categorii însă, pentru a fi 
„statistic analizabile”, trebuie „traduse în indicatori”. 
Astfel categoria  „personaje” a fost detaliată în 
„subcategorii sau itemi: sex, vârstă, naţionalitate, rol, 
reprezentarea subiectului, situaţia de familie, rudenie, 
profesiune, clasă socială”218. 

Fiecare subcategorie a fost tradusă apoi în indicatori. 
Astfel, itemul - „reprezentarea subiectului” - a fost tradus 
în inditatorii: nici simpatic, nici antipatic, simpatic, 
antipatic, totodată simpatic şi antipatic; sau itemul sex se 
traduce în indicatorii: masculin, feminin etc. 


216 R. Resohazy, op. cit., p. 70. 
217 R. Daval, op. cit., p. 483. 
218 Ibidem, cap. VI. 


5. „Alegerea unităţilor de analiză”. Aceste unităţi 
de analiză se referă la ceea ce trebuie decupat din context, 
adică „natura unităţilor”. Exemplu: Într-o emisiune radio 
se alege ca unitate de analiză numărul de minute 
consacrate unui gen de emisiune; Intr-un ziar pot fi alese 
ca unităţi de analiză: numărul de cm? consacraţi unei 
teme, numărul de fraze, numărul de coloane, numărul de 
paragrafe etc. Ca unităţi de analiză mai pot fi considerate: 
cuvântul, tema - ca unitate de analiză impune distincţie 
între „unitate de reperare” şi „unitate de context”. 
„Unitatea de reperare” este, după Lasswell, „lungimea 
textului în care apariţia temei este numărată o dată”2!%, 
chiar dacă apare de mai multe ori. Ca unitate de reperare 
pot fi considerate paragraful, fraza, pagina etc. Unitatea 
de context este „porţiunea minimă a textului care trebuie 
citit pentru a determina dacă tema este prezentată 
favorabil sau nu”220. 

Această chestiune ridică aspecte noi în ceea ce 
priveşte tipul analizei de conţinut. Astfel, analiza de 
conţinut poate servi pentru desprinderea tendinței latente 
sau manifeste a unui fenomen. Pentru a desprinde tendinţa 
unui fenomen, prin analiza de conţinut, trebuie să 
determinăm „coeficientul de tendinţă favorabilă” 
fenomenului respectiv, ceea ce nu este cazul acum şi aici, 
ci într-un alt context. 


Încheiere 


Cultura, obiect de cercetare a sociologiei precum şi a 
altor ştiinţe, oferă naţiunii posibilitatea cunoaşterii de sine, 
şi, în acelaşi timp, mijloacele şi formele dezvoltării sale. 
Gradul dezvoltării culturii naţionale este în strânsă 
concordanţă cu modul în care națiunea se mobilizează 
pentru atingerea idealului său social şi naţional. O 
modalitate prin care cultura contribuie la cunoaşterea de 
sine a naţiunii şi la mobilizarea forţelor sale la luptă pentru 


219 Apud. R. Deval, op. cit., p. 492. 
220 Ibidem. 


progres constă şi în formarea de personalităţi. 

Marile epoci din istoria popoarelor au produs 
personalităţi remarcabile, care, acţionând în conformitate 
cu cerinţele legilor progresului social, au contribuit în mod 
activ la configuraţia acelor epoci. Cine poate explica epoca 
paşoptistă fără personalităţile ei polivalente? După rolul şi 
tipul acestor personalităţi G. Ibrăileanu urmărea evoluţia 
„Spiritului critic în cultura românească” ca mecanism 
fundamental în formarea României moderne. Revoluţia 
română de la 1848, expresie a dezvoltării unitare a naţiunii 
române, a dat naştere unei culturi de configuraţie 
umanitară prin marile personalităţi precum Nicolae 
Bălcescu, Mihail Kogălniceanu, Vasile Alecsandri, Ion 
Heliade Rădulescu, Avram Iancu, George Barițiu, Simion 
Bărnutiu ş.a. 

Procesul prin care o naţiune se ridică la cunoaşterea 
de sine prin intermediul culturii nu este însă reductibil 
numai la formarea personalităţilor excepţionale. Acest 
proces implică, totodată, ca fiecare cetăţean să devină o 
personalitate. 

A ridica toţi membrii unei societăţi la rangul de 
personalitate este echivalent cu a dezvolta „sociabilitatea 
şi socializarea” (D. Gusti). Prin urmare, cea de-a doua 
formă prin care cultura contribuie la cunoaşterea de sine a 
naţiunii este dezvoltarea sociabilităţii, deci exprimarea 
culturii ca solidaritate socială, ca „densitate dinamică, 
morală” a naţiunii. Numai prin cultură se dezvoltă 
sociabilitatea şi socializarea, se cunoaşte şi recunoaşte 
națiunea pe ea însăşi şi îşi găseşte în ea elementele ce o 
înfiripează şi o unesc. „Națiunea există numai atunci când 
se creează conştiinţa şi sentimentul activ de apartinere 
reciprocă, de continuitate morală, intelectuală, socială şi 
economică a membrilor ce o compun”. Dar națiunea poate 
dobândi totodată cunoaşterea de sine, precum şi 
conservarea istorică a acestei cunoasteri şi deci 
continuitatea istorică prin munca producătoare de bunuri. 
Numai prin muncă şi în actele muncii se produce cultura, 
atât ca ansamblu de personalităţi creatoare cât şi ca formă 


de sociabilitate si ca ansamblu de valori. 

După cum demonstrează practica, bunurile culturale 
nu pot contribui la ridicarea societăţii ca un întreg decât 
dacă ele sunt cunoscute şi înţelese de către toţi membrii 
naţiunii. Ca atare, trebuie consemnat în rândul proceselor 
culturale prin care națiunea se poate cunoaşte şi poate 
progresa şi cel al difuzării culturale. 

Toate aceste expresii ale culturii sunt elemente 
minimale ale înţelegerii culturii ca formă de cunoaştere de 
sine a naţiunii. Ne referim la aceste expresii ca 
reprezentând „elemente minimale” ale definirii sociologice 
a culturii întrucât, pentru o abordare adecvată a acesteia 
în relaţie cu ştiinţa şi politica în domeniul culturii, este 
necesar să cuprindem încă alte aspecte, şi anume 
cunoaşterea şi organizarea culturii. Este greu să concepi 
întregul angrenaj al culturii ca expresie a procesului 
complex prin care națiunea se poate cunoaşte pe sine 
numai ca un proces empiric, spontan. O cultură dezvoltată, 
ca urmare a diviziunii sale funcţionale, înseamnă şi forme 
ale cunoaşterii sistematice - ştiinţele - pe care le pune la 
dispoziţie popoarelor pentru a realiza o cunoaştere rapidă 
şi adecvată a fenomenelor naturii şi societăţii. Intre aceste 
fenomene pe care cultura le oferă naţiunii spre o 
cunoaştere de sine, sistematică, este sociologia culturii. 
Astfel înţeleasă poziţia sociologiei culturii în sistemul 
global al culturii naţionale, ne dăm seama de rolul său în 
procesul cunoaşterii si politicii culturale nationale. 
Îmbinarea ştiinţei cu politica în cadrul general al 
organizării culturii naţionale, constituie unul din factorii 
prin care națiunea se poate automobiliza în direcţia unui 
progres social rapid. 

Prezenta lucrare a fost astfel structurată încât să 
permită abordarea tuturor acestor expresii ale culturii 
înţeleasă ca formă a cunoaşterii de sine a naţiunii. 
Considerăm că predarea sa în cadrul învăţământului 
superior măreşte eficienţa şi rolul pe care acesta trebuie 
să-l aibă în procesul de formare omnilaterală a 
personalităţii. Structura lucrării încearcă să dezvolte unele 


elemente ale traditiei sociologice românesti atât în ce 
priveşte înţelegerea rostului culturii cât şi în ceea ce 
priveşte „organizarea Scolii în statul cultural” aşa cum se 
exprima D. Gusti. 

Tratatul de Sociologia culturii nu este numai o sumă 
de cunoştinţe ce vor fi transmise studenţilor. El este, pe 
deasupra, un model de raportare la cunoştinţe, în aşa fel 
încât să dezvăluie studentului tehnici, procedee şi atitudini 
prin care se poate stabili un „raport de intensitate a 
omului cu bunurile culturale” (D. Gusti). Studenţii cărora li 
se adresează astăzi prezenta lucrare vor fi mâine cadrele 
chemate să înfăptuiască şi să participe la conducerea 
culturii. „Oricât ar fi organizarea culturii de perfectă, ea 
nu va avea valoare şi viitor decât prin elementele chemate 
să o conducă şi s-o înfăptuiască. Cum vor fi aceste 
elemente aşa va fi şi instituţia”. Aceasta înseamnă că 
atitudinea faţă de cultură nu trebuie să fie o atitudine 
spontană, dirijată de criterii empiriste. Criteriul bunului 
gust şi al intuitiei sunt astăzi insuficiente pentru a stabili 
un raport de intensitate şi durabilitate cu universul 
bunurilor culturale atât de dinamic din epoca noastră. 
Stabilirea acestui raport reclamă însuşirea unor metode 
speciale de cunoaştere sistematică a culturii. De aceea 
concepţia pedagogică ce stă la baza lucrării noastre poate 
fi sugestiv redată printr-o idee a lui Ruskin: „Nu 
interesează să dăm unui om ceea ce el nu ştie, ci să facem 
din el ceea ce nu era”. 

Manualul oferă studenţilor un ansamblu de scheme 
operatorii de gândire şi acţiune în domeniul culturii. 
Accentul este pus, ca atare, pe latura aplicativă, 
metodologică, pe cea care considerăm că poate deveni un 
model de cunoaştere şi de acţiune culturală. In contextul 
proceselor de integrare a învăţământului cu producţia şi 
cercetarea, manualul de Sociologia culturii îşi propune să 
fie un instrument eficace de integrare activă a studentului 
în lumea vie a culturii naţionale, acolo unde se produce 
cultura, care este rodul forţei creatoare a societăţii, 
expresia geniului şi a sensibilităţii poporului însuşi. 


Pentru a ajunge să contribuie la producerea culturii, 
studenții trebuie să înveţe cum se cunoaşte cultura. Numai 
aşa se poate ajunge la acel principiu rodnic: de la 
cunoaşterea culturii la acţiunea culturală, principiu 
fundamental al politicii culturale. 

Având un trecut istoric remarcabil, sociologia a fost 
introdusă în planurile de învăţământ din România în anul 
1896, când Constantin Dimitrescu-laşi - personalitate 
erudită a democraţiei şi culturii româneşti - a susţinut 
primul curs de sociologie la Facultatea de Filosofie şi 
Litere a Universităţii din Bucureşti, intitulat sugestiv 
„SOCIOLOGIA LA UNIVERSITATE”, ceea ce spune mult şi 
pătrunzător. Alţi gânditori români (Titu Maiorescu, Mihai 
Eminescu, Constantin Rădulescu-Motru, Ion Petrovici, PP 
Negulescu şi alţii, mulţi alţii, deşi nu s-au ocupat, în mod 
expres, în operele lor de sociologie, au pus şi au solutionat 
probleme de sociologie sau cu conţinut sociologic, în mod 
implicit. Sunt remarcabile, în privinţa aceasta, operele lui 
Constantin Rădulescu-Motru, cu deosebire Cultura română 
si politicianismul, Personalismul energetic, vocaţia, factor 
hotărâtor în cultura popoarelor  Etnicul românesc, 
Românismul - catehismul unei noi spiritualitäti, Filosofia 
Renaşterii şi cele 5 volume Destinul omenirii scrise de PP 
Negulescu (primele 4 tipărite în timpul vieţii, al cincilea - 
în 1971, la 20 de ani după moartea sa, petrecută în 1951). 
Dacă în tendinţa lor de a pune probleme sociologice în 
opere de filosofie socială, cronicarii români valaho- 
moldoveni au tratat mai ales probleme sociale şi naţionale, 
Dimitrie Cantemir a dat culturii româneşti Descrierea 
Moldovei (1716) - prima lucrare de  sociografie 
românească - şi Hronicul vechimii româno-moldo-vlahilor 
terminat în 1717 în limba latină şi într-o versiune 
românească între 1719 - 1722, care „trebuia să fie, şi este 
în parte - cum socotea PP Panaitescu - prima istorie 
critică şi sintetică a tuturor românilor consideraţi ca o 
unitate”. 

Istoriografia românească şi-a croit modele exemplare 
în A.D. Xenopol - vestit autor al teoriei istoriei, care a 


depăşit, în multe privinţe, ideile lui Wilhelm Windelband, şi 
care a dat culturii nationale Istoria Românilor din Dacia 
Traiană (1896), prima capodoperă românească în care 
eruditia şi probitatea se îmbină cu sentimentul iubirii de 
neam şi de patrie. Nicolae Iorga - istoricul cel mai de 
seamă al neamului românesc, cu recunoaşteri succesuale 
naţionale şi internaţionale încă din timpul vieţii - a lăsat 
românilor ca zestre culturală o operă neegalată şi greu 
egalabilă, prin care românitatea şi-a rostit, la timpul 
cuvenit, vocea sa în vocea popoarelor. 

Reprezentanţi de vază ai artelor româneşti, cu toate 
subramurile lor, personalităţi de mare clasă ale ştiinţelor 
exacte, ale filosofiei, ale psihologiei, ale sociologiei şi ale 
altor discipline despre om şi despre societate, cu titluri 
recunoscute în istoria culturii româneşti, nu s-au 
„sincronizat” culturilor europene ale vremii, ci, plecând de 
la realităţile şi trebuintele sociale şi nationale din 
societatea lor, au socotit că datoria dintâi este gândirea, 
simtirea şi acţiunea românească tălmăcite în marele logos 
al culturilor critice europene. Aceşti uriaşi ai culturii 
româneşti - citați şi caracterizați de-a lungul lucrării de 
Sociologia culturii - au izbutit, prin fondul şi prin creaţiile 
lor, să ridice cultura românească - prin unele fragmente 
ale ei - pe culmi ale culturii europene şi universale. Un 
moment remarcabil în privinţa aceasta l-a avut - cum s-a 
putut observa în prelegerile cuprinse în acest volum - 
Școala sociologică de la Bucureşti condusă şi îndrumată de 
renumitul sociolog Dimitrie Gusti. El a dovedit că a ridica 
toţi membrii unei societăţi la rangul de personalitate este 
echivalent cu a dezvolta „sociabilitatea şi socializarea”, 
considerând că socializarea este forma prin care cultura 
contribuie la cunoaşterea de sine a unei naţiuni, iar 
dezvoltarea sociabilitäti pune în relief cultura ca 
solidaritate socială. 

Istoria - „cartea de mărturie a veacurilor” - 
dovedeşte, mai presus de orice contestare, că bunurile 
culturale nu pot contribui la ridicarea societăţii ca întreg 
decât dacă ele sunt cunoscute şi înţelese (şi aplicate) de 


către toţi membrii naţiunii. E nevoie în faza actuală de 
dezvoltare a societății româneşti de cunoaşterea 
principiilor şi tezelor trecutului ei cultural pentru a le 
relua în condiţii nou create şi a le dezvolta în spirit 
propriu, în conformitate cu profilurile de învăţământ. 

Sociologia culturii a fost introdusă în planurile de 
învăţământ ale Secţiei de Sociologie a Facultăţii de 
Filosofie a Universităţii din Bucureşti, începând cu 
promoţia 1966 - 1970, iar prelegerile au fost susţinute de 
către autorul cursului de faţă. Concepţia şi dimensiunile 
lor de bază au fost elaborate cu acel prilej şi au fost 
îmbunătăţite, treptat, pe parcursul experienţei de predare 
şi de seminarizare. Începând cu anul 1972, Sociologia 
culturii a fost introdusă în planurile de învăţământ ale 
institutelor cu profil de artă (Conservatorul de muzică 
„Ciprian Porumbescu”, Institutul de Arte plastice şi 
decorative „Nicolae Grigorescu” - începând cu anul 1977 - 
şi Institutul de Arte Teatrale şi Cinematografice - 1979). In 
contextul creat, cursul a fost reelaborat în actuala lui 
structură. În 1978, cursul a fost publicat sub formă de 
broşuri, grupând 2 - 3 prelegeri, la Tipografia Universităţii 
Bucureşti, ceea ce a permis o difuzare mai largă şi o 
utilizare didactică mai eficientă a materialului de către 
studenţi. În anul 1981 cursul de Sociologia culturii a fost 
tipărit la Editura Didactică şi Pedagogică şi a reprezentat 
prima formă închegată şi integrală a prelegerilor ţinute la 
facultăţile institutelor menţionate. 

În urma experienţei acumulate în legătură cu 
modelul de structurare a unui material cu difuzare publică, 
consacrat studenţilor şi publicului interesat de această 
ramură a sociologiei, am procedat la aprofundarea unor 
teme ale cursului, la refacerea unor prelegeri şi la 
prescurtarea sau mărirea altora, dându-i forma actuală. 
Am păstrat un capitol special de metodologia cercetării 
sociologice a culturii pentru a veni în sprijinul echipelor de 
studenţi care participă în cadrul cercetărilor de teren, 
prevăzute în planurile de învăţământ, şi celor care îşi aleg 
lucrări de diplomă sau teze de doctorat legate de 


sociologia culturii. Am elaborat o secţiune nouă consacrată 
problemelor importante de sociologia artelor. 

În forma lui actuală, cursul de Sociologia culturii este 
rodul experienţei de predare, seminarizare şi cercetare de 
teren cu studenţii timp de peste douăzeci de ani. 


AUTORUL 
SUMMARY 


Cultural Sociology is essentially a theoretical and 
methodological guide emphasizing the part played by 
sociology în social life or în the man-governed world and 
the mission of cultural sociology in the various cultural 
fields, considering the fact that man, the only culture- 
creating being, is a historically determined being, that is, a 
being perpetually exceeding his creation, as Lucian Blaga 
put it, but never exceeding his condition as a creator. 

CHAPTER 1, "Sociology, the Science on Society, 
Cultural Sociology, a Branch of Sociology” asks questions 
and suggests solutions to sociology as a science or 
discipline on society and defines cultural sociology, as a 
branch of sociology, by means of three kinds of analyses: 
structural, evolutional, funcţional and” deviational”. These 
four kinds of analyses taken together underlie the 
structure of the whole book, resorting not to the argument 
of some authorities, but to the authority of some 
arguments. 

They describe the sphere and contents of such 
notions as social system (especially including its functional 
and actional subsystems), social structure, social group, 
social class, social layers, social role, social status, social 
institutions, societies, microsociology and macrosociology 
in the analysis of the social structure, the concept of 
cultural sociology with its distinctive features. 

CHAPTER 2, "Object and Sphere of Cultural 
Sociology. Place and Role of Cultural Sociology in the 
System of Cultural Sciences and Disciplines”, extensively 


deals with the cultural subsystem, the relation between 
cultural sociology and other cultural disciplines, such as 
philosophy of culture, cultural history, axiology, psychology 
of culture, ethics, the sciences of the arts and literature, 
anthropology, ethnology and ethnography, in which the 
definitions selectively analysed are rigorously and critically 
examined. The directions of classical sociology as regards 
the sphere and contents of cultural sociology are 
synthetically presented according to the viewpoints of 
remarkable foreign and Romanian authors. Quite special in 
this chapter is the concept of culture as seen by Dimitrie 
Gusti and the part played by the Bucharest School of 
Sociology, the first Romanian school of sociology boasting 
a European value, which, by field research, reached the 
conclusion that the unity between the subsystem of the 
cultural activity and the interdisciplinary knowledge of 
social and cultural life is the foundation of a "pedagogy of 
the nation”. 

CHAPTER 3, "Romanian Contribution to the 
Sociological Approach to Culture”, describes the first 
approaches to the Romanian social phenomen in its 
entirety, which is grounded on the outlook of the great 
Romanian sociologist Dimitrie Gusti. 

A creative application of Dimitrie Gusti's principles to 
Romania's present circumstances is the conceptual and 
institutional system embodied by the Romania of 
Tomorrow Foundation, quite a model of applying and 
assessing of Romanian cultural values. One can also see 
the principles underlying the tradition of Romanian 
cultural sociology as a Romanian contribution to European 
and worl sociology. 

CHAPTER 4 examines the structure and 
functionality of the cultural system, as a system of the 
social system, with its specific traits, the relations between 
culture and the various components of social life nature, 
the human community, personality, cultural environment, 
national specific traits, the culture value-personality 
relationship, the culture-civilisation relationship, 


Romanian contributions în this and other respects. 

CHAPTER 5, "Cultural Spheres”, discusses again, in 
the spirit of cultural sociology whithin the system of 
contemporary sciences, the spheres of subsystems of 
culture (the arts, science, mass communications, ethics), 
considering - as other sociologists did - that other spheres 
(subsystems) derive from the four basic types, primarily 
insisting on the sphere of the arts. The same chapter 
includes a case study (Constantin Brâncusi) too. The other 
spheres of culture are examined considering their 
substructures, evolution and functions, in relation to the 
notion which makes them stand out and by which they 
state their mission in the mission of the cultural world 
through specific features. 

CHAPTER 6, "Dynamics of Culture”, performs 
interdisciplinary analyses of the levels of the social and 
dynamic analysis of culture, the culture dynamism in the 
evolutionist doctrine, the theory of cultural diffusion with 
its limits, Romanian theories on cultural dynamics as 
against European theses and theories referring to such 
relations as culture and civilisation, continuity and 
discontinuity in culture, tradition and innovation, social 
progress and cultural progress etc. 

CHAPTER 7, "Diffusion of Culture. Mass Culture and 
Mass Comunications”, defines the concepts implied by the 
title of the chapter by taking its significance from classical 
specialized works and interpreting critically again them, 
for instance, the social curse of culture, models of cultural 
diffusion, the social structure of mass communications, the 
mechanisms of communication, analysis models of mass 
communication, functions of these models, criteria meant 
to evaluate the functions of communication systems. 

CHAPTER 8, ‘Methodology of Sociological Research 
into Culture”, deals with the concepts of research method, 
technique and inquiry, the criteria to classify them, their 
differential notes in the sociological research into culture, 
the stages of research, some research techniques, the 
method of the sociological monograph with its main 


functions as worded by Dimitrie Gusti and the Bucharest 
School of Sociology, drawing the conclusion that the 
monograph is also an exemplary model of the Romanian 
nation's self-knowledge. 


RESUME 


Louvrage La Sociologie de la Culture est, par son 
essence et par ses theses fondamentales, un guide 
théoretique et méthodologique visant à mettre en évidence 
le rôle de la sociologie aussi bien dans les domaines de la 
vie sociale que dans le monde de l’homme; il se propose 
également de souligner l'importance de la sociologie de la 
culture pour l'univers de la culture, tenant compte du fait 
que l’homme - le seul être producteur de culture - est un 
être historique, c'est à dire un être qui dépasse 
toujours sa création - comme disait Lucian Blaga - mais 
qui ne dépasse jamais sa condition de créateur. 

LE CHAPITRE 1 - La sociologie - science de la 
société; la sociologie de la culture - branche de la 
sociologie - rediscute des problèmes et propose des 
solutions concernant la sociologie en tant que science 
(discipline) de la société; la sociologie de la culture y est 
également définie - en tant que branche de la sociologie - 
en utilisant quatre types d'analyse: structurale, 
évolutionnelle, fonctionnelle et «deviationnelle» qui, 
solidaires entre eux, constituent la pierre angulaire de 
l'ensemble de l'ouvrage, les analyses s'appuyant non pas 
sur l’argument de certaines autorités, mais sur 
l'autorité de certains arguments. Ce premier chapitre 
traite aussi de la sphère et du contenu des notions de 
système social (avec ses sous-systèmes fonctionnels et, 
notamment, actionnels), structure sociale, groupe 
social, classe sociale, couches sociales, relation 
sociale, rôle social, status social, institutions 
sociales, sociétés, microsociologie et macrosociologie 
dans l'analyse de la structure sociale, de même que du 
concept de sociologie de la culture, dont on souligne les 


traits distinctifs. 

LE CHAPITRE 2 - L'objet et la sphère de la 
sociologie de la culture. La place et le rôle de la 
sociologie de la culture dans le système des sciences 
et des disciplines de la culture - accorde une 
importance particulière au sous - système culturel et aux 
rapports interdisciplinaires existant entre la sociologie de 
la culture et les autres disciplinaires s'intéressant au 
même domaine, telles que la philosophie de la culture, 
l'histoire de la culture, l’axiologie, la psychologie de 
la culture, l'éthique, les sciences des arts et de la 
littérature, l'anthropologie, l'ethnologie et 
l'ethnographie, entre autres. Les définitions choisies en 
vue d’une analyse plus poussée y sont soumises à un 
examen critique rigoureux. Les points de vue de la 
sociologie de la culture sont présentés d'une manière 
synthétique d’après des auteurs prestigieux, étrangers ou 
roumains. Une place à part dans le cadre de ce chapitre 
est réservée au concept de culture chez Dimitrie Gusti et 
au rôle de l’École sociologique de Bucharest, la 
première école sociologique roumaine de taille européenne 
qui, au but de nombreuses enquêtes sur le terrain, ait 
abouti à la conclusion que l'unité entre le sous-système de 
l’action culturelle et la connaissance interdisciplinaire de 
la vie socio-culturelle constitue les fondements mêmes 
d'une «pédagogie de la nation». 

LE CHAPITRE 3 - Contributions roumaines à 
rapproche Sociologique de la culture - presente les 
premières approches du phénomène social roumain, dans 
toute sa complexité, à la lumière de la conception du grand 
sociologue roumain Dimitrie Gusti. 

Pour offrir un exemple d'application créatrice de la 
conception de Gusti dans les conditions actuelles de la 
Roumanie, le chapitre décrit le système conceptuel et 
institutionnel mis en place par la Fondation «La 
Roumanie de demain», modèle à la fois de valorisation et 
d'évaluation de la culture roumaine. En même temps, y 
sont présentés les principes sur lesquels reposent les 


traditions de la Sociologie nationale de la culture, ceux-ci 
constituant eux aussi un apport roumain à la sociologie 
européenne et universelle. 

LE CHAPITRE 4 - analyse la structure et le 
caractère fonctionnel du système culturel - en tant 
que sous-système social - avec ses traits spécifiques, les 
liens entre la culture et les différentes composantes de la 
vie sociale (nature, communauté humaine, personnalité, 
contexte culturel, spécifique national, le rapport culture- 
valeur-personnalité, le rapport culture-civilisation, les 
contributions roumaines en la matière). 

LE CHAPITRE 5 - Sphères de la culture - remet 
et question, dans l’ésprit d'une sociologie de la culture 
intégrée dans le système des sciences contemporaines, les 
sphères ou les sous-systèmes de la culture (les arts, la 
science, les communications de masse, l'éthique), en 
considérant, avec d’autres sociologues, que les autres 
sphères (sous-systèmes) dérivent de ces quatre types de 
base. Une attention toute particulière y est accordée à la 
sphères des arts. Le même chapitre inclut aussi une étude 
de cas (Constantin Brancusi). Les autres sphères de la 
culture sont analysées - dans leurs sous-structures, leur 
évolution et leurs fonctions - en liaison avec la notion qui 
les met en relief et grâce à laquelle elles affirment leur 
importance dans les articulations du monde de la culture, 
importance due avant tout à leur spécificité. 

LE CHAPITRE 6 - La dynamique de la culture- 
soumet à une analyse interdisciplinaire les niveaux de 
l'analyse socio-dynamique de la culture, le dynamique 
culturel dans la doctrine évolutionniste, la théorie de la 
diffusion culturelle, avec ses limites, les théories 
roumaines sur la dynamique de la culture comparées aux 
thèses et aux théories européennes concernant les 
rapports culture-civilisation, continuité-discontinuité en 
culture,  tradition-innovation, progrès  social-progrès 
culturel etc. 

LE CHAPITRE 7 - La diffusion de la culture. La 
culture de masse et les médias-définit les concepts 


auxquels renvoie le titre du chapitre, en empruntant leur 
noyau de signification aux ouvrages classiques de 
spécialité et en leur donnant, dans une perspective 
critique, une nouvelle interprétation. Parmi ces concepts 
on retrouve, par exemple, le circuit social de la culture, 
les modèles de la diffusion culturelle, la structure 
sociale de la communication de masse, les 
mécanismes de cette communication, les modèles 
d'analyse de la communication de masse, les 
fonctions de ces modèles, les critères d’évaluation 
des fonctions des systèmes de communication. 

LE CHAPITRE 8 - La méthodologie de l'étude 
sociologique de la culture - examine les concepts de 
méthode, technique et enquête sociologiques, les critères 
se trouvant à base de leur classification, les traits qui les 
differencient dans l'étude sociologique de la culture, les 
étapes de la recherche et certaines techniques de celle-ci, 
la méthode de la monographie sociologique et ses 
fonctions principales, formulées et vérifiées par Dimitrie 
Gusti et par l’École sociologique de Bucharest; la 
conclusion à laquelle on aboutit c'est que la monographie 
représente aussi un modèle à suivre dans la 
démarche visant la connaissance de soi de la nation 
roumaine. 


ZUSAMMENFASSUNG 


Das Werk Sociologia culturii erweist sich durch 
seine Anlage und durch seine grundsätzlichen Thesen als 
ein theoretisch-methodologischer Wegweiser, der den Sinn 
der Soziologie im Bereich des sozialen Lebens oder des 
Einzelnen sowie die Aufgaben der Kultursoziologie im 
Bereich der Kultur hervorhebt und dabei berücksichtigt, 
daß der Mensch, das einzige kulturschaffende Lebewesen, 
ein historisches Wesen, d.h. ein Wesen ist, das ständig 
über das von ihm Geschaffene hinauszugehen 
vermag-wie sich Lucian Blaga einmal äußerte-, ohne 
jedoch jemals über seinen Schôpferstatus hinausszugehen. 


KAPITEL 1 (Die Soziologie als 
Gesellschafiswissenschafi. Die Soziologie der Kultur 
als Zweig der Soziologie) wirft erneut alte Probleme auf, 
unterbreitet Lösungen im Zusammenhang mit der 
Soziologie als Gesellschaftswissenschaft (Disziplin von der 
Gesellschaft) und definiert die Kultursoziologie - als 
Bereich der Soziologie - durch eine strukturelle, 
evolutionistische, funktionale und”  abweichlerische” 
Analyse, die în engstem Zusammenhang miteinander den 
Archimedischen Winkel der ganzen Untersuschung 
darstellen. Dabei bedient sich der Verfasser nicht des 
Arguments irgendeiner Autorität, sondern der 
Autorität von Argumenten. Er umreißt dabei 
Gegenstand und Inhalt von Begriffen wie 
Gesellschaftsordnung - mit ihren funktionalen und vor 
allem entscheidungstragenden Untersystemen - , soziale 
Struktur, soziale Gruppe, soziale klasse, soziale 
Schichten, soziales Verhältnis, sozialer Status, 
soziale Einrichtungen, Gesellschaften, 
Mikrosoziologie und Makrosoziologie, die bei der 
Analyse der gesellschaftlichen Struktur eine Rolle spielen. 
Dasselbe gilt vom Begriff der Kultursoziologie und 
seinen ihn kennzeichnenden Eigentümlichkeiten. 

KAPITEL 2 (Gegenstand und Bereich der 
Kultursoziologie. Stellung und Rolle der 
Kultursoziologie im System der Kulturwis 
senschaften und disziplinen) widmet dem Untersystem 
der Kultur, den interdisziplinären Beziehungen der 
Kultursoziologie zu anderen Kulturdiszipinen wie etwa zur 
Kulturphilosophie, Kulturgeschichte, Axiologie, 
Kulturpsychologie, Ethik, zu den Kunst und 
Literaturwissenschaften, zur Anthropologie und zur 
Ethnologie-Ethnographie, eine besondere 
Aufmerksamkeit, wobei die wahlweise-untersuchten 
Definitionen einer streng kritischen Prüfung unterzogen 
werden. Dargestellt werden die Ausrichtungen der 
Klassischen Soziologie im Zusammenhang mit Gegenstand 
und Inhalt der kultursozioologie în der Sicht ausländischer 


oder rumänischer Forscher. In diesem Kapitel nehmen der 
Begriff Kultur în der Auffassung Dimitrie Gustis und die 
Rolle der  Bukarester  Soziologieschule einen 
besonderen Platz ein-die erste rumänische 
Soziologieschule von europâischer Bedeutung, die durch 
seine regionalen Erkundungen zu der SchluBfolgerung 
gekommen ist, daß die Einheit vom Untersystem der 
Kultureinwirkung und interdisziplinärer Erforschung des 
gesellschaftlichkulturellen Lebens als erstrangige und 
grundsätzliche Daseinsberechtigung einer” Padagogie 
der Nation” anzusehehn ist. 

KAPITEL 3 (Rumanische Beiträge zur 
soziologischen Erforschung der Kultur) stellt die 
ersten Versuche dar, das rumänische soziale Phänomen în 
seiner vollen Vielfalt zu untersuchen, denen, die 
Auffassung des großen rumänischen Soziologen Dimitrie 
Gusti zugrunseliegt. 

Als eine schöpferische Anwendung der Auffassung 
Gustis an die gegenwärtigen Verhältnisse în Rumänien 
sind Konzept und Einrichtungen der Stiftung” România de 
Mâine” (Das Rumänien von Morgen) anzusehehn, die ein 
Modell der Auf-und Auswertung rumänischer Kulturwerte 
ausmachen. Zugleich werden die Grundsätze dargestellt, 
die den Traditionen der nationalen Kultursoziologie 
zugrundeliegen und als rumänischer Beitrag zur Soziologie 
în Europa und în der Welt anzusehen sind. 

KAPITEL 4 analysiert Die Struktur und die 
Funktionalität das Kultursystems als eines 
Untersystems der Gesellschaftsordnung mit all seinen 
Eigentümlichkeiten, mit all seinen Beziehungen zwischen 
der Kultur und den verschiedenen Komponenten des 
gesellschaftlichen Lebens (Natur, Menschengemeinschaft, 
Persönlichkeit, Kulturumwelt, nationale Eigentümlichkeit, 
das Verhältnis Kultur - Wert - Persönlichkeit, das 
Verhältnis Kultur - Zivilisation, rumänische Beiträge în 
diesen Bereichen). 

KAPITEL 5 (Bereiche der Kultur) stellt - im Sinne 
der Kultursoziologie im System gegenwärtiger 


Wissenschaften Bereiche und Untersysteme der Kultur 
(Künste, Wissenschaft, Mass media, Ethik) erneut zur 
Diskussion und betont im Einklang mit anderen Soziologen 
die Ansicht, daß andere Bereiche (Untersysteme) sich aus 
den vier grundlegenden Bereichstypen ergeben, wobei 
insbesondere auf den Bereich der Künste hingewiesen 
wird. În diesem Kapitel befindet sich auch eine 
Falluntersuchung (Constantin Brâncusi). Die anderen 
Bereiche der Kultur, ihre Unterstrukturen, Entwicklung 
und Funktionen werden im Zusammenhang mit dem 
Begriff untersucht, der sie prägt und durch ihre 
spezifische Aussagekraft în der Welt der Kultur ihre eigene 
Rolle spielen. 

KAPITEL 6 (Die Dynamik der Kultur) unterzieht 
einer interdisziplinären Analyse die verschiedenen Ebenen 
der soziodynamischen Analyse der Kultur, die 
Kulturdynamik în der Entwicklungstheorie, die Theorie der 
Kulturverbreitung und ihre Grenzen, rumânische Theorien 
zur Kulturdynamik im Vergleich zu europäischen Thesen 
und Theorien zum Verhältnis Kultur - Zivilisation, 
Kontinuität-Diskontinuität în der Kultur tradition - 
Erneuerung, sozialer Fortschritt - Kulturfortschritt etc. 

KAPITEL 7 (Kulturvermittlung. Massenkultur 
und Mass media) definiert die Begriffe, die im Titel des 
Kapitels Vorkommen, übernimmt ihre Hauptbedeutung aus 
klassischen Fachuntersuchungen und deutet sie în 
kritischem Sinne. Es handelt sich dabei um Begriffe wie 
sozialer Kreislauf der Kultur, Muster kultureller 
Verbreitung, gesellschaftliche Struktur von Mass 
media, Mechanismen der Kommunikation, Muster 
der Analyse von Mass media, Funktionen diser Muster, 
Kriterien der Auswertung der Funktionen von 
Kommunikationssystemen. 

KAPITEL 8 (Methodologie der soziologischen 
Erforschung der Kultur) geht ein auf methodische 
Konzepte, Technik, Forschungserhebung, 
Klassifikationskriterien, Eigentümlichkeiten în der 
soziologischen Erforschung der Kultur, Etappen der 


Erforschung, Untersuchungstechniken, die Methode der 
soziologischen Monographie, die von Dimitrie Gusti und 
der Bukarester Soziologieschule begründet, formuliert 
und überprüft wurde und zu der SchlufBfolgerung führte, 
daf die Monographie eine beispielhafte Moglichkeit 
der rumänischen Nation darstelle, sich selbst zu 
erkennen. 


PE3IOME 


Tpyx COUHONOTHA KYJIBTYDEI ABJIACTCA, GIaronapa 
CBOEMY COHEPKAHAIO H CBOHM OCHOBHEIM IIOJIOKeHHAM, 
TEOPETAKO-METOHOJIOTHUECKAM  CIIDaBOUIHUKOM, KOTOPEIA 
BHIHCJIHET MECTO COIIHOJIOTHA B Chepe COMAAJIBHOË KU3HH 
HJI B MHPE UeJIOBEKA H Ha3HaueHuHe COMAOJIOTAH 
KYJIBTYPEI B MUpe KYJIBTYPHI, HMEA B BUNY, YTO YEJIOBEK - 
CHAHCTBEHHOE CYIIIECTBO, CO3MALOIIICE KYJIBTYPY - ABJIACTCA 
HCTOPHUECKUM CYIIJECTBOM, TO €CTb CYIHECTBO, KOTOPOE 
BEUHO IHPEBOCXOHHT CBOC TBODUECTBO - KaK YTBEPXKHAI 
JIyanau Pnara, - HO KOTOpoe HHKOIqa HE HPEBOCXOHUT 
CBOE IIOJOXeHHe TBOpra. 

TJIABA 1 - Cormmomorua - Hayka 06 OGiljecTBe, 
COIHOJOTHA KY/IBTYDBI - OGIIACTE COUHHOJNOTUH - CHOBa 
CTaBHT BONPOCH H IPeEHIATACT PeEIIEHAH B CBA3H C 
Comunomorueă Kak  HayKka/nucuunmuHa/06 OGIECTBE H 
ompemenaeT  COmMHOINOTUIO  KYyJIPTypEI KaK  OOJIACTE 
COUAOJIOTHH - IIDA IIOMOIIHA UeTPIDEX THIIOB AHAJIH3a: 
CTDÿYKTYDA/PBHPBIH,  DBOJIIOIHOHHEIH, YHKUHOHAJIBHPIH M 
<NeBHAaIIHOHaJIPHEIA «, KOTOPBIE, HEOTHEJNAMEIE Apyr OT 
HpyTa,  COCTaBJIAIOT aPxHMEJOB yro BCE PaOOTEI, 
IIOJIP3YACE HE ADIYMEHTOM aBTODHTETOB, à aBTODHTETOM 
apryMeHTOB, OXBaTEIBaAA cþepy H conepxaHue IIOHATUU 
COUHAJBHOÏ CHCTEMEI - CO CBOHMU PyHKIIMOHaJIPHEIMU HM 
OCOGEHHO HEÂCTBEHHBIMH IOHCACTEMAMH - COUHAIBHOÏ 
CTDÿYKTYDEI, COUHAJPBHOÏ IDyIIIIEI, COUHHAJIBHOTO KJIACCA, 
COUHAJIBHOTO CIIOA, COUHHAJIPHOTO OTHOIIICHHA, COHHAJIBHOË 
POZIH, COUHAJIBHOTO CTaTyCa, COUHAJIPHEIX YIPEXKACEHHH, 
OGIIȚECTB,  MHKpPOCOIŢHOJIOTHH MU  MAKPOCOHHONOTHH B 


aHaJu3e COIMHaJIEHOA CTPYKTYPH, KOHIIEIIT COUHOJOTHA 
KYJIE TYDEI CO CBOHMU XAPAKTEPHPBIMA HEPTAMH. 

TJIABA 11 - lIlpemmer u cpepa Conmuonoruu 
KYJIBTYPBI. Mecro u port COHAONOTUH KyJIPTYDEL B CHCTEME 
HayK HU HUCHUAIJIAHE KYJIBTYPHI - YHCJIHET OCOGYIO POJIE 
IIOHCHCTEME 9) KYIIPTYype, MEXHUCIAINIAHAPHPEIM 
OTHOIIICEHUHAM MEXIY COUHHOJIOTHEU KYJIBTYPHI C HPYTAMUH 
HUCLAIIAHAMH O  KYJIBTYPE, Kak,  HAPAMEP, c 
punocopuei KYJIBTYPEI, HCTOpuei KYyJIPTYPEI, 
aKCHOJOTHEHĂ, IICHXONOTHCA KYJIBTYPEHI, 9THKOH, HayKaMU 
06 HCKYCCTBE H JIATEPATYPE, C aHTpononorueă u 
CTPAHOBETHAEM, B KOTOPEIX BEBIOOPOUHO PaACCMATPHBAEMEIE 
OI PEHEJIEHAH IIOMBEPTaroTCA TIHATETIBHOMY KPHTHUYECKOMY 
aHanu3y. HaripaBJieHHe KJIACCHUECKOÏ  COLHHAOJIOTHUH, 
KaACaIOIMUECH CPEPBI H COHEPXKAHAH COHAOJNIOTHH KYJIPTYPEI, 
TIPEHCTABJIEHE CHHTETHUECKH, TaK KaK OH  OBLIH 
CPOPMYHIAPOBAHEI  BBIHAIOIAMACH HHOCTPAHHBIMA HU 
PYMPBIHCKUMH aBTOpaMu. OcoGoe MecTO B 3T0Ă TABE 
3aHAMaeT KOHHEIT KYJIBTYPHI y [luMUTpue LyCTU HU poJIb 
byxapecTcKoï COIIHOJIOTHUeCKOU IIIK OJIBI - NepBou 
PYMBIHCKOÏ  COIHOJOTHUECKOĂ  IIKOJIBI  eBPOIICEHCKOrO 
YPOBHA, - KOTOpaa,  OJIATOHAPH  KOHKPETHO-MECTHBIM 
HCCIeNOBaHHAM  IIDUINIJIA K BIBOY, YTO EJAHCTBO 
TIOHCACTEMEI KYJIBTYPHOTO HeÜCTBHA u 
MEEKUU CITHIIJIHHaDPHOTO IIO3HaHUA OGIIECTBEHHO- 
KYJIBTYPHOË  MH3HHA  ABJIACTICA  IEPBOCTEINEHHOÙ MHM 
PyHnNaMeHTaJIPHOH OCHOBOË «<IHEHATOTHKH HaIŢHH. 

IJIABA 111 - PyMPIHCKHH BKJIaZ B COIHOIOIHUeCKOe 
HCCIIEMOBaHHe Ky/IETYpEI -  OIIMCEIBAET HEPBBIE mara B 
TIOHXOHE K PyMEIHCKOMYy COIIHaJIPHOMYy DEHOMEHY, BO BCeÏ 
eTO CJIOXHOCTH, B OCHOBE KOTOPOIO JeXUT KOHIIEIIIIUA 
BEIZAaIOIIIETOCA PYMBIHCKOTO COHHOJIOTA [luMuTpuA L'YCTU. 

TBOpueckoe rpnMeHeHñe  KOHIIENI HU LYCTH B 
HBIH@IUIHUX  YCJIOBHAX PYMEIHUH HaxogATCA B UEHTPE 
KOHIICIITYaJIPHOA H  HHCTHTYIIHOHaJIPHOHĂ CHCTEMEI, 
OCYyIMECTBJIAeMOH OŐÕLMECTBOM «3aBTPaIHIA PyMHIHUA”, 
06pa3ell HIPAMEHEHAA A OUCHKH PyMEIHCKUX KYJIBTYPHEBIX 
IIEHHOCTeHA. OHHOBPEMEHHO, IPEHCTABJIEHE HPHHUUIIHI, 


exame B OCHOBE TPAHAUAÜ HALUOHAJIBHOU COUHHOJIOTAH 
KYJIBTYPHI, KaK pPyMEIHCKHĂ BKJIAH B eBPOINECHCKyIO HU 
MHPOBYIO COLHAOJIOTHIO. 

TJIABA IV aHa/IH3HpyeT CTDYKTYDY H 
DYHKIHHOHAJIBHOCTE  KVJ/IBTYDHOH  CHCTEMEI - KaK 
HOHCHCTEMEH  COUHAJIBHO  CHCTEMHI - CO CBOUHMU 
CHELADHUECKUMA YEPTAMA, CBI3H MEXJIY KYJIBTYPO H 
PA3HEBIMH KOMIHOHEHTAMH COIIMHaJIPHOA XKU3HA / HPHPOHA, 
ueJIoBeueCKOe OGIHECTBO, JHUHOCTE, KYJIIBTYPHaï chepa, 
HAUUOHAJIBHAH  CIIEINHDUKa, a OTHOIEHAE KYJIBTYPA - 
UCHHOCTE -  JIAUHOCTE, COOTHOUIEHHE  KYJIBTYPa - 
IMHBHJH3aNHA,  PyMPIHCKHE  HCCJIIEHOBAHUH B 9TUX 
OGJIACTAX /. 

TJIABA V - Ceprr KYJIBTYDEI - BHOBB OOCYXJIAET, B 
NyXe COHHOJIOTHH KYJIBTYPEI B CHCTEME COBPEMEHHEIX HayK, 
CHEDPI AIG HOACHCTEMPI KYJIBTYPHI, | HCKYCCTBO, HayKa, 
CPencTBa MaCCOBOË HHPOpPMarnuHu, STUKA /, CAUTAH, HapAny 
C HPYTAMH COHAOJIOTAMH, YTO HPpyrAe ChePBI / HOHCHCTEMEI 
| BBITEKAIOT H3 UeTEIDEX OCHOBHEIX THIIOB, HaCTaHBaA, B 
IIEPByIO 0uepent, Ha chepe uUCCKyCTB. Ta xe rJraBa 
CONEPXUT HU  UYACTHEIH, cHy4ağ,  HCCIIENOBaHHA | 
KoHCTAaHTAH PpPPIHKYyIII /. OcTarbHEle ChePEI HCKYCCTBA 
AHaJH3HPyIOTCA BMECTE CO CBOUMA IHOHCTPYKTYPAMH, 
DBOJNIONHEA H HX DyHKIIHAMUA, B CBA3U C IIOHATHEM, 
KOTOPOE HX BPIABJIACT H uepe3 KOTOPOE OHH YTBEPXKHANT, 
CBOUMH CIHELHDAUECKAMA UEPTAMH, HX IPA3BAHUE B 
IIDPH3BaHHU MUpa KYJIBTYPEI. 

IJIABA VI - JIHHaMuKka KYJIETYDBI - HONBEPraeT 
MEXHUCUHAIIAHAPHEIM aHaJIH3aM YpoBHuU 
COIIHONHHaMHUECKOrO aHanu3a KYJIBTYPHI, KYJIBTYPHBIA 
HUHAMA3M B  9BOJIEOIIHOHHCTCKOĂ JHOKTPHHE, TEOPUAI 
KYJIBTYPHOÏ HUPhyY3AH, C eë OrpaHHUeHHAMU, PYMBIHCKHE 
TEOPAU O  HAHAMHKE KYJIBTYPH MO  CpaBHeHHIO C 
eBPOINCĂCKUMA TeE3HCAMH H TEeOPHAMU, KaACAIOIIAMUHCA 
OTHOIIIEHUHĂ KyJIPTyPpa - HABUAJIU3AUUH, IIDeeMCTBEHHOCTE - 
HOBH3Ha B  KYJIBTYPE, TPAHUUUAH -  HOBATOPCTBO, 
COIIHaJIPHEIĂ HPOrTPECC - KYJIBTYPHBIA HPOTPECC H T.H. 

TJIABA VII - JHubhy3uu KyrneTypH. MaccoBag 


KYJIBTYPA H  CPEHCTBA MAaCCOBOÛ  HMHOPMALHH - 
OIIDENeJACT KOHIIEIITEI, CBA3AHHBIE C HA3BAHUEM TJABEI, 
A3BJIEKAA HX CMEICIJIOBOE APO H3 KJIACCHUECKAX TPYAHOB IMO 
CIIEIŢHaJIPHOCTU, KPUHTHUECKH IHEPEAHTEPIPETAPYA HX, 
HATIPHMEP, COIMAAJIBHBIA, OOOPOT KYJIBTYPHI, OOPA3IIBI 
KYJIBTYPHOÏ HUPyY3AH, COLUAANEHAH CTPYKTYPA CPEHCTB 
MacCOBOÏ HHPOPMAITAA, MexaHu3M COOGITEHAI, OOPA3HEI 
aHaJIH3a CPenCTB MaCCOBOË HHPOPMALUAH, PYHKIUH 9TAX 
O6pa3110B, KPHTEPHH ONeHKU PyYHKIIHË CHCTEM COOGIMeHUA. 

TJIABA VIII -  MeroqoorHA COUHONIOTH4ECKOTO 
HCCIEHOBAHHA KYJIBTYDBI TPAKTYET KOHIICIITEI MeTOȚa, 
TEXHUKU, BOIIDOCHUK [JIA HCCIIENOBAHUA, KPHTEPAH HX 
KHaccupukanmuu, UX JHAPhEPEHHHAJIPHEIE CTOPOHH B 
COLHHOJIOTHUECKOM  HCCJIIEHOBAHAH  KYJIBTYPHI,  9TAIIBI 
HCCIIeNOBaHHA, HEKOTOPHIE TEXHUKH HCCIIENOBAHHA, METOH 
COIŢHOJOTHUECKOĂ  MOHOTPADAH c ero  TJIABHPBIMH 
yYHKIUIMH, CPHOPMYHIUAPOBAHHEIMH H  IIPOBEPeHHPIMU 
HumutpneM lycru x  byxapecTkoi coxororaxueckoü 
INKOJNOĂ,  IIDUXONA K 3AKJIOUEHAI, YTO MOHOrpabua 
ABJIACTCA M  OOPA3HOBO  MOJHEJIBIO  CaMOIIO3HAHUA 
PYMBIHCKOÏ HaHUU. 


